ie 
Faceţi cunoştinţă cu Laura Van Ryn şi cu Whitney Cerak: una îngropată sub un nume greşit, 
iar cealaltă în comă, îngrijită de familia greşită. 
Acest caz şocant de confuzie de identitate a uimit o ţară întreagă, ajungând în buletinele 
naţionale de ştiri. Se va solda cu distrugerea unei familii? Cu zdruncinarea credinţei lor? Vor 
ajunge cele două familii m să se confrunte cu amărăciunea, resentimentele şi vinovăția? 
Citiţi această poveste fără precedent ce descrie încercările prin care au trecut două familii 
traumatizate, detaliind legătura care îi susţine şi îi uneşte, pe măsură ce se confruntă cu 
turnura neobişnuită a vieţii pierdute şi a vieţii regăsite. 
Alăturaţi-vă lui Whitney Cerak, singura studentă supraviețuitoare a accidentului, pe măsură ce 
îşi acceptă noua identitate, pentru totdeauna schimbată, dar care aduce zorii unui nou 
început. 
Confuzie de identitate 
tese o poveste 
complexă despre 
sinceritate, vulnerabilitate, pierdere, 
speranţă, credinţă şi iubire în faţa unei 
schimbări de circumstanţe greu de 
imaginat. 

PROLOG 


Am ezitat să scriem această carte. După cum veți descoperi curând, povestea aceasta 
nu este atât de simplă pe cât pare. Include mai mult decât familiile noastre şi un caz 
straniu de confuzie de identitate. In timp ce mai mulți oameni au fost atingi indirect de 
evenimentele despre care vei citi în paginile care urmează, alte şapte familii pe lângă 
familiile noastre au fost afectate în mod direct de tragedie. Patru dintre acestea au 
suferit şi continuă să sufere pierderea celor dragi: familiile lui Laurel Erb, Brad 
Larson, Betsy Smith şi Monica Felver. Trei persoane - Connie Magers, Vickie Rhodes 
şi Michelle Miller - membri ai personalului de la Taylor University au supravieţuit 
momentelor teribile din 26 aprilie 2006, dar viaţa lor nu va mai fi niciodată aceeaşi. 
Din respect pentru aceşti oameni şi pentru mulți alţii, am ales să nu oferim o relatare 
minuțioasă a celor petrecute în noaptea accidentului. Nici nu vrem să lăsăm impresia 
că povestea noastră este cumva mai specială decât a celorlalți implicaţi. Suntem 


conştienţi că singurul motiv pentru care povestea noastră se deosebeşte de celelalte îl 
reprezintă confuzia de identitate care a aşezat 

această poveste în lumina reflectoarelor naţiunii noastre. Noi nici nu am cerut, nici nu 
ne-am bucurat de toată atenţia de care am avut parte. Suntem familii care preţuim 
intimitatea, iar faptul că viaţa noastră a fost deschisă astfel ochiului public ne-a 
provocat neplăcere. 

Am ezitat să scriem această carte şi datorită lui Whitney. La începuturile procesului 
de recuperare şi vindecare, spunea frecvent că nu vrea să treacă drept „fata aceea”. 
Speranţa ei era că toate lucrurile se vor linişti şi va avea o şansă la normalitate. Nu 
dorea să aibă parte de atâta atenţie. 

Totuşi, în zilele şi lunile care au urmat evenimentelor din data de 31 mai 2006, mulţi 
oameni din toată lumea au luat legătura cu familiile noastre, spunându-ne cum a 
folosit Dumnezeu experiența noastră pentru a le atinge viaţa. In timp ce ne rugam ca 
Dumnezeu să ne ajute să înţelegem întrebările care gravitau în jurul acestor 
evenimente, inima noastră s-a deschis pentru a-i încuraja pe semeni. La memorialul 
unui an de la accident, familiile noastre s-au întâlnit pentru a lua micul dejun, ocazie 
în care ne-am simțit foarte apropiaţi. Atunci, Whitney ne-a mărturisit că începea să 
vadă modul cum ar putea folosi Dumnezeu această poveste pentru ceva mult mai bun. 
In timp ce vorbeam, am simţit că venise vremea să împărtăşim şi altora cele pe care 
urmează să le citiți. 

Pe parcursul discuţiilor care au urmat, ne-am întrebat cum ar fi mai bine să abordăm 
această povestire. Mulţi oameni au jucat un rol în această dramă, fiecare având o 
perspectivă unică şi o poveste proprie. A găsi o modalitate prin care să armonizăm 
atât de multe voci s-a dovedit a fi o sarcină extrem de dificilă. în cele din urmă, ne-am 
Prolog 

hotărât să scriem pur şi simplu cartea din punctul de vedere al fiecărei familii, 
descriind evenimentele, aşa cum s-au desfăşurat pentru noi. Pentru a putea trăi ceea ce 
am trăit noi, am recreat evenimentele şi conversațiile. Pentru ca povestea să aibă 
continuitate, am ales uneori să combinăm evenimente care s-au petrecut pe parcursul 
mai multor zile, ca şi cum ar fi avut loc într-o singură zi. Pentru a proteja intimitatea 
celor implicaţi, adesea am folosit doar prenumele, iar în câteva cazuri numele au fost 
schimbate. Totuşi, niciunul dintre evenimentele acestei povestiri nu a fost modificat 
sau exagerat. Am trecut cu adevărat prin toate cele pe care vi le vom prezenta. 

Este îngrozitor să pierzi un copil. Şi totuşi, în toiul tragediei, Dumnezeu Se descoperă. 
Acestea nu sunt doar cuvinte pe care alegem să le rostim pentru a ne ridica moralul în 
vremuri grele. Am experimentat noi înşine această descoperire. Mai presus de toate, 
acesta este mesajul pe care vrem să-l transmitem. Aceasta este o istorisire despre 
harul şi iubirea lui Dumnezeu pentru noi. Ele depăşesc cele mai grele încercări pe care 
viaţa ni le aşază înainte. 

Niciunul dintre noi nu suntem extraordinari sau speciali. Suntem oameni obişnuiţi 
care au acceptat iubirea lui Dumnezeu descoperită în moartea şi învierea lui lisus 
Christos. Dumnezeu S-a dovedit credincios fiecăruia dintre noi, dându-ne putere şi 
mângâiere când, în umanitatea noastră, aveam cea mai mare nevoie. Şi credincioşia 
Sa ne-a întărit încrederea în El. 

Poate părea incredibil, chiar fantastic, cum două fete, Laura Van Ryn şi Whitney 
Cerak, au fost confundate una cu cealaltă. Dar nu aceasta este povestirea principală 

din paginile care urmează. Cartea aceasta este despre felul cum, prin harul Său, 
Dumnezeu a susţinut două familii. 


Sperăm că, după cele citite mai jos, vă veţi da seama că istoria aceasta este despre El. 

CoUeen Cerak se trezi speriată de soneria telefonului. Abia îşi putea ţine ochii 
deschişi, încercând să distingă ceasul deşteptător de pe noptieră. Era aproape ora două 
dimineaţa, miercuri, 31 mai. Când în cele din urmă ridică receptorul, i se păru că 
recunoaşte vocea de la celălalt capăt al firului ca aparţinând legistului de la Grant 
County; acelaşi bărbat care o sunase în urmă cu cinci săptămâni să-i spună că 
Whitney, fiica ei în vârstă de optsprezece ani, murise într-un accident, alături de alți 
trei studenţi de la Taylor University şi de un membru al personalului universităţii. 
Primise şi acel telefon tot noaptea târziu. De ce să mă sune medicul legist din nou în miez 
de noapte ?, se miră ea. 

— Capelanul nostru monitorizează acest apel, îi spuse legistul. 

Apoi puse o întrebare care lui Colleen i se păru foarte ciudată: 

— Sunteţi singură? 

— Ce? Da. Adică nu, spuse ea. Fiica mea, Carly, este şi ea acasă cu mine. 

— [Ii spuneţi, vă rog, să asculte această conversaţie? Dacă nu ar fi fost atât de 
somnoroasă, Colleen ar 

fi întrebat de ce era important să nu fie singură şi de ce sunase legistul la o oră atât de 
nepotrivită. Dar n-a întrebat- nimic. Trupul ei era treaz, dar mintea nu era încă la fel 
de vigilentă. Se dădu jos din pat, traversă holul spre camera lui Carly şi o trezi. 

— Trebuie să asculți la acest telefon. Merg jos după celălalt. Nu închide, îi spuse 
Colleen. 

Carly dormea adânc atunci când mama ei îi aruncă pe pat telefonul fără fir. 

— Ce? Ce vrei să fac? De ce?, întrebă Carly, dar Colleen începuse deja să coboare 
scările. 

Pe jumătate adormită, dar deja panicată, Carly puse receptorul la ureche. Ascultă cum 
mama ei îi ceru unui bărbat să se identifice. De îndată ce auzi că este medicul legist, 
lui Carly i se strânse stomacul. 

— Am aflat, spuse el, că supravieţuitoarea accidentului aflată actualmente în spital, 
identificată drept Laura Van Ryn, nu este, de fapt, Laura. Acest lucru a fost confirmat 
în seara aceasta cu ajutorul fişelor ei stomatologice. 

Carly asculta sus, iar Colleen asculta la telefonul de jos. Niciuna dintre ele nu rosti 
vreun cuvânt, mintea lor fiind incapabilă să înţeleagă cele auzite. Apoi, legistul aruncă 


bomba: 

— Avem motive să credem că fiica dumneavoastră este în viaţă. 

— Nu. Nu. Este imposibil. Am îngropat-o, spuse Colleen. 

în starea ei de semi-conştienţă, a crezut că legistul spunea că Whitney era în viaţă 
când o puseseră în sicriu, ceea ce ar fi însemnat că familia a îngropat-o de vie. Gândul 
acesta o oripila. Legistul şi-a clarificat de îndată afirmaţia. 

— Avem motive să credem că fata identificată drept Laura Van Ryn este, de 
fapt, fiica dumneavoastră, Whitney Cerak. 

în clipa în care Carly îl auzi pe legist spunând că Laura este Whitney, aruncă telefonul 
şi se năpusti pe scări. 


— Nu, nu, nu!, ţipă ea. închide telefonul, mamă. ÎNCHIDE! Nu pot să cred că 
există oameni atât de cruzi care să facă asemenea glume. Este cel mai groaznic lucru 
pe care l-am auzit în toată viaţa mea! 

— Ce spuneţi?, îl întrebă Colleen pe legist. Abia dacă îi auzi răspunsul. 

— Mamă, ascultă-mă!, strigă Carly. Este imposibil să nu fie Laura. Familia şi 
prietenul ei s-au aflat lângă ea în ultimele cinci săptămâni. Cinci săptămânii Nu crezi 
că şi-ar fi dat seama că nu este Laura? Au văzut-o mulți dintre prietenii mei. Kelly a 
fost pe la ea! Mamă, nu crezi că propria mea colegă de cameră ar fi recunoscut-o?! 
Whitney nu seamănă cu Laura. De ce ar face cineva aşa ceva? 

începu să strige: 

— Mamă, închide telefonul. închide, închide! 

în cele din urmă, Colleen îl întrebă pe legist: 

— Pot să vă sun eu din nou? Am nevoie de puţin timp să mă gândesc. 

Legistul păru surprins de această rugăminte. 

— Doamnă Cerak, este o chestiune cât se poate de serioasă. Avem nevoie să aduceţi 
fişa stomatologică a fiicei dumneavoastră la spital în Grand Rapids cât puteţi de 
repede, ca să putem face o identificare. 

— înțeleg. Care este numărul dumneavoastră de telefon de acolo? 

— Doamnă Cerak! 

— îmi daţi, vă rog, numărul dumneavoastră de telefon? 

Mintea lui Colleen nu putea procesa lucrurile pe care i le spunea omul acesta; era în 
stare de şoc. Poate Carly are dreptate. Poate nu este decât o farsă crudă, cât se poate de 
crudă. După ce îşi notă numărul de telefon, închise receptorul şi se prăbuşi pe un 
scaun. Carly stătea vizavi de ea pe canapea, spumegând. 

— Cine ar putea fi atât de crud?, întrebă Carly. Colleen nu răspunse. Verifică 
numărul de telefon 

şi află că, într-adevăr, apelul venea din Marion General Hospital din Indiana, spitalul 
la care fusese dus trupul lui Whitney în noaptea în care murise. 

— Asta nu înseamnă că apelul a fost pe bune, protestă Carly. 

îşi privi mama: 

— Mamă, doar nu crezi minciuna asta. 

Dădu din mâini a frustrare. Carly era convinsă că ei îi revenea rolul de voce a raţiunii 
în familie. Tatăl ei, pastor 

că 16 

de tineret, se afla în New York cu un grup de liceeni din ultimul an, în excursia anuală 
tradițională de absolvire. Deoarece el lipsea, îşi luase în serios rolul de soră mai mare. 
— Mamă, crede-mă. Ştiu că fata din spital este Laura, nu Whitney. Ştiu ce vorbesc. 
Pe cine alegi să crezi, pe fiica ta sau pe un străin care face farse la telefon în toiul 
nopții?! 

Colleen nu îşi dădea seama ce ar trebui să facă. Ezită să sune şi să-l trezească pe 
Newell, soţul ei, câtă vreme nu avea informaţii clare. Luase cu greu decizia de a 
merge în această excursie. Era primul pas spre ceva asemănător cu normalitatea în 
slujba lui, de când o pierduseră pe Whitney, în urmă cu cinci săptămâni. Dacă ar fi 
fost într-adevăr o farsă, Colleen nu voia să-l facă să sufere şi mai mult. Neştiind la 
cine să apeleze, îl sună pe cel mai bun prieten şi coleg al lui Newell, pastorul Jim 
Mathis, care fusese alături de familia lor după tragedia morţii lui Whitney. 

— Jim, avem o problemă, spuse ea, şi nu ştiu la cine să apelez. Tocmai am primit un 


apel... 

— Un apel fals!, strigă Carly în fundal. 

— Tocmai am primit un apel de la cineva care pretindea fi medicul legist 
de la Grant County. A spus... - Colleen abia putea crede cuvintele pe care le rostea - a 
spus că s-ar putea ca Whitney să fie în viaţă. 

— Ce?, spuse Jim. Cum? 

— Nu ştiu. Nu ştiu nici dacă telefonul a fost pe bune. Vrei să verifici tu pentru mine? 
Nu cred că sunt în stare. 

— Sigur. Care este numărul? 

Cinci minute mai târziu, el sună înapoi şi spuse: 

— Se pare că trebuie să o luăm din loc. 

După ce închise telefonul, Colleen îl sună pe dentistul familiei să ceară fişa 
stomatologică a lui Whitney, pe care el spuse că o va aduce imediat. Abia apoi îl sună 
pe soţul ei. De îndată ce Colleen îi rosti numele, Newell ştiu că se întâmplase ceva 
rău. 

— Nu Carly, spuse el. Spune-mi, te rog, că nu s-a întâmplat nimic rău cu Carly. 
După ce o pierduseră pe Whitney, nu suporta gândul că s-ar putea întâmpla ceva rău 
cu cealaltă fiică a lor. 

— Nu, nu, nu. Carly este bine. Este... ăăă... este vorba de Whitney. 

— Ce? 

— Tocmai am primit un telefon de la biroul medicului legist din Grand County şi ei 
cred că... ei cred că este posibil ca Whitney să fie în viață. 

— Este imposibil, spuse el. Am îngropat-o. Nu poate fi în viață. 

— Dă-mi-1 mie la telefon, strigă Carly în fundal şi apoi smuci telefonul din mâna 
mamei ei. Nu crede asta, tată. La telefon bărbatul a spus că ei cred că Laura este 
Whitney, dar nu este posibil. Prietenii mei au văzut-o. Ei o cunosc pe Whitney. Crede- 
mă, tată, este imposibil! 

— Ştiu, Carly. Ştiu, a fost tot ce a putut el răspunde. Colleen luă din nou receptorul. 
— Jim ne va duce la Grand Rapids să ducem fişa dentară a lui Whitney la spital. 
Sunt sigură că este doar o vânătoare de vrăjitoare, dar trebuie să mergem. 

— Sunați-mă imediat ce ajungeţi acolo, spuse Newell. 


Apoi închise telefonul şi încercă în van să adoarmă din nou. Mintea lui se învârtea în 
timp ce stătea întins în întuneric. Revăzu toate evenimentele din ziua de 26 aprilie 
2006, când Colleen îl sunase să-i spună că Whitney avusese un accident. în noaptea 
aceea, era plecat într-o călătorie misionară. De atunci, purta în suflet un gol care nu 
putea fi umplut cu nimic. Şi totuşi, nu era o suferinţă fără speranţă. Ştia că Domnul o 
luase. Şi acum familiei lui 1 se spunea că, de fapt, ea era în viaţă într-un spital din 
Grand Rapids, Michigan. 

— Incredibil, repeta el încontinuu. 

Pe când se întorcea de pe o parte pe alta în pat, un gând începu să-i frământe mintea: 
Cum este posibil aşa ceva? Dacă s-ar fi făcut vreo greşeală, ar fi observat cineva în 
primele zile. Dar cinci săptămâni? Cina săptămâni! Imposibil. Cum era posibil ca 
familia Van Ryn să nu fi observat că fata respectivă nu este fiica lor? Probabil este 
complet desfigurată dacă au fost induşi în eroare atât membrii familiei ei, cât şi 
prietenul Laurei şi prietenii ei apropiaţi care o vizitaseră la spital. Niciunul dintre ei 
nu alertase autorităţile că ar putea fi o greşeală. Cum este posibil să nu fi observat că 


se făcuse o confuzie la identificarea persoanei din patul acela? 

Nici el, nici Colleen nu văzuseră trupul lui Whitney după accident. în momentul acela, 
li se păruse înțelept să procedeze astfel, dar acum se pomeni copleșit de îndoieli. Nu am 
vrut ca imaginea lui Whit într-un sicriu să ne îndurereze mintea, îşi aminti el. Eu şi Colleen 
am căzut de acord că nu vrem ca acesta să fie prima imagine care să ne vină în minte când 
ne vom gândi la ea. Nu puseseră la îndoială decizia nici măcar un minut. Acum, pentru 


prima dată, 
IO 

Newell începu să se întrebe cum identificaseră autorităţile cadavrele de la locul 
accidentului. Odată cu această întrebare, îşi croi drum şi cea mai mare dintre întrebări: 
Era oare posibil ca Whitney să fie cu adevărat în viaţă? 

în timp ce Newell se zbuciuma astfel în patul lui din campusul din New Jersey, restul 
familiei se pregătea pentru ceea ce Carly a numit mai târziu „cel mai teribil drum cu 
maşina din viaţa mea". Colleen 1-a spus: 

— împachetează nişte lucruri pe care să le luăm cu noi. Dacă este cu adevărat 
Whitney, probabil vom sta acolo o vreme. 

Carly se uită tăios la mama ei: 

— Mamă, vrei să fii realistă? Ți-am spus. Prietenii mei au fost acolo. Au văzut-o. O 
cunosc toţi pe Laura. Dacă ar fi fost Whitney, nu crezi că prietenii cei mai buni ai 
Laurei ar fi observat? 

— Carly, te rog, trebuie să fim siguri, OK?, îi răspunse Colleen. 

— Deja ştim sigur, spuse Carly şi ieşi ca o furtună din încăpere. Refuza să-şi 
îngăduie să aibă cea mai mică urmă de speranţă că sora ei ar fi în viaţă. Dacă ar fi 
sperat şi speranţele i s-ar fi năruit, s-ar fi simţit din nou ca în noaptea în care murise 
Whitney. 

Colleen cobori scările şi o trezi pe Sandra, pe care familia o numea cu iubire „fata 
care locuieşte la subsol". Sandra Sapulveda se mutase la familia Cerak în timpul celui 
de-al doilea an de liceu, după ce familia ei se mutase din Gaylord. Cu timpul, 


devenise ca o soră pentru Carly şi Whitney. Colleen o zgâlţâi şi-i spuse: 
20 
Schimbul 


— Sandra, trebuie să mergem la Grand Rapids. Chiar acum. în noaptea aceasta. 

— Ce? De ce?, întrebă Sandra pe jumătate adormită. 

— Medicul legist ne-a sunat să ne spună că este posibil ca Whitney să fie 
în viaţă, spuse Colleen. Cuvintele acestea i se părură cu totul absurde în timp ce le 
rosti. 

— Ce? Cum?, strigă Sandra sărind din pat şi gonind pe scări după Colleen. 

— Nu ştim. De asta trebuie să mergem la Grand Rapids, spuse Colleen. Sandra o 
asalta cu întrebări, dar tot ce putea Colleen răspunde era: 

— Ti-am spus deja tot ce ştiu. 

Colleen, Carly şi Sandra urcară în maşina lui Jim şi merseră la Grand Rapids, aflat la 
patru ore distanţă. Nimeni nu rosti vreun cuvânt vreme îndelungată. Carly stătea pe 
bancheta din spate lângă Sandra, încă furioasă, în cele din urmă, spuse: 

— Ce vor crede cei din familia Van Ryn când vom da buzna în salonul Laurei? 

— Nu sunt acolo, spuse Colleen. Mi s-a spus că au părăsit spitalul marţi, după ce li s- 
a confirmat că fata din salon nu este Laura. 

— Ce? Capul lui Carly începu să se învârtească. Toate astea nu au nicio logică. Este 
imposibil să fi crezut atâta timp că este Laura dacă nu era ea. Imposibil. 

Nimeni nu o contrazise. 

Tăcerea învălui maşina în ora următoare. Carly s-a calmat. Cu toate că nu voia să 


vorbească despre asta, îşi petrecuse ora aceea gândindu-se la vestea că familia Van 

Ryn îşi încheiase veghea neobosită. Nu au părăsit-o pe Laura de cinci săptămâni. De 
ce să plece acum? Dacă...? 

— Ti-au spus cumva de ce au plecat membrii familiei Van Ryn?, întrebă Carly, ca şi 
cum conversaţia anterioară nu s-ar fi terminat încă. 

— Tot ce mi-au spus a fost că acum spitalul ştia că fata din salon nu este Laura, spuse 
Colleen. Familia Van Ryn a părăsit spitalul după ce fişa medicală a Laurei a confirmat 
că nu este ea. Dacă ar fi fost ea, ar fi încă acolo. 

— Totuşi, asta nu înseamnă că este Whitney, protestă Carly. Nu pot crede că nu este 
Laura, dar dacă nu este, poate fi vorba de orice altă fată pe care au pus-o din greşeală 
în salonul acela. 

Şi-a dat seama cât de absurdă era această ideea chiar în timp ce rostea cuvintele. Carly 
nu voia să recunoască, dar şi ea începuse să creadă că exista posibilitatea ca Whitney 
să fie în viaţă. 

Colleen le spuse fetelor: 

— Ştiţi că dacă Whitney trăieşte, cei de la Hollywood vor face un film despre asta. 
Toţi izbucniră în râs, inclusiv Carly. 

— ŞI, dacă se va ajunge până acolo, Jennifer Lopez va juca rolul Sandrei, glumi mai 
departe Colleen. La urma urmelor, amândouă sunt din Puerto Rico. Cred că rolul lui 
Newell ar trebui jucat de Robert Redford, spuse Colleen. 

— Fii atentă, mamă. Ştim noi cam ce sentimente ai tu pentru Robert Redford, glumi 
Carly. 

— Opreşte-te, râse Colleen. Rolul lui Whitney ar trebui jucat de Kate Hudson. 
întotdeauna mi s-a părut că seamănă. Iar în rolul tău, Jim, va trebui să fie Mei Gibson. 
Toţi râseră din toată inima la auzul acestei idei. 

Colleen, Carly, Sandra şi Jim opriră maşina în parcarea de la Spectrum Health 
Continuing Care Hospital pe la ora şapte dimineaţa. Doi angajaţi ai spitalului îi 
întâmpinară şi încercară să le explice situaţia, apoi îi întrebară pe membrii familiei 
Cerak dacă aveau întrebări. Aveau o singură întrebare: Unde este? In timp ce femeile 
le conduseră pe hol, Carly începu să tremure incontrolabil. Abia putea respira. 
Colleen mergea înainte, iar Carly şi Sandra o urmau. Jim ţinea respectuos distanţa, la 
câţiva paşi în urma lor. 

Când ajunseră la salonul cu o plăcuţă pe care scria „Laura Van Ryn", Colleen inspiră 
adânc şi împinse uşa uşor. Deşi lumina era slabă, fata care zăcea în patul de spital era 
inconfundabilă. Colleen oftă uşurată şi şopti: 

— Este Whitney. 

Carly trecu în fugă, repezindu-se spre sora ei, în timp ce Sandra şi Colleen o urmră. 
Toate trei o îmbrăţişară pe Whitney şi izbucniră în lacrimi. Era ea. Părul ei blond, 
ochii ei albaştri, nasul ei şi conturul gurii ei; fără nicio urmă de îndoială, era Whitney! 
Whitney deschise încet nişte ochi mari şi lipsiţi de orice expresie. Cu toate că gulerul 
pe care îl purta la gât o împiedica să se mişte, dădu din cap afirmativ de mai multe ori 
în timp ce mama şi sora ei o strigau pe nume. Carly căzu pe podea suspinând, trupul 
ei nefiind capabil 

să suporte atâta fericire. Femeile care le însoţiseră intrară repede în salon şi încercară 


să le liniştească. 

— Nu poate suporta atât de mulți stimuli, le spuseră ele. 

— Dar sora mea este în viaţă. Sora mea frăieştel, spuse Carly şi sărbătoarea continuă. 
Colleen scoase telefonul mobil. Abia vedea tastele în timp ce forma numărul. 

— Newell, spuse ea, am ajuns şi este Whitney. Este într-adevăr Whitney. 

Newell nu-şi putea crede urechilor. Credea că visează. 

— închide telefonul şi sună-mă din nou, spuse el, ca să se asigure că totul este real. 
Imediat, telefonul sună din nou. 

— Sunt lângă ea şi este la fel de frumoasă ca întotdeauna, spuse Colleen. 
Newell căzu în genunchi, plângând ca un bebeluş. 

— Cum arată?, întrebă el. Este ceva în neregulă cu ea? 

— Nu, răspunse Colleen. Nu are pe faţă niciun semn. Este chiar ea. 

Apoi Newell auzi ceva ce nu crezuse că va mai auzi vreodată. Prin telefon, o auzi pe 
fiica sa, căreia crezuse că-i spusese adio pentru totdeauna cu cinci săptămâni în urmă, 
spunând în şoaptă: 

— Te iubesc, taţi. 

Carly, sunt surioara. Te-am înscris la Global Commute Night (eveniment caritabil pentru copiii din 
Uganda, n.red.). Cred că mai vin şi câteva dintre prietenele mele: Amy, Ann şi poate şi Emily. Asta nu 
înseamnă că nu vreau să vii şi tu, chiar vreau să vii. Lucrezi cumva pentru banchetul de la Fort Wayne? 
Sper că da, sper că da. Sper că da! OK. Te iubesc. Pa. 

MESA] VOCAL LĂSAT PE WHITNEY PE TELEFONUL MOBIL AL LUI CARLY MIERCURI, 26 APRILIE 2006. 


Lisa Van Ryn se afla la etajul casei părinţilor ei în Caledonia, Michigan, urmărind un 
program la televizor şi vorbind la telefon cu prietena ei, Julie. Cele două deveniseră 
prietene în copilărie când se întâlniseră într-o tabără din peninsula nordică din statul 
Michigan. Mai târziu, făcuseră parte din personalul de acolo împreună cu sora Lisei, 
Laura, şi cu un alt prieten, Brad Larson. 

In timp ce Julie vorbea cu Lisa pe telefonul fix, scria şi sms-uri pe telefonul mobil 
către Laura şi Brad. Cei doi se aflau unul lângă celălalt în microbuzul Universităţii 
Taylor, întorcându-se din campusul de la Fort Wayne. In seara aceea, Laura şi Brad 
ajutaseră la organizarea unui banchet în onoarea noului preşedinte de la Taylor. 


— OK, OK, asta chiar e tare!, îi spuse Julie Lisei. 
sua ăia 25 ceia cata 

— De ce? Ce ţi-au spus? 

— Fii atentă. Amândoi mi-au trimis acelaşi mesaj în acelaşi timp. Mesajul spune aşa: 
„Tu alegi cui răspunzi mai întâi." 

Lisa râse. 

— E grozav. Care va să zică îi vei răspunde mai întâi aceluia la care ţii mai mult? 
Foarte amuzant. Aşadar, pe care îl alegi? 

— Nu ştiu. Tu pe cine ai alege?, întrebă Julie. O, aşteaptă. E o întrebare stupidă. 
Bineînţeles că ai alege-o pe sora ta. OK, aşteaptă puţin să răspund. 

Julie trimise mesaj înapoi amândurora, dar nu-i spuse Lisei cui a răspuns mai întâi. 
Nici Laura, nici Brad nu au răspuns mesajelor lui Julie. 

La parterul casei, Don Van Ryn se gândea să o sune pe Laura. Tocmai ajunsese acasă 
după o zi lungă petrecută la o expoziţie cu vânzare din Detroit. Fusese o zi bună şi se 
bucurase că Aryn Linenger, prietenul Laurei, venise să-l întâlnească la expoziţie în 


timpul prânzului. Aryn nu era doar prietenul Laurei. Don şi Susie ştiau că plănuia să o 
ceară pe Laura în căsătorie cu ocazia absolvirii Universităţii Taylor care avea să aibă 
loc peste trei săptămâni. Cei doi se întâlniseră când ea era în anul întâi iar el în ultimul 
an, şi de atunci se împrieteniseră. Don şi Susie îl priveau deja pe Aryn ca pe ginerele 
lor, ceea ce îl făcea pe Don să se bucure de timpul petrecut împreună. 

In timp ce Don şi Aryn se plimbaseră împreună la parterul expoziției, lui Aryn îi sună 
telefonul mobil. Era Laura. Au vorbit scurt; apoi Aryn 1-a întrebat pe Don: — Vrei să 
o saluţi pe Laura? 

26 Aprilie 2006 

Aşteptând să audă vocea fiicei lui, Don luă telefonul şi spuse: 

— Bună, Laurie! 

Niciun răspuns. O salută din nou, dar apelul fusese întrerupt. 

— Ei bine, îi spuse el lui Aryn, înapoindu-i telefonul, voi vorbi cu ea mai târziu. 

Deja era destul de târziu, iar Don era prea obosit să mai facă altceva decât să-şi arunce 
pantofii şi să se relaxeze în fotoliul lui preferat. 

Susie ajunsese şi ea acasă doar cu puţin timp înaintea lui Don. Zilele de miercuri erau 
foarte solicitante la salonul de coafură unde lucra, şi mai avusese de făcut şi nişte 
comisioane înainte de a se întoarce acasă. încercase să o sune pe Laura între opt şi opt 
jumătate, dar îi răspunsese mesageria vocală. Susie nu se îngrijoră de asta. Plănuia să 
mai încerce să o sune de acasă, dar seara trecu repede. 

In jurul orei zece, telefonul fix al familiei sună. Când Susie răspunse, un bărbat aflat 
la celălalt capăt al firului, întrebă: 

— Reşedinţa familiei Van Ryn? 

Susie se gândi că era vreun telefon comercial, cu toate că majoritatea vânzătorilor nu 
ar fi sunat la o oră atât de târzie. Bărbatul se prezentă ca fiind capelanul Spitalului 
Parkview din Fort Wayne. 

— Fiica dumneavoastră a fost adusă la noi ca pacientă, spuse el. A suferit un 
accident foarte grav în seara aceasta. Este în stare critică, dar stabilă. 

Fort Wayne? Ce caută Laura în Fort Wayne? Susie se lupta să înţeleagă cele ce-i fuseseră 

Don şi-a dat seama după expresia de pe faţa soţiei sale că se întâmplase ceva cu unul 
dintre copiii lor. Ridică telefonul fără fir la timp pentru a-l auzi pe capelan spunând 
că Laura era inconștientă în unitatea de ATI (Anestezie şi Terapie Intensivă, n.red.). 
Avea câteva fracturi şi o contuzie cerebrală foarte gravă. Don simţi cum tot trupul îi 
amorţeşte. 

Susie îl privi cu ochi mari, în timp ce faţa îi devenea din ce în ce mai palidă. Laura era 
cea mai tânără dintre cei patru copii ai lor, toţi extrem de independenţi. Fiecare dintre 
cei patru avea obiceiul de a sări în maşină şi de a conduce oriunde fără să se 
gândească de două ori. Susie se ruga zilnic pentru siguranţa lor, dar nu era pregătită să 
primească un astfel de apel telefonic. Pulsul i se acceleră şi simţi că nu poate respira. 
— Puteţi repeta ce ați spus?, îl rugă ea. 

— Fiica dumneavoastră, Laura, a fost rănită grav într-un accident rutier. Este 
inconştientă şi starea ei este critică. Totuşi, a fost stabilizată şi acum se află la ATI, 
repetă capelanul. 

Primul instinct al lui Don a fost să lase totul baltă şi să plece imediat la Fort Wayne. 
— Unde se află spitalul acesta?, întrebă el. Pornim acum într-acolo. 

Susie urcă în camera Lisei. 

— Laura a suferit un accident, spuse ea. Eu şi tatăl tău mergem la Fort Wayne. Dacă 


vrei să vii cu noi, plecăm în zece minute. 
Dacă vreau să vin cu voi? Bineînţeles că vreau să vin cu voi, se gândi Lisa. îşi aruncă în 
rucsac periuţa de dinţi 

şi Biblia şi îşi luă un pulover şi telefonul mobil. Nimic altceva. înainte de a pleca, o 
sună pe o prietenă, rugând-o să-i ţină locul la serviciu a doua zi, la Olive Garden. Se 
gândi că se va putea întoarce la serviciu în câteva zile. Nici ea, nici părinţii ei, nu-şi 
dădeau încă seama de încercarea pe care o aveau de trecut. 

Don, Susie şi Lisa săriră în maşină şi se îndreptară spre Fort Wayne. După cum s-a 
văzut mai târziu, Lisa îşi luase mai multe lucruri la ea decât părinţii ei. Niciunul dintre 
ei nu se gândiseră la lucrurile de care ar fi putut avea nevoie în cazul unei şederi mai 
îndelungate în afara oraşului. Tot ce ştiau era că Laura avusese un accident şi voiau să 
ajungă lângă ea cât de repede posibil. 

înainte de a ajunge la rampa de intrare pe autostradă, Don începu să formeze numărul 
lui Aryn. Bună, ați sunat la Aryn. ~Nu pot răspunde la telefon chiar acum. Lăsaţi-mi 
un mesaj şi vă voi suna eu înapoi. 

— Arya, aici Don. Te rog să mă suni urgent pe celular. 

închise telefonul şi sună imediat pe numărul de acasă al lui Aryn. Niciun răspuns. 

— Sună la Jim şi Trixie, spuse Susie. Ei ar trebui să ştie unde este. 

— Este o idee bună, spuse Don. 

Formă numărul de acasă al părinților lui Aryn. 

— Jim, aici Don Van Ryn. încerc să dau de Aryn. Nu este cumva la voi?... Ştiţi 
cumva unde este?... Ei bine, uite, tocmai am primit un telefon că Laura a suferit un 
accident în Indiana. Chiar acum merg împreună cu Suz şi Lisa la Spitalul Parkview 


din Fort Wayne. Nu avem prea multe 
Z-) 

informaţii deocamdată, doar că se află în stare critică la unitatea de ATI... Da... Ne-au 
spus că microbuzul în care se afla a fost lovit de un camion, dar nu ştim mai mult de 
atât. 

In timp ce Don încercă să-l găsească pe Aryn, Lisa căută să dea de urma fraților ei, 
Kenny şi Mark. Kenny îşi petrecea săptămâna împreună cu un prieten în Chicago, iar 
Mark era la şcoală la Northern Michigan University din Marquette. Intre aceste două 
apeluri, îi sună celularul. 

— Bună, Dawn... Nu, nici noi nu ştim nimic. Tu ce ai auzit? Au mai dat şi alte nume? 
Dacă aflăm ceva, te sun. 

După ce închise, spuse: 

— Era Dawn, sora lui Brad. Este foarte supărată. 

— La ce spital l-au dus pe Brad?, întrebă Susie. 

— Nu ştie. Nu li s-a spus încă nimic, spuse Lisa. Pe Susie o trecu un fior rece. 

— O, nu, spuse ea. Nu-mi place cum sună toate astea. Cam atunci sună telefonul lui 
Don. Nu recunoscu 

numărul. 

— Don Van Ryn la telefon, spuse el. Ascultă timp de câteva momente, apoi spuse: 
— Suz, este spitalul. Vor să insereze un aparat în craniul Laurei pentru a monitoriza 
presiunea din creierul ei, dar au nevoie de permisiunea noastră pentru aceasta. 

— Bineînţeles. Orice este nevoie. 

Vocea lui Susie se stinse în timp ce rostea aceste cuvinte. O, Doamne, se rugă ea, oare ce 
vom găsi când vom ajunge acolo? 

Cu toate că simţea tensiunea familiară oricărui student în ultimele săptămâni dintr-un 
semestru, Carly hotărî să nu înveţe miercuri seara, ci să joace tenis cu prietena ei, 
Terra. Lucrările şi cursurile mai puteau aştepta o zi. Lui Carly nu-i păsa atât de mult 
de tenis, dar familia lui Terra tocmai trecea printr-o tragedie şi avea nevoie de un 
prieten. Un joc de tenis pe terenul de lângă Taylor University's Rediger Chapel i se 
păru lui Carly cea mai bună metodă prin care să distragă atenţia prietenei ei de la 
probleme; chiar dacă efectul avea să dureze doar o oră sau două. Meciul nu era prea 
disputat pentru că vorbeau despre şcoală, prieteni şi despre planurile lor de după 
absolvirea colegiului. Un singur subiect nu a fost abordat: detaliile crizei prin care 
treceau Terra şi familia ei. Asta îşi propusese Carly de la început. Nu evita subiectul, 
doar că această seară perfectă de primăvară în Indiana nu părea a fi locul potrivit 
pentru a vorbi despre aşa ceva. Durerea se va afla tot acolo după sfârşitul partidei. 
Cam pe la jumătatea partidei, prietenul lui Carly, Ben, se apropie alergând dinspre 
parcare. Carly se gândea că voia să joace o partidă cu învingătoarea, dar apoi observă 
expresia de pe faţa lui. 

— Trebuie să o suni imediat pe Whitney, spuse el cu o voce în care se simţea 
disperarea. Unul dintre microbuzele de la Taylor a fost implicat într-un accident. Este 
posibil să fi fost în acel microbuz, spuse el. 

— A fost grav?, întrebă Carly. 

Ben nu răspunse. Privi în jos şi îşi târşâi picioarele. 

Carly simţi că i se ridică părul pe ceafă. Alergă la maşină, îşi luă celularul şi formă 
numărul lui Whitney. După ce sună de câteva ori, intră mesageria vocală. Carly 

închise şi sună din nou. Niciun răspuns, doar căsuţa vocală. Sună din nou. Şi din nou. 
Şi din nou. Niciun răspuns. 

— Cum ai aflat asta?, îl întrebă pe Ben. 

— A apărut la ştiri şi deja se ştie în tot campusul, spuse el. 

Auzind acestea, Carly sări în maşină, le strigă lui Ben şi Terra să urce şi goni prin 
campus până la Olson Hali, căminul unde locuia Whitney. Dacă exista cineva care 
precis ştia ce se întâmpla, aceea era Shelley, pedagoga de la Olson. Dar Shelley nu era 
de găsit. Pe măsură ce vestea despre accident se răspândi, tot mai mulţi studenţi veniră 
la Olson. Mulţi plângeau, ceea ce o făcu pe Carly să se supere. Nu voia să plângă 
nimeni pentru Whitney deoarece refuza să creadă că fusese rănită în accident. Din 
câte ştia ea, sora ei nici nu fusese măcar în microbuzul care avusese accident, 
deoarece studenţii care lucraseră la organizarea banchetului din seara aceea se 
întorceau în două microbuze. Şi chiar dacă Whitney avusese accident, nimeni nu ştia 
cu exactitate cât de grav fuseseră răniți ocupanţii microbuzului. 

Carly păşi afară pe peluza din faţa reşedinţei Olson şi formă numărul de acasă. Niciun 
răspuns, nicio căsuţă vocală. îl sună pe tatăl ei pe telefonul mobil. Nici el nu răspunse. 
Probabil vorbesc unul cu celălalt, se gândi Carly. 

— Ah! închide!, spuse ea când îi răspunse din nou mesageria vocală a telefonului 
tatălui ei. 

Apăsă mereu şi mereu butonul de redial, sperând că va reuşi să dea de unul sau de 
celălalt. 

26 Aprilie 2006 

— Aşadar, ai reuşit să lucrezi mult astăzi?, îl întrebă Colleen pe Newell. 

Vorbeau la telefon de aproximativ zece minute. El se afla în Mississippi cu un grup de 
bărbaţi şi femei din comunitatea lui, pentru reconstruirea caselor distruse de uraganul 
Katrina. Un număr de aproape 350 de voluntari din toată ţara se strânseseră pentru a 


lucra la acest proiect cu organizaţia Habitat for Humanity. 

— Da, destul de mult, ţinând cont de canicula care este aici. Nu pot să cred că 
temperaturile sunt atât de ridicate în aprilie. Nu mi-aş dori să fiu aici în toiul verii. 
Telefonul lui Newell îi semnală existenţa unui nou apel. îl ignoră. 

— Cum a fost studiul tău biblic cu fetele aseară? 

— Foarte bine, răspunse Colleen. Am avut momente deosebite de rugăciune. Fetele 
s-au deschis mai mult decât de obicei. 

în ureche auzi sunetul făcut de apelul în aşteptare. 

— Acum sună telefonul meu. 

— Probabil sunt Carly sau Whitney. Nimeni altcineva nu ar insista atât de mult, 
răspunse Newell. Vrei să preiei apelul? 

— Le voi suna eu înapoi. Nu am vorbit cu tine deloc astăzi. îmi este dor de tine. Abia 
aştept să te întorci acasă. 

— Şi eu. Uite, telefonul meu sună din nou. Poate ar trebui să răspund, spuse Newell. 
— Răspunde şi află ce vrea. Eu voi aştepta, răspunse Colleen. 


El făcu întocmai, dar pierduse apelul. 

— Acum sună al meu. Te sun eu înapoi, spuse Colleen. Apăsă tasta 
telefonului. 

— Bună. 

— Mamă, spuse Carly. 

Disperarea din vocea lui Carly îi spunea lui Colleen că se întâmplase ceva rău. 

— Unul dintre microbuzele de la Taylor a fostimplicat într-un accident. 
Nimeni nu ştie cu siguranţă dacă Whitney se afla în microbuz sau nu. Trebuie să te 
rogi pentru ea. Roagă-te pentru ea. 

Colleen ceru mai multe informaţii, dar nimeni nu avea. 

— In zece minute se va ţine un serviciu de rugăciune la capelă. Poate cei de 
acolo ne vor da mai multe informaţii. Te sun de îndată ce aflu mai mult, spuse 
Carly, apoi închise şi îl sună pe tatăl ei. 

Ii dădu şi lui aceleaşi informaţii pe care i le dăduse mamei. Când închise, telefonul 
sună imediat. O sunau prietenii pe rând. Nu răspunse. 

Când Carly, Ben şi Terra păşiră în Rediger Chapel pentru momentele de rugăciune, 
locul era deja plin până la refuz cu studenţi. Cei mai mulţi plângeau. Carly merse la 
balcon ca să nu fie nevoită să vorbească cu nimeni. Simţea că se află într-o altă lume. 
Prietenii ei făcură un cerc în jurul ei. Toţi plângeau. Din nou, nu-şi îngădui să 
izbucnească în lacrimi, cu toate că trupul îi tremura de spaimă. Voia încă să creadă că 
sora ei era bine. 

După un interval care 1 se păru o veşnicie, un funcționar de la Taylor urcă pe podium 
şi anunţă că un tir care se îndrepta spre nord depăşise linia continuă de pe 

autostradă şi lovise un microbuz de pasageri de la Taylor care mergea spre sud la 
ieşirea din Marion. în microbuz se aflau cinci studenţi şi patru angajaţi ai firmei de 
catering. Dintre cei nouă oameni din microbuz, cinci muriseră. Urma ca niciun nume 
să nu fie făcut public până când toţi părinţii vor fi fost anunţaţi. în toată capela, 
oamenii începură să plângă şi să jelească. Inima lui Carly se strânse. Funcţionarul 
explică mai departe că doi supraviețuitori fuseseră ridicaţi de un elicopter şi 
transportaţi la spitalul Parkview din Fort Wayne şi că unul dintre aceştia se afla în 
stare gravă. Restul victimelor fuseseră duse la Spitalul Municipal din Marion, aflat la 
cincisprezece mile de campusul Taylor. 


Carly sări în picioare şi ieşi în fugă din clădire. Trebuia să ajungă imediat la Marion. 
Nimeni nu-i dăduse vreo informaţie despre Whitney. Deoarece cele cinci trupuri 
moarte şi cei doi supraviețuitori fuseseră duşi la Spitalul Municipal din Marion, i se 
părea că este locul cel mai bun (şi cel mai apropiat) în care să afle răspunsuri. 

în timpul călătoriei spre spital, Carly şi prietenii ei se rugară la Dumnezeu pentru viaţa 
lui Whitney. Carly îşi dădu seama că nu poate rosti mai mult decât: „Doamne, te rog, 
dă-mi-o pe sora mea." Repetă cuvintele acestea fără oprire. Prietenii lui Carly 
plângeau cu suspine, dar ea nu plângea. ~Nu, nu pot plânge, îşi spuse. Dacă dau frâu liber 
lacrimilor, înseamnă că cedez în faţa celor mai negre temeri. Nu voi face asta. Whitney este 
printre supraviețuitori. Trebuie să fie. 

Opriră maşina în parcarea spitalului şi alergară la uşă. In holul principal se strânsese 
deja un grup destul de mare de oameni. Carly se apropie de biroul de informaţii. 

— Mi s-a spus că sora mea a fost adusă aici. Whitney Cerak. Puteţi să-mi spuneţi în 
ce salon se află şi cum se simte?, întrebă Carly. 

Funcţionara de la birou căută în datele din calculator. 

— îmi pare rău, domnişoară, nu avem nicio informaţie despre sora ta. 

— Dar a fost implicată în accidentul cu microbuzul de la Taylor. Mi s-a spus că 
oamenii din microbuz au fost aduşi aici. 

— Este adevărat. Dar nu pot să vă dau nicio informaţie despre cine este 
aici şi în ce stare se află pacienţii. 

— Atunci cine poate să-mi spună?, întrebă Carly, din ce în ce mai frustrată. 

O asistentă se apropie de ea. 

— Am auzit cumva că eşti din familia uneia dintre victimele accidentului Taylor?, 
întrebă ea. 

— Da, spuse Carly. 

— Dacă vrei, poţi aştepta în capelă. De îndată ce vom avea mai multe informaţii, va 
veni cineva acolo să vi le dezvăluie. 

Asistenta îi îndrumă pe Carly şi pe prietenii ei pe coridorul care ducea spre capelă. 
Acolo aşteptară. Şi aşteptară. Şi aşteptară. 

în vremea aceasta, în Gaylord, Michigan, Colleen căuta cu disperare informaţii. Știind 
că trebuie să lase linia telefonică liberă, dădu un singur telefon. 

— Bob, spuse ea adresându-se prietenului ei, Bob Scott, un om pe care ştia că poate 
conta pentru rugăciune în această situație. Whitney a fost implicată într-un accident şi 
nu ştim încă dacă este bine sau nu. Vrei să te rogi pentru noi? 

Bob îi promise că se va ruga. 

Apoi se aşeză şi începu să se roage ea însăşi lui Dumnezeu. în timp ce se ruga, părinţii 
lui Terra, care locuiau în acelaşi cartier, intrară în living şi începură să se roage şi ei. 
Li se alătură curând Jim Mathis. Colleen folosi telefonul mobil pentru a-i suna pe 
nişte prieteni de familie din peninsulă, gândindu-se că poate presa locală dăduse mai 
multe detalii. Nimeni nu ştia mai mult. Oficialii din zonă nu dezvăluiseră niciun 
nume. 

In cele din urmă, Colleen încercă şi la ultima cunoştinţă din Indiana, dar nimeni nu 
răspunse. Imediat ce închise telefonul mobil, sună telefonul fix. Colleen înghiţi în sec 
înainte să răspundă. 

— Bună, spuse ea. 

— Pot să vorbesc cu Newell sau Colleen Cerak? 


— Colleen la telefon. 

Bărbatul se prezentă atunci ca fiind capelanul de la Grant County. 

— îmi pare rău, spuse el, dar fiica dumneavoastră Whitney a fost victima unui 
accident în seara aceasta. A fost declarată moartă la locul accidentului. 

Colleen simți cum amorteşte. Lacrimile îi brăzdară fața. 

— Ce... oh... trebuie să fac ceva? 

Văzându-i suferința, prietenii ştiură că se întâmplase ce era mai rău şi, apropiindu-se 
de Colleen, o îmbrăţişară. 

— Avem nevoie să veniți împreună cu soţul dumneavoastră pentru a face 
pregătirile pentru luarea acasă a trupului fiicei dumneavoastră. îmi pare foarte rău că 
v-am adus astfel de veşti. îmi pare rău pentru pierderea voastră, spuse capelanul. 

De îndată ce închise telefonul, îl sună pe Newell. Vocea ei se frânse când îi spuse: 
— îmi pare rău. îmi pare rău. Abia putea rosti cuvintele. Whitney s-a dus, 
spuse ea. 

— Nu. Nu, Colleen, spuse Newell şi vocea îi răguşi. 

— S-a dus, Newell, spuse din nou Colleen. Au declarat-o moartă la locul 
accidentului. 

Cei doi izbucniră în lacrimi la telefon. 

Când Newell închise, colegii săi de muncă îl înconjurară. îşi puseră braţele în jurul lui 
şi începură să se roage. 

— Nu. Nu. Nu Whitney, era tot ce putea să spună. Carly se afla împreună cu 
prietenii ei la capela 

Spitalului Municipal din Marion. Tot mai mulți studenţi soseau la spital. Nimeni nu 
ştia mai mult decât se anunţase mai devreme în seara aceea la Rediger Chapel. în cele 
din urmă, telefonul mobil al lui Carly sună. leşi pe coridor pentru a răspunde. Ben o 
urmă. Jim Mathis se afla la celălalt capăt al firului. Colleen abia îşi putuse aduna 
puterile să-l sune pe Newell. Știind că nu putea aştepta să se adune înainte de a-i 
transmite lui Carly veştile, 1-a rugat pe Jim să o anunţe pe fiica lor în locul ei. Când 
Carly îi auzi vocea, ştiu că veştile erau rele. Auzi în fundal 

planşetele celorlalţi oameni. Când Jim îi spuse că Whitney nu supravieţuise, Carly se 
prăbuşi, ţipând şi plângând. Ben lovi supărat un scaun şi strigă de durere. Prietenii ei 
se năpustiră pe coridor şi o îmbrăţişară. O ridicară cu blândeţe şi o duseră înapoi, în 
capelă. 

Membrii personalului spitalului le dădură lui Carly şi prietenilor ei un salon în care să 
se refugieze de mulțimea de studenţi şi reporteri. Oficialii se întoarseră pentru a cere 
informaţii despre Whitney. Voiau să ştie vârsta, data naşterii, informaţii pe care le 
scrii de obicei într-un necrolog. Mai târziu, cineva îi aduse geanta lui Whitney şi cele 
câteva posesiuni pe care le găsiseră la locul accidentului. Miroseau a benzină. Carly le 
aruncă şi plânse mai departe. Pe când plângea cu suspine, un gând îi fulgeră prin minte: 
Bine, Carly, iată marele test pentru tine. 11 iubeşti pe Dumnezeu cu toate că sora ta a murit? 
Printre lacrimi, îşi privi prietenii. 

— Dumnezeu este încă bun, spuse ea. Accidentul nu a schimbat deloc asta. 
Telefonul lui Carly sună din nou. Privi la numele de pe ecran şi văzu Tata. Deschise 
telefonul şi ieşi pe coridor să fie singură. Nu o urmă nimeni. Alergă spre capătul 
coridorului ţinând telefonul strâns la ureche. La auzul vocii tatălui ei, se prelinse pe 
lângă un perete şi plânse cum nu plânsese niciodată în viaţa ei. Trupul o durea şi un 
torent de suspine se revărsă. 


— Tată... nuuuuuuu, se jeli ea la telefon. Nu, taţi, Whitney nu poate fi moartă. Este 


prietena mea cea mai bună. 

Miercuri, 26 aprilie 

O, Laurie, apelul aceLa telefonic nu mi l-aş fi dorit niciodată. Nu pot să-ţi explic sentimentele mele - 
groază, teamă, anxietate, rugăciuni arzătoare la Dumnezeu să-ţi cruţe viaţa, recunoştinţă că eşti încă în 
viaţă, senzaţia că visez. Călătoria spre Fort Wayne a fost lungă. Multe apeluri telefonice. Oameni cărora 
le pasă, care se roagă, te iubesc din toată fiinţa lor. Noi (Lisa, tata şi eu) am ajuns aici pe la ora 1:15. 
Ne-a întâmpinat un grup de prieteni de-ai tăi de la Universitatea Taylor. Când ne-au dus să te vedem, 
draga mea, inima mea era plină de iubire pentru tine. Să-mi văd raza de soare legată la tuburi a fost 
aproape mai mult decât puteam suporta. Sunt uimită de puterea pe care mi-o dă Dumnezeu când sunt 
atât de slăbită. Doar El m-a putut susţine astfel. Aryn, Jim şi Trixie ne-au urmat la câteva ore. Aryn este 
distrus. Te iubeşte atât de mult. Şi eu te iubesc, dragă Laurie. 

DIN JURNALUL DE RUGĂCIUNE AL LUI SUSIE 


— Trebuie să fiți pregătiți pentru ceea ce veţi vedea când veţi intra în camera ei, îi 
avertiză doctorul pe Don, Susie şi Lisa care se aflau pe coridorul de la ATI. Laura a 
fost aruncată aproximativ 15 metri în acest accident extrem de violent. Faţa ei este 
umflată, zgâriată şi învinețită. Este conectată la aparate. Respira singură când au găsit- 
o paramedicii, dar noi credem că este mai bine ca 

ventilatorul să preia sarcina respirației pentru ca trupul ei să-şi poată concentra toată 
energia pentru vindecare. 

— Dar va supravieţui, nu?, întrebă Don. Susie se sprijini de el şi-i strânse braţul. 

— Fiica dumneavoastră este în stare critică. încă ne străduim să evaluăm amploarea 
leziunilor ei. In momentul acesta aş spune că şansele ei sunt favorabile. Dar nu va 
părăsi spitalul prea curând. Are câteva oase fracturate, inclusiv un cot zdrobit şi un 
picior cu fracturi grave. De asemenea, are o fractură de claviculă. Suntem însă mai 
îngrijoraţi de leziunile cerebrale. Putem face doar o radiografie pentru a estima cât de 
grave sunt leziunile. Iată de ce când o veţi vedea, veţi observa un tub care îi iese din 
craniu. Să nu vă speriaţi. Este dispozitivul de monitorizare a presiunii intracraniene 
pentru care v-am cerut aprobarea mai devreme. 

Doctorul făcu o pauză, apoi spuse: 

— Aveţi vreo întrebare? 

Don, Susie şi Lisa se uitară unul la altul, încercând să proceseze tot ceea ce auziseră. 
Cu toate că ştiuseră că Laur a suferise traumatisme grave, nu se gândiseră ce vor găsi 
la sosirea în spital. Susie îl privi pe Don. Lacrimile îi brăzdau faţa. Don o luă în brațe, 
iar Lisa rupse tăcerea: 

— Putem să o vedem acum? 

— încă nu, dar curând, spuse doctorul. încă ne ocupăm de aşezarea ei în 
salonul de ATI. Vă va anunţa o asistentă când totul este gata. Din nou vă spun, vreau 
să fiți pregătiţi. Nu arată aşa cum o ştiţi. 

Don îşi privi ceasul. Era aproape ora două dimineaţa. Accidentul se petrecuse cu peste 
cinci ore în urmă. Ce tot fac?, se miră el. Cât este de grav? 

După cum li s-a cerut, Don, Susie şi Lisa se îndreptară spre sala de aşteptare de la 
ATI, care era deja ocupată de prietenii Laurei de la Taylor. Când membrii familiei 
Van Ryn intrară, toţi ochii se îndreptară spre ei. Colega de cameră a Laurei le 


îmbrăţişa pe Susie şi Lisa. Wynn Lembright şi Skip Trudeau, doi administratori de la 
Taylor, se aflau şi ei acolo. 

— Care este starea e1?, întrebă Wynn. 

— Se luptă să supravieţuiască, răspunse Don. 

— Bine. Mulţi oameni se roagă pentru ea, spuse Wynn. 

— Ştiu, ştiu, spuse Don, în timp ce mintea lui se chinuia să înţeleagă cele ce-i 
fuseseră explicate de doctor. Coridorul era plin de studenţi când am intrat. Ne-au spus 
de serviciul de rugăciune de la Taylor din seara aceasta. 

— Aveţi veşti despre ceilalți accidentaţi?, întrebă Lisa. Wynn şi Skip se uitară unul la 
altul. 

— Laura este una dintre cei patru supraviețuitori, spuse Skip, dar ceilalți trei nu sunt 
la fel de grav răniţi. 

— Cum este Brad Larson?, întrebă Don. Winn şi Skip se priviră din nou. 

— Putem să le spunem, din moment ce în curând se va face un anunţ oficial şi 
la universitate, spuse Wynn. Făcu o scurtă pauză, apoi continuă: Brad nu a 
supravieţuit. A murit în accident împreună cu colega lui Monica Felver şi studenţii 
Laurei Erb, Betsy Smith şi Whitney Cerak. 

— Nu, nu, nu, spuse Lisa izbucnind în lacrimi. 

— Vai mie, spuse Don. 

Suspină adânc şi o îmbrăţişa pe Susie. Membrii familiei Van Ryn se simțeau foarte 
apropiaţi de Brad şi de sora lui, Dawn, care o sunaseră pe Lisa în timpul călătoriei de 
întoarcere din Caledonia. Atât Brad cât şi Dawn slujiseră împreună cu soții Van Ryn 
ca pedagogi la tabăra biblică desfăşurată în peninsula nordică. 

Studenţii din sala de aşteptare o auziră pe Wynn spunându-le soților Van Ryn că 
Brad, Laurel, Betsy, Whitney şi Monica muriseră în accident. Lacrimile şi suspinurile 
lor reverberau în toată sala. 

Salonul de la ATI în care se afla Laura era învăluit în întuneric atunci când Don, Susie 
şi Lisa păşiră înăuntru. Pacienţii cu leziuni cerebrale sunt ţinuţi în lumină slabă, feriți 
de stimuli puternici, astfel încât să poată începe procesul de vindecare. De fiecare 
parte a patului Laurei se aflau monitoare pe care se vedeau numere luminoase şi linii 
răsucite care emiteau nişte piuituri care, în liniştea încăperii, sunau mai tare decât erau 
în realitate. Deşi lumina era difuză, au putut observa prin bandajul alb care îi înfăşură 
tot capul faţa Laurei lipsită de orice expresivitate. 

— Arată ca un bandaj pentru dureri de dinţi, îi scăpă lui Don. 

Niciunul dintre ei nu ştiau ce să spună. Deşi faţa Laurei era într-adevăr umflată, 
acoperită de tăieturi şi zgârieturi, părul ei blond ieşea de sub bandaje, iar nasul, gura şi 
celelalte trăsături ale ei erau intacte, semănând cu Laura. Un tub de ventilator era lipit 
cu bandă adezivă 


lângă gura ei. Un „ac", tubul de monitorizare al presiunii ieşea din partea dreaptă a 
capului ei, deasupra frunţii. In plus, pe ambele părţi ale trupului avea prinse linii 
venoase şi ataşate cabluri de monitorizare. 

Susie se apropie de Laura. Piuitul aparatelor şi sunetul scos de ventilator la fiecare 
respiraţie îi făceau inima să stea în loc. 

— O, Laurie, şopti ea întinzând mâna şi prinzând mâna fiicei ei. 

Pe faţă îi curgeau lacrimi: 

— Suntem aici... suntem aici. 


— Laurie, sunt tata, spuse Don încet. Nu ştiu dacă ne poţi auzi, dar e în regulă. 

Privi împrejurul său în cameră şi oftă. în locul fricii sau panicii, Don simţi un val de 
pace. 

— Te vei face bine, spuse el. Nu renunţa. Luptă mai departe. Ştiu că te vei face bine. 
Lisa merse lângă mama ei şi îşi puse braţul după ea. In timpul acesta, Susie se rugă în 
tăcere: îmi este greu, Doamne, dar am încredere în Tine. Laura este în mâinile Tale... 
Este în mâinile Tale. Lisa o bătu uşor pe spate pe mama ei, doar ca să o asigure că 
este lângă ea. Doamne, ştiu că ai un plan pentru viaţa Laurei, continuă Susie 
rugăciunea, nu se poate termina aici. Ştiu că nu se poate termina acum. 

O asistentă păşi în salon şi-i verifică monitoarele. 

— Suz, spuse Don, trebuie să o lăsăm să se odihnească. 

Susie îl privi cu o expresie care spunea clar că nu vrea să dea drumul mâinii Laurei. 
— Este bine, spuse el, este pe mâini bune. Asistenta zâmbi, dar Don nu vorbea doar 
de personalul spitalului. Cu toate că nu era cel mai optimist om posibil, Don simţea 
pace de la Dumnezeu şi încredințarea că Laura se va însănătoşi complet. In ultimele 
două luni se pomenise captivat de istorisiri biblice despre oameni ca lov, care au 
trecut prin suferinţă extremă, dar au descoperit că Dumnezeu este credincios. 
Dumnezeu nu S-a schimbat, se gândi el. El încă lucrează. Apoi gândurile lui Don se 
îndreptară spre Monica, Betsy, Laurei, Whitney şi Brad, mai ales spre Brad. Oftă 
adânc. De ce noi şi nu ei, Doamne? De ce fiica noastră a supravieţuit şi nu a supraviețuit 
unul dintre ei? 

Cam la două ore de la sosirea familiei Van Ryn la spital, Aryn şi părinţii lui opriră 
maşina în parcarea spitalului. Mintea lui Aryn se învârtea pe când se dădu jos din 
maşină şi păşi spre intrare. Prin gând îi fulgerau amintiri cu Laura, precum şi teama că 
nu se va mai bucura niciodată de astfel de momente. Când păşi în sala de aşteptare de 
la ATI, Don, Susie şi Lisa săriră în picioare şi-l îmbrăţişară. Lacrimile începură să 
curgă din nou. — Vrei să o vezi?, întrebă Don. 

Aryn inspiră adânc şi dădu din cap aprobator. Don şi Susie îl luară de braţ şi-l 
conduseră prin coridor până la salonul Laurei. 

Când păşiră înăuntru, Aryn rămase fără cuvinte. Voia să spună ceva, orice, să-i spună 
Laurei cât de mult o iubea, dar cuvintele nu voiau să-i iasă de pe buze. în 


schimb, stătu pur şi simplu lângă patul ei, privind-o cum inspiră şi expiră, rugându-se 
ca următoarea respiraţie să nu fie şi ultima. 

La puţin timp după sosirea lui Aryn, cineva din personalul spitalului păşi în sala de 
aşteptare a unităţii de ATI. 

— Aici aveţi lucrurile Laurei, spuse ea, întinzându-i Lisei o pungă în care se aflau 
pantofii şi alte câteva lucruri personale. 

Lisa băgă mâna în pungă şi scoase pantofii Converse All-Star, pe care membrii 
personalului spitalului îi scoseseră din picioarele Laurei. 

— Aceştia nu sunt pantofii Laurei, spuse ea. Aryn luă pantoful din mâna Lisei şi 
confirmă: 

— Nu am văzut-o niciodată să poarte ceva de felul acesta. 

— Ei bine, pe aceştia îi purta când au adus-o, spuse femeia şi părăsi încăperea. 

Pe când Lisa scoase celelalte lucruri din pungă, şi ea şi Aryn avură aceeaşi reacție. 
Niciunul dintre ele nu semăna cu lucrurile pe care ştiau că le poartă Laura. Totuşi, 


niciunul dintre ei nu se gândi prea mult la asta. 

— Laura împrumuta mereu hainele mele când locuia acasă, spuse Lisa. Cred că 
lucrurile nu s-au schimbat nici după plecarea la şcoală. Sunt sigură că hainele acestea 
aparţin uneia dintre colegele ei de cameră. Totuşi, aceasta este geanta ei. 

Mai târziu, familiei i s-a spus că echipa de salvare găsiseră geanta pe trupul Laurei. 
Folosiseră conţinutul ei pentru a o identifica la locul accidentului. 

— Probabil cu restul lucrurilor au presupus, spuse Aryn. Din câte spun 
Wynn şi Skip despre locul accidentului, se pare că peste tot erau împrăştiate lucruri. 
Făcu o pauză ca şi cum prin minte îi trecuse un gând. Cât de departe era Laura de 
maşină? 
— Cincisprezece metri. 
— Groaznic, spuse el încet, aproape în şoaptă. Este o minune că a supraviețuit. 

— Da, spuse Lisa. Chiar este. 
Când au sosit şi Kenny şi Mark, studenţii de la Taylor părăsiseră deja spitalul, 
lăsându-i pe membrii familiei Van Ryn în unitatea de ATI „singuri cu Aryn şi părinţii 
lui. Lui Kenny îi luase câteva ore să ajungă de la Chicago, iar Mark a venit cu avionul 
din Marquette până la Fort Wayne. Amândoi păşiră pe uşă ca şi cum s-ar fi aflat într-o 
misiune. Primele cuvinte rostite de amândoi au fost: 
— Care sunt ultimele veşti? 
Nu „bună, mamă" sau „bună, tată”. Amândoi au trecut direct la subiect. 
Când sosi Kenny, Don, Susie şi Lisa îl duseră în salonul Laurei de la ATI. Nu a scos 
niciun cuvânt, ci doar a privit-o pe sora lui. După doar un minut sau două, se 
întoarseră în sala de aşteptare. Patru ore mai târziu, când sosi Mark, l-au dus şi pe el 
să o vadă. Intră, o văzu pe sora lui zăcând, se întoarse pe călcâie şi părăsi salonul cu 
faţa brăzdată de lacrimi. Cel mai teribil moment al serii pentru Don a fost când le-a 
spus băieţilor săi că Brad nu supravieţuise. Nu ştia ce s-ar fi făcut familia lui dacă 
Laura și Brad ar fi murit în noaptea aceea. 

Când ajunseră toți cinci la spitalul Parkview, Don le ceru tuturor să se aşeze şi 
recapitula ce le spuseseră doctorii până în acel moment. 
— [Iată ce ştim, spuse el. Piciorul ei este rănit grav şi probabil va avea nevoie de 
operație. Cotul este cam în aceeaşi situație. Grija majoră o reprezintă însă leziunea 
cerebrală. Bănuiesc că vor mai trece câteva zile până când vom afla exact cum stau 
lucrurile. 
Poate datorită rădăcinilor sale germanice, Don nu încercă să îndulcească nimic din 
ceea ce li se spusese, nici nu vorbi prea mult despre ceea ce le-ar putea rezerva zilele 
următoare. Îşi încheie raportul spunând: 
— Cu aceasta ne confruntăm. Are cineva vreo întrebare? 
Nu avu nimeni nicio întrebare. îşi petrecură restul nopţii în sala de aşteptare de lângă 
unitatea de ATI. Nimeni nu a dormit. Familia Van Ryn împreună cu Aryn şi părinţii 
lui au stat în sala de aşteptare şi exact asta au făcut, au aşteptat. Aceasta avea să fie 
singura noapte pe care familia a petrecut-o în spital. Dar călătoria abia începuse. 
Curând şi-au dat seama că se înscriseseră la un maraton, nu la o probă de viteză. 
Niciunul dintre ei nu avea vreo idee unde îi va duce acest maraton. Tot ce puteau face 
era să aştepte şi să se roage. 


Până la urmă, asta era suficient. 


4 


ACCEPTAREA UNEI NOI REALITĂŢI 


— Nu pot să cred că se întâmplă aşa ceva, îi spuse Colleen lui Jim în timp ce 
mergeau la sud de Gaylord spre regiunea montană din Indiana. 

De obicei, Colleen adormea în maşină, mai ales în timpul unei călătorii de şase ore în 
toiul nopţii, dar în noaptea aceasta lucrurile au stat altfel. 

— A fost acasă acum câteva săptămâni, de Paşte. Ea şi Carly insistau să ascundem 
ouăle de Paşte. Colleen zâmbi, apoi continuă: Erau parcă din nou fetiţe, alergând prin 
casă şi râzând. 

Vocea i se frânse: 

— Şi acum această... cum este oare posibil? 

— Nu ştiu. 

Jim ştia că nu trebuie să mai spună nimic. Colleen avea nevoie de cineva care să o 
asculte, nu să obțină răspunsuri simple sau clişee fără conţinut. 

— Nu ştiu dacă îi aminteşti, dar Whitney nu voia să meargă la Taylor. Voia să 
întrerupă tradiția familiei şi să meargă la altă universitate. Bănuiesc că i se părea mai 
puţin atractivă pentru că Newell, Carly şi cu mine am absolvit cu toţii acolo. Cu toate 
că ştia că vom plăti doar două treimi din taxe dacă merge la un colegiu creştin şi că nu 
ne va costa nimic dacă va merge la o şcoală laică, Taylor totuşi nu a fost prima ei 
alegere. Şi-a depus dosarul la o şcoală de stat care avea reputaţia că acceptă aproape 
toţi elevii care îşi depun dosarul acolo. Taylor era doar opţiunea a doua, în caz că nu 
ar fi reuşit la prima. Nu i-a venit să creadă când prima şcoală pe care a ales-o a 
respins-o, mai ales că îndeplinea toate cerinţele. Apoi Taylor, care are standarde 
mult mai ridicate, a acceptat-o. Noi toţi am considerat că este un semn clar că 
Dumnezeu vrea să meargă la Taylor. Vocea lui Colleen scăzu în intensitate şi apoi 
adăugă: Şi acum să se întâmple aşa ceva... Nu pot să nu mă gândesc că dacă nu ar fi 
mers la Taylor, nu am fi acum pe drumul acesta. Dar faptul că a mers la Taylor făcea 
parte din planul lui Dumnezeu pentru viaţa ei. îmi este foarte greu să înţeleg. 

In timp ce au vorbit, Jim şi Colleen pierdură toate celelalte lucruri din vedere. Asta 
până când nişte lumini roşii şi albastre străluciră în noapte în spatele lor. Acceleraseră 
într-o zonă în care viteza trebuia redusă de la 105 la 90 km/h. Jim opri maşina. 

— Dacă vrei să plâng, pot, spuse Colleen. 

— Nu cred că va fi nevoie, răspunse Jim. 

Ceru permisiunea polițistului să coboare din maşină, şi îi explică situația. Câteva 
minute mai târziu îşi reluară călătoria fără să fi primit nicio amendă. 


„cceptarea 
unei noi realități 


La mai puţin de un kilometru şi jumătate de ieşirea din Marion, ajunseră la locul 
accidentului. Jim încetini, dar nu se opri. Rămăşiţele maşinii fuseseră luate cu câteva 
ore în urmă, dar dâra de pe linia continuă unde trecuse tirul era vizibilă. Nici Colleen, 
nici Jim nu rostiră vreun cuvânt, feţele fiindu-le scăldate în lacrimi. 

Deşi era ora 4 dimineaţa, Colleen insistă să meargă direct la spitalul din Marion. 
Trebuia să vadă locul în care fusese dusă Whitney după accident. Apoi, opriră în 
parcarea spitalului, care era pustie, la fel ca holul şi sălile de aşteptare. Grupurile de 
studenţi plecaseră cu câteva ore în urmă, lăsând locul într-o linişte stranie. In cele din 


urmă, Colleen găsi pe cineva din personalul spitalului şi se 

prezentă: 

— Fiica mea este una dintre victimele accidentului. Trebuie să fac ceva sau aveţi 
nevoie de vreo informaţie în plus de la mine? 

Angajatul spitalului ridică receptorul şi dădu un telefon rapid medicului legist, 
apoi spuse: 

— Nu, doamnă. Ne-am îngrijit de toate. Medicul legist spune că identificarea a 
fost făcută şi biroul său va aranja transportul trupului fiicei dumneavoastră cu 
serviciul de pompe funebre. Totuşi, dacă vreţi să o vedeţi, putem găsi pe cineva să vă 
ducă acolo. 

Pe Colleen o luă ameţeala. închise ochii şi o văzu pe Whitney cu un coşuleţ de Paşte 
în mână, zâmbind fericită. Apoi îşi aminti de conversaţia cu un prieten a cărui fiică 
adolescentă murise în anul precedent. Nu-mi pot şterge din minte imaginea ei zăcând în 
sicriu, îi spusese el. Colleen ştia că nu-şi doreşte să aibă o astfel de amintire cu Whitney. 

— Nu, îi răspunse în cele din urmă funcţionarului. Eu... oh... 

Vocea 1 se frânse şi se opri să-şi adune gândurile. 

— Totuşi, vă mulţumesc. 

După ce lăsară numărul la care puteau fi contactaţi, Colleen şi Jim părăsiră spitalul şi 
se îndreptară spre casa prietenului lui Carly, unde se retrăsese ea împreună cu câţiva 
prieteni ca să se odihnească. Acolo se aflau şi Sandra împreună cu prietenul lui 
Whitney, Matt, şi sora Sandrei, Laisa. 

Casa era liniştită şi întunecată când ajunse Colleen. Carly, Sandra şi Ben dormeau 
ghemuiţi unul lângă altul pe canapea. Colleen se apropie de Carly, se aplecă şi îi 
atinse braţul. 

— Carly, spuse ea încet. 

Carly deschise ochii. De îndată ce-şi văzu mama, îşi aruncă braţele după gâtul ei şi 
începu să plângă. Sandra se trezi şi toate trei se îmbrăţişară şi plânseră. Mult timp, 
nimeni nu spuse vreun cuvânt despre cum se simţea. Nu aveau cuvinte. 

Pe parcursul următoarelor ore, Colleen încercă să se odihnească, dar nu putu. Se 
simţea amorțită. Nu poate fi adevărat, se gândi ea. Cu siguranţă mă voi trezi şi toate 
acestea vor fi dispărut. O, Doamne, se rugă ea. Cam asta era tot ce putea spune în 
rugăciune. Ştia că Dumnezeu va completa restul. După ce se foi şi se zbuciumă vreo 
trei ore, se ridică, îşi schimbă hainele şi îşi spălă faţa, apoi îl sună pe prietenul ei, 
Marty Songer. 

— Vreau să merg la serviciul de rugăciune de la capela Taylor din dimineaţa aceasta, 


spuse ea. 

lităţi 

Marty încercă să o convingă că ar fi mai bine să se odihnească, dar Colleen nu vru să 
se răzgândească. 

— Trebuie să ies din casă şi să fac ceva. A merge într-un loc în care pot fi înconjurată 
de oameni care se roagă mi se pare o idee foarte bună pentru început. 

Când Colleen şi Marty intrară în capela aflată în mijlocul campusului Taylor, 
serviciul de rugăciune începuse deja. Aproape o mie de oameni se aflau în capelă, 
dar nimeni nu o recunoscu imediat pe Colleen ca fiind mama uneia dintre victimele 
accidentului. Găsi un loc lângă colegele de cameră ale lui Carly, care puseră braţul 
după ea fără să spună vreun cuvânt. Două rânduri mai în faţă stăteau colegele de 
cameră ale lui Whitney, plângând. S-au spus foarte puţine cuvinte în prima 


oră a serviciului de rugăciune. în schimb, numele fiecărei victime apăru pe 
ecranul de proiecţie aflat în față. Cei prezenţi la întâlnire se rugau pentru 
familiile fiecărei victime când numele ei apărea pe ecran. Pe ecran apărură şi numele 
celor răniţi, şi numele şoferului tirului care lovise microbuzul de la Taylor. 

Pe ecran apăru, scris cu litere albe pe un fond negru, 

numele WHITNEY CERAK. Colleen privi lung la numele 

lui Whitney. Este adevărat, îşi spuse ea. Whitney este una 

dintre cei cinci care au murit aseară. In faţa ei, colegele de 

cameră ale lui Whitney începură să suspine, dar Colleen 

nu putea plânge. Se aştepta să fie copleşită de emoţii. 

Dar simţi o pace pe care nu o putea descrie. Privind la cei 

prezenţi, văzu sute de oameni rugându-se. Se roagă pentru 

noi. Pentru mine. Pentru 'Newell. Pentru Carly. In momentul 

acela, simţi cum rugăciunile se înalţă la cer şi, ca răspuns, 


CONFUZIE DE IDENTITATE 


Acceptarea unei no 

i realităţi 

braţele lui Dumnezeu coboară din cer spre ea. închise ochii şi se lăsă îmbrățişată. 
După terminarea serviciului de rugăciune, Jim Mathis o duse repede pe Colleen înapoi 
acasă la Ben. De acolo le-au luat pe Carly, Sandra şi pe sora Sandrei, Laisa, şi toți 
cinci porniră spre Indianapolis să-l ia pe Newell de la aeroport. Petrecuse o noapte 
lungă de veghe în Mississippi, aşteptând zborul de la 6 dimineaţa. Prietenul lui, Mark 
Vaporis, se oferise să aştepte împreună cu el, dar Newell îi refuzase politicos oferta. 
— Nu, tu trebuie să te odihneşti, îi spusese Newell. Nu cred că eu voi putea dormi. 

îşi petrecuse noaptea stând pe o canapea în holul căminului unde erau cazaţi voluntarii 
de la Habitat for Humanity. Voia să fie singur cu gândurile şi rugăciunile lui. De două 
ori în noaptea aceea, tăcerea fusese întreruptă de telefoane triste, de jale, din partea lui 
Carly. Newell simţea că îi este greu să o consoleze pe fiica lui deoarece el însuşi 
simţea multă suferinţă. 

Devreme, în dimineaţa aceea, Mark porni autobuzul cu care echipajul se deplasa la 
muncă în fiecare zi şi-l duse pe Newell la aeroport. Chiar şi după ce îşi luă locul în 
avionul aglomerat, Newell se simţea într-o altă lume. Așa ceva nu este posibil... pur si 
simplu nu este posibil, îşi repeta întruna. Găsi alinare sprijinindu-şi capul de fereastră, 
plângând şi rugându-se în linişte pentru familia lui. în timpul escalei din Charlotte, 
Newell îşi sună mama şi restul familiei pentru a le da vestea. Avionul lui ateriza în 
Indianapolis curând după prânz. 

La baza scărilor rulante care duceau în zona de ridicare a bagajelor îl aşteptau Jim, 
Colleen şi fetele. De 

îndată ce Colleen văzu picioarele lui Newell, ştiu că este el. începu să alerge spre scări 
şi-l îmbrăţişa imediat ce coborî. Oamenii care treceau pe lângă ei îi priveau miraţi în 
timp ce se străduiau să-şi facă loc. în cele din urmă, soţii Cerak se desprinseră din 
îmbrăţişare şi se îndreptară spre maşina lui Jim. Newell îşi lăsase bagajele cu echipa 
de construcţie din Mississippi. 

Se opriră la Cracker Barrel între Indianapolis şi regiunea montană să ia prânzul şi 
vorbiră despre ceea ce simţiseră fiecare în noaptea trecută, când fuseseră despărțiți. 
Ştiau că trebuie să mănânce, dar hrana refuza să intre în trupurile lor epuizate 
emoțional. Conversaţia din jurul mesei avea o aură de fantastic. 

— Sunt eu singurul căruia îi vine greu să accepte?, întrebă Newell la un moment dat. 
Pur şi simplu nu pot crede că s-a întâmplat. 

— Nu, răspunse Carly. Mi se pare că este un coşmar şi mă voi trezi curând. 


— ŞI eu, spuse Sandra. 

— Ți-au cerut să ajuţi la identificarea trupului lui Whitney aseară?, o întrebă Newell 
pe Carly. 

— Nu. A identificat-o altcineva. Cineva de la şcoală, 

cred. 

— Nu te învinovăţesc. Nu cred că vreau să-i văd nici eu trupul. Nu vreau ca imaginea 
aceasta să-mi rămână în minte, spuse el. 

— M-au întrebat aseară şi pe mine dacă vreau să o văd, dar am spus că nu, zise 
Colleen. Prefer să-mi amintesc de ea zâmbitoare, cu gropiţele ei din obraji. Aceea este 
adevărata Whitney. Şi aşa vreau să mi-o amintesc. 

xeptarea unei noi realități 

Newell se juca cu mâncarea din farfurie. Ştia că ar trebui să mănânce, dar nu avea 
poftă. 

— Ceea ce se întâmplă nu poate fi real, spuse el. După ce sosiră înapoi la Taylor în 
jurul orei trei 

după-amiaza, membrii familiei Cerak se văzură nevoiți să preia sarcina dificilă 
emoțional de a elibera lucrurile lui Whitney din camera ei de la Olson Hali. Au 
deschis uşa ce dădea spre aripa de sud a coridorului şi găsiră acolo o mulțime de 
studenţi adunaţi să se roage pentru cei afectaţi de accident. Membrii familiei Cerak 
auziră pedagoga dând fetelor detalii despre accident, în timp ce acestea plângeau cu 
suspine. închiseră repede uşa, sperând că nu i-a observat nimeni. 

— Nu cred că sunt în stare să mă apropii de fetele astea şi să le răspund la întrebări, 
spuse Carly. 

Colleen şi Newell fură de acord. Se strecurară prin uşa care ducea la spălătorie şi de 
acolo direct în camera lui Whitney. 

Emily, colega de cameră a lui Whitney, împreună cu Amy şi Anne, două dintre 
prietenele ei care stăteau vizavi la acelaşi etaj, părăsiră întâlnirea de rugăciune şi se 
alăturară familiei Cerak în camera lui Whitney. Fetele împachetaseră deja toate 
lucrurile ei pentru a scuti familia de această traumă. 

— Cred că ar trebui să aveţi ceva, spuse Emily. Acum câteva săptămâni am început 
un studiu biblic împreună, doar noi patru. Ieri, la sfârşitul studiului nostru biblic, 
Whitney a făcut asta şi a atârnat-o de uşă. Spunea că vrea să fie un semn care să-i 
amintească mereu să-L slujească pe 

Dumnezeu în tot ceea ce face. Ne-am gândit că v-ar plăcea 

să-l aveţi. 

— Mulţumim, spuse Newell, întinzând mâna să ia semnul. II întoarse şi citi cu voce 
tare: „Bine, rob bun şi credincios." 

Vocea lui se frânse şi abia putu rosti cuvintele: 

— Matei 25:23. Biblia spune că acestea sunt cuvintele cu care îi va întâmpina lisus în 
cer pe cei care II iubesc. 

Lacrimile începură să curgă pe faţa lui Colleen, Carly 

şi Sandra. 

— Vă mulţumim, spuseră ele. Vă mulţumim foarte 

mult că ni l-aţi dat. 

Jim Mathis se oferi să-i ducă pe prietenii lui Carly înapoi în Gaylord, pentru ca 
familia Cerak să poată fi singuri pe drumul spre casă. Merseră în camera lui Carly, din 
celălalt capăt al clădirii Olson Hali, ca să-şi împacheteze cele trebuincioase pentru 


călătoria acasă. Şi pentru înmormântarea lui Whitney. Odată ajunşi în maşină, Carly 
privi în jurul ei şi spuse: 

— Nu pot să cred că am rămas doar noi trei. începu din nou să plângă. Newell abia 
putea porni maşina printre lacrimi. Pe când porni motorul, un CD cu muzică 
de laudă şi închinare începu să cânte la CD-playerul din maşină. In loc să-l oprească, 
lăsă muzica să-i mângâie. După câțiva kilometri, toţi trei se alăturară în cântec de 
laudă la adresa lui Dumnezeu. Pur şi simplu li se părea potrivit. Totuşi, pe când 
trecură pe lângă borna 66, locul în care tirul lăsase urme pe linia continuă, se opriră 
din cântat şi izbucniră din nou în plâns. 

După o oră de muzică, Colleen reduse volumul. 

— Trebuie să ne gândim la ce vom face când ajungem acasă. Mâine este vineri şi aş 
vrea să avem înmormântarea duminică. Vreau ca oamenii să poată veni fără să-şi ia 
liber de la serviciu. 

— Ceea ce înseamnă că va fi de ziua ei, spuse Newell. 

— E bine aşa, spuse Colleen. De fapt, cred căsincronizarea este bună. 
Lui Whitney i-au plăcut întotdeauna petrecerile de ziua ei. Mi se pare potrivit 
să-i facem o ultimă mare petrecere prin care să-i sărbătorim viaţa. 

Colleen îşi completă lista cu lucruri de făcut de joi după-masă până duminică şi apoi 
se apucă să scrie necrologul lui Whitney pentru ziarul local. 

Cam pe la jumătatea călătoriei, soarele cobori pe cer la apus. Newell privi pe fereastră 
ŞI spuse: 

— Acesta este primul nostru apus fără Whitney. Pentru tot restul drumului, maşina 
rămase învăluită în 


tăcere. Se auzeau doar suspinele înăbuşite de pe bancheta din spate. 

AŞTEPTAREA 


„Nădăjduieşte în Domnul! Fii tare, îmbărbătează-ţi inima 

şi nădăjduieşte în Domnul!" (Psalmul 27:14) Rază de soare, aşteptarea este grea. Ştim că avem un 
Dumnezeu Atotputernic. El ne susţine. El te ţine în mâna Sa. El te protejează. Dumnezeu ne-a dat un 
dar neasemuit prin tine. Eşti o bucurie şi te preţuim. îl rugăm pe Dumnezeu să-ţi redea complet 
sănătatea şi ştim că El ne iubeşte şi pe noi, şi pe tine. Căile lui sunt desăvârşite. 

Nu înceta să lupţi, micuța mea. Intăreşte-ţi puterile cu fiecare zi. Deschide ochii tăi minunati. Peste tot în 
lumea aceasta, oamenii lui Dumnezeu se roagă pentru tine. Foarte mulţi oameni care te iubesc au 
venit să te vadă. Sper că ne auzi glasul. Te iubesc. Mama 

BILEŢEL SCRIS DE SUSIE VAN RYN PENTRU LAURA LA ATI, PE 27 APRILIE 


Neurologul Laurei de la spitalul Parkview nu le ascunse nimic celor din familie, când 
stătu cu ei de vorbă. 

— Laur a este în comă şi nu avem nicio garanţie că se va trezi din ea sau, dacă se 
trezeşte, că va fi aceeaşi pe care o cunoaşteţi. Trebuie să înţelegeţi cu ce ne 
confruntăm. Fiica dumneavoastră a suferit o leziune cerebrală traumatică provocată 
de forţa violentă a accidentului. 

încă nu ştim cât de extinse sunt leziunile, nici nu pot să vă spun la ce fel de recuperare 
vă puteţi aştepta. Avem încă multe necunoscute. Doar timpul ne va descoperi unele 
dintre ele. 


Don se aplecă înainte în scaun. 

— Cât timp?, întrebă el. 

— Este o chestiune de zile până la săptămâni sau poate chiar mai mult. 

Don se întoarse spre Susie a cărei faţă devenise palidă. 

— Bănuiesc atunci că nu o vom putea lua acasă în câteva zile, cum speraserăm, spuse 
el, râzând nervos. 

— Nu, fiica voastră va mai sta aici pentru o vreme. Rănile acestea nu se aseamănă 
deloc cu coma descrisă de Hollywood, le explică doctorul mai departe. Fiica 
dumneavoastră nu se va trezi pur şi simplu într-o zi ca după un somn lung. A te trezi 
din comă este ca a reveni la suprafață din adâncurile oceanului. Se va apropia de 
suprafaţă puţin câte puţin. Acum nu putem spune cât de mult se va apropia de 
suprafaţă şi nici dacă se va trezi complet. 

Don dădu din cap, încercând să înţeleagă tot ceea ce le spunea doctorul, afişând o 
expresie neutră. Aprecia abordarea deschisă a doctorului. Bine, se gândi el, cel puțin 
acum ştim cu ce ne confruntăm. 

— Ce facem mai departe?, întrebă el. 

— Cea mai importantă preocupare pe care o avem acum este edemul sau 
hemoragia din creier, spuse doctorul. O vom ţine sub supraveghere. Ne dorim ca 


presiunea să rămână sub douăzeci şi cinci. Acum este 

la şaisprezece, ceea ce este excelent. Din când în când, poate creşte peste douăzeci, 
dar nu vă alarmaţi prea tare. Trebuie să ştiţi de la început că Laura va avea multe, 
foarte multe suişuri şi coborâşuri. Nu vă bucuraţi prea mult de un semn pozitiv şi nu 
vă lăsaţi prea descurajaţi de unul negativ. Vom avea parte şi de unele şi de altele 
înainte ca toate acestea să se termine. 

Susie se foi pe scaun. Pe dinafară se străduia să rămână calmă de dragul copiilor ei. In 
interior însă, teama o învăluia. Dacă doctorul acesta încearcă să ne încurajeze, nu-i 
reuşeşte prea bine, se gândi ea. In loc să-i liniştească temerile şi să-i dea speranţă că 
totul va fi bine, doctorul o făcu pe Susie să simtă mai multă anxietate decât oricând 
înainte. O, Doamne, se rugă ea, dacă Laura trăieşte sau moare este la latitudinea Ta. Ştii ce 
vreau, dar nu am nicio putere, decât credinţa în Tine. O las pe fiica mea în grija Ta. Din nou. 
Don se aplecă spre ea şi îi luă mâna. 

— Este bine, Suz. Nu trecem prin asta singuri. Apoi îi adresă o întrebare doctorului: 
Putem să ajutăm în vreun 

fel? 

— Simpla dumneavoastră prezență o'poate ajuta. Faptul că sunteţi aici. Deşi 
trebuie să fim atenţi să nu o supunem pe Laura la prea mulţi stimuli, faptul că vorbiţi 
cu ea şi îi transmiteţi că sunteţi aici ajută neuronii ei să transmită impulsuri şi să 
recreeze conexiuni. Şi, bineînţeles, vă puteţi ruga. Ştiu că deja faceţi asta. 

„m — Mulţi oameni se roagă, răspunse Don. 

Bună, Laurie... Ți-am adus jurnalul acesta ştiind cât de mult îți place să scrii. Unele dintre 
pagini au fost deja scrise, dar sperăm că restul îți rămâne ţie. Te iubim, Laurie, şi ne e dor să 
vedem zâmbetul de pe fețişoara ta. Rugăciunile şi gândurile noastre sunt cu tine în fiecare zi- 
Ai atins atât de multe vieți şi ştim că vei mai atinge şi altele. îţi dorim tot binele şi abia 
aşteptăm Să-ţi dăm o îmbrăţişare mare, mare! Te iubim, fată dragai 

Cu iubire, Tegan, Liza, Pawdge P.S.: Când te vei face bine, vom cânta împreună 


piesa lui Amy Grant „Noaptea dinainte de Crăciun" la biserică - Pawdge. 
Notă de pe prima pagină a unui jurnal pe care prietenii 

Laurei L-au pus în sala de aşteptare de la ATI. Prietenii şi 

familia au scris în el mesaje de încurajare pentru Laura, pe 


care aceasta să le citească după trezirea din comă. 

Pe hol se formase deja un grup numeros de oameni. Câţiva dintre prietenii Laurei de 
la Taylor vorbeau într-o parte a încăperii, în timp ce în cealaltă parte se aflau Aryn şi 
părinţii lui. Aryn încerca să evite mulţimea pe cât posibil. Familia altui pacient de la 
ATI stătea ciorchine pe scaune lângă fereastră. Toate conversațiile s-au oprit când 
familia Van Ryn intră pe uşă. Aryn se ridică repede şi se îndreptă spre Don. 

— Ce au spus?, întrebă el. Don inspiră adânc. 


— Veştile ar fi putut fi mai bune, dar şi mai rele. 
M 

Continuă să le explice tot ce le spusese neurologul. In timp ce vorbea cu Aryn, Paul şi 
Sue Johnston, doi prieteni apropiaţi de la Grand Rapids, păşiră înăuntru. Susie se 
îndreptă spre ei şi îi întâmpină la uşă. Le-au urmat mai mulți prieteni şi membri ai 
familiei şi un flux continuu de studenţi de la Taylor. Prietenii Lisei, ai lui Kenny şi 
Mark sosiră la scurt timp după aceea. Până la ora unsprezece dimineaţa, mulţimea 
umpluse sala de aşteptare. Fiecare dintre cei sosiți au fost întâmpinați de câte un 
membru al familiei Van Ryn. Don privi în jur şi-i spuse lui Paul: 

— Mă simt de parcă aş fi gazda unui eveniment 

important. 

Datorită naturii leziunilor, doctorii Laurei limitară drastic numărul de vizitatori şi 
timpul pe care aceştia aveau voie să-l petreacă în salon. Cu toate că familia apropiată 
putea să o vadă ori de câte ori medicii sau asistentele nu aplicau vreo tehnică 
medicală, ceilalți vizitatori aveau voie la patru vizite de o jumătate de oră, la intervale 
regulate pe parcursul zilei. Şi, zilnic, la spital soseau mult mai mulţi decât doar 
membrii familiei apropiate. 

La apropierea primei perioade de vizită, mulțimea care spera să o vadă pe Laura se 
adunase pe coridor. 

— Aşadar, DV, îi spuse Lisa lui Don (toți cei patru copii Van Ryn îl strigau DV în 
loc de tată), cum ai de gând să controlezi această situaţie? 

— Nu sunt sigur. Bănuiesc că ar trebui să facem tururi şi să-i introducem în salon pe 
cei care vor să o vadă pe rând, în grupuri mici. 


— Am cam ocupat toată secţia, râse Lisa. 

Privi înapoi la mulţimea care aştepta. 

— Poţi să te ocupi tu de asta. 

— Sigur, spuse Don. 

Se întoarse şi anunţă grupul numeros din sala de aşteptare: 

— Hei, ascultaţi-mă. Medicii nu vor permite mai mult de trei sau patru oameni în 
salonul Laurei odată. Dacă vreţi să o vedeţi, va trebui să vă aliniaţi şi unul dintre noi 
vă vom duce la ea. Vă rog să vă amintiţi că aveţi doar câteva minute. Şi acum, vă rog, 
păstraţi liniştea. Trebuie să facem cât mai puţin zgomot. 

In sala de aşteptare, oamenii se ridicară şi alcătuiră un şir pe coridor. Don se îndreptă 
spre capătul şirului alcătui primul grup de trei persoane, prietene apropiate ale Laurei. 
Le spuse: 

— Lisa vă va conduce înapoi. Apreciem că sunteţi alături de Laura astăzi. înseamnă 
foarte mult pentru noi. 

Lisa le conduse pe fete în secția de ATI. Câteva minute mai târziu, le aduse înapoi. 
Niciuna dintre fete nu putu rosti vreun cuvânt când se întoarseră, faţa fiindu-le 
scăldată în lacrimi. O îmbrăţişară pe Lisa, apoi se îndreptară spre Susie şi o 
îmbrăţişară şi pe ea. 


— Cum este?, întrebă cineva. 

Niciuna dintre ele nu putea răspunde. Cuvintele refuzau să le iasă pe buze. 

Mark conduse apoi următorul grup. Apoi un altul. Şi încă unul. Şi tot aşa. Scena se 
repetă câteva ore mai târziu în decursul următoarei ferestre în care vizitatorilor le era 
îngăduit accesul în secția de ATI şi nu conteni timp de câteva zile. Niciunul dintre 
zecile de vizitatori nu s-a 

îndoit de identitatea fetei care zăcea în patul de spital; sau, dacă s-a îndoit, nu a adresat nicio 
întrebare familiei sau personalului spitalului. In decursul timpului petrecut la ATI, starea 
gravă a Laurei şi faţa ei lipsită de orice expresie au devenit identitatea ei. în pofida stării ei, o 
vedeau pe Laura. 

între prima şi cea de-a doua perioadă de vizite, sosi Jay Curry. Nu îi cunoscuse niciodată pe 
Don şi Susie, dar o cunoscuse pe Laura în seara precedentă. Jay se apropie de Don şi se 
prezentă: 

— Sunt unul dintre paramedicii din elicopterul spitalului care a adus-o pe Laura la 
spital aseară, spuse el. Cum se simte astăzi? 

Don se simţi imediat legat de acest om, deoarece era unul dintre salvatorii fiicei sale. 

— Este în viaţă, datorită ţie, spuse Don ridicându-se şi îmbrăţişându-l pe Jay. Apoi Jay se 
aşeză aproape de familie, care începu să-l asalteze cu întrebări. 

— Ştiu că nu sunt cel mai în măsură să-şi dea cu părerea, spuse Jay, dar acesta este cel mai 
grav accident pe care l-am văzut. Sper să nu mai văd niciodată vreun altul. Laura a fost 
singura persoană aruncată afară din maşină care a supravieţuit, continuă el. Respira singură 
când am găsit-o. 

— Aceasta este o veste bună, nu?, spuse Lisa. 

— Este, spuse Jay. 

Continuă să descrie cât de repede o „împachetaseră" pe Laura la locul accidentului - respectiv 
o stabilizaseră şi o pregătiseră de transport. 

Olie t 

— Am adus-o aici în douăzeci, poate douăzeci şi cinci de minute după ce am 
primit apelul care anunța accidentul. 

— Este acest timp mai bun decât timpul obişnuit?, întrebă Susie. 

— Pentru un astfel de accident, cu siguranță. Timpul de răspuns al tuturor 
salvatorilor a fost cu adevărat uimitor, spuse Jay. Dumnezeu a vegheat asupra ei, 
adăugă el zâmbind. Se simțea lucrul acesta la locul accidentului. Şi trebuie să vă 
spun, accidentul acesta avea o miză personală pentru mine. Am absolvit la Taylor. 
A o salva pe Laur a era ca şi cum aş fi salvat pe cineva din familie. 

La scurt timp după plecarea lui Jay, intră o altă străină întrebând de familia Van Ryn. 
Se apropie de Don şi de Susie şi spuse: 

— Numele meu este Julie. Nu mă cunoaşteţi, dar am simţit impulsul de a veni să vă 
văd. Când am auzit aseară la ştiri despre accident, reporterul a spus că Laura este din 
Caledonia. Socrul meu are un magazin de utilaje acolo, aşa că ştiu cât de departe 
sunteţi de casă. Locuiesc aici, în Fort Wayne acum, aşa că dacă aveţi nevoie de ceva, 
vă rog, nu ezitaţi să mă contactaţi. 

— Apreciem mult intenţia, spuse Don şi nu vru să spună mai mult. 

Aproape toţi cei care veniseră să-i vadă în ultimele douăsprezece ore le spuseseră 
ceva similar. 

— Unde mâncaţi?, întrebă Julie. 

Membrii familiei se priviră unul pe celălalt şi surâseră: 

— Deocamdată la cantina spitalului şi am mai cumpărat câte ceva de la 
tonomate, spuse Susie. 

— Eu şi soţul meu avem un restaurtant, Little Caesar's Pizza, spuse Julie. V- 
ar deranja să vă trimitem nişte pizza pentru seara aceasta? 

— Nu ne-ar deranja deloc, vă mulţumim foarte mult, răspunse Lisa pentru toți. 

Don spuse: 

— Pizza sună foarte bine. Sunteţi foarte generoasă. Nu avea nici cea mai vagă idee 
cât de generoasă era 

Julie în realitate. Ceva mai târziu în seara aceea, ea şi fiicele ei sosiră cu cutii de pizza 
pe care le puseră una peste cealaltă în sala de aşteptare de la ATI. Când terminară, 
părea un zgârie-nori din cutii de pizza. Don estimă că probabil acolo se aflau cel puţin 
douăzeci şi cinci de cutii aşezate una peste cealaltă, în care se găseau tot felul de 
varietăţi de pizza. Dar niciuna dintre acestea nu s-a risipit, nu într-o sală de aşteptare 
în care se aflau o mulțime de studenţi. Don şi Susie împărţiră pizza cu familiile 
celorlalți pacienţi de la ATI care se aflau în sală. 

— Aţi vrea nişte apă îmbuteliată?, întrebă Julie după ce aduse pizza. Ştiu că poate fi 
destul de scump să cumperi apă şi suc de la tonomate. 

— Ar fi minunat. Cum putem să vă răsplătim?, spuse Susie. 

— Nu este nevoie. Şi sper că nu vă deranjează, dar i-am sunat pe membrii bisericii 
mele şi le-am spus de situaţia dumneavoastră. Se numeşte Pathway Community 
Church. Mulţi dintre membrii bisericii sunt dispuşi să vă aducă de mâncare aici la 
spital, dacă sunteţi de acord. 

— Nu ştiu ce să vă spun, spuse Don. 

— Ce ar fi să spunem "da"?, adăugă Susie. 

Vizitatorii au venit toată ziua. Şi, pe la ora trei după-amiaza, Don simţi că are nevoie 
de puţină distanţare față de toţi acei oameni. 

— les să iau puţin aer, le spuse el celor din familie. leşi din spital pentru prima dată 
de când sosiseră. 

Lumina soarelui care îi scălda faţa îl făcu să se simtă bine. Pe când se bucura de ea, se 
îndreptă spre parcarea spitalului. Caruri de televiziune cu antene de satelit răsăriseră 
acolo ca ciupercile după ploaie. Gravitatea accidentului şi faptul că microbuzul fusese 
ocupat de studenţi şi membri ai personalului universităţii făcuseră din acest subiect 
unul cu audienţă națională. Un reporter se apropie de Don şi-i spuse: 

— Domnul Van Ryn? Sunteţi amabil să ne răspundeţi la câteva întrebări? 

De unde ştie că sunt eu?, se miră Don. 

— Sigur. Vă ascult, spuse el. 

— Am înţeles că şoferul care a provocat accidentul a fost adus şi el la acest spital azi 
noapte. Aţi vorbit cu el? 

Extraordinar. Era la acest spital? 

— Nu, răspunse Don, dar m-aş bucura să vorbesc. Don văzu sclipirea din ochii 
reporterului. 

— Şi ce aţi dori să-i spuneţi?, întrebă reporterul afişând o expresie care părea 
a spune „O, măiculiţă, să vezi acum!" 

— Aş dori să'i spun că îmi pare rău pentru el şi că îl iert, spuse Don. 

Bucuria reporterului păru a se spulbera. Era clar că nu semăna deloc cu tirada 


mânioasă la care spera. 

— A ţine mânie şi amărăciune nu îmi va face niciun bine, continuă Don. Dumnezeu 
mi-a arătat milă şi m-a iertat. Cum să nu fac şi eu la fel? 


După ce se îndepărtă, Don începu să se gândească la întrebarea reporterului şi la 
Robert Spencer, şoferul tirului. Nimeni nu ştia încă de ce traversase linia continuă şi 
intrase în microbuzul de la Taylor. Cu cât se gândea mai mult la el, cu atât îşi dădea 
seama mai mult că omul acesta murea pe dinăuntru. Nu fusese un rău premeditat. 
Şoferul nu-şi propusese să rănească pe nimeni, dar totuşi, în urma accidentului 
muriseră cinci oameni. Trebuie sâ-i spun ce simt, se gândi Don. 

Se apropie de funcţionarul de la recepţie şi îl întrebă numărul salonului lui Robert 
Spencer. Acesta tastă câteva momente, apoi răspunse: 

— îmi pare rău, dar nu avem niciun Robert Spencer înregistrat la spital. 

— Sunteţi sigur? 

— Da, domnule. 

— Hm... Bine. Mulţumesc mult, spuse Don şi se îndepărtă. 

Are logică. Poliţia îl protejează astfel pe şofer. Probabil nu sunt siguri ce ar fi în stare să 
facă vreun tată înnebunit dacă îl găseşte. Îmi pare rău. Tare mi-aş dori sâ-i spun ce simt. 
Când se întoarse în sala de aşteptare de la ATI, telefonul de acolo începu să sune. 
Cineva răspunse la telefon, apoi strigă: 

— Este cumva aici Don Van Ryn? 

— Da, chiar aici, răspunse el şi se apropie săi ia receptorul. Cine oare m-ar 
suna pe numărul spitalului?, întrebă el. 

Toţi prietenii lor şi membrii familiei care nu ajunseseră încă la Fort Wayne i-ar fi 
sunat pe telefonul mobil orii pe el, ori pe Susie, nu pe numărul de telefon al spitalului. 
Luă receptorul şi spuse: 

— Aici Don, vă pot ajuta cu ceva? 

— Da, domnule Van Ryn, reprezint o firmă de avocatură din Washington, 
D.C., specializată în accidente de circulație. 

Interlocutorul îi spuse mai departe numele firmei şi descrise succesul pe care aceasta 
îl avea în darea în judecată a companiilor de transport, câştigând daune de multe 
milioane de dolari în favoarea clienților lor. 

Don era uluit. Nu-i venea să creadă că fusese depistat la spital atât de repede după 
accident. Auzise nu o dată glume despre avocaţi care urmăresc ambulanţele, dar nu 
ştiuse că aceştia chiar există cu adevărat. 

— Nu sunt interesat să vorbesc cu dumneavoastră, domnule. Sper să găsiţi un mod 
mai eficient de a vă petrece ziua decât acesta. La revedere, spuse Don şi închise 
telefonul. 

— Cine era?, îl întrebă Susie pe când se aşeza lângă ea. 

— Un avocat. Iți vine să crezi? Unul dintre avocaţii aceia care urmăresc ambulanţele 
voia să întrebe dacă nu vrem ca firma lui să ne reprezinte într-un proces împotriva 
companiei de transport căreia îi aparţine tirul. 

— Proces? Vorbeşti serios? Ce moment nepotrivit pentru a pune o astfel de 
întrebare. 

— Pregăteşte-te. Presimt că nu este ultimul astfel de apel pe care îl vom primi. 

Mai târziu în acea după-amiază, unul dintre capelanii spitalului se apropie de Don şi 
Susie. 

— V-aţi gândit cumva unde veţi sta? 

— Nu am prea vorbit despre asta, spuse Don. Sincer, nu vrem să ne îndepărtăm prea 
mult de spital. 

— Totuşi, ar fi minunat să putem face un duş, adăugă Susie. 


— Sunt sigur, spuse capelanul. De asta am venit. Acum câţiva ani, unul dintre 
pastorii din oraş şi soţia lui s-au aflat în aceeaşi situaţie în care sunteţi voi acum. 
Aveau un copil internat într-o unitate de ATI în alt oraş şi nu-şi permiteau să 
stea la hotel. Aşa că nu aveau altă variantă decât sala de aşteptare. Imediat ce s- 
au întors la Fort Wayne, au început să caute sponsori din partea firmelor şi bisericilor 
din zonă pentru cumpărarea unei case aflate în apropiere de spital. Au numit-o Casa 
Samariteanului şi este la dispoziţia ta şi a familiei tale dacă doriţi să o folosiţi. 

— Grozav. Don se opri un moment. Da, avem mare nevoie de ea. Cât ne-ar costa pe 
noapte? 

— Nimic. Casa are de toate. Aşternuturi, articole de toaletă, chiar şi alimente. 
Pastorul Tom Foster - acesta este numele pastorului care a făcut posibile toate acestea 
-a vrut să se asigure că familiilor li se pune la dispoziţie tot ceea ce au nevoie pe 
parcursul şederii acolo. Probabil că 

nu aţi împachetat tot ce aveaţi nevoie pentru drum, nu-i aşa? 

— Avem la noi o singură periuţă de dinţi, spuse Susie râzând. 

— Cred că vă putem face rost de încă vreo câteva, spuse capelanul. 

Puțin mai târziu, îi duse pe Don şi pe Susie la casă, unde îi aştepta pastorul Tom. Le 
arătă casa şi le dădu un set de chei. înainte ca Don şi Susie să se întoarcă la spital, 
pastorul Tom îl întrebă pe Don: 

— îmi dai voie să mă rog pentru tine şi pentru familia ta? 

— Cu siguranţă, răspunse Don. 

Nu a uitat niciodată rugăciunea înălţată de Tom pentru el, acolo în sufragerie. Tom s-a 
rugat ca Don să fie tatăl pe care familia sa să se poată baza în acest timp de criză. 
Unul dintre dormitoare era ocupat de un cuplu tânăr de Amish care aveau un bebeluş 
la unitatea de ATI. S-au aflat acolo în primele nopţi cu familia Van Ryn. După 
plecarea lor, familia a avut întreaga casă la dispoziţie. Aryn stătea şi el acolo şi făcea 
drumuri la spital. Don, Susie şi Lisa încă nu aveau haine şi alte lucruri personale 
pentru o şedere atât de îndelungată departe de casă, dar asta s-a schimbat când 
prietenii care veneau de la Grand Rapids s-au oferit să se oprească acasă la ei şi să le 
aducă orice aveau nevoie. 

Părea că viaţa în afara spitalului Parkview se oprise în loc. Pentru Don, Susie şi copiii 
lor, grija pentru Laura era singura prioritate. încă de la început, au ştiut că au 

nevoie disperată de rugăciunile cât mai multor oameni. Nu ştiau că modul în care 
urmau să facă această cerere va creşte interesul pentru povestea Laurei în rândul altor 
oameni, din afara cercului lor de prieteni. Curând, oameni din toată lumea se interesau 
de Laura şi se rugau lui Dumnezeu pentru ea. 

Joi, 27 Aprilie 

A fost o zi lungă. Eşti iubită de atât de mulţi oameni. Nici nu aş putea să-ţi spun numele 
tuturor celor care au venit sau au sunat. Paul şi mătuşa Sue au fost aici ceva mai devreme. 
Ne sunt un adevărat sprijin. Primim multe dovezi de iubire şi avem atât de multe lucruri 
pentru care să fim recunoscători! Am tremurat astăzi, Laurie, pentru că îmi doream tare mult 
să te trezeşti. Nu îţi stă în fire să fii atât de liniştită! Vânătăile şi zgărieturile de pe faţa ta 
arată mai bine faţă de când am venit aici. întâlnim atât de mulţi oameni ai lui Dumnezeu, 
familia Lui este minunată. Suntem atât de binecuvântaţi. Trezeşte-te, scumpo, vreau să 


vorbesc cu tine şi să-ţi văd faţa frumoasă, să te privesc în ochi. Te iubesc. Mama. 
Din jurnalul de rugăciune al lui Susie 

Doamne, ascultă-mi ruga! Doamne, mi-aş dori atât de mult să mă pot mânia pe voia Ta, dar nu pot. Ştii 
cât de mult o iubesc. Te rog, fă o minune în viaţa ei. Eşti marele Vindecător. Vindec-o... ştiu că voia Ta 
se va face şi mă rog ca voia Ta să fie recuperarea ei completă. Ştii că Te voi sluji mereu, indiferent de 
situaţie. Ştii că mi-aş da viaţa pentru Tine. Cât mi-aş dori să fiu eu în patul acela în locul ei, Tată, ea nu 
merită asta. îmi este atât de greu să aştept cât este ziua de lungă. Te rog, dă-mi asigurarea că lucrezi. 
Viaţa este atât de scurtă, Doamne, tragedia aceasta îmi reaminteşte cât de scurtă e viaţa... Te rog, 
sprijineşte-ne... Te iubesc, Doamne. Slujitorul tău credincios. 

RUGĂCIUNEA LUI ARYN PENTRU LAURA, 28 APRILIE 2006 


MÂNGÂIERE ÎN SUFERINŢĂ 


WHITNEY ERIN CERAK, 18 ani, din GayLord, Michigan, a murit într-un tragic accident de circulaţie 
miercuri, 26 aprilie 2006, în Marion, Indiana. 5-a născut în Muncie, Indiana, pe 29 aprilie 1987, în familia 
lui Newell şi Golleen Cerak. A avut o viaţă scurtă, dar plină şi minunată. A urmat şcolile de stat din 
Gaylord de la grădiniţă până în clasa a douăsprezecea. Şi-a făcut mulţi prieteni şi s-a făcut iubită de 
mulţi oameni. Era talentată la sport şi activă în asociaţiile studenţeşti şi grupul de tineret E-Free. Era 
studentă în primul an la Universitatea Taylor, unde creştea în iubirea şi cunoaşterea Prietenului şi 
Mântuitorului ei, lisus Christos. Acum EI a luat-o. în urma ei au rămas părinţii Newell şi Colleen Cerak, 
sora Carly, „sora" Sandra şi multe rude. Serviciul funerar pentru Whitney va avea loc duminică, 30 
aprilie, ora 15, la Gaylord Evangelical Free Church. Priveghiul se va ţine sâmbătă la Casa Funerară 
Nelson de la 15 la 20 şi duminică la biserică de la 14 până la începerea serviciului funerar. Contribuţii in 
memoriam pot fi făcute pentru organizaţia Invisible Children (organizaţie non-profit pentru ajutorarea 
copiilor soldaţi din Uganda, gazdă a evenimentului Global Commute Night, n.red.) prin Casa Funerară 


Nelson. NECROLOGUL LUI WHITNEY DIN GAYLORD HERALD TIMES 
PUBLICAT PE 2 MAI 2006. NEWELL, COLLEEN ŞI CARLY L-AU 

SCRIS PE DRUMUL DE ÎNTOARCERE DE LA TAYLOR, A DOUA ZI 

DUPĂ ACCIDENT. 


Colleen nu-şi putea crede ochilor în timp ce păşea prin uşa din spate în bucătărie. 

— Nu seamănă cu casa noastră, îi spuse ea lui Newell şi lui Carly. 

Intrară în casă prin spate, unde găsiră banca de lângă uşă acoperită cu baxuri cu apă şi 
mici lăzi frigorifice cu Pepsi. Newell deschise frigiderul pe care îl adusese cineva în 
lipsa lor. 

— Priveşte, Colleen, este plin cu mâncare. 

Dar bucătăria îi dădu gata pe amândoi. Şase aranjamente florale imense erau înşirate 
pe bufet şi spaţiile care nu erau acoperite cu flori erau pline de tăvi mari cu fursecuri. 
Peste tot prin sufragerie se afla mâncare şi la parter era plin cu flori. Colleen îşi duse 
mâna la gură şi se luptă cu lacrimile. Newell şi Carly se apropiară de ea şi toţi trei se 
îmbrăţişară. 

După câteva minute, Carly se apropie de telefonul cu robot care se afla pe un mic raft 
între bucătărie şi sufragerie. 

— Mă întreb dacă nu cumva s-a stricat robotul, spuse ea. Ledurile pâlpâie, dar nu 
apare niciun număr, aşa cum apare de obicei. 

— Este ciudat, spuse Newell. 

Apăsă butonul play. O voce mecanică de femeie spuse: 

— Aveţi treizeci şi unu de mesaje. Mesajul unu... Pentru următoarele cincisprezece 
minute toţi trei au 

stat în bucătărie şi au ascultat treizeci şi una de variaţiuni ale aceluiaşi mesaj: 

— Bună, Colleen şi Newell. Sunt... Tocmai am aflat de accident. Nu-mi vine să cred. 
îmi pare atât de rău. Vă 

iubesc foarte mult şi mă rog pentru voi şi pentru Carly şi Sandra. Dacă aveţi nevoie de 
ceva, vă rog să mă anunţaţi. 

Toţi trei ascultară mesajele în tăcere. Se bucurară de dovezile de iubire şi grijă. Apoi, 
Colleen luă un pix şi o hârtie şi puse din nou să meargă înregistrarea, scriind numele 
tuturor celor care sunaseră. 

Newell, Colleen şi Carly merseră apoi prin casă, citind bileţelele de pe aranjamentele 
florale. Sandra li se alătură de îndată ce o aduse acasă un prieten. Nu le venea să 
creadă că atât de mulţi oameni făcuseră atât de mult pentru ei într-un timp atât de 
scurt. Colleen plecase de acasă doar cu douăzeci şi patru de ore în urmă. Totuşi, în 
acelaşi timp, fiecare dintre ei se străduia să accepte că toate acestea li se întâmplau 
lor. Se simțeau între două extreme, recunoştinţă pentru dovezile de iubire şi durere 
din cauza morţii lui Whitney. 

— A atins atât de multe vieţi, spuse Colleen cu vocea frântă. Atât de multe vieţi într- 
un timp atât de scurt. 

Admirarea florilor şi citirea bileţelelor i-au dus pe membrii familiei prin bucătărie, 
sufragerie, living şi pe scări. Newell le privea pe Colleen şi pe fete. 

— Trebuie să mergem sus acum, spuse el. 

Toată lumea ştia la ce se referea. Toţi patru urcară încet treptele şi intrară în 
dormitorul lui Whitney. Patul era făcut şi totul era la loc, nu tocmai cum arăta camera 
atunci când Whitney era acasă. Dar de când plecase la universitate, camera era 
ordonată şi curată, cel puţin până când ajungea ea acasă. 

— Cred că de acum înainte camera ei va fi mereu ordonată, spuse Newell. 

Voia să fie o glumă, şi toţi izbucniră în râs. Dar râsul se transformă curând în lacrimi. 
Toţi patru se aşezară pe patul lui Whitney şi se luară în braţe. Mult timp nimeni nu 
spuse nimic. Toţi simțeau un gol dureros. în cele din urmă, Carly rupse tăcerea. 

— îmi amintesc de o ocazie când eu şi Whitney... 

Şi astfel s-a spart gheaţa. Aşezaţi pe patul lui Whitney şi jelindu-i moartea, începură 
să-şi împărtăşească întâmplări care parcă o readuceau la viaţă. Majoritatea povestirilor 
se încheiau în râs. Au vorbit de zâmbetul ei contagios şi de simţul umorului atât de 
dezvoltat pe care îl avea. Nimic nu le-ar fi putut lua niciodată aceste amintiri, dar 
înţelegerea faptului că doar amintirile le mai rămăseseră îi făcu să izbucnească din 
nou în lacrimi. 

— Chiar nu-mi pot imagina viaţa fără ea, spuse Newell. Nu pot să cred că nu 
va da buzna pe uşă chiar acum, întrebându-ne de ce plângem. 

— Da, probabil m-ar acuza că m-am furişat în camera ei să-i iau vreo bluză, spuse 
Carly. 

Toţi izbucniră în râs, apoi camera se cufundă în tăcere. 

După un timp care li se păru o veşnicie, Colleen spuse: 

— Nu ştiu ce vom face anul acesta de sărbători. Nu-mi pot imagina cum voi 
coace prăjiturile de Crăciun fără ajutorul ei. Sau cum voi decora bradul. Sau cum va fi 
dimineaţa de Crăciun fără năvala ei pe scări. 

— Sau fără să vedem White Christmas, spuse Carly. Urmăriseră filmul clasic cu 
Bing Crosby şi Danny 

Kaye în fiecare an, de pe vremea când Carly şi Whitney 

erau copii. Fetele puteau cânta fiecare melodie din filmul acesta. Dansau prin camera 
de zi cântând „Sisters" (Surori, numele unei melodii din film, n.tr.), care le plăcea cel 
mai mult dintre toate. Carly nu mai putea nici măcar să viseze la asta. 


— Ştiţi, spuse Newell, de fiecare sărbătoare a Zilei Eroilor, eu şi Whit urmăream 
împreună Saving Private Ryan (Salvaţi soldatul Ryan). Este un film violent, deloc genul de 
film pe care îi plăcea să-l vadă. Dar insista să-l vedem împreună de Ziua Eroilor. 
Odată am întrebat-o de ce vrea asta. Mi-a spus că doreşte să-şi amintească de ce 
comemorăm Ziua Eroilor. Spunea că nu vrea să uite cum au murit oamenii aceia 
pentru noi. 

Se opri, lacrimile curgându-i şiroaie pe faţă. 

— Ziua Eroilor este peste câteva săptămâni... Vocea lui se pierdu şi nu-şi putu 
termina gândul. 

— îl voi urmări eu cu tine, taţi, spuse Carly. 

Cei doi plânseră hohotind. începeau să întrevadă cum va fi viaţa fără Whitney. 

Vineri dimineaţă, la ora 8:30 când s-au trezit, pe Colleen şi Newell îi aştepta o listă 
lungă cu lucrurile pe care le aveau de făcut. Cu toate că pe drumul de întoarcere li se 
păruse o idee bună să aibă priveghiul sâmbătă şi înmormântarea duminică, pentru 
aceste ocazii aveau de făcut multe pregătiri. Nu vorbiseră încă cu pompele funebre 
pentru coordonarea serviciilor care urma să înceapă în doar treizeci de ore. Colleen şi 
Newell trebuia să ia un sicriu, să cumpere un loc de îngropăciune şi să facă toate 
celelalte pregătiri pentru înmormântare. în 

Sl 

plus, biroul legistului de la Grand County nu le dăduse încă trupul lui Whitney; asta însemna 
că mai aveau de dat multe telefoane pentru a se asigura că va ajunge în Gaylord la timp pentru 
ceremonii. 

Toate aceste lucruri se învălmăşiră în mintea lui Colleen pe când se dădu jos din pat şi coborî 
scările pentru a se apuca de lucru. Carly o întâmpină în camera de zi. 

— Ştii ce, mamă? Cred că ar trebui să petrecem vreo două ore în rugăciune ca să facem față 
cu bine acestei zile. 

Colleen o privi neîncrezătoare. Două orei, se gândi ea. Nu ştii câte avem de făcut astăzi? Nu 
avem la dispoziție două ore libere. 

— Aceasta este o idee bună, Carly, spuse ea, dar avem multe de făcut. Nu ştiu cum vom 
reuşi să facem totul la timp. 

— Mamă, nu este o întrebare, răspunse Carly. Trebuie să facem asta. Dacă nu ne 
începem ziua primind putere de la Dumnezeu, nu vom supraviețui. 

Colleen încercă să răspundă, dar Carly nu voia să audă nimic. O pornise deja spre uşă ducând 
în mână un semn pe care scria: „Vă rugăm să nu ne deranjaţi până la ora unsprezece." 

După un mic dejun uşor, Carly închise telefoanele şi îi strânse în sufragerie pe mama, pe tata 
şi pe Sandra. Fiecare dintre ei aduse câte o Biblie. Colleen nu se putea concentra la nimic 
altceva decât lista cu lucrurile pe care trebuia să le facă de urgenţă. Poate simțind gândurile 
care o tulburau pe mama ei, Carly spuse: 


— înainte de a face orice altceva, aş vrea să cânt câteva imnuri de laudă care să ne ajute să nu 
ne mai gândim la lucrurile pe care trebuie să le facem astăzi, ci să le lăsăm Domnului. 

Apăsă butonul „play" pe CD player. 

Eram sigură că până acum Te vei fi plecat să ne ştergi 

lacrimile, 

Că vei fi păşit pentru a salva ziua. Dar din nou am spus „Amin" şi afară încă plouă Şi tunetul 
e atât de puternic încât abia Iţi aud prin 

ploaie şoapta , Sunt cu tine”. Şi, aşa cum mila Ta se revarsă, îmi ridic mâinile şi-L 

laud pe Dumnezeul care dă şi care ia. Te voi lăuda în furtună şi-mi voi ridica mâinile, Căci 
Tu eşti Cel ce eşti, indiferent unde sunt eu. Fiecare lacrimă vărsată de mine o ţii în palma Ta, 
Nu mă părăseşti niciodată. Cu inima frântă, Te laud în furtună. 

Cuvintele cântecului păreau scrise special pentru momentul prin care trecea familia. Lacrimile 


curgeau. In câteva secunde, prezenţa lui Dumnezeu i-a învăluit, astfel încât Colleen şi toţi cei 
aflaţi în încăpere au uitat cu totul de aranjamentele pentru înmormântare şi de telefoane. 
Carly mai cântă încă două imnuri, apoi îl rugă pe tatăl ei să conducă familia în rugăciune. 
După rugăciune, scoase Biblia pe care o primise Whitney cadou la absolvirea liceului cu mai 
puţin de un an în urmă. Cu câteva luni 

83 


CONFUZIE DE IDENTITATE 

Mângâiere în suferinţă 

înainte de accident, Whitney începuse să studieze cartea Psalmilor împreună cu câţiva 
prieteni de la Olson Hali. Whitney nu scrisese niciodată mai înainte în Biblia ei, dar în 
timpul acestui studiu, începuse să sublinieze versete prin care Dumnezeu îi vorbea: 
„M-a scos din groapa pieirii, din fundul mocirlei; mi-a pus picioarele pe stâncă şi mi-a 
întărit paşii." (Psalmul 40:2) „Fiindcă bunătatea Ta preţuieşte mai mult decât viaţa, de 
aceea buzele mele cântă laudele Tale." (Psalmul 63:3) „Da, suflete, încrede-te în 
Dumnezeu, căci de la El îmi vine nădejdea... Popoare, în orice vreme, încredeţi-vă în 
EI, vărsaţi-vă inimile înaintea Lui! Dumnezeu este adăpostul nostru." (Psalmul 62:5.8) 
Pe când Carly citea aceste pasaje care însemnaseră atât de mult pentru Whit, membrii 
familiei Cerak o simțeau parcă pe Whitney alături de ei. 

— Pentru mine, spuse Carly, versetul acesta sună ca şi cum Whitney ne-ar spune cum 
vede ea cerul. „Cât de plăcute sunt locaşurile Tale, Doamne al oştirilor! Sufletul meu 
suspină şi tânjeşte de dor după curțile Domnului, inima şi carnea mea strigă către 
Dumnezeul cel viu!" (Psalmul 84:1-2) 

Toţi rămaseră tăcuţi câteva minute. în cele din urmă, Newell spuse: 

— 2 Corinteni 1:3-4 îl numeşte pe Dumnezeu „Părintele îndurărilor şi 
Dumnezeul oricărei mângâieri, care ne mângâie în toate necazurile noastre". Nu cred 
că am înţeles până acum la ce se referă. Vocea i se frânse şi pe faţă începură să-i curgă 
lacrimi. Ştiu că accidentul care a curmat viaţa lui Whitney nu L-a luat pe Dumnezeu 
prin surprindere. Nu ştiu cum voi putea merge mai departe fără ea, dar ştiu că nu ne-a 
lăsat să ne chinuim să înţelegem 

totul singuri. Se opri şi încercă să se adune. Mulţumesc, ( arly, că ai insistat să ne 
oprim şi să ne concentrăm privirea asupra lui Dumnezeu mai mult decât asupra 
lucrurilor pe care trebuie să le facem. Mă bucur că nu ai acceptat niciun refuz. 

Timpul de rugăciune şi închinare trecu repede. La zece jumătate, Jim Mathis îşi vâri 
capul pe uşă spunând: 

— îmi pare rău că vă deranjez, dar trebuia să vă spun că v-am făcut o programare la 
Casa Funerară Nelson pentru ora 11:30. 

Cât de repede apăruse, la fel de repede dispăru. Nimeni altcineva nu mai bătu la uşă şi 
nu deranja familia tn vreun fel. Apoi, când bătu de unsprezece, sanctuarul lor liniştit 
parcă deveni gara Grand Central. De îndată ce familia opri muzica, ridică roletele şi 
deschise telefoanele, 

Icu toţii fură absorbiți de un torent de activitate. Veniră prietenii din biserica în care 
Newell slujise timp de optsprezece ani ca pastor de tineret. Tot atunci veniră şi 
angajaţii de la florăriile locale. 

Newell, Colleen, Carly şi Sandra plecară curând spre Casa Funerară, unde se întâlniră 
cu Carol Nelson pe care o cunoşteau de când se mutaseră în Gaylord. 

— Ştiţi cumva ce fel de sicriu doriţi?, întrebă ea. 

— Nu vreau să mă înţelegeţi greşit, spuse Colleen, dar nu vrem să cheltuim prea 
mult. Ştim că Whitney oricum nu mai este printre noi. 

— înţeleg, spuse Carol, înţeleg foarte bine. Apoi adăugă plângând: îmi pare 
atât de rău că treceţi prin aşa ceva. 


CONFUZIE DE IDENTITATE 

Mângâiere în suferinţă 

îi conduse pe Newell, Colleen, Carly şi Sandra în încăperea de la subsol unde erau 
expuse sicriele. 

— Vă voi lăsa aici să hotărâți singuri. Nu ezitaţi să mă chemaţi dacă aveţi vreo 
întrebare. Nu vă grăbiţi. 

După ce Carol urcă treptele înapoi, Newell îi spuse lui Colleen: 

— Mi se pare că toate acestea se întâmplă altcuiva. Aproape simt că sunt în afara 
corpului meu şi doar privesc ce se întâmplă. 

— Ştiu, spuse Colleen. 

— A fost dureros când a murit tata, dar copiiitrebuie să-şi îngroape 
părinţii. Părinţii nu ar trebui să facă aranjamentele pentru înmormântarea copiilor lor. 
Mi se pare că abia ai dus-o să-şi cumpere rochie pentru balul de absolvire; acum 
cumpărăm un sicriu. 

— Foarte greu îmi vine şi mie să înţeleg asta... Aşadar, ce părere ai? Pe care ar trebui 
să-l luăm?, întrebă Colleen. 

— Dacă ar fi după Whitney, ar spune să luăm un sicriu de pin şi să dăm banii pe care 
i-am cheltui pe un sicriu elegant organizaţiei Invisible Children. 

— Nu văd aici niciun sicriu de pin, dar acesta arată bine şi este unul dintre cele mai 
ieftine dintre cele pe care le au aici. Probabil ne-ar spune să-l luăm pe acesta. 

— Şi mie îmi place, spuse Newell. 

Când familia Cerak se întoarse acasă, acolo era orice, numai linişte nu. O pleiadă 
nesfârşită de prieteni şi rude se perindau pe uşă. Prietenii lui Colleen luară în primire 
bucătăria, în timp ce alţii ţineau socoteala tuturor celor care veniseră să aducă un 
omagiu. începură să sosească şi prietenii lui Whitney şi Carly. 


Ziua trecu în zbor, dar simţământul de irealitate nu-i părăsea. Carly şi Sandra 
intrau şi ieşeau din casă. După-amiaza târziu, Colleen îl găsi pe Newell şi-i spuse: !.'m' 
— Haide să plecăm puţin de aici. !;m — La ce te gândeşti?, întrebă el. 

— Ştiu că ţi se va părea o idee nebunească, dar fetele de la liceu joacă astăzi un meci 
de fotbal. Cred că ar trebui să mergem, spuse ea. 

Ideea aceasta nu i se părea deloc nebunească lui Newell. Whitney fusese unul dintre 
căpitanii echipei in sezonul trecut, şi toate fetele din echipa actuală, cu excepţia celor 
din anul întâi, fuseseră colegele ei de echipă. Faptul că se puteau aduna să joace la 
două zile după 

„oartea ei era în sine un lucru remarcabil., Meciul începuse deja când Newell 
şi Colleen se apropiară de teren. Nu voiau să fie înconjurați de prea mulţi oameni, 
şi nici să le distragă atenţia de la ce se întâmpla pe teren, trebuind să răspundă la prea 
multe întrebări, aşa că statură lângă gardul care împrejmuia terenul, departe de locul 
lor obişnuit din sezonul trecut. Din locul în care stăteau, văzură că fiecare dintre fetele 
din echipă îşi înconjurase partea de sus a şosetelor cu o bandă albă. Pe bandă era scris 
„Whit no. 9", şi un mesaj personal pentru Whitney. De îndată ce meciul se termină, 
întreaga echipă, emoţionată de faptul că familia Cerak şi-a părăsit căminul pentru a 
veni la meciul lor într-o astfel de zi, îi înconjură pe Newell şi pe Colleen şi le dădură 
mesajele pe care le scriseseră pentru Whitney. 


Restul zilei de vineri trecu repede. Colleen se ocupă de finalizarea aranjamentelor 
pentru priveghiul de a doua 

zi. O rugă pe o prietenă să facă o prezentare video care să ruleze la înmormântarea lui 
Whitney. în orele următoare, Colleen şi Newell lucrară intens, sortând poze şi casete 
video. In tot acest timp, continuară să facă oficiul de gazdă pentru mulțimea de 
oameni care veneau să-i vadă. 

La sfârşitul zilei, cei doi se prăbuşiră în pat epuizați. Căzură într-un somn adânc, 
ascultând muzica de la subsol. Carly şi Sandra îşi strânseseră toţi prietenii, împreună 
cu prietenii lui Whitney de la liceu şi colegiu. Toţi aceşti tineri cântau imnuri de laudă 
lui Dumnezeu şi împărtăşeau amintiri cu Whitney. Li se părea modul cel mai potrivit 
de a încheia ziua. 


[, 


DIN FORT WAYNE LA SYDNEY ŞI PE 
DISTANȚA DINTRE ELE 


Vineri, 28 Aprilie 2006 
Actualizarea de vineri: Acestea sunt ultimele informaţii despre starea Laurei de vineri dimineaţa... 
POSTARE PE BLOG 


A început cu un email. în cea de-a doua zi de aşteptare la spitalul Parkview, Todd 
Henderson s-a aşezat lângă Lisa şi i-a spus: 

— Ştiai că spitalul are Wi-Fi gratuit aici, în sala de 

aşteptare? 

Lisa nu ştia încotro voia Todd să ducă discuţia. 

— O, bine. Asta înseamnă că, dacă vrei, poţi verifica corul meciurilor? 

— Nu mă gândeam la asta. Dacă vrei, pot trimite prin email o actualizare zilnică 
pentru ca tu şi familia ta să nu mai fiţi nevoiţi să daţi atât de multe telefoane. 

— Arfi grozav. Este destul de ciudat să spunem mereu aceleaşi veşti la telefon. 
— Anunţă-mă doar ce vrei să spui. De fapt, dacă vrei, poţi folosi computerul meu 
pentru a trimite informaţiile prin contul tău de email. 

— Probabil aceasta ar fi o idee mai bună, spuse Lisa. Aşa, oamenii nu vor crede că 
sunt mesaje spam de la necunoscuți. 

Scrise un raport şi apoi petrecu următoarea oră împreună cu Todd, alcătuind o listă cu 
nume şi adrese de email care cuprindea membrii familiei şi prieteni de la biserică, de 
la Taylor şi de la tabăra biblică din peninsula nordică, unde soţii Van Ryn lucrau în 
fiecare vară. 

Mulţi dintre cei care primeau emailul îl dădeau mai departe celor despre care ştiau că 
se roagă arzător pentru Laura. Aceştia, la rândul lor, îl trimiteau altora. Pe măsură ce 
emailul ajungea tot mai departe, inbox-ul Lisei se umplu rapid cu răspunsuri de la cei 
care se rugau şi de la cei care doreau ultimele informaţii despre starea Laurei. 


A doua zi, Dave Niffin, un prieten de familie care venise la spital, o văzu pe Lisa 
încercând să-şi actualizeze lista de emailuri. 

— Nu mi-am imaginat că atât de mulţi oameni vor dori informaţii zilnice, spuse Lisa. 
— Nu te-ai gândit să faci un blog?, întrebă Dave. 

— Nu, nici nu aş şti cum să încep. 

— Este destul de simplu şi ai avea mult mai puţin de lucru. Oamenii pot reacționa 
postând comentarii, ceea ce aduce destul de mult cu o conversaţie reală. 

Lisa vorbi cu familia ei şi căzură de acord că aceasta era o idee foarte bună. Era mai 
simplu decât să dea zilnic o mulţime de telefoane şi să se întrebe dacă nu cumva au 
uitat pe cineva. 

Dave îi făcu Lisei un cont pe blogspot.com şi îi arătă cum să se logheze şi cum să 
posteze. Vineri, 28 aprilie, la 

pin Fort Wayne la Sydney şi pe distanţa dintre ele două zile după accident, ea publică primul 
post pe blogul Laura Van Ryn: 


Laura se află la spitalul Parkview în Fort Wayne, Indiana. 

A fost adusă aici cu elicopterul miercuri noaptea. 

Accidentul s-a petrecut în timp ce Laura şi colegii ei se 

întorceau în campus după ce organizaseră un banchet pentru Universitatea Taylor, la Fort Wayne. Un 
tir a trecut linia continuă pe autostradă şi a lovit microbuzul în care călătorea şi Laura. Acesta a fost lovit 
în partea din stânga spate şi sfâşiat. Laura a fost aruncată la cincisprezece metri distanţă de microbuz şi 
se pare că a suportat şocul cel mai puternic pe partea stângă. Ea se află actualmente în comă şi a fost 
inconştientă de la accident încoace. In dimineaţa aceasta a făcut câteva mişcări uşoare. A mişcat puţin 
piciorul, a mişcat ochii şi a îndoit puţin degetele... Se pare că simte durere, ceea ce este un semn bun. 
Se pare şi că a făcut câteva mişcări autonome. Familia este extrem de recunoscătoare pentru toată 
iubirea care i s-a arătat în zilele acestea. 


A doua zi scrise: 

Laura a început să se mişte mai mult vineri, iar acest lucru s-a întâmplat şi astăzi. Uneori strânge 
mâinile, mişcă degetele mari de la picioare, mişcă ochii (fără să-i deschidă) şi îşi mişcă braţele şi 
picioarele. Este încă în comă, dar mişcările sunt semne foarte bune. Doctorii ne anunţă că va fi „un 
maraton, nu un sprint", aşa că progresul va fi de durată. Simţim rugăciunile voastre şi ştim că mâna lui 
Dumnezeu a păzit-o pe Laura. Vă rog, continuaţi să vă rugaţi pentru ea, pentru familiile care şi-au 
pierdut copiii şi pentru toţi cei care vor veni la înmormântare! 

Duminica următoare a postat următorul anunţ: 

leri, Laura a avut febră, 39,2* Celsius. Cauza nu este cunoscută, dar azi dimineaţă febra a scăzut. 
Semnul cel mai bun este că în dimineaţa aceasta a părut să răspundă comenzilor asistentei. înainte de 
aceasta, se mişcase, dar nu eram siguri dacă mişcările erau voluntare sau involuntare. Se pare că 
mişcările din dimineaţa aceasta au fost voluntare, ceea ce este evident un semn foarte bun... în acest 
moment, grija cea mai mare a cadrelor medicale este pneumonia. Se pare că dacă cineva este ţinut pe 
ventilator cel puţin cinci zile, este aproape sigur că va face pneumonie. Luni noaptea se vor împlini cinci 
zile. Vă rog, continuaţi să vă rugaţi pentru Laura şi pentru familie, mai ales pentru acele aspecte care au 
nevoie de vindecarea lui Dumnezeu! 

Luni după-amiaza adăugă: 

Laura a dormit bine duminică noaptea spre luni. Semnele vitale sunt stabile, nu are febră, nici edem 
cerebral. Plămânii ei sunt bine şi nu arată vreun semn de pneumonie. Asistenta care o îngrijeşte i-a 
cerut să ridice degetele mari de la mâini dacă o înţelege, şi Laura a făcut întocmai! Reţineţi, este încă în 
comă, dar acum răspunde sporadic la comenzi sau cereri. 


Toate postările de la început urmau acelaşi tipar: „lată ultimele informaţii... rugați-vă 
mai departe." Apoi, la o săptămână după ce iniţiase blogul, Lisa a scris: 

Laura se simte bine în dimineaţa aceasta şi ne ţinem cu putere de făgăduinţele lui Dumnezeu din 
Psalmul 33:20-22: „Sufletul nostru nădăjduieşte în Domnul; El este Ajutorul şi Scutul nostru. Da, inima 
noastră îşi 

Pin Fort Wayne la Sydney şi pe distanţa dintre ele 

găseşte bucuria în El, căci avem încredere în Numele Lui cel Sfânt. Doamne, fie îndurarea Ta peste noi, 
după cum o nădăjduim noi de la Tine!" lată ultimele informaţii din dimineaţa aceasta... 

Din ziua aceea înainte, blogul a încetat să fie doar o reactualizare a stării generale a 
Laurei. Familia voia să facă mai mult decât să-i anunţe pe oameni că Laura 


supravieţuise; voiau ca toţi cei care intrau pe blog să ştie că Dumnezeu rămâne 


credincios chiar şi atunci când cel mai teribil coşmar al nostru se transformă în 
realitate. 
Pe măsură ce blogul a început să fie cunoscut, telefoanele şi emailurile au început să 
nu mai fie la fel de frecvente, după cum şi speraseră cei din familie. Blogul lăsa 
doritorilor posibilitatea de a posta comentarii. Spre surpriza şi încurajarea familiei, 
comentariile au început să curgă aproape imediat. La început, erau doar câteva pe zi, 
mai mult din partea prietenilor şi familiei. 
Sunt atât de binecuvântată să vă am în viaţa mea. Aţi avut o influenţă atât de importantă şi de constantă 
în viaţa mea. Sufletul meu se bucură la fiecare veste bună. Mintea noastră limitată nu poate înţelege ce 
doreşte Dumnezeu să ne înveţe. Singurul Lucru pe care îl pot înțelege este că El a plănuit ceva şi că, 
poate, nu vom înţelege totul pe :; pământul acesta. Toţi cei de acasă şi toţi prietenii se roagă în 
permanenţă pentru Laura. Vă iubesc foarte mult, din toată inima. Bry 
Curând, vestea despre blog s-a răspândit dincolo de Michigan şi Indiana. Membrii 
familiei Van Ryn ştiau că la Taylor există un puternic simţ al comunităţii, dar 
CONFUZIE DE IDENTITATE 
după ce vestea despre blog trecu de la o familie la alta, îşi dădură seama cu adevărat 
cât de strânse erau legăturile din această comunitate. într-o dimineaţă, s-au logat şi au 
descoperit: 
Ne-am rugat pentru comunitatea de la Taylor, pentru familiile celor care au plecat dintre noi şi pentru 
recuperarea completă a Laurei. Suntem misionari în Germania şi am primit continuu veşti despre voi 
prin intermediul fiului nostru, student în anul întâi la Taylor, prin website-ul de la Taylor şi prin blogul 
vostru. Le-am cerut şi prietenilor noştri să se roage pentru voi. Ştim că sunteţi mângâiaţi de gândul că 
Laura se află în mâinile Marelui Vindecător. Ne rugăm cu toţii pentru personalul spitalului care o 
îngrijeşte. Dumnezeu să vă dea putere ca familie în acest „maraton" (sperăm să se dovedească a fi un 
mini-maraton). Mai mult decât orice, ne rugăm ca prin această experienţă, oamenii să fie atraşi spre 
Christos, citind mesajele voastre şi văzând ce se petrece în viaţa voastră. Ne rugăm cu toţii să simţiţi 
prezenţa şi harul Său în viaţa voastră ca niciodată mai înainte şi ca Laura să se trezească mai repede 
decât se aşteaptă cineva! 
Vestea despre blog s-a răspândit chiar mai departe decât la cunoştinţele îndepărtate 
ale familiei Van Ryn. Un comentariu lăsat de cineva din Arizona le-a spus despre o 
stație de radio creştin care dădea rapoarte regulate despre starea Laurei şi le cerea 
ascultătorilor să se roage pentru ea. într-o dimineaţă, familia Van Ryn primi următorul 
mesaj scurt: 
Fie ca Dumnezeu să vă binecuvânteze şi să vă ţină, fie ca El să-Şi lumineze faţa peste voi... Chiar şi 
aici departe, în Filipine, sunt oameni care se roagă. 
Pin Fort Wayne la Sydney şi pe distanţa dintre ele 
Dave Niffin, care creease blogul, a spus familiei că în primele două săptămâni de 
existenţă, se logaseră vizitatori din toate colţurile Statelor Unite, precum şi din 
Canada, China, Filipine, Columbia, Germania, Australia, Japonia şi Africa. Până pe 
data de 10 mai se logaseră 1500 de oameni. în ziua precedentă numărul fusese de 
1300. 
Oameni din toată lumea nu doar monitorizau îndeaproape progresul Laurei, dar 
începură să creeze chiar o legătură reală cu ea. 

Dragă familie Van Ryn, 
Vreau să ştiţi că mă rog pentru familia voastră şi mă 
„ rog ca Laura să se trezească. Vă mulţumesc mult pentru 
, că ați creat acest blog şi pentru că ne împărtăşiţi detalii 
- felul în care îi este aranjat părul, cum stă aşezată pe un 
scaun, etc. încerc să-mi imaginez ce face Laura! 
„Alţii exprimau sentimente care dovedeau că nu [urmăreau evoluţia 
Laurei doar din curiozitate. Se gândeau la ea pe parcursul zilei. 
„[„ Astăzi Dumnezeu mi-a dat acest verset şi cred că vi se ţ “mm' potriveşte şi vouă: „Cei ce seamănă cu 
Lacrimi, vor secera ! m : cu cântări de veseLie..." Cred că în aceste vremuri de încercare există un plan 
măreț pentru Laura şi pentru voi toţi. Mă rog să fiţi încurajați zilnic de progresul Laurei şi de iubirea 
tuturor prietenilor şi rudelor voastre. Laura, te iubesc! Mă rog pentru tine neîncetat Connie 
i 
A urmări progresul Laurei deveni un obicei zilnic 


ylfentru mulţi oameni. Unul dintre comentatori scria: 

La fel ca mulţi dintre cei care au postat comentarii astăzi, şi eu verific bloguL Laurei zilnic. Nu v-am 
întâlnit niciodată pe niciunul dintre voi. Am absolvit la Taylor acum nouă ani, dar relaţia cu familia de la 
Taylor este una strânsă. Aşa că mă simt încă acolo, parte a durerii voastre. Veţi rămâne zilnic în 
rugăciunile mele. MuLţumesc pentru rapoarte. 

Familia citea zilnic comentariile, care ajunseseră o sursă de încurajare. Totuşi, 
comentariile arătau că dinamica aceasta era reciprocă. După cum scria cineva: 
Momentele când citesc despre Laura sunt unele dintre cele mai încurajatoare. 
Povestea familiei voastre este o mărturie grozavă despre felul cum Dumnezeu 
lucrează în detaliu în viaţa noastră. Este atât de încurajator să ne amintim că lui 
Dumnezeu îi pasă de lucruri mărunte ca ChapStick şi baloane roz. Adesea nu-mi iau 
timp să-l mulţumesc pentru tot ce primesc zilnic. Vă mulțumesc pentru că m-aţi ajutat 
să deschid ochii şi să văd lucrurile mici pe care le face Dumnezeu... Adesea, lucrurile 
cele mai mici sunt cele mai importante. 

Dar, dintre toți oamenii care se interesau îndeaproape de starea Laurei pe blog, cei 
mai prețioşi erau pentru membrii familiei Van Ryn membrii familiilor celorlalte 
victime ale accidentului. Lisa abia îşi putu reține emoția când se logă într-o zi şi citi: 
Bună, sunt fiica cea mai mare a Monicăi Felver. Vreau ca tu şi familia ta să ştiţi că sunteţi cu toţii în 
gândurile şi rugăciunile mele în fiecare zi. Simt că există o legătură între noi toţi, datorită evenimentelor 
petrecute pe 26 aprilie 2006. Verific zilnic progresul Laurei şi sunt atât de recunoscătoare să aflu despre 
ea. Momentan mă lupt să trec de fiecare zi şi găsesc mângâiere în lisus Christos, 

Din Fort Wayne la Sydney şi pe distanţa dintre ele 

Domnul şi Mântuitorul nostru. Este un Dumnezeu minunat şi cred că El ne zâmbeşte fiecăruia. Vă 
mulţumesc pentru actualizările minunate şi încurajatoare pe care le postati zilnic. îmbrăţişaţi-o pe Laura 
pentru mine. Aveţi grijă de voi şi fie ca Dumnezeu să vă binecuvânteze. Cu iubire în Domnul, Kelly 
Curând au primit un comentariu de la sora lui Brad Larson. Ea scria: 

Bună, familie Van Ryn! Ce binecuvântare sunteţi pentru atât de mulţi oameni! Am fost onorată să petrec 
timp cu voi vineri. Sper să vă revăd curând. Am împărtăşit versetul acesta cu Lisa, şi îmi place atât de 
mult. Ţefania 3:17: „Domnul Dumnezeul tău este în mijlocul tău, ca un viteaz care poate ajuta; Se va 
bucura de tine cu mare bucurie, va tăcea în dragostea Lui şi nu va mai putea de veselie pentru tine." 
Domnul se bucură acum de credincioşia familiei voastre în vreme de necaz. Vă iubesc şi nu am încetat 
să mă rog pentru voi. Dawn 

Apoi, pe 11 mai, au găsit pe blog următorul comentariu: 

Vă mulţumim pentru noutăţi... Fiţi siguri că ne rugăm pentru Laura şi pentru voi. Inima noastră se 
îndreaptă spre voi în aceste zile tulburate şi în nopţile de insomnie. Fie ca Dumnezeu să vă întărească 
mai departe. Newell şi Colleen Cerak 

Când Lisa a încetat să mai scrie pe blog, cinci săptămâni mai târziu, 
comentariile zilnice erau în număr 

de sute şi veneau din partea unor străini. în fiecare zi, membrii familiei Van Ryn 
citeau toate comentariile. Fiecare mesaj de încurajare le dădea simțământul că 
Dumnezeu însuşi păşeşte în sala de aşteptare şi îi îmbrățişează. Aveau nevoie de 
aceasta, pentru că, de fapt, călătoria lor abia începea. 

PRIMA BORNĂ KILOMETRICA 


Luni, 1 mai 2006 
Mâine dimineaţă, Laura este programată să intre în operaţie la ora 8:30. Faptul că se plănuieşte o astfel 
de operaţie în acest moment este o veste bună; înseamnă că medicii cred că este suficient de stabilă 


pentru a face faţă cu bine câtorva operaţii. Mai întâi, îi vor opera fractura de cot şi de picior (femur) şi 
vor insera şuruburi acolo unde este nevoie. După accident, au pus şuruburile doar temporar şi acum le 
vor fixa pe termen lung. în timpul cât Laura este sub anestezie, îi vor face şi o traheotomie. Aceasta are 
mai multe scopuri. îi vor îndepărta tubul de la ventilator din gură şi gât şi îl vor insera direct în trahee la 
locul inciziei. Astfel, riscul pneumoniei din cauza ventilatorului va scădea sau, dacă totuşi ar face 
pneumonie, gravitatea ar fi mai mică. Traheotomia creşte şi şansele de a o deconecta curând pe Laura 
de la ventilator. 

Mâine, când o vor opera, vor îndepărta probabil tubul care îi monitorizează presiunea intracraniană. 
Acest dispozitiv a măsurat potenţialul edemului cerebral. Din moment ce nu au detectat o inflamație 
semnificativă, nici presiune, îl vor îndepărta. 

Rugaţi-vă mai departe şi daţi vestea aceasta grupurilor voastre de rugăciune. 

MESA: POSTAT PE BLOG DE LISA VAN RYN 


— Starea Laurei s-a îmbunătăţit simţitor în ultimele zile. Suntem foarte optimişti în 
privinţa evoluţiei ei. Totuşi... 

De îndată ce doctorul Laurei rosti cuvântul totuşi, Susie simţi că inima îi stă în loc. 
Trebui să-şi reamintească să respire. 

— Totuşi, trebuie să facem câteva intervenţii pentru ca recuperarea ei să fie 
completă. Ne-am dori să facem aceste intervenţii chirurgicale mâine dimineaţă. Faptul 
că este pe ventilator ajută trupul ei să se recupereze după trauma accidentului, dar 
există şi câteva riscuri. Vrem să facem o traheotomie, ceea ce ne va permite să-i 
îndepărtăm tubul ventilatorului din gură şi să-l inserăm direct în trahee. Aceasta va 
reduce riscul infecțiilor şi va scădea riscul de a face pneumonie. Mai trebuie să 
intervenim asupra cotului fracturat şi să-i stabilizăm fracturile de la picioare. Aceasta 
înseamnă inserarea unor şuruburi, poate chiar a unei plăci. Imediat după accident 
le-am pus temporar, dar am vrea acum să le fixăm definitiv. 

— Se va distra destul de mult când va trece pe lângă detectoarele de metal de la 
aeroport, glumi Lisa. 

Nimeni nu păru deranjat de glumă. Aveau nevoie de ea. 

— Cât timp va dura operaţia?, întrebă Susie. 

— Nu prea mult, spuse doctorul. Dacă nu aveţi obiecţii, o vom programa 
pentru mâine dimineaţă la ora 8:30 şi o vom opera. 

Don şi Susie semnară toate actele necesare, apoi se ridicară şi se priviră. 

— Asta este o veste bună, nu?, spuse Don. Este mufleient de puternică să 
facă față operaţiei, ceea ce nim.ciimnă că destul de curând se va înzdrăveni 
suficient de 

mult ca să părăsească unitatea de ATI şi să se mute într-un salon obişnuit. 

Susie se zbârli la gândul acesta. îi fusese greu să se adapteze la gândul că Laura a avut 
un accident şi tocmai intrase în rutina de la ATI. Luminile şi sunetele aparatelor încă o 
supărau pe Susie şi nu ştia la ce să se aştepte când intra în salonul Laurei. Nu-i prea 
plăcea ideea adaptării la o nouă situaţie. 

— Totul va fi bine, mamă. Vei vedea, spuse Lisa luând mâna mamei ei. Dumnezeu 
controlează totul. 

— Ştiu, spuse Susie oftând. Dacă nu aş şti, probabil ar trebui să-mi găsiţi şi mie un 
salon în care să mă internați. 

— Vei fi operată mâine, îi spuse Susie Laurei, mângâindu-i părul. 

Doctorul spune că, după aceasta, braţul şi piciorul îţi vor fi mult mai puternice. 
De cealaltă parte a patului se afla Aryn, ţinând mâna Laurei. Dar, în afara luminilor de 
la monitoare, încăperea era aproape învăluită în întuneric. Monitorul cardiac scoase 
un sunet ciudat, apoi se întoarse imediat la ritmul normal. Nici Susie, nici Aryn nu se 
mai speriaseră, ca în prima zi în care Laura fusese adusă la spital. Se obişnuiseră deja 


cu priveliştea şi sunetele de la ATI. 

Susie nu ştia dacă Laura o auzea sau o înţelegea, dar nu conta. Continuă să mângâie 
părul fiicei ei şi spuse: 

— Fată dragă, peste tot în lume, oamenii înalță rugăciuni pentru tine. Nu o 
să-ţi vină să crezi cât eşti de iubită. 

Se aplecă şi o sărută uşor pe Laura pe frunte. 

— Vei ieşi cu bine din operaţie. 

— Probabil ar trebui să o lăsăm să se odihnească, spuse Don intrând împreună cu 
restul familiei în salonul Laurei. 

Nici nu rostise bine aceste cuvinte, că Laura căscă. Tubul ventilatorului îi împiedica 
să vadă perfect, dar au văzut cu toţii că tocmai căscase, pentru prima dată după 
accident. Pleoapele îi tremurară şi deschise ochii puţin. 

— Ai văzut?!, exclamă Susie. Pare că vrea să setrezească! 

Toţi membrii familiei se îmbrăţişară şi-şi dădură mâinile. Un căscat şi un tremur al 
pleoapelor poate nu înseamnă mult, dar după cinci zile de prea puţine răspunsuri, 
semnele acestea erau minunate. 

— Cred că acesta este modul perfect de a încheia ziua, spuse Don. 

— Tu şi Suz aţi face bine să dormiţi puţin, spuse Lisa. Eu şi Mark vom sta până mai 
târziu în seara aceasta. 

— Dar nu vreau să o părăsesc, spuse Susie. 

— Este în regulă, mamă, vom fi noi aici. In plus, mâine va fi o zi mai dificilă pentru 
tine decât pentru Laura. Trebuie să te odihneşti. 

După câteva momente de insistenţă, Susie acceptă. Toţi părăsiră salonul şi se 
întoarseră la Casa Samariteanului, mai puţin Lisa şi Mark. Aşa cum le era obiceiul 
când stăteau cu sora lor, cei doi se aşezară foarte aproape de patul ei şi o priviră. Ceva 
mai târziu, Laura căscă din nou. 

— Ce?, spuse Lisa. 

— Ce s-a întâmplat?, întrebă Mark. 

— Dinţii ei. 

— Ce e cu dinţii? 

— Nu arată cum trebuie. 

Cei doi se apropiară pentru a privi mai atent. După câteva minute, Laura căscă din 
nou. 

— Ai văzut?, spuse Laura. Mark arătă la incisivii ei. 

— Ăştia doi sunt împinşi înainte. Este foarte ciudat, 

spuse el. 

— Ni s-a spus că a fost aruncată mai bine de cincisprezece metri. 
Groaznic. Iţi poţi imagina ce impact puternic a fost dacă i-a împins dinţii astfel? Este 
o minune că a supravieţuit accidentului. 

— în afară de asta, arată destul de normal, nu crezi?, întrebă Mark. Faţa ei nu mai 
este umflată. 

— Dar nu prea îi va plăcea zona aceasta rasă din creştet, unde au introdus sonda, 
glumi Lisa. 

Cu toate că operația Laurei fusese programată pentru ora 8:30, a fost luată să fie 
pregătită pentru operaţie abia după prânz. Unul dintre chirurgi avusese o urgenţă din 
cauza căreia operaţia Laurei fusese decalată. Din nou, familia se pomeni așteptând şi 
aşteptând şi aşteptând în timp ce experimentau pe pielea lor regulile dure ale sălilor de 


aşteptare: Operaţiile întotdeauna încep mai târziu şi durează mai mult decât te aştepţi 
tu. 

Când doctorul ieşi din sala de operaţie la ora 16:15, le zâmbi încrezător. 

— Totul a decurs bine. Laura s-a descurcat grozav. Nu am avut niciun fel de 


complicaţii. Totul s-a desfăşurat aşa cum ne-am aşteptat. 
1G2 

Familia suspină la unison, uşurată. Mark şi Kenny bătură palma, în timp ce Lisa îşi 
îmbrăţişa mama. 

— O veţi putea vedea curând, dar nu va reacţiona la stimuli la fel de mult ca ieri. Este 
încă puternic sedată în urma operaţiei. 

— Aţi reuşit să faceţi tot ce ne-aţi explicat mai devreme?, întrebă Don. 

— Da. Cum v-am mai spus, totul a decurs fără probleme. Ceva mai târziu 
îi vom îndepărta şi sonda. Putem face asta în salon. 

Mai puţin de o jumătate de oră mai târziu, o asistentă intră în sala de aşteptare şi le 
spuse: 

— Doi dintre voi puteţi să o vedeţi acum. 

In timp ce Don şi Susie păşiră în salonul fiicei lor, observară imediat o schimbare. 

— Culoarea ei este mult îmbunătăţită, spuse Susie zâmbind. 

Datorită ventilatorului care era ataşat de tubul traheal, asistentele puteau acum 
îndepărta cu uşurinţă secrețiile din plămânii Laurei, ceea ce o ajuta să respire mai 
eficient. 

— Ah, şi arată mult mai bine fără tubul acela oribil şi fără banda pe care o avea pe 
gură. 

Susie se aplecă şi o sărută uşor pe obraz pe fiica ei. 

Laura avea aparate ghipsate noi pe braţul stâng şi pe piciorul stâng. Braţul drept era 
într-un bandaj şi fusese legat pentru a o împiedica să-şi smulgă tuburile. Tăieturile de 
pe faţă i se vindecau frumos; totuşi, încă nu afişa nicio expresie. Monitorul cardiac 
afişa un ritm mai lent decât zilele trecute. Frecvența ei cardiacă, care fusese 125, 
acum 

coborâse la 80. Laura a rămas foarte liniştită marţi şi cea mai mare parte din ziua de 
miercuri. 

Don păşi în sala de aşteptare şi văzu că Lisa avea laptopul deschis, actualizând blogul. 
— Hei, Lisa, spuse el, vrei să le ceri oamenilor să se roage să iasă curând din comă? 
In cazul celorlalte leziuni pe care le-a suferit am primit deja semne pozitive. Avem 
nevoie ca oamenii să se roage ca Dumnezeu să o trezească în curând. ŞI, dacă tot te 
ocupi acum de asta, vrei să îi rogi să se roage pentru bunăstarea ei emoțională după 
trezire? Va primi o mulțime de veşti tragice. Nu ştiu cum vom putea să i le dăm pe 
toate. — Da, sigur, DV, spuse Lisa. 

Apoi tastă: „Don vă roagă să vă rugaţi să iasă curând din comă..." 

nu 

Oamenii spun că suntem puternici. Să crezi astal Știi cât sunt de slabăl Doar faptul că mulți 
se roagă pentru mine mă ajută să nu clachez-Temerile mele pentru tine, „micuţo”, sunt multe, 
dar Dumnezeu este mai mare decât ele. Dormi bine, Laurie scumpă. Te iubesc atât de mult. 


Mama. 
Bilet scris de Susie Laurei marti, 2 mai. 

„LA MULŢI ANI, WHITNEY!" 


Dragă Whit, 

La mulţi 19 ani!!! Sunt atât de bucuroasă pentru tine. Tocmai ai avut cea mai bună petrecere de 
aniversare! Sper că nu ai mâncat prea multe prăjituri. Zâna nu te-a găsit anul acesta, dar ştiu că 
Dumnezeu a avut grijă de tine. Norocul tău este acela că petrecerea nu se termină niciodată. 

Aşadar, Whit, nu am mai vorbit de foarte multă vreme, îmi lipsesc enorm discuţiile noastre de joi seara. 
Nu ştiu dacă ţi-am spus vreodată, dar le aşteptam cu nerăbdare. Este ciudat că trecea doar o 
săptămână, dar puteam vorbi ore întregi. Dar, aceasta eşti tu, o fată cu care este uşor să vorbeşti. Nu 
ştiu cum voi umple intervalul acela de timp, dar ştiu că sunt atât de recunoscătoare că prietenia noastră 
nu s-a terminat (sic!), deşi am urmat şcoli diferite. 

Trebuie să-ţi spun ceva ce nu ţi-am spus niciodată. Te admir. Te admir pentru că eşti probabil singura 
fată pe care o cunosc care urăşte cumpărăturile. Mama şi-ar dori ca măcar ceva din această latură a ta 
să se lipească şi de mine, aşa că mă voi strădui. Ţi-ai făcut un scop din a-i ajuta pe oameni să se simtă 
iubiţi şi am văzut asta mai bine decât oricând atunci când cu Liz s-a întâmplat ce s-a întâmplat. Whit, ştii 
atât de bine să asculţi. Sunt puţini oamenii care pot lucra cu succes într-un cămin de bătrâni. Ai fi fost 
grozavă pentru că pasiunea pe care o aveai pentru asta era autentică. Dar, Whit, mai presus de toate, 
îţi admir credinţa. îmi amintesc că în liceu îmi spuneai că mă admiri şi mă consideri puternică. Dar 
adevărul este... tu erai modelul meu. Credinţa mea ti se datorează 

ţie. M-ai ghidat şi am parcurs un drum atât de Lung. Este grozav să aud cât de mult ai crescut în anul 
acesta. Sunt atât de recunoscătoare că ai mers la Taylor şi ai reuşit să dobândeşti acea foame după 
Dumnezeu pentru care te rugai. El este atât de bun. 

Whit, sunt atât de recunoscătoare că Dumnezeu m-a binecuvântat cu tine. Cred că ai fost îngerul meu 
deghizat care mi-a fost trimis într-una dintre perioadele cele mai dificile din viaţa mea. îţi mulţumesc. 
Bine, Whit... Nu te voi minţi... îmi lipseşti infinit Va fi foarte greu după ce oamenii vor pleca seara când 
vom lua cina, în vacanțe, la absolvire, când Car şi cu mine ne vom căsători şi vom avea copii. Aş vrea 
să ştii: dacă aş putea să te mai îmbrăţişez o dată, aş renunţa pe veci la salata cu covrigei. Uneori mă 
întreb cum voi reuşi să merg mai departe fără tine. Dar apoi îmi amintesc... Dumnezeu îmi dă pace, mă 
întăreşte şi atunci când mă simt mai slabă, mă ridică şi mă poartă. îţi muLţumesc, Whit, pentru că m-ai 
învăţat asta. Te iubesc din toată inima şi ştiu că vei rămâne în inima mea pentru totdeauna. Aşa că, da, 
te iubesc şi nu-ţi spun adio, ci ne vedem mai târziu. 

Cu iubire, 

Fata de la subsol, 

Cunoscută drept sora ta 

SCRISOARE PE CARE SANDRA A SCRIS-O PENTRU WHITNEY 

SÂMBĂTĂ, PE 29 APRILIE 2006. A CITIT ACEASTĂ SCRISOARE A 

DOUA ZI, LA ÎNMORMÂNTAREA LUI WHITNEY. 


Colleen începu să plângă încetişor imediat ce se trezi. 

— Din ziua în care am lăsat-o la Taylor am ştiut că totul va fi diferit, dar... nu astfel. 
Newell o trase aproape de el. 

— Ştiu. 

Nu spuse nimic mai mult. Mintea lui zbură înapoi, la celelalte optsprezece aniversări 
ale lui Whitney. Şi-o 

JOS 

imagina alergând în bucătărie, cu un zâmbet larg pe faţă, în timp ce el îi gătea micul 
dejun preferat, omletă cu 

brânză şi cârnaţi. 

— Felul în care s-au sincronizat toate astea..., spuse 

Colleen. Este atât de... 

— Nepotrivit, spuse Newell. 

— Da. Lacrimile începură să curgă nestăvilite. Cum se presupune că vom trece de 
ziua de astăzi? 

— Nu ştiu, Colleen. Nu ştiu. înghiți în sec. Lui Whitney îi plăceau petrecerile 


de ziua ei. 

— [i plăceau mai mult aniversările prietenilor decât aniversările ei. leşea alergând pe 
uşă de parcă ar fi fost în misiune ori de câte ori vreunul dintre prietenii ei îşi aniversa 
ziua de naştere. 

Amândoi şi-o imaginară pe Whitney alergând la maşină, cu o plăsuţă de cadouri într-o 
mână şi cheile de la maşină în cealaltă. Niciunul dintre ei nu voia să se mişte. 

— Nu mi-aş fi imaginat vreodată că doare atât de rău, spuse Newell. 

— Sunteţi gata?, îi întrebă Carly pe Newell şi Colleen când aceştia într-un final 
coborâră scările. 

— Niciodată nu vom fi cu adevărat pregătiţi, spuse 

Colleen. 

Deşi se părea că va avea mai mult de lucru decât în ziua precedentă, abia aştepta să 
vină momentele de familie când se vor îndepărta de toată lumea şi se vor apropia de 
Dumnezeu în închinare. 

— Am mare nevoie de închinare astăzi, spuse ea 

aşezându-se. 

pe DOO. cae 

Newell se aşeză pe canapea lângă soţia lui. 

— Singurul regret pe care îl am în privinţa întâlnirii de închinare din dimineaţa 
aceasta este că nu a fost ideea mea, spuse el. Bănuiesc însă că nu-mi veţi purta pică 
pentru asta. 

— Nu fi atât de sigur, tată, glumi Carly. 

Aşa cum făcuse şi în dimineaţa precedentă, Carly puse un CD în CD-player şi începu 
momentele de închinare ale familiei cu muzică. Toţi cântară, simțind cum prezenţa lui 
Dumnezeu umple încăperea. Petrecură timpul citind cu voce tare pasaje din Biblie, 
mai ales din cartea Psalmilor, şi rugându-se. Nu aveau un program fix. Aceste trei 
elemente s-au regăsit în diferite momente ale închinării. Cei patru, Newell, Colleen, 
Carly şi Sandra, ştiau că au nevoie de puterea şi pacea pe care doar Dumnezeu le 
poate da, sau nu ar fi putut trece de ziua aceea. Şi cu atât mai puţin de următoarea. 
încă o dată, imediat după ce luară de pe uşă semnul care anunţa momentele de părtăşie 
ale familiei, casa deveni un furnicar. Un grup de prieteni de-ai lui Whitney veniră să 
termine ceea ce începuseră cu o zi în urmă. Alţi câțiva strânseseră fotografiile pe care 
le aveau cu ei înşişi şi cu Whitney, făcând postere mari care să fie expuse în casa 
funerară în timpul priveghiului. In toiul acestor activităţi, Sandra îşi folosea talentul 
pentru a face mici ajustări la fiecare poster. 

Familia lărgită a lui Newell şi Colleen venise în oraş din toată ţara. Prietenii de la 
biserică se oferiseră să le asigure cazarea, ceea ce însemna că rudele familiei Cerak 
erau răspândite prin tot oraşul Gaylord. Mulţi au trecut pe acasă în drum spre casa 


funerară. 

mu 
Iţi ani, Whitney!" 


în jurul orei 12:30, Newell şi Colleen ieşeau pe uşă, îndreptându-se spre casa funerară. 
Amândoi ştiau că-i aştepta o zi lungă, dar erau nerăbdători să pornească. Carly şi 
Sandra sosiră puţin mai târziu. 

— Mamă, spuse Carly, ai mai văzut atâtea flori la un 

loc? 

— Sosesc flori continuu, spuse Colleen. 

Casa funerară avea trei încăperi pe care le foloseau atât pentru priveghiuri, cât şi 
pentru serviciul funebru. Toate trei erau pline cu flori pentru Whitney. De-a lungul 


peretelui uneia dintre încăperi se afla un şir de şevalete pe care erau expuse 
posterele făcute de prietenii lui Whitney. La mijlocul celui mai îndepărtat perete 
din sala centrală se afla sicriul lui Whitney. Deasupra lui se afla un aranjament floral 
imens şi lângă, pe o măsuţă, o fotografie cu Whitney. Familia Cerak se apropie de 
sicriu. Newell atinse sicriul. 

— Nu pot să cred că este aici înăuntru, spuse el. 

— în sicriu este doar trupul ei, taţi, spuse Carly. 

— Ştiu, Carly. Ştiu. Dacă nu ar fi aşa, probabil ziua de azi ar fi insuportabilă. 

Cu toate că priveghiul era programat să înceapă la ora două, un grup de prieteni de-ai 
lui Whitney, inclusiv prietenul ei, Matt, sosiră mai devreme şi înconjurară sicriul. 
Matt şi un alt prieten, Kyle, citiră poezii pe care le scriseseră pentru ea, şi toți 
începură să plângă. In timp ce Carly privea la scena aceasta din cealaltă parte a 
încăperii, se gândi: Nu mi-am dat seama până acum cât de mulţi oameni o iubesc pe sora 

„La mulţi ani, Whitney!" 

La ora două, Newell, Colleen şi Carly se aşezară în şir lângă sicriul lui Whitney. Unul 
câte unul, cei care o cunoscuseră şi o iubiseră pe Whitney se apropiară, îi îmbrăţişară 
pe membrii familiei şi îi asigurară de împreuna lor simţire. Din când în când, se 
auzeau râsete din colţul încăperii unde oamenii priveau casete video cu Whitney. 
Familia hotărâse să arate nu doar casete de la aniversările ei anterioare, ci şi câteva 
filmuleţe comice pe care Whitney şi prietenele ei le făcuseră la petrecerile în pijama. 
La un moment dat, râsetele erau atât de puternice, încât Newell se întoarse în direcția 
din care veneau, zâmbind: 

— Pe casetele acelea, Whitney este ea însăşi, spuse el. Mă bucur că am adus casetele 
acestea. Chiar şi acum înviorează atmosfera, aşa cum a făcut toată viaţa ei. 

Râsetele stârnite de vizionarea casetelor creaseră în casa funerară atmosfera dorită de 
familie. O femeie care venise să-şi prezinte condoleanţele o privi pe Colleen şi spuse: 
— Nu ştiu cum poţi fi atât de puternică în astfel de momente. 

— Puterea vine de la Domnul. Crede-mă, nu aş putea singură. 

Femeia o îmbrăţişa pe Colleen şi spuse: 

— Domnul să te binecuvânteze. 

Mulţi dintre cei care veneau să prezinte condoleanţe le spuneau membrilor familiei 
Cerak istorisiri despre cum le atinsese Whitney viaţa. Mereu şi mereu, Newell şi 
Colleen s-au pomenit spunând: 

— îți mulţumim pentru că ne-ai împărtăşit asta. Nu am auzit niciodată mai înainte 
această întâmplare. 

Auzind amintirile pe care alți oameni le aveau despre Whitney, familia Cerak s-a 
simţit încurajată. Se simțeau întăriţi de toţi cei care veneau să le vorbească. De 
asemenea, se străduiau, la rândul lor, să ofere încurajare. Pe măsură ce oamenii se 
prezentau, le împărtăşeau lui Newell şi Colleen câte o amintire. 

Familia Cerak era hotărâtă să celebreze impactul pe care viaţa lui Whitney îl avusese, 
în loc să se gândească la cele care nu mai puteau să se întâmple din cauza morții ei. 
Ştiau că au suficient timp pentru aceasta mai târziu, după ce serviciul funebru va avea 
loc şi viaţa va încerca să-şi reia cursul normal. 

Cam pe la ora 17, Jim Mathis se apropie de Newell şi Colleen şi-i luă deoparte. 

— Trebuie să vorbesc cu voi, spuse el. 


— Nu mai poate aştepta, Jim?, spuse Colleen. Şirul de oameni care vor să vorbească 
cu noi se întinde dincolo de uşă, până după clădire. Pare ar fi coadă la distracţiile de la 
Disney World. Unii dintre oamenii aceştia au aşteptat peste o oră ca să vorbească cu 
noi. 

— Tocmai, spuse Jim. Sunt atât de mulți oameni încât totul va dura extrem de mult. 
Trebuie să faceți o pauză. Lăsați-le pe Carly şi pe Sandra să se ocupe de oameni o 
vreme. Veniți în spate să beți şi să mâncaţi ceva. 

— Suntem bine, Jim, spuse Newell. Dacă ne vom simţi obosiţi, vom lua o pauză. 

— Vă cunosc suficient de bine. Atâta vreme cât vor fi oameni la rând, nu vă veţi 
mişca de aici, mai ales tu, Colleen. Acum fiţi rezonabili. Nu accept niciun refuz. 
Newell şi Colleen îl urmară într-o cameră mică din casa funerară şi se aşezară. 
Amândoi desfăcură câte o sticlă cu apă, dar nu se atinseră de mâncarea care se afla pe 
măsuţă. Nici nu puteau să se relaxeze. Piciorul lui Colleen nu avea astâmpăr, iar 
Newell se uita continuu la ceas. După mai puţin de cinci minute, Newell îşi privi soţia 
şi spuse: 

— Eşti gata să ne întoarcem? 

— Să mergem, spuse Colleen. 

Se întoarseră şi-şi reluară locul lângă sicriul lui Whitney. Ultimul musafir a plecat 
după ora 21, deşi priveghiul fusese programat să se încheie la ora 20. Abia atunci, 
Newell şi Colleen mâncară. Dar niciunul dintre ei nu se simţea obosit. Newell îi spuse 
lui Colleen: 

— Nimic din ceea ce se întâmplă nu mi se pare real. Simt că mi-am ieşit din trup şi 
privesc pe altcineva trecând prin toate astea. 

Colleen îi împărtăşea sentimentele. 

Când se întoarseră acasă, descoperiră că locul era plin cu prieteni de-ai lui Whitney de 
la liceu şi colegiu, împreună cu mulţi dintre prietenii lui Carly. Cele două grupuri de 
prieteni nu se cunoşteau. Totuşi, Carly a văzut în aceasta o şansă de a le face 
cunoştinţă. Aşa cum se întâmplase în noaptea precedentă, Newell şi Colleen au 
adormit pe fundalul cântecelor de laudă pe care prietenii fiicelor lor le înălţau către 
Dumnezeu, din subsolul casei lor. 

114 


115 

Moartea este cea mai puternică armă pe care Satana o are împotriva acestei lumi. în mod 
uimitor, Dumnezeu ia arma pe care Satana o foloseşte pentru a lovi şi o foloseşte pentru a ne 
apropia unul de altul şi pentru a ni Se descoperi. Prin cea mai mare manifestare de putere a 
lui Satana, Dumnezeu Se dovedeşte şi mai puternic şi biruitor. 

Kelly şi Carly, 

Notă din jurnalul lui Carly pe 11 mai 2006 

Joi, 4 mai 2006 

lată ultimele informaţii despre starea Laurei. Medicii au observat că, din moment ce trupul ei poate 
suporta mai bine solicitarea respirației, nu mai are nevoie atât de mare de ventilator. înainte îi 
asiguraseră 12 respiraţii pe minut, dar apoi au redus numărul la 6 pe minut. A suportat schimbarea atât 


de bine, încât au redus frecvenţa respiraţiilor asigurate de ventilator la 2 pe minut. Aceasta înseamnă că 
organismul ei compensează pentru restul, respirând regulat. 

leri au conectat un tub gastric la stomac şi organismul ei suportă şi acest Lucru foarte bine! 
Astăzi, un fizioterapeut i-a evaluat starea generală. A fost mai mult o evaluare a capacităţilor şi limitelor 
ei. Au mutat-o într-un scaun special care îi permite să stea într-o poziţie uşor ridicată. Planul este să 
stea în acest scaun două sau trei ore astăzi. Cu toate că este încă în comă, medicii încearcă să înceapă 
procesul de recuperare cât de repede posibil. Totuşi, astăzi nu a răspuns la comenzi, ceea ce ne-a 
amintit de observaţia doctorului că urmează un maraton, nu un sprint. Este clar că sperăm să fie mai 
mult un mini-maraton sau o cursă de 5 kilometri, aşa că nu încetaţi să vă rugaţi ca mâna vindecătoare a 
lui Dumnezeu să o trezească pe Laura din comă cât mai curând. 

Neurologii erau destul de optimişti ieri după ce i-au făcut o tomografie şi au consultat-o. Nu există nido 
urmă de hemoragie cerebrală şi erau suficient de încrezători în starea ei, aşa că i-au îndepărtat 
senzorul de presiune din interiorul craniului. Familia este foarte mulţumită de 

îngrijirile de care Laura a avut parte până acum şi există un doctor special care conduce tratamentul ei, 
lucrând foarte aproape de Laura şi de familia Van Ryn. 
POSTARE PE BLOG APARŢINÂND LISEI VAN RYN, LA O SĂPTĂMÂNĂ DUPĂ ACCIDENT 


Susie oftă păşind în camera Laurei. Ce mai e şi asta? Ce i-au făcut? Laura nu mai 
zăcea pe patul de spital, aşa cum o văzuse în fiecare zi de la accident încoace. 
Asistenta o aşezase într-un scaun. Toate tuburile şi firele erau încă legate de trupul ei 
şi făceau legătura cu toate aparatele din încăpere. Tubul ventilatorului ieşea din tubul 
traheal şi avea o perfuzie prinsă la braţ, dar stătea în şezut. încă inconştientă, cu ochii 
închişi, dar în poziţie şezândă. Susie începu să se agite. Voia să strige la asistentă: Nu/ 
Ai grijă, o vei răni. Trebuie să stea întinsă ca să se vindece mai bine. Ce ţi-a venit să o 
pui în scaun? Nu o ajuţi. O torturezi. Cum poţi fi atât de insensibilă? 

Citindu-i gândurile care 1 se reflectau în ochi, asistenta spuse: 

— Trupul se vindecă mai repede dacă îi ridicăm pe pacienţi şi îi mobilizăm. Deşi 
Laura este inconştientă, organismul ei se familiarizează cu diferite poziţii. Da, are 
nevoie de odihnă, dar are nevoie de mai mult decât atât pentru a se vindeca fără 
urmări negative. 

— Dar, se bâlbâi Susie, este prea... 

Nu era sigură dacă a terminat propoziţia sau dacă doar s-a gândit la asta... este prea 
fragilă. 

— Organismul este uimitor, foarte rezistent, îi spuse asistenta. Ştiu că vă este greu să 


vă daţi seama de asta. 

Poate nu vreți să fiți de faţă când o vom pune din nou în 

pat. 

Asistenta avea dreptate. Susie dorea să ştie tot ce îi făcea personalul medical fiicei ei, 
dar nu voia să vadă toate 

etapele. 

La câteva minute după ce se întoarse în sala de 

aşteptare, Lisa păşi şi întrebă: 

— Cum se simte Laura în dimineaţa aceasta? 

— Nu îţi va veni să crezi, dar au aşezat-o în poziţie şezândă într-un scaun, spuse 
Susie. 

— Ce?, spuse Lisa, mergând direct în camera Laurei pentru a vorbi cu asistenta. 

Nu s-a dus să se plângă de îngrijirile acordate sorei ei, ci pentru a afla motivele din 
spatele alegerilor pe care personalul spitalului le făcea în tratamentul ei. Câteva zile 
mai târziu, când Laura începu fizioterapia, Lisa se afla lângă ea. Dorea să înţeleagă tot 
ce se întâmpla. 

Lisa şi Susie observară o schimbare vizibilă când păşiră în salonul Laurei, după ce 


asistentele o mutaseră înapoi în pat. Sedarea care încă îşi făcuse efectul în ziua de 
marţi Şi în cea mai mare parte din miercuri trecuse. Deşi era încă în comă, Laura era 
mai activă. 

— Nu-şi poate ţine piciorul liniştit, spuse Lisa zâmbind. Este tipic pentru Laura. Tot 
timpul se foieşte. Nu-şi poate ţine piciorul acela nemişcat nici când stă pe scaun, nici 
când stă întinsă. 

Laura se foise atât de mult încât pijamaua pe care o purta îi venea acum ciudat. 

— Cred că s-a săturat de stat în pat. Se poartă de parcă ar vrea să se ridice. Sper că nu- 
şi va aminti de 

momentul acesta, pentru că se va simţi foarte ciudat, spuse Susie, trăgând un cearceaf 
pentru a o acoperi pe fiica ei. 

Ea şi Lisa se bucurară că nu se afla niciun bărbat în încăpere în clipa aceea. Când 
Laura aruncă iar cearceaful, Lisa se aplecă şi aranja din nou cămaşa de pe trupul 
surorii ei. Atunci observă ceva ciudat. 

— Ce are aici, pe stomac? Nu am observat asta până acum. 

Susie nu era sigură despre ce vorbea Lisa, până când aceasta îi arătă un punct 
deasupra ombilicului. 

— Asta. Arată ca şi cum şi-ar fi făcut gaură în buric. 

— Nu cred. 

— Uită-te. îţi spun, asta nu este de la accident. Acesta este un piercing. Şi-a făcut 
gaură în buric. Mă întreb când a făcut asta. 

— Eşti sigură?, întrebă Susie. 

Privi punctul cu mai multă atenţie, înainte ca Laura să se întoarcă pe o parte. 

— Nu-i stă în caracter să facă un lucru de felul acesta fără să spună nimănui. 

— Poate ar trebui să căutăm şi tatuaje, spuse Lisa. Fata a împlinit douăzeci şi unu de 
ani şi a crezut că are voie să facă orice vrea. 

Lui Susie comentariul acesta nu i se păru amuzant. 

Conversaţia se întrerupse pe neaşteptate când Laura începu să scoată un gâlgâit pe 
sonda traheală, ca şi cum s-ar fi înecat. 

— Chem asistenta!, strigă Susie. 


Bri, una dintre asistentele de la ATI, se apropie şi întrebă: 

— Ce s-a întâmplat, doamnă Van Ryn? 

— Scoate un sunet de parcă e pe cale să se sufoce. 

— Daţi-mi voie să văd, spuse Bri. 

Toţi medicii, asistentele şi membrii personalului de la Parkview făceau mai mult decât 
ceea ce le cerea datoria îngrijind-o pe Laura, dar asistenta Bri, în vârstă de douăzeci şi 
cinci de ani, era unică. O îngrijea pe Laura de parcă ar fi fost sora ei. Intr-o zi, familia 
Van Ryn a rămas surprinsă văzând-o pe Bri cum îi împleteşte părul Laurei. 

— Este bine, spuse Bri, aspirând fluidul din tub. Este normal când pacientul este pe 
respirator. Dacă doriţi, vă pot arăta cum să aspiraţi şi dumneavoastră secrețiile de pe 
tub. 

Susie înghiţi în sec. 

— Nu, mulţumesc. 

Lisa, însă, acceptă oferta lui Bri şi le arătă şi fraților ei cum să aplice tehnica. 

De atunci încolo, ori de câte ori unul dintre copiii ei sau asistenta începea să umble la 
tubulatura ventilatorului, Susie părăsea încăperea. La auzul gâlgâitului pe care îl 
scotea Laura, o apuca teama că fiica ei s-ar putea îneca din cauza secreţiilor, 


pierzându-și viaţa. Părăsea salonul inclusiv atunci când asistentele îi făceau injecții 
sau îi puneau o altă perfuzie. Ori de câte ori o înţepau pe Laura, Susie simţea 
înţepătura. Nu putea suporta gândul că fetiţei ei i se provoca atât de multă durere. 

Cu toate că Susie se lupta cu zgomotul pe care Laura îl scotea când se îneca şi cu 
pufăitul ventilatorului, în acelaşi timp încerca să-şi spună că toate tuburile o ajutau pe 
Laura. Spitalul redusese numărul de respiraţii prin 

ventilator de la doisprezece la şase şi, în cele din urmă, la două. Se bucura că începuse 
să respire singură. Acesta era un semn îmbucurător, primul din seria care avea să 
urmeze în următoarele câteva zile. 

Ultima tomografie făcută Laurei nu arătase niciun semn de hemoragie, aşa că doctorul 
îi scoase sonda. De asemenea, dădea mai multe semne că vrea să se trezească. Părea a 
se strădui să deschidă ochii mai des, mai ales ca răspuns la vocile membrilor familiei. 
Trupul ei acceptase gastrostoma şi culoarea pielii începea să se îmbunătăţească, la fel 
şi respiraţia. Progresele ei le-au îngăduit terapeuţilor să înceapă primele exerciţii de 
terapie ocupaţională. Aceasta presupunea aşezarea Laurei mai des pe scaun, ceea ce îi 
stimula musculatura. Dar, mai presus de toate, nu dădea niciun semn de pneumonie, 
ceea ce era aproape incredibil pentru cineva care fusese conectat la ventilator atâta 
timp. 

Cu excepţia locului de pe scalp unde îi răseseră părul pentru introducerea senzorului 
de presiune craniană, capul şi faţa Laurei arătau acum aproape normal. Pentru mama 
ei, era frumoasă. Lui Susie îi plăcea să stea lângă fiica ei în timp ce aceasta dormea. 
Deşi Laura nu comunicase în niciun fel, şi deşi nu dăduse nici măcar un semn că îşi dă 
seama de cei care sunt cu ea în salon, lui Susie nu-i păsa. Faptul că fiica ei era în viaţă 
îi era destul. Susie se ruga ca această comă să fie darul lui Dumnezeu pentru Laura, 
care să o scutească de durerea care îi frământa trupul, înlesnindu-i astfel vindecarea. 
— Vreau să cred că Dumnezeu te lasă să dormi ca să te vindeci fizic fără să suporţi 
atât de multă durere, îi şopti Susie fiicei ei, în timp ce se afla lângă patul ei, ţinând-o 
de 

mână. O, Laura, mă auzi? Nu fi supărată. Dumnezeu te va trezi în curând. Eşti în grija 
Lui. O mângâie pe braţ. 

— Dumnezeu mi-a dat astăzi versetul acesta pentru tine. Psalmul 29:11 spune: 
„Domnul dă tărie poporului Său, Domnul binecuvântează pe poporul Său cu pace." 
Aryn bătu la uşă. 

— Te superi dacă intru şi eu?, întrebă el. 

— Nu, deloc, răspunse Susie. 

Atât ea, cât şi Don ştiau cât de greu îi era lui Aryn să stea în sala de aşteptare 
înconjurat de mulțime. încerca să se bucure de fiecare moment în care putea să fie 
aproape de Laura, fiind însă pe deplin conştient că nu era încă un membru oficial al 
familiei. 

— Mă pregăteam să plec, aşa că ai ajuns tocmai la timp. Stai cât vrei, spuse Susie, 
părăsind salonul. 

Aryn se aşeză alături de Laura şi îi luă mâna. 


— Aş vrea să ştiu că mă auzi şi că ştii că sunt aici, spuse el, în timp ce din ochi îi 
izvorau lacrimi. O, iubito, îmi este atât de dor de tine. II tot rog pe Dumnezeu să 
deschizi ochii şi să te trezeşti. Am atâtea lucruri să-ţi spun. 

Făcu o pauză şi o privi cu atenţie. Amintiri din cei trei ani petrecuţi împreună îi 
fulgerară prin minte. Oricât încerca, nu putea să nu se întrebe dacă vor mai avea şansa 
de a înmulţi aceste amintiri. 

Se lupta cu tot felul de scenarii, mai ales după ce prietena cea mai bună a Laurei, Sara, 
îi spusese că Laura se urcase în ultimul moment în microbuzul de la Taylor în noaptea 
accidentului. Sara venise la Fort Wayne să ajute la organizarea banchetului cu maşina 
ei, iar Laura, 

Brad şi Whitney ajunseseră acolo împreună cu ea. Sara şi sora lui Whitney, Carly, 
erau prietene apropiate şi, din cauza aceasta, Sara o invitase pe Whitney să meargă cu 
ei cu maşina. Brad îi înveselise pe toţi pe drum, spunând întruna bancuri. După 
banchet, Sara nu s-a întors la şcoală împreună cu ei. A mers acasă, în Michigan. După 
serbarea de absolvire urma să se căsătorească şi avea multe pregătiri de făcut pentru 
nuntă. Laura se gândise să meargă la Detroit împreună cu Sara şi să-i facă lui Aryn o 
surpriză dar, dintr-un oarecare motiv, hotărâse să rămână la şcoală. Poate datorită 
absolvirii care se apropia, Laura simţise nevoia să se întoarcă la Taylor pentru 
finalizarea lucrării de diplomă. Aryn îşi petrecuse weekend-ul precedent vizitând-o la 
şcoală. Se gândea: Ce s-ar fi întâmplat dacă nu aş fi mers? Dacă nu aş fi mers eu să o 
vizitez, poate ar fi venit ea să-mi facă o surpriză şi nu s-ar fi aflat în microbuzul acela. 
încercă să oprească gândul acesta. 

— Timpul pe care l-am petrecut împreună weekend-ul trecut a fost grozav, îi şopti el. 
Nu a rămas nimic nespus. Dacă ocazia aceea a fost menită să fie ultima pentru o 
perioadă mai îndelungată de timp, este în ordine. Ne-am simţit atât de bine împreună. 
Mi-ai lăsat multe amintiri care să mă susțină până când vom putea să ne bucurăm din 
nou împreună. 

îi privi degetul mare de la piciorul drept şi îşi aminti că o văzuse pictându-şi unghiile 
în duminica dinainte de accident. Aryn zâmbi. Oja are aceeaşi culoare. Nu a schimbat-o de 
duminică până la accident. Gândul acesta îl făcu să se simtă şi mai aproape de ea, dacă 
aşa ceva era posibil. Luă mâna Laurei şi o rugă să-i strângă degetele 

dacă ştia că este lângă ea. Laura i le strânse. Aryn abia îşi putu reţine bucuria. 

Luni, 8 mai 2006 

Aseară, familia noastră a participat la serviciul memorial ţinut în campusul Universităţii Taylor pentru cei 
cinci tineri care şi-au pierdut viaţa în accident. Am fost încurajați de mărturiile familiilor, auzind cum a 
lucrat Dumnezeu în viaţa atâtor oameni prin această întâmplare nefericită. Vă rugăm să susţineţi în 
continuare în rugăciune aceste familii (familiile lui Whitney Cerak, Laurei Erb, Monica Felver, Brad 
Larson şi Betsy Smith). Vedem tot mai multe semne încurajatoare în evoLuţia Laurei. Acum respiră 
singură, l-au îndepărtat ventilatorul şi respiră prin trahee cu un ritm pe care asistenta l-a numit „absolut 
normal". Din nou, în dimineaţa aceasta au aşezat-o în scaun şi arăta foarte liniştită. 

POSTARE PE BLOG DE LISA VAN RYN 

Pe măsură ce zilele petrecute la Parkview treceau, lumea familiei Van Ryn gravita 
între nopţi scurte la Casa Samariteanului şi zile lungi în sala de aşteptare de la ATI. 
Singurele momente pe care Don şi Susie le puteau petrece netulburaţi în compania 
fiicei lor erau dimineaţa devreme, (n cele mai multe zile, personalul spitalului îi lăsa 
să o vadă între 8:15 şi 8:30. Aryn sosea cam la aceeaşi oră, iar Lisa, Mark şi Kenny 


ajungeau la spital puţin mai târziu. După prima vizită pe care o făceau Laurei, se 


întorceau în sala de aşteptare şi îşi petreceau timpul citind, jucând cărți şi făcând 
puzzle. De asemenea, jucau rolul de gazdă pentru mulțimile care veneau la spital în 
fiecare zi. Oamenii aduceau zilnic hrană familiei. De două-trei ori în timpul şederii 
lor, proprietarul unui han din apropiere le-a adus 

lapte şi gogoşi. Pe măsură ce ziua se apropia de sfârşit, sosea tot mai multă mâncare. 
Familia îşi făcuse propria rezervă de farfurii şi furculiţe din plastic, linguri şi cuțite pe 
care le puseseră în dulăpioarele din sala de aşteptare. 

într-o dimineaţă, după ce petrecuse un timp mai îndelungat în salonul Laurei, Don se 
întoarse în sala de aşteptare. Privi în jur, apoi spuse, fără a se adresa cuiva anume: 
— Probabil de vină este weekend-ul. 

— O, da, DV, care este primul indiciu?, spuse Lisa, râzând. 

— Au mai rămas studenţi în campusul de la Taylor? Cred că toţi sunt aici, spuse el. 
Ştiţi deja ce urmează, li aliniem şi îi ducem înăuntru peste vreo oră. 

— Unde sunt Suz şi Aryn?, întrebă Lisa. Suntamândoi încă lângă Laura? 
— Mama ta este. Aryn a plecat să se plimbe. Nu cred că-i prea place aglomeraţia de 
aici, spuse el. 

— îşi dă silinţa, spuse Lisa. 

Conversaţia fu întreruptă de intrarea lui Dave, fratele lui Don, şi a soției acestuia, 
Ruthann. 

— Cum se simte astăzi?, întrebă Dave. 

— Este bine, dar mai are încă de parcurs un drum destul de lung. Dacă vreţi, pot să 
vă duc să o vedeţi chiar acum, spuse Don. 

— Nu, putem aştepta până la începerea orelor de vizită, îi răspunse fratele lui. 
— Nu, vă duc chiar acum. Familia poate intra să o vadă ori de câte ori doreşte. 

Don îi conduse pe fratele şi cumnata lui în salonul Laurei. Susie se ridică de lângă 
patul Laurei şi o îmbrățişa pe Ruthann. 

— Arată mult mai bine acum decât atunci când au adus-o. Doctorii se gândesc să o 
mute din ATI într-un salon obişnuit. 

— Este grozav, cu adevărat o veste bună. Noi ne-am rugat pentru ea şi toţi cunoscuţii 
noştri s-au rugat şi ei, spuse Dave. 

Ruthann nu spuse prea multe. Stătu lângă Susie, îmbrățişând-o şi părăsi salonul după 
doar câteva minute. Când se întoarseră în sala de aşteptare, Lisa se apropie de ei şi le 
spuse: 

— Poate vă'vine greu a crede, dar arată mult mai bine decât când au adus-o prima 
dată. 

Ruthann se strâmbă, de parcă tocmai ar fi muşcat din ceva foarte acru. 

— Nu-mi pasă ce zice toată lumea. Nu mi se pare că fata de acolo seamănă vreun pic 
cu Laura. 

Lisa izbucni în râs. 


— Dacă ai fi trecut prin ce a trecut ea, nici tu nu ai mai semăna cu tine, spuse ea. 
Marţi, 9 mai 2006 

Este o zi frumoasă şi însorită la Fort Wayne şi avem de împărtăşit câteva semne încurajatoare din 
partea Laurei. S-a întins şi s-a mişcat destul de mult. Doctorul i-a ridicat pleoapele şi s-a părut că Laura 
încearcă să-şi concentreze privirea. „Fâţâiala din picior", semnul ei distinctiv, a fost în plină desfăşurare 
în dimineaţa aceasta şi chiar a pocnit din degete când i s-a cerut! 

Deşi aceste mici semne ne încurajează, ne dăm seama că drumul care ne stă înainte este lung. Rugaţi- 
vă mai departe ca Domnul să-i dea pacea şi mângâierea de care are nevoie pe măsură ce se trezeşte 


treptat, înțelegând unde se află şi ce s-a întâmplat în după-amiaza aceasta, îi vor face un RMN la cap şi 
încă unul la coloana vertebrală, pentru a se asigura că nu este riscant să-i îndepărteze gulerul de la gât 
(pe care i l-au pus doar ca măsură de precauţie). Plănuiesc să o mute astăzi pe Laura la etajul şapte, 
unde va avea un salon şi vom putea petrece mai mult timp cu ea. Ne-am bucura. 

MESAJ POSTAT PE BLOG DE LISA VAN RYN. 


Pe 9 mai, Laura a fost mutată din ATI într-un salon dublu de la etajul şapte, în aripa 
de Neurologie, dar nu mai era niciun pacient în salon. O asistentă ne-a sugerat ca unul 
dintre noi să stea cu Laura în primele două nopți. 

— Totuşi, spuse ea familiei, trebuie să nu fie mai mult de unul, maxim doi oameni 
odată. Laura începe să-şi dea seama tot mai mult de mediul în care se află pe măsură 
ce se trezeşte. Simţurile ei vor fi acum hipersensibile. Trebuie să fim atenţi să nu o 
supunem la prea mulți stimuli. Asta înseamnă şi limitarea numărului de vizitatori. 
Până când se trezeşte, ar fi bine să nu o vadă decât familia apropiată. 

— Nu vă faceţi griji, vom face întocmai, spuse Don. După ce asistenta părăsi salonul, 
Don spuse: 

— Bine, mama ta şi cu mine vom rămâne aici în prima noapte. Cine vrea să urmeze? 
Puțin mai târziu, o femeie păşi în sala de aşteptare de la etajul şapte şi se prezentă: 

— Numele meu este Joelle, spuse ea, şi voi fi unul dintre fizioterapeuţii Laurei. Ştiu 
că încă nu s-a trezit de 

tot, dar este în regulă. Voi lucra cu ea nu doar pentru a-i retrezi memoria musculară, ci 
pentru a o ajuta să transmită mesaje creierului prin neuroni. Doar aşa creierul reuşeşte 
să se vindece după astfel de traumatisme. 

— Cât de multe lucruri o puteţi ajuta să facă în această etapă?, întrebă Susie. 

— O, veţi rămâne surprinşi, spuse Joelle. 

Păşi în salonul Laurei împreună cu Don, Susie şi Lisa. 

— Vom începe cu ceva elementar ca spălatul pe dinţi. Ştiu că nu se poate ridica peste 
chiuvetă, nu-şi poate pune pastă pe periuţă pentru a se spăla pe dinţi aşa cum facem 
noi, dar este o mişcare elementară şi vrem să se reobişnuiască cu ea. 

întorcându-se spre Laura, îi spuse: 

— Bine, drăguță, ce ai zice să-ţi speli astăzi dinţii? Ii puse Laurei periuţa în mână. 
Laura nu răspunse. Totuşi, începu să-şi ţuguieze buzele m şi scoase limba, ca şi cum 
o deranja. 

— Cred că vrea strugurelul, spuse Lisa. Laura avea I * întotdeauna strugurelul la 
îndemână. 

— Dacă îl aveţi aici, daţi-i-l, spuse Joelle. 

Lisa puse tubul în mâna surorii ei. Fără a deschide ochii, Laura îşi frecă palmele pe 
tub, îl întoarse cu faţa în I sus, scoase capacul şi îl trecu peste buze. Lisa şi Susie se 
priviră una pe alta şi zâmbiră larg: 

— Aceasta este Laura, îi spuse Susie lui Joelle. Nu suportă să aibă buzele uscate. 
îmi plăcea să glumesc pe seama ei, spunând că ar putea să se dea cu strugurel pe 


buze şi în somn. Cred că tocmai ne-a demonstrat că aveam dreptate. 

Mă simt binecuvântată că am fost martora iubirii lui Whitney pentru Dumnezeu. Dorinţa ei de a-L 
cunoaşte a crescut din ce în ce mai mult Se îndrăgostise de Dumnezeu şi astfel El a răspuns rugăciunii 
mele celei mai fierbinţi. Şi nu sunt defel tristă pentru Whitney. A trăit o viaţă frumoasă pentru doar 


nouăsprezece ani. E uimitor. 

Dumnezeu m-a binecuvântat mai mult decât mi-aş fi putut imagina. Mi-a dăruit cea mai bună prietenă 
din câte aş fi putut avea şi cei mai frumoşi nouăsprezece ani din viaţă. Şi, prin moartea ei, iubirea şi 
puterea lui lisus mi-au devenit foarte clare. Sunt slabă în suferinţă, dar El ne ocroteşte pe mine şi familia 
mea. Şi acestea nu sunt doar cuvinte menite să mă ajute să mă simt mai bine şi să fac faţă mai uşor 
pierderii, li cunosc pe Dumnezeul cel viu şi, aşa cum Whitney a subliniat în Biblia ei, sufletul meu 
tânjeşte şi chiar suspină după El. El este speranţa mea, datorită iubirii Lui incredibile. într-o zi, îi voi 
vedea faţa şi o voi vedea din nou pe sora mea. 

CUVINTELE ROSTITE DE CARLY LA ÎNMORMÂNTAREA LUI WHITNEY 


Familia Cerak se trezi duminică dimineaţa având simţământul sfârşitului. Toate 
activităţile din zilele precedente urmau să culmineze cu înmormântarea lui Whitney. 
Plănuiseră serviciul funebru împreună cu pastorul şi aranjaseră ca Joshua, cel care 


conducea de 

înmormântării întrerupse şirul de oameni. Era timpul ca Newell, Colleen, Carly şi 
Sandra să-şi ocupe locul. Cincisprezece minute mai târziu, păşiră în sală în urma 
sicriului lui Whitney, ţinându-se de mână. Peste patru sute de oameni umpluseră 
biserica şi foaierul până la refuz. 

Membrii familiei Cerak îşi ocupară locurile în primul rând al bisericii, în timp ce 
Mark Vaporis, unul dintre pastorii bisericii, se adresă mulțimii: 

— Vă mulţumim că sunteţi astăzi aici. Şi, în numele familiei, vă apreciem pe 
fiecare dintre cei prezenţi .şi suntem recunoscători pentru dovada copleşitoare de 
iubire care este atât de clară astăzi. 

Vocea lui Mark se frânse şi abia putu continua. Newell luă mâna lui Colleen. 

— Acum e acum, şopti el. 

La începutul serviciului, Colleen se aştepta La inevitabil. Ținând în mână un pachet 
de batistuţe, se aştepta să aibă o cădere nervoasă. Dar aceasta nu s-;i întâmplat. Nu s-a 
întâmplat când Matt s-a ridicat şi ;i povestit cum Whitney era prietena lui cea mai 
bun.i şi că nu ştia cum va merge mai departe fără ea. Nu s-a întâmplat nici când 
Sandra a povestit cum ea şi Whitney nu se înţeleseseră prea bine prima dată când se 
întâlniseră 

— Whitney credea că îi spusesem mamei ei despre un băiat de care îi plăcea când 
eram în clasa a patra, ceea ce era cel mai rău lucru pe care o fată de clasa a patra îl put 
* 1 face împotriva unei colege, explică ea. 

Colleen râse împreună cu ceilalți. Căderea nervoasA nu se produse. 

Şi nu s-a întâmplat nici când Carly se ridică şi descrise cât de mult îşi iubea Whitney 
semenii şi cum I 'Lingea împreună cu cei îndureraţi. în loc să aibă o cădere nervoasă, 
Colleen îşi admiră ambele fiice. In timp ce Cnrly vorbea despre cum însenina 
Whitney întotdeauna ut mosfera, Colleen îşi dădu seama că de data aceasta Carly 


însăşi însenina sala bisericii în timp ce vorbea despre sora ii. 

Şi nu izbucni nici când Newell vorbi mai mult decât ini,i ceilalți laolaltă. Colleen râse 
împreună cu restul mulţimii în timp ce soţul ei povestea cum a zbughit-o Whitney în 
prima zi de şcoală, purtând o hăinuţă roz, o l'ilăriuţă roşie şi un ghiozdănel asortat, şi 
cum s-a întors mtuşă zâmbind cu gura până la urechi. Atunci fusese sigur |CA se va 
descurca. 

— Mi-am dat seama că şcoala nu va fi o problemă pentru ea. Putea face faţă la absolut 
orice. Afişa un lAmbet, dădea capul pe spate, se uita într-un fel anume, îşi tutuia 
buzele şi îşi făcea loc în inima ta, spuse el. 

In timp ce el povestea, Colleen o şi putea vedea pe Whitney. Zâmbetul acela. Faţa ei. 
Era ca şi cum fiica ei era (colo, împreună cu ea din nou. Gândul acesta o umplu de 
bucurie. 

Carly era profund afectată de experienţa aceasta. Nu-mi vine să cred că au venit atât de 
mulți oameni. Privind In jur, descoperi o parte a sălii plină de studenţi, profesori |l 
membri ai personalului de la Taylor University. Văzuse in parcare un autobuz care 
avea inscripţionate pe o parte cuvintele „Indiana Wesleyan University”. IWU [ le 
găseşte la mai puţin de douăzeci de mile de Taylor şi itolile acestea două sunt cele mai 
mari rivale. Un prieten 

îi spusese lui Carly că Taylor trimisese autobuze pline cu oameni la înmormântările 
tuturor victimelor accidentului şi că IWU le împrumutase autobuze când Taylor nu a 
avut suficiente pentru câți oameni doreau să participe. 

După cuvintele de deschidere ale lui Mark, Joshua urcă pe scenă şi conduse biserica 
în închinare. Pe obrajii lui Carly începură să curgă lacrimi în timp ce cânta „Ce mare e 
Dumnezeu..." Whitney iubea imnul acesta, îşi aminti ea. In ciuda lacrimilor, îi era 
uşor să se închine Domnului. O, Doamne, se rugă ea, eşti atât de aproape de noi acum. Am 
nevoie de puterea Ta. O, Doamne, am nevoie de puterea Ta. După ce muzica se opri, urcă 
pe platformă cu Sandra, Newell şi Matt. Matt vorbi primul şi abia putu rosti cuvintele 
pe care le pregătise. Doamne, întăreşte-L, se rugă Carly. li poți ajuta să treacă peste 
asta. Apoi vorbi Sandra. Carly zâmbi. A devenit o adevărată soră, se gândi ea în timp 
ce o asculta pe Sandra descriindu-şi relația cu Whitney şi cu familia Cerak. 

Apoi a fost rândul lui Carly. Scoase hârtia pe care scrisese ceea ce dorea să spună şi 
începu să citească. Toată ziua se temuse că va izbucni în lacrimi în mijlocul cuvântării 
şi nu va putea să sfârşească. Totuşi, în timp ce vorbea, simţea o putere pe care nu o 
mai experimentase nicicând mai înainte. Pe măsură ce gura ei citea cuvintele de pe 
pagină, aproape simţea că altcineva vorbeşte, iar ea doar stă pe margine şi ascultă. 

— Am privit cum sora mea a început să-L iubească pe Dumnezeu din toată inima, citi 
ea. Mă simt binecuvântată că am putut să privesc cum creşte iubirea ei pentru 
Dumnezeu şi cum dorinţa ei după El a devenit atât de reală. S-a îndrăgostit de El. Aşa 


că Dumnezeu a răspuns 

rugăciunii mele celei mai fierbinţi. Şi nu sunt deloc tristă pentru Whitney. Ea a trăit 
din plin viaţa timp de nouăsprezece ani, şi o astfel de experienţă este cu adevărat 
minunată. 

Când Carly termină de vorbit, oftă şi rosti o rugăciune, apoi se întoarse la locul ei, 
lăsându-l pe tatăl ei să vorbească. 

Newell se simţea obligat să vorbească la înmormântarea fiicei lui. Trebuia să 
vorbească. Mai mult decât orice, dorea ca toţi cei prezenţi să ştie cine fusese Whitney 
cu adevărat şi cu câtă pasiune II iubise pe Dumnezeu. Asemenea lui Carly, simţea o 
putere care ştia că vine de la Domnul. Pe alocuri, vocea 1 se frânse, şi o dată sau de 
două ori crezu că nu va putea termina tot ce voia să spună, dar momentele acestea au 
trecut. 

— Mi-e dor de ea. Tuturor ne e dor de ea. Dar siguranţa faptului că devenea o femeie 
după voia lui Dumnezeu ne ajută să suportăm totul mai uşor... Răspunsul la toate 
întrebările dificile pe care oamenii le pun la înmormântări este Christos. Cine ne 
păstrează puternici, capabili de a face faţă tragediilor? Ea a înţeles că puterea vine de 
la Christos, de aceea stătea atât de aproape de El. Se sprijinea pe El. Credea cu toată 
ființa ei în iubirea Lui, în iubirea datorită căreia El a murit pe cruce pentru ea - pentru 
noi. 

— lată de ce noi nu suferim cum suferă lumea, continuă el. Doare. Ne e dor de ea. Dar 
nu ne înecăm în disperare. Noi, asemenea lui Whit, avem credinţă în cuvintele lui 
Dumnezeu, ştim că sunt adevărate şi ştim că într-o zi ne vom revedea. Cred cu toată 
fiinţa mea în 

aceasta. Nu este o fantezie. Nu este vreo dorinţă. Cred cu toată inima mea. Cred din 
toată inima. La un moment dat, Newell spuse: 

— îmi cer scuze că vorbesc atât de mult, dar Whitney este fiica mea, aşa că o să 
vorbesc despre ea atât cât o să vreau. 

Asistenţa râse, aprobator. El concluziona spunând: 

— îmi iubesc fiica şi ştiu că i se va simţi lipsa, dar ceea ce vreau să ştiţi cu toţii 
despre viaţa ei este că a descoperit că răspunsul este lisus Christos. Şi doar El poate 
aduce mângâiere. Şi doar El poate da speranţă. Şi doar El ne poate spăla păcatele. 
Doar prin harul lui Christos putem suporta asemenea tragedii. Dumnezeu este real, şi 
Whitney ştia lucrul acesta. Rugăciunea noastră este să-L cunoaşteţi şi voi pe acest 
Christos care este Mântuitorul ei. Domnul, împăratul. Cei aproape nouăsprezece ani 
ai ei au fost ani plini, dar ştiu că Whit v-ar spune că lucrul cel mai important care i s-a 
întâmplat a fost perioada din acest ultim an în care Christos a devenit atât de real 
pentru ea. Şi ea şi-ar dori ca şi voi să-L cunoaşteţi ca Domn, Mântuitor şi împărat al 
vostru. 

După ce a vorbit, s-a aşezat lângă Colleen, care 1-a îmbrăţişat. Niciunul dintre ei nu a 
rostit vreun cuvânt. 

După Newell, se ridică Jim Mathis. Familia Cerak se rugă pentru el deoarece ştiau că 
îi este la fel de greu ca lor. Jim o cunoscuse pe Whitney din ziua în care se născuse. 


Fiind cel mai bun prieten al lui Newell, o urmărise pe Whit crescând. Vorbi nu ca un 
pastor, ci ca un prieten suferind care dorea mai mult decât orice să împărtăşească 
"738 " 


speranța care o motivase pe Whitney, credința în Iisus Christos. 

După serviciul funebru, biserica ținu o masă pentru familia bisericii în sala de 
gimnastică. In sală erau aşezate mese decorate cu florile preferate ale lui Whitney, 
gerbere. Newell şi Colleen nu au putut să stea şi să mănânce deoarece toată lumea 
venea la ei să le spună întâmplări cu Whitney şi să-i asigure că se rugau pentru ei. La 
un moment dat, Colleen se întoarse spre Newell şi spuse: 

— Ştiu că ar trebui să fiu distrusă acum, dar nu sunt. Nu ştiu cum să-ţi explic. 


— Ştiu, spuse Newell. Şi eu simt la fel. Este ca şi 
i cum... 


— Este ca şi cum Dumnezeu Se află în încăpere, 

sprijinindu-mă. 

— Exact. 

Luni dimineaţă, familia a trebuit să renunţe la timpul obişnuit de închinare. Nişte 
prieteni din peninsulă veniseră la înmormântare, iar Newell şi Colleen plănuiau să se 
întâlnească cu ei pentru micul dejun la prima oră. La micul dejun, au vorbit, au râs şi 
au povestit de tot ce se întâmplase în cei optsprezece ani de când familia Cerak se 
mutase din peninsula nordică în Gaylord. La un moment dat, Newell îi spuse lui 
Colleen: 


— Nu prea seamănă cu ceea ce ne-am fi imaginat că vom face a doua zi după 
serviciul funebru al fiicei noastre, nu-i aşa? 

S-au bucurat atât de mult de timpul petrecut împreună cu prietenii încât au pierdut 
noţiunea timpului. 

Când s-au întors acasă de la restaurant era deja ora 10:30. Serviciul de îngropăciune al 
lui Whitney era programat la unsprezece. în faţa casei lor şi pe alee era plin de maşini 
parcate. Newell şi Colleen se grăbiră în casă, unde îi aştepta familia. Cu toate că 
serviciul funebru fusese public, la groapă urmau să fie prezenţi doar membrii familiei. 
— Mamă, vom întârzia, strigă Carly. 

— Nu vom întârzia. Vom ajunge. în plus, nu cred că vor începe fără noi, spuse 
Colleen. 

Ea şi Newell alergară pe scări, se pregătiră şi coborâră. 

— Gata, să mergem, spuse ea. 

Mai mulți oameni urcară în maşina familiei Cerak şi toate celelalte maşini din 
apropierea casei se umplură. Newell deschise drumul spre cimitir, urmat de restul 
membrilor familiei extinse. Şerpuiră printre morminte până la locul de îngropăciune al 
lui Whitney. Peste stradă se aflau terenurile de fotbal în care Whitney jucase multe 
meciuri în copilărie. Dându-se jos din maşină, Newell începu să-i interogheze pe toţi 
cei prezenţi: 

— Unde este mama?, întrebă el. 

Colleen simţi că i se strânge inima. Nu putea scoate niciun sunet. 

Newell fu surprins de tăcerea ei. Se întoarse şi o văzu cu gura căscată. 

— Colleen? 

— O, nu, spuse ea. Trebuia să o luăm. Stă la vila Yohe pe Dixon Lake. I-am spus că 
o vom lua la 10:30, dar am uitat să-ţi spun. 

Newell se uită la ceas şi apoi la mulţimea de oameni care se îndrepta spre rândurile de 
scaune de lângă sicriu. Serviciul de înmormântare urma să înceapă, iar mama lui se 
afla la distanţă de cincisprezece minute. 

— Ce ne facem?, întrebă Colleen. 

— Aşteaptă puţin să vorbesc cu fraţii şi cu surorile mele, spuse Newell. 

Se îndreptă spre ei şi-i întrebă: 

— Credeţi că mama s-ar supăra dacă nu ar participa la ceremonia aceasta? Nu va 
dura mai mult de cinci minute. Trebuia să o iau, dar în grabă, am uitat cu desăvârşire. 
Fraţii şi surorile lui căzură de acord că mama lor se va supăra mai mult dacă ar afla că 
serviciul funebru a fost amânat din cauza ei. Se întoarse la Colleen. 

— Nu se va supăra. Hai să începem. 


Jim conduse serviciul şi citi din 1 Tesaloniceni 4:13-18. 

Nu voim, fraţilor, să fiţi în necunoştinţă despre cei ce au adormit, ca să nu vă întristaţi ca ceilalţi, care n- 
au nădejde. Căci dacă credem că Christos a murit şi a înviat, credem şi că Dumnezeu îi va aduce înapoi 
împreună cu Hsus pe cei ce au adormit în El. lată, în adevăr, ce vă spunem, prin Cuvântul Domnului: 
noi cei vii, care vom rămâne până la venirea Domnului, nu o vom lua-o înaintea celor adormiti. Căci 
însuşi Domnul, cu un strigăt, cu glasul unui arhanghel şi cu trâmbiţa lui Dumnezeu, Se va cobori din cer, 
şi întâi vor învia cei morţi în Christos. Apoi, noi cei vii, care vom fi rămas, vom fi răpiți toţi împreună cu 
ei, în nori, ca să întâmpinăm pe Domnul în văzduh; şi astfel vom fi totdeauna cu Domnul. Mângâiaţi-vă 
dar unii pe alţii cu aceste cuvinte. 

Jim continuă cu câteva remarci scurte şi conduse grupul în rugăciune. 
Newell avusese dreptate. Ceremonia a durat cel mult cinci minute. După ce s-a 
terminat, aranja ca altcineva să o ducă acasă pe Colleen şi se duse să o ia pe mama sa. 
Stătea la vila Yohe împreună cu sora lui, Grace. Dar Grace plecase dimineaţă 
devreme să-l ducă la aeroport pe fratele lor, Russ. 
Newell opri maşina în faţa casei, parcă şi urcă pe verandă. In timp ce întindea mâna să 
apuce mânerul, privi pe fereastră şi o văzu pe mama lui aşezată pe un scaun cu haina 
pe ea, aşteptându-l să sosească. Probabil a stat aşa vreo oră, aşteptându-mă răbdătoare 
să ajung. Păşi înăuntru şi spuse imediat: 
— îmi pare rău, mamă. Colleen este îngrijorată că o vei şterge de pe lista nurorilor 
pentru că a uitat de tine. 
Mama lui râse: 
— Newell, nu e nimic. Nu te mai gândi la asta. 
— Dar, mamă, nu ai ajuns la serviciul de îngropăciune al lui Whitney. îmi pare teribil 
de rău pentru asta. 
— Nu e nimic, spuse ea aşa cum doar o mamă poate spune, nu contează pentru că 
ştiu că nu e Whitney. 
Newell ştia la ce se referă mama sa. Fiind o femeie creştină, credea că în sicriu fusese 
doar trupul lui Whitney. Totuşi, câteva săptămâni mai târziu, Newell avea să 


privească într-o cu totul altă lumină cuvintele acestea. 

BUNĂ!" 


Matei 18:19-20: „Vă mai spun iarăşi că, dacă doi dintre voi se învoiesc pe pământ să ceară un lucru 
oarecare, le va fi dat de Tatăl Meu care este în ceruri. Căci acolo unde sunt doi sau trei adunaţi în 
Numele Meu, sunt şi Eu în mijlocul lor." 

M-am tot gândit la rugăciune. La a-l cere Tatălui anumite lucruri - şi la a aştepta să le înfăptuiască, 
aşa cum a promis. Noi ne-am rugat pentru Laura şi l-am cerut lui Dumnezeu să o vindece. Deşi suntem 
departe, ne-am adunat şi am cerut vindecarea ei în numele Lui. Am fost copleșiți când Dave ne-a spus 
că peste o mie de oameni verifică noutăţile de pe blogul acesta pentru a afla ce să ceară în rugăciune 
pentru Laura. Aşa că mă întrebam dacă astăzi am putea într-o voce, cu o singură inimă, să strigăm la 
Tatăl pentru Laura. Să rostim împreună rugăciunea următoare cu inimi pline de dorinţă, ştiind că Tatăl 
nostru ceresc ne cunoaşte toate nevoile, cunoaşte viaţa şi trupul Laurei şi ce este mai bine pentru ea. 
Dragă Tată, Te lăudăm că eşti atotştiutor şi infinit de bun. Te lăudăm că eşti Dumnezeul cel Viu - 
singurul Dumnezeu adevărat. îţi mulțumim şi ne umilim înaintea Ta datorită iubirii şi grijii Tale pentru noi. 
îţi mulțumim din nou că ai cruțat viaţa Laurei şi, împreună, Te rugăm să o vindeci complet. Dă-ne-o 
înapoi la vremea pe care Tu o hotărăşti şi dă-ne putere să aşteptăm. Avem credinţă deplină în Tine şi în 
planurile Tale desăvârşite. Fie ca această experienţă să aducă mai mulți oameni într-o relaţie strânsă cu 
Tine. Eşti un Dumnezeu bun. Ştim că poţi face mult mai mult decât putem cere sau ne putem imagina 
noi. îţi mulțumim pentru 

ceea ce fad. învaţă-ne să ne suim în poala Ta şi să fim copiii Tăi. Ajută-ne să Te iubim şi să-i iubim pe 
semeni. Veghează astăzi asupra Laurei - ştim că este în mâinile Tale. Am cerut toate acestea în numele 
Domnului şi Mântuitorului nostru, lisus Christos. Amin. Facă-se voia Ta. 

MESAJ POSTAT PE BLOG DE LISA VAN RYN 

— Al auzit asta?, spuse Don. 

O apucă pe Susie de mână şi se apropie de patul Laurei. 

— Poţi să mai spui o dată, Laurie? Poţi să spui „bună"? Laura îşi strânse buzele şi, 
într-o şoaptă abia auzită, 

spuse: „Bună!" Era primul cuvânt pe care îl rostea în mai bine de două săptămâni. 
Don sări în sus, zâmbind cu gura până la urechi, iar Susie plângea. 

— Laurie, sunt mama. Poţi să-mi spui „Bună!"? 

— Bună, spuse Laura. 

Lacrimile începură să curgă şiroaie pe faţa lui Susie. Umerii îi tremurau în timp ce se 
aplecă să ia mâna Laurei. 

— Bună, scumpo. Bună şi ţie. 

— Bună, spuse Laura. 

Ochii ei erau tot închişi, dar se întoarse în direcţia vocilor lui Don şi Susie. Cu vreo 
câteva ore mai devreme, o asistentă îndepărtase tubul ventilatorului şi închisese 


traheotomia. Fără tub şi cu traheea închisă, acum Laura putea respira pe nas şi gură. 


Doctorii spuseseră că este posibil să vorbească, şi tocmai vorbise. 
— Bună, spuse Laura din nou. 


„Bună!" 

— Este cel mai dulce cuvânt pe care l-am auzit vreodată, spuse Susie. 

— Copiii se vor supăra teribil că nu au fost aici să audă, spuse Don zâmbind. Ar fi 
trebuit să mai stea puţin, începe să se trezească, Suz. Fiica noastră se întoarce la noi. 
— Sper, spuse Susie ținând mâna Laurei şi privind la faţa ei lipsită de orice expresie. 
Se aplecă şi mângâie părul blond al fiicei ei: 

— Trezeşte-te curând, fată dragă. Suntem chiar aici şi te aşteptăm. 

Don şi Susie au rămas împreună mult timp lângă patul Laurei, privind-o cum 
„doarme". Nu stătea deloc nemişcată. Devenise pricepută la a evita marginile patului. 
— Iar începe, spuse Don, în timp ce Laura începu să se miște din nou. De ce mi se 
pare că încearcă să ne păcălească? 

Susie chicoti. 

— Este ca atunci când încercam să dormim cu ea la !hipmunk Inn. 

Amândoi zâmbiră când şi-au amintit de cabana familiei de la tabăra biblică din 
peninsula nordică, renumită pentru veveriţele care ţopăie pe verandă. 

— Copilul ăsta dădea din picioare şi se foia în somn atât de mult încât, dacă încercam 
să dorm lângă ea, mă trezeam zgâriat. 

După ce Laura se linişti, Susie îi spuse lui Don: 

— De ce nu dormi puţin? lau eu prima tură de veghe în noaptea asta. 

în tot timpul cât Laura a fost la etajul şapte al spitalului, familia a stat de veghe în ture 


de câte două sau trei ore. 

„Bună!" 

— Bine. O să te schimb în vreo două ore, spuse Don şi se îndreptă spre celălalt pat din 
salon, dincolo de perdeaua despărţitoare. 

In timpul turei lui Don din noaptea aceea, Laura a devenit foarte agitată. Se tot 
apropia de ea, încercând să o împiedice să-şi lovească cotul fracturat. înainte să-şi 
poată da seama ce se întâmplă, se rotise şi îşi înfăşurase picioarele în jurul mijlocului 
său. Mai târziu, Don scrisese pe blog: „A fost ca şi cum m-aş fi luptat cu un înger." 


+ 


în dimineaţa următoare, Don auzi mişcare dincolo de perdeaua care separa salonul. 
Susie se apropie de patul Laurei. 

— Bună dimineaţa, rază de soare. 

— Bună dimineaţa, repetă Laura încet. Susie îi zâmbi lui Don. 

— Bună, spuse Don. 

— Bună, şopti Laura. 

— Poţi spune „tăticule"? 

— Tăticule. 

Pleoapele Laurei tremurară, de parcă încerca să deschidă ochii. Reuşi să deschidă doar 
puţin pleoapa stângă. 

Don zâmbi cu gura până la urechi. 

— Este minunat, Laurie, este minunat, spuse el. Am aşteptat vreme 


îndelungată să te aud spunându-mi „tăticule". 
Ba T40 tate batea a 


O asistentă intră să verifice starea Laurei. 

— Bună dimineaţa, Laura. Cum te simţi în dimineaţa aceasta? 

— Bună dimineaţa, repetă Laura. Don zâmbi larg. 

— A început să vorbească astă-noapte. Ne-a spus „bună". Deocamdată 
vocabularul ei este alcătuit din trei cuvinte, dar ne bucurăm de ele. 

— Te descurci grozav, Laura, spuse Susie, strângând mâna fiicei ei. încearcă, iubito. 
Luptă mai departe. Eşti atât de puternică. Nu renunţa la luptă. 

Câteva ore mai târziu, Joelle intră în salon pentru prima şedinţă de terapie a Laurei din 
ziua aceea. 

— Cum se simte astăzi? 

— A rostit primele cuvinte, spuse Susie, zâmbind. Joelle bătu din palme. 

— Bravo! 

In timpul pe care îl petrecuse lucrând cu Laura la Parkview, Joelle se apropiase mult 
de ea şi de familia Van Ryn. După una dintre primele şedinţe de terapie ale Laurei, 
Joelle spusese familiei că le împărtăşea credinţa şi se ruga pentru Laura în fiecare zi. 
— Ei bine, hai să vedem ce poţi face astăzi, Laura, spuse ea. 

Cu ajutorul Lisei, Joelle o ridică pe Laura şi o mută într-un scaun cu rotile. In timp ce 
o ridicară, o lăsară să stea câteva momente pe piciorul sănătos. Joelle zâmbi: 

— Foarte curând va sta chiar mai mult, pe ambele «icioare. Aşteaptă numai şi vei 
vedea, spuse ea. 

„Bună!" 

După ce o aşezară confortabil pe Laura în scaun, Joelle spuse: 

— Putem să o scoatem la plimbare, dacă vrei. 

— Serios?, întrebă Lisa. Grozav, să mergem, Laurie. Laura devenea din ce în ce mai 
conştientă cu fiecare 

zi care trecea. Deschidea ochii mai frecvent, dar privirea ei rămânea absentă. Cu 
câteva zile înainte, un doctor îi deschisese un ochi şi încercase să o ajute să-şi 
concentreze privirea. 

— Probabil vede dublu, spusese el familiei. 

In timp ce Lisa împingea scaunul cu rotile în care se afla sora ei pe coridorul 
spitalului, urmată îndeaproape de Joelle, Laura deschise un ochi, apoi pe amândoi. 
Uneori îi deschidea pe amândoi, dar mai întâi deschidea ochiul stâng. 

— Este o zi frumoasă astăzi, spuse Joelle. De ce nu o scoţi afară? 

— S-ar bucura de asta, spuse Lisa. Nu a ieşit afară din spital de când a sosit aici. 
— Atunci a venit vremea să iasă. In plus, are nevoie de stimuli variaţi pentru ca 


neuronii ei să funcţioneze din nou. Totuşi, ar fi bine să-i punem nişte ochelari de 
soare. Lumina este foarte puternică astăzi. 

Din când în când, în timp ce au mers pe culoar, Laura îşi mişcă piciorul ca şi cum ar fi 
încercat să ajute la mijşcarea scaunului cu rotile. 

— Bravo, spuse Lisa, da, foarte bine. 

Ajunseră la uşă şi Lisa îi puse Laurei ochelarii ei de soare şi se asigură că este 


acoperită cu o mică pătură pe care o luaseră cu ele. 

à 
Ajunse afară, o plimbară pe Laura până la o fântână din curtea spitalului. 


— Hai să încercăm ceva, spuse Joelle. 

Puse degetul mare de la piciorul Laurei în apă şi o tntrebă: 

— Cum ţi se pare? 

— Rece, spuse Laura cu o voce aspră, şoptită. 

— Vrei să scoţi piciorul afară?, întrebă Lisa. Laura aprobă, dând din cap. 

— Este minunat, spuse Lisa zâmbind. 

Au mai rămas afară încă puţin timp. Soarele strălucea cu putere. Era o zi perfectă de 
mai în Indiana. Curând, Laura începu să-şi tragă de tricou. 

— Mă întreb ce înseamnă asta, spuse Lisa privind-o pe Joelle în căutarea unui 
răspuns. 

Laura continuă să tragă de tricou, afişând o mină supărată. 

— Ţi-e cald?, întrebă Lisa. 

Laura dădu din cap afirmativ. Lisa zâmbi: 

— Vrei să mergi înăuntru? Laura dădu din nou din cap. 

— Bine, să ne întoarcem înăuntru, spuse Lisa zâmbind 

[ încă. 

Era prima conversaţie pe care o avea cu sora ei de 

la accident încoace. împreună cu Joelle, împinse scaunul j Laurei până în salon şi o 
aşeză în pat. Partea de la capul 

patului era ridicată. 

— Vrei să stai ridicată sau întinsă?, întrebă Lisa. 

— Întinsă, răspunse Laura. 

— Facem aşa cum vrei, spuse Lisa. Se întoarse spre Joelle şi spuse: 

— Este grozav. Se simte foarte bine astăzi. 

— Mai are încă o cale lungă de străbătut, dar a fost o zi foarte bună. 

A doua zi, lui Don i se păru că i-ar plăcea nişte mâncare chinezească. Asistentele i-au 
recomandat un restaurant din apropiere, aşa că merse până acolo şi cumpără mai 
multe feluri de mâncare. Când se întoarse, împrăştie cutiile albe pe un raft de lângă 
celălalt pat din salonul Laurei, iar mirosul umplu încăperea. Când restul familiei intră, 
traseră perdeaua dintre paturi şi încercară să mănânce în linişte. 

Pe la mijlocul mesei, Don se opri şi spuse: 

— Aţi auzit? 

— Ce?, întrebă Lisa. 

— Ascultaţi, spuse Don. Auzi din nou acelaşi sunet. 


— Cred că Laura tocmai a spus ceva. 

Dădu deoparte perdeaua şi se apropie de Laura. O clipă mai târziu, se întoarse râzând. 
— Ce este?, întrebă Susie. 

— A spus că pute, spuse Don. 

— Glumeşti, spuse Susie. 

— Nu. A şoptit foarte încet un singur cuvânt. A spus: „Pute!" 

Toată familia izbucni în râs, apoi se opri. 

— Lanişte, spuse Don, apoi chicoti. Cred că doctorii aveau dreptate. îmi amintesc că 
ne-au spus că leziunea ei 

Bună!" 

cerebrală îi va face simţurile hipersensibile. Probabil nu a fost o idee prea bună să 
aducem mâncare chinezească în salonul ei. Râse şi apoi mai luă o înghiţitură: Acum e 


prea târziu. Hai să terminăm de mâncat. 

TM Miercuri, 17 mai 2006 

Laura s-a odihnit foarte bine aseară şi tata a scos astăzi de la ea un „bună dimineaţa". în dimineaţa 
aceasta i s-a mai făcut o tomografie şi medicii au fost de acord că poate fi mutată, l-au scos de tot tubul 
traheal. Este programată să fie transportată la Grand Rapids cu o ambulanţă mâine dimineaţă la ora 9. 
Acolo va fi înscrisă într-un program H excelent de reabilitare. Locul acela este mult mai aproape 
de casa, aproape de prieteni, de un restaurant bun şi, mai mult decât orice, de una dintre cofetăriile 
noastre preferate. Astfel, după trei săptămâni, se pare că ne apropiem în sfârşit de casă. Vă rog să vă 
rugaţi pentru călătoria noastră de mâine. Avem aici patru maşini cu care ne vom întoarce acasă. Rugaţi- 
vă mai ales ca Laura să nu aibă probleme în timpul călătoriei. Fort Wayne ne-a tratat cu bunătate. Ne- 
am făcut mulţi prieteni la spital şi în comunitatea de aici. Am fost bine îngrijiţi în tot acest timp şi suntem 
recunoscători pentru aceasta. Ne vom simţi grozav acasă, dar ne va fi dor de oamenii de aici. îţi 
mulţumim, Fort Wayne, că ai avut grijă de Laura şi de noi. Rămânem în grija Domnului. 

MESAJ POSTAT PE BLOG DE LISA VAN RYN 


— Eşti bine, Suz? Nu cred că ai respirat de când am [' urcat în maşină, spuse Don în 
timp ce conducea în urma 

ambulanţei la ieşirea din parcarea spitalului Parkview. 

— Mă voi simţi mai bine când vom ajunge acolo, 

spuse ea. 

— Nu i-ar fi dat voie să plece dacă nu ar fi putut face 

faţă călătoriei, spuse Don. 

— Ştiu, ştiu, dar dacă ceva merge rău? Sunt pregătită să merg acasă, dar nu-mi place 
ideea de a o muta înainte de a fi sigură că este pregătită. Şi nu-mi place să o ştiu în 
ambulanţă fără ca măcar unul dintre noi să fie lângă ea. Este prima dată de la accident 
când niciunul dintre noi nu este lângă ea. 

Susie oftă. 

— Mă voi simţi mult mai bine când vom ajunge şi o vom aşeza în salon. 

— Va fi bine. Vei vedea, spuse el. 

— Sper, spuse ea. Dar se pot întâmpla multe şi nu pot face aproape nimic pentru ea în 
caz că se întâmplă ceva. 

II privi pe Don, care conducea maşina. 

— Sunt mamă. Nu pot să nu mă îngrijorez pentru astfel de lucruri. 

Don zâmbi. 

— Ştiu. 

Ambulanţa ajunse la Spectrum Health Continuing Care Center joi, puţin după prânz. 
In timp ce personalul medical o mutară pe Laura în salon, Don şi Susie completară 
hârtiile necesare. Cindy Barrus, directorul centrului, îi aşteptă să termine completarea 
actelor. 

— Mă bucur să vă văd din nou, spuse ea. 


Cindy venise de la Fort Wayne pentru a se întâlni cu familia înainte de mutare şi 
discutaseră particularităţile îngrijirilor pe care Laura urma să le primească la 
Spectrum. 

— Laura este mult mai tânără decât pacienţii cu i;irc lucrăm în mod obişnuit, 
spuse ea, conducându-iilc ;i lungul coridorului. Suntem specializaţi în tratarea 

pacienţilor cu leziuni cerebrale şi leziunile cele mai frecvente sunt accidentul vascular 
cerebral, care are loc de obicei la vârstnici. Nu spun că nu tratăm pacienţi de vârsta 
Laurei. Mai avem aici un băiat care este puţin mai tânăr decât Laura. Aţi vrea să 
întâlniți personalul care se va ocupa de fiica voastră?, întrebă ea. 

Cindy îi conduse pe Don şi pe Susie pe un alt coridor şi le făcu cunoştinţă cu echipa 
— Avem multe materiale despre leziunile cerebrale pe care le puteţi citi, de unde 
puteţi afla informaţii utile, 

adăugă Cindy. 

îi înmâna cărţile lui Don, care le luă pentru întreaga 

familie. 

In cele din urmă, familiei i se permise accesul în salonul Laurei. Aryn şi-ar fi dorit să 
fie prezent, dar trebuise să se întoarcă la serviciu în Detroit în ziua precedentă. De la 
accidentul Laurei, lucra trei zile pe săptămână, apoi venea la spital, unde petrecea trei 
zile împreună cu ea. In cea de-a patra zi se întorcea la Detroit 

şi repeta ciclul. 

Când familia Van Ryn intră în salonul Laurei, observară imediat că patul ei arăta 
altfel decât cel care le fusese arătat înainte de sosire. După ce aflase cât de activă era 
Laura, personalul spitalului hotărâse că avea nevoie de un pat care să-i asigure o mai 
mare protecţie. 

— Uimitor, spuse Lisa. Se pare că şi-au propus cu adevărat să o împiedice să sară din 
pat. 

Patul avea margini înalte acoperite cu un material care se putea închide cu un fermoar. 
Odată închis fermoarul, 

„Bună! 

Laura nu mai era în pericol să se rostogolească jos din pat, indiferent cât ar fi dat din 
picioare. 

în timp ce familia se apropie de Laura, faţa ei se strânse de durere. 

— Călătoria a fost dificilă pentru ea, spuse Don. Probabil ar trebui să o lăsăm să 
se odihnească. 

Familia Van Ryn mai rămase la centru încă puţină vreme şi apoi plecă acasă, în 
Caledonia. Susie ura gândul de a o părăsi pe Laura, dar spitalul i-a asigurat că va fi 
supravegheată tot timpul. Doar aşa a fost Susie de acord să doarmă acasă în noaptea 
aceea. Era pentru prima dată când familia se afla acasă în cele trei săptămâni care 
trecuseră de la accident. 

— Nu ştiu cum arată locul, spuse Don pe drumul de întoarcere. Trei săptămâni e un 
timp suficient de lung. Probabil grădina este dată cu totul peste cap. Ei bine, este doar 
iarbă. îi voi veni eu de hac până la urmă. 


Când ajunseră acasă, descoperiră că iarba fusese tăiată şi curtea curățată. 

— Grozav, spuse Don. Locul arată fenomenal. Cineva a smuls buruienile din 
grădină. Oamenii aceştia sunt deosebiți. 

Vecinul de alături sosi acasă. leşi din maşină şi spuse: 

— Mă bucur că aţi venit acasă. Cum este Laura? 

— Se însănătoşeşte pe zi ce trece, spuse Don. Ai cumva idee cine ne-a tuns 
gazonul? Am vrea să îi mulțumim. 

— Cam toată lumea. Am făcut asta cu rândul. Ne-am gândit că ultimul lucru de care 
ar trebui să vă îngrijoraţi acum este gazonul. 

— Nupot să-ţi spun cât de mult apreciez gestul. O mulţime de oameni ne-a ajutat 
extraordinar de mult în ultimele trei săptămâni. In fiecare zi petrecută la Fort Wayne, 
am primit scrisori cu bonuri de benzină şi bonuri pentru restaurante. Şi acum asta. 
Don se scarpină în cap. 

— Trebuie să-ți mărturisesc. Sunt copleşit. îţi mulțumesc. Mulţumesc foarte 
mult. 

— Ai face acelaşi lucru pentru mine, spuse vecinul. în plus, nu-mi doream ca una 
dintre peluze să crească mare cât o junglă şi să strice aspectul cartierului, glumi el. 
In timp ce familia Van Ryn intră în casă, un val de emoție îi copleşi. Casa era 
imaculată, iar frigiderul şi 1 cămara erau pline cu alimente. Pe bufet se afla o tavă 
cu prăjituri proaspete. 

Don şi Susie păşiră în living şi se prăbuşiră pei canapea. Susie începusă 
plângă. 

— Până în momentul acesta nu mi-am dat seama cât sunt de epuizată emoţional, 
spuse ea. 

— Mă bucur că suntem acasă, spuse Don. Aveam nevoie să vin acasă. 

Două zile mai târziu, sosi şi Aryn din Detroit. Intră în casa familiei Van Ryn, inspiră 
adânc şi zâmbi. 

— Miroase a Laura aici, spuse el. îmi place lanebunie. 

15 mai 2006 

Uneori este uşor să devii epuizat... mai ales când lucrezi în domeniul sănătăţii... se pare că în ultima 
vreme am depins prea mult de propria-mi sursă de energie şi emotie pentru a face faţă solicitărilor 
zilnice. Doresc ca întreaga voastră familie să ştie că, lucrând cu Laura, Dumnezeu mi-a vorbit şi mi-a 
reînnoit pasiunea pentru ceea ce fac. 

Ştiu fără urmă de îndoială că Dumnezeu are un scop pentru viaţa Laurei... şi a vedea cum El o trezeşte 
a fost absolut fenomenal. Am urmărit-o trecând prin etapele de vindecare. Văzând-o apoi că părăseşte 
Fort Wayne, am fost convinsă că va fi în mâini pricepute. Dar, în mod egoist, o parte din mine este 
tristă. 

Familia voastră este o mărturie despre Christos pentru personalul spitalului. Forfota de aici care vorbea 
despre iubirea şi răbdarea familiei voastre a avut un impact cu adevărat puternic în viaţa noastră, a 
celor care am avut şansa minunată de a lucra în vecinătatea voastră. 

Aşteptaţi mai departe în Domnul. Ştim că timpul Lui nu se potriveşte întotdeauna cu al nostru. Dar cred 
şi ştiu că Laura va face în continuare progrese mari. 

Cu toată iubirea, 


Joelle 
COMENTARIU LĂSAT PE BLOG 

„VIAȚA NU VA MAIL FI NICIODATĂ LA FEL" 


Dumnezeu este încă bun şi făgăduinţele Lui sunt adevărate. 0 voi vedea pe Whit din nou. Şi acestea nu 
sunt doar Lucruri pe care le spun ca să mă ajute să merg mai departe şi să fac faţă durerii. îl cunosc pe 
Dumnezeul ceL viu şi într-o zi mă voi închina înaintea Lui din nou împreună cu sora mea. 


CUVÂNT ROSTIT DE CARLY CERAK PE / MAI 2006 
LA SERVICIUL MEMORIAL DE LA UNIVERSITATEA TAYLOR 
PENTRU TOATE VICTIMELE ACCIDENTULUI 


Ultimele rude din afara oraşului au fost duse cu feribotul la aeroport. Singurele maşini 
rămase pe aleea familiei Cerak erau ale lui Newell, Colleen, Carly şi Sandra. Pe lângă 
serviciul de îngropăciune şi răspândirea de flori de la înmormântare prin tot oraşul, 
ziua anterioară fusese plină. Familia dusese cea mai mare parte a florilor la Gaylor 
Intermediate School unde preda Colleen şi aşezase buchete în faţa fiecărei uşi de 
clasă. A doua zi când elevii au venit la şcoală, aceasta deborda de culoare şi de 
parfumul florilor care umpluseră biserica în ziua precedentă la înmormântarea lui 
Whitney. 

iața nu va mai fi niciodată la fel 

Aceasta era prima zi în care casa era cu totul liniştită de când se întorseseră la Gaylord 
şi începuseră să pregătească înmormântarea lui Whitney. Familia nu mai avea flori de 
dus, nu mai avea nicio treabă de făcut. Ceasul bătu de ora unsprezece, dar în subsol nu 
se mai auzeau studenți cântând. Obosite în urma agitației din ultimele zile, Carly şi 
Sandra se retrăseseră deja la culcare. 

Newell şi Colleen s-au târât în pat şi, deşi se simțeau epuizați, nu au adormit imediat. 
S-au îmbrăţişat şi au stat acolo, în întuneric, ascultând liniştea. In cele din urmă, 
Newell spuse: 

— S-a dus. Whit s-a dus şi nu se va mai întoarce niciodată. 

Trupul lui începu să tremure şi lacrimile i se rostogoliră pe obraji. Colleen începu şi 
ea să plângă cu suspine. 

— Asta este, spuse Newell. Aşa va fi viaţa de acum înainte. Nu va mai da niciodată 
buzna pe uşa aceea, râzând. Camera ei nu va mai fi niciodată acoperită până la tavan 
cu haine şi alte lucruri de-ale ei. S-a dus. Whit s-a dus pentru totdeauna. 

— Cum...?, începu Colleen o propoziţie. Se opri. Tăcere. In cele din urmă spuse: 

— Ce facem acum? Cât de normală va mai fi viaţa de acum înainte? Nu mai există 
normalitate. 

începu să spună altceva, dar cuvintele nu-i ieşeau de pe buze. 

— îmi amintesc când am dus-o prima dată pe Carly la colegiu, pe când Whitney era 
încă la liceu, spuse Newell. Pe când opream maşina în parcarea de la Taylor, am 
siuzit-o plângând pe bancheta din spate. Am întrebat-o dacă este bine, şi mi-a spus 
„Taţi, viaţa nu va mai fi niciodată la fel." O pot auzi spunând cuvintele acelea ca şi 
cum s-ar afla aici, în cameră cu noi. Viaţa nu va mai fi niciodată la fel. 

— Nu, nu va mai fi, a fost tot ce a putut spune 

Colleen. 

A doua zi dimineaţa, Colleen, Carly şi Sandra îşi croiră drum în camera lui Whitney. 
Carly şi Sandra se aşezară pe pat, în timp ce Colleen se învârti prin încăpere. Deschise 
un sertar şi începu să scoată din el tricourile echipei de fotbal şi tricouri de la School 
Spirit Week. Apoi se apropie de dulap şi începu să caute prin hainele lui Whitney. 
Hainele purtau mirosul lui Whitney, ceea ce o făcea să pară foarte aproape, foarte vie. 
Un simțământ dulce-amărui. 

— Ce vei face cu toate lucrurile?, întrebă Carly. 

— Nu prea ştiu, răspunse Colleen. Nu prea văd rostul de a lăsa totul aşa cum este, de 
parcă am aştepta-o să se întoarcă. Dar nici nu vreau doar să mă debarasez de lucruri. 
— Mi-ar plăcea să am eu unele dintre lucrurile ei, lucruri care să-mi amintească de 
Whit, spuse Carly. 


— Şi mie, zise Sandra. 

Când Colleen le spuse să se uite printre lucruri şi să ia ce doresc, Carly spuse: 

— Mă întreb dacă prietenele lui Whitney nu ar vrea să aibă şi ele câte ceva dintre 
lucrurile ei. 

— Este o idee bună, zise Colleen. După ce voi două vă alegeţi ce vreţi, le voi invita 
pe prietenele lui Whit să 

159 

CONFUZIE DE IDENTITATE 


„Viaţa nu va ma 
i fi niciodată la fel" 


treacă pe la noi şi să-şi ia ceva prin care să-şi amintească de ea. 

— Sper că nu vei da nimănui pozele ei şi lucrurile pe care le are atârnate în cameră, 
spuse Carly. 

— Nu, nu, nu. Nu tablourile. Doar hainele, răspunse Colleen. Vreau totuşi ca 
încăperea aceasta să arate la fel. Nu vreau să schimb asta. Nu încă. Poate nu o voi 
schimba niciodată. 

în decursul orelor următoare, cele trei trecură în revistă toate hainele lui Whitney, 
tricouri, blugi şi toate celelalte articole de îmbrăcăminte aflate în dulapul ei. Odată ce 
Carly şi Sandra şi-au luat ce-şi doreau, au pus totul pe pat şi au început să dea 
telefoane. Fetele începură să sosească şi întrebarea cea mai frecventă pe care o puneau 
era: „Aş putea să iau asta? Whitney purta asta când eu şi ea..." 

Auzind toate povestirile spuse de fete, Colleen a fost sigură că luase decizia corectă. 
Până la sfârşitul zilei, toate hainele lui Whitney aveau noi proprietari. Era exact ceea 
ce-şi dorise Colleen. 

Când Newell deschise cutia poştală în după-amiaza aceea, găsi un bilet de la un 
prieten care participase la înmormântarea lui Whitney. Rupse plicul, aşteptându-se să 
găsească un bilet asemănător cu cele care le veneau în fiecare zi. Aproape toate 
biletele acestea exprimau cele mai sincere simţăminte de părere de rău pentru 
pierderea suferită de familie şi asigurarea că vor fi amintiţi în rugăciune în zilele şi 
săptămânile următoare. Newell îşi puse ochelarii, scoase biletul din plic şi începu să 
citească. Ajunse la cel de-al doilea rând şi simţi că abia mai poate continua. 

Dragă Newell, 

Am vrut să-ţi trimit un bilet de iubire şi apreciere pentru cuvintele de credinţă pe care mi le-ai împărtăşit 
astăzi la serviciul funebru al lui Whitney. Dumnezeu te-a binecuvântat cu adevărat Viaţa lui Whitney (şi 
moartea ei tragică) nu au fost în van! Astăzi, în călătoria plină de simtire şi inspiraţie prin viaţa fiicei tale, 
în care ne-ai dus, am făcut un legământ cu Domnul care sper că mă va schimba şi îmi va schimba 
relaţia cu Christos. Tu şi familia ta cu adevărat vă trăiţi credinţa şi aţi fost un exemplu tangibil de vieţuire 
creştină. 

Ga tată, ştiu cât trebuie să-ţi fi fost de greu să te desparti de fiica ta, dar ca bărbat credincios, ţi-am 
simţit bucuria autentică izvorâtă din credinţa că Dumnezeu se îngrijeşte de voi toţi. Pacea lui Dumnezeu 
este peste voi! Mă rog ca în viitor să mai avem ocazia să vorbim, pentru a ne împărtăşi legătura 
credinţei. Misiune îndeplinită! Cu sinceritate, Rich 

Newell îşi scoase ochelarii şi îşi şterse ochii. Lacrimile curgeau, dar erau mai mult 
lacrimi de recunoştinţă pentru viaţa pe care Whitney o trăise şi pentru influenţa pe 
care o avea încă. Mulţumesc, Whit, se gândi el. încă atingi viaţa oamenilor, deşi nu mai eşti. 
Rămase tăcut, aşezat în fotoliu, vreme îndelungată, plângând încetişor cu gândul la 
fiica lui. In timp ce medita la viaţa pe care o dusese, deveni nerăbdător să descopere 
răspunsuri. Pe parcursul priveghiului din sâmbăta trecută şi a serviciului funebru, le 
spusese oamenilor cu convingere că ştia că o va întâlni pe Whitney în ceruri. Acum 
dorea să ştie mai mult. Voia să ştie cum era cerul. 

Se ridică, merse la masă şi îşi luă Biblia. Deschizând la sfârşitul ei, căută cuvântul cer 
în concordanţă. Citi ce spune Iisus despre cer şi apoi citi descrierea cerului din 

Apocalipsa, ultima carte a Bibliei. Totuşi, voia mai mult. Pe parcursul următoarelor 
câteva săptămâni, citi câteva cărţi despre cer, toate scrise din perspectiva creştină 
evanghelică. Cu cât citea mai mult, cu atât mai real i se părea locul acela şi îşi dorea 
mai mult să ajungă acolo pentru a se reîntâlni cu Whitney. 

Cu toate că trecuse înmormântarea, familia mai avea de participat la un serviciu. 
Universitatea Taylor plănuise un serviciu memorial pentru cele cinci victime ale 
accidentelor la o săptămână după înmormântarea lui Whitney. Newell şi Colleen 
aveau oroare faţă de această călătorie, dar nu din cauza serviciului memorial, ci 
deoarece Carly şi Sandra urma să rămână acolo. Amândouă deciseseră să rămână 
acasă în săptămâna de după înmormântare pentru a o ajuta pe Colleen şi pentru a o 
plânge pe Whitney. Dar mai aveau încă două săptămâni de cursuri din semestrul 
acela. Cu toate că nu voia, Carly ştia că trebuie să se întoarcă la Taylor. Şi Sandra 
trebuia să se întoarcă la Grand Valley State. Amândouă depuseseră mult efort în 
semestrul de primăvară, efort care s-ar fi risipit dacă nu ar fi încheiat anul. 

Familia Cerak călători spre peninsula nordică în două maşini. Newell şi Colleen 
călătoreau într-o maşină, iar Carly şi Sandra în cealaltă. în timp ce se apropiau de mila 
66 de pe autostrada 1-69, Newell o privi pe Colleen: 

- Eşti pregătită pentru asta? 

- Nu. Tu? 

- Nu. 

La mila 67 încetini şi intră pe banda din dreapta. Un moment mai târziu spuse: 

— Cred că este acolo, în faţă. 

Semnaliza dreapta şi trase maşina pe banda de siguranţă. Carly opri în spatele lui. 
Câteva tiruri trecură pe lângă ei şi curentul de aer pe care acestea îl stârniră le zgâlţâi 
maşina. Newell şi Colleen se priviră unul pe altul. Niciunul dintre ei nu rostea vreun 
cuvânt, dar amândoi se gândeau Dacă doar curentul unui tir mişcă astfel maşina, îţi poți 
imagina cum a fost când... Privind în oglinda laterală, Newell spuse: 

— Este liber. Putem ieşi afară acum. Carly şi Sandra ieşiră şi ele din maşină în acelaşi 
timp. Toţi patru trecură de pe banda de siguranţă în iarba înaltă de lângă autostradă. 
Se luară de braţ şi se apropiară de cele cinci cruci care se ridicau dintr-un singur 
suport, pe care cineva le pusese la locul accidentului. Iarba era încă distrusă pe 
anumite porțiuni şi o urmă de miros de motorină le ajungea la nări când vântul bătea 
dintr-o anumită direcţie. Priviră linia continuă. Urmele tirului erau încă vizibile. 
Maşini treceau pe lângă ei. Soarele strălucea puternic. Nimeni nu a spus nimic 
timp de câteva minute. Toţi patru stăteau acolo, ţinându-se de braţ şi plângând. Carly 
îşi îngropa faţa în umărul tatălui ei. Whitney a murit aici, se gândi Newell. Cu mulți 
ani în urmă, pe când familia locuia în peninsula nordică, lucrase ca paramedic. 
Răspundea la accidente pe autostradă şi, în mintea lui, putea vedea scena accidentului. 
Se luptă să-şi scoată imaginile din minte. 

— Să ne rugăm, spuse Newell. Ştiu că eu unul simt 

nevoia. 

îi mulţumi lui Dumnezeu că locul acela nu însemna sfârşitul. Ii mulţumi lui 
Dumnezeu pentru viaţa şi credinţa lui Whitney. Se rugă pentru familiile celorlalte 
victime ale accidentului. Dar, mai presus de toate, se rugă pentru harul şi puterea lui 


Dumnezeu. Toţi patru aveau acum nevoie de putere mai mult decât oricând mai 
înainte. 

După încă vreo câteva minute de tăcere, se întoarseră la maşini. Pe când învârti cheia 
în contact, CD-ul din CD-playerul maşinii începu să cânte. Pe drumul pe care îl 
făcuseră după accident, el şi Colleen ascultaseră cântecul „Vino la Iisus" de 
nenumărate ori. L-au selectat din nou. Cântecul acesta devenise o rugăciune pentru 
amândoi. O, Doamne, nu putem merge mai departe fără Tine. 

înainte de serviciul memorial, preşedintele de la Taylor, Gene Habecker, organizase o 
masă la el acasă pentru familiile victimelor accidentului. Toate familiile fuseseră 
invitate, dar numai familiile studenţilor dispăruţi au ales să participe. în timp ce 
păşeau în casă, au fost primiţi de un membru al personalului de la Taylor, care i-a 
condus în sala centrală unde se aflau deja celelalte familii. Preşedintele rosti câteva 
cuvinte, mulțumindu-le familiilor că au venit şi le transmise condoleanţe din partea lui 
şi a universităţii. Apoi prezentă fiecare familie. Mergând prin încăpere, Newell şi 
Colleen priviră în ochii fiecărui părinte. Știu. Ei înţeleg prin ce trecem. Alţii doar se 
străduiesc. Și sunt bine intenţionaţi. Dar oamenii din încăperea aceasta ştiu prin ce trecem, 
pentru că şi ei trec prin aceasta împreună cu noi. Toţi cei aflaţi în cameră simţiră 
aproape instantaneu un fel de legătură între ei, ca şi cum făceau parte cu toţii dintr-un 


club în care nimeni nu s-ar fi oferit voluntar să intre şi se simțeau mai puternici prin 

simplul fapt că se aflau împreună. Familiile începură să vorbească, să se prezinte şi să 
dea mâna. Nimeni nu vorbi despre accident, doar îşi exprimară părerea de rău pentru 
pierderea celuilalt şi se asigurară unii pe alţii de susţinere în rugăciune. Nu trebuia să 
spună nimic mai mult. 

La puţin timp după începerea mesei, Wynn Lembright se apropie de Newell şi 
Colleen. Fusese un prieten apropiat de familie timp de mulți ani. întâmplarea a făcut 
ca tocmai el să fie unul dintre cei trei membri ai personalului universităţii care 
fuseseră rugaţi să identifice trupurile imediat după accident. 

— Newell, Colleen, mă bucur că aţi venit până aici. înseamnă mult pentru noi toți, 
spuse el. 

— Apreciem că aţi făcut asta pentru noi. Rugăciunile tuturor au însemnat foarte 
mult pentru noi, spuse Colleen. 

Apoi Newell puse mâna pe umărul lui Wynn şi spuse: 

— Pot să-mi imaginez prin ce ai trecut în aceste zile. M-am rugat pentru tine, ca 
Dumnezeu să-ţi dea pace după imaginile pe care le-ai văzut în noaptea aceea. Probabil 
nu ţi-a fost uşor. 

— Apreciez asta foarte mult, spuse Wynn. I-aîmbrăţişat pe Newell şi 
pe Colleen, apoi merse să vorbească şi cu celelalte familii. 

Capela Rediger era plină până la refuz de oameni. Familia Cerak îşi ocupă locul în 
secţiunea privată, rezervată celor cinci familii. Pe când păşeau înăuntru, Colleen simţi 
că fiecare ochi o priveşte. Privind la celelalte patru familii, ştia că şi ei simt acelaşi 


lucru. încercă să se liniştească. 

— Ultima dată când am fost aici a fost la serviciul de rugăciune din dimineaţa de 
după accident, îi şopti Colleen soţului ei. 

Newell se aplecă şi-i luă mâna. 

— Aceasta este în mare parte sursa puterii noastre, spuse el, faptul că toată familia 
aceasta s-a rugat pentru noi. 

în cadrul serviciului a vorbit un prieten sau un membru al familiei pentru fiecare 
victimă. Newell şi Colleen se simţiră mândri în timp ce Carly vorbi din partea lor. 
— Unii dintre voi aţi ratat şansa de a o cunoaşte pe Whitney. Era doar în primul an, 
începu Carly. Când mă gândesc cum ar fi mai bine să o descriu, primul cuvânt 
care îmi vine în minte este amuzantă. Avea un extraordinar simţ al umorului... 

Pe faţa lui Colleen se aşternu un zâmbet. Şi eu aş alege acelaşi cuvânt, se gândi ea. 
Carly concluziona scurtul memorial, spunând: 

— Când mă apropii mai mult de Dumnezeu, mă simt mai aproape de sora mea. Aşa 
că voi încheia cu o încurajare din 2 Corinteni 4:17-18: „Căci întristările noastre 
uşoare de o clipă lucrează tot mai mult pentru noi o greutate veşnică de slavă. Pentru 
că noi nu ne uităm la lucrurile care se văd, ci la cele ce nu se văd; căci lucrurile care 
se văd sunt trecătoare, pe când cele ce nu se văd sunt veşnice." 

Exact asta ne dorim să ştie oamenii, se gândi Colleen. Aceasta este speranţa care ne-a 
sprijinit. Lacrimile îi brăzdară faţa. După ce Carly cobori de pe platformă, Colleen o 
îmbrăţişa şi se aşezară împreună. 

l „Viaţa nu va mai fi niciodată la fel" 

Newell nu plănuise să vorbească la serviciul memorial, îi fusese şi aşa destul de greu 
să spună tot ce avusese de spus la serviciul funebru al lui Whitney. Dar, în timp ce 
stătea în capelă, ascultând muzica, un cântec îi vorbi parcă în mod personal. Era 
despre ceea ce înseamnă a-L urma pe Christos şi despre faptul că a-L urma pe El şi a 
schimba lumea din jurul tău este o lucrare care trebuie făcută cu toată viaţa, sufletul, 
inima şi puterea. Asta estel Asta vreau să ştie oamenii aceştia, că fiica mea şi toţi cei care 
au murit în accident şi-au trăit fără reţineri viaţa pentru Christos. Până să-şi dea seama ce 
face, Newell se pomeni urcând pe platformă şi luând microfonul. 

— Vreau să le mulţumesc tuturor celor din familia Universităţii Taylor pentru 
rugăciunile şi susținerea voastră. Sunt convins că vorbesc în numele celorlalte familii 
când spun că nu am fi putut face faţă acestei încercări fără susţinerea voastră. După ce 
am ascultat tot ce s-a spus şi s-a cântat aici astăzi, vreau să vă lansez o provocare. Este 
cea despre care tocmai am cântat. Să-L urmezi pe Christos înseamnă să-l dăruieşti 
totul. Vreau să vă provoc la aceasta. 

Deoarece familia Cerak locuise în peninsulă câțiva ani buni înainte de mutarea la 
Gaylord, aveau mulți prieteni în zonă. După serviciu, în timp ce-şi croiau drum spre 
ieşirea din capela Rediger, în jurul lor se strânse o mulţime de oameni. în timp ce 
avansau prin mulțime, Newell simţi o mână pe umăr. Privi în sus şi bărbatul de lângă 
el întinse mâna şi spuse: 

— Bună, Newell, sunt Don Van Ryn. Am vrut să-ţi spun cât de mult apreciez ceea ce 
aţi spus azi tu şi fiica ta. Ne rugăm pentru voi. Voiam să ştii asta. 

Newell îi strânse mâna lui Don. 

— Ii mulţumesc, Don. înseamnă mult pentru mine. De asemenea, vreau să te asigur 
că ne rugăm pentru Launi în fiecare zi. II lăudăm pe Dumnezeu că a supravieţuit după 
accident şi ne rugăm să se însănătoşească foarte curând. Cum se simte? 

— Starea ei se îmbunătăţeşte. Observăm progrese în fiecare zi, spuse Don. 


Cei doi vorbiră încă vreo câteva minute, apoi Don se scuză, spunând că vrea să 
meargă să vorbească şi cu celelalte familii. Toţi i-au spus acelaşi lucru. Toate familiile 
victimelor accidentului se rugau pentru Laura. 

Mai târziu, Newell, Colleen, Carly şi Sandra se strânseră într-o cameră de hotel. Se 
aşezară pe paturi şi vorbiră până la ora trei dimineaţa. Când primiseră pentru prima 
dată vestea despre moartea lui Whitney, toţi patru fuseseră risipiţi pe distanța dintre 
Michigan şi Mississippi. In săptămâna şi jumătate care trecuse abia dacă se 
despărțiseră. Stând acolo, în camera de hotel, vorbind despre Whitney şi despre ceea 
ce îi aştepta în săptămânile următoare, ştiau cu toţii că acelea erau ultimele momente 
în care aveau să fie împreună pentru o vreme. Carly şi Sandra trebuia să se întoarcă la 
şcoală. Newell şi Colleen trebuia să se întoarcă la muncă. Viaţa nu le permitea să stea 
în loc, deşi toţi patru se întrebau cum va merge mai departe. 

Familia se trezi devreme în dimineaţa următoare, luă micul dejun la un restaurant din 
apropiere şi apoi merseră în parcul din oraş pentru un ultim moment de rugăciune şi 


încurajare cu versete din Scriptură. 
1.68 
„Viaţa nu va mai fi niciodată la fel" 


— Nu vreau să rămân aici. Vreau să merg acasă cu voi, spuse Carly. Cum să mă 
întorc la cămin, ştiind că Whitney ar trebui să fie în cealaltă aripă a clădirii, dar nu 
este? Când voi merge la cantină, ştiu că mă voi uita după Whit înainte să-mi amintesc 
că nu are cum fi acolo. Nu ştiu dacă pot face asta. 

— Ştiu, Carly, ştiu, spuse Newell. 

— Mie îmi este groază să mă întorc acasă, spuse Colleen. Ne-au vizitat atât de 
mulți oameni în ultima săptămână şi am avut atâtea lucruri de făcut. Acum... 

— Cum se presupune că vom trăi mai departe?, întrebă Carly. Cum să ne 
întoarcem eu şi Sandra la cursuri, să dăm testele sau lucrările acelea stupide, ca şi 
cum nimic nu s-ar fi întâmplat? Nu mi se pare corect. 

— Nu este, spuse Newell. Făcu o pauză, apoi spuse: Viaţa nu va mai fi niciodată la 
fel. Nu ştiu cum ne vom obişnui să trăim fără Whitney. Nu-mi imaginez cum va 
scădea durerea în intensitate. Tot ce putem face este să ne rugăm ca Dumnezeu să ne 
poarte prin această încercare. 

Mai târziu, după ce se despărțiră cu lacrimi de Carly şi Sandra, Newell şi Colleen se 
întoarseră acasă. 

— Asta a fost tot, spuse Newell. 

— Da, spuse Colleen. 

în timp ce păşiră în bucătărie, privirea li se întâlni, zbucniră amândoi în lacrimi. 

TREZIREA 


Luni, 22 mai 2006 

Suntem încurajați şi impresionați de abilităţile motorii ale Laurei. în dimineaţa aceasta, la fizioterapie, a 
răspuns perfect la comenzi - şi-a deschis ochii când i s-a cerut, s-a ridicat singură pentru perioade 
scurte de timp, şi-a mişcat braţele şi picioarele etc. 

Daţi-mi voie să răspund acum la o întrebare care ni s-a adresat frecvent în ultima vreme: „A ieşit Laura 
din comă?" Răspunsul este da. Totuşi, este ea vioaie, cu ochii mari, conştientă de tot ce se întâmplă în 
jurul ei? Nu. După cum spuneam mai sus, creierul ei trebuie învăţat din nou (sau poate trebuie să i se 
reamintească) cum să manipuleze informaţia. larăşi, drumul ei este unul lung. Acest proces al trezirii va 
fi unul lung. Şi, din nou, ne amintim că Dumnezeu i-a cruțat viaţa până acum. Ea îi aparţine Lui. Este 
copilul Lui frumos şi credem că El mai are un plan pentru ea pe pământul acesta. Suntem binecuvântaţi 
să facem parte din familia ei şi să avem şansa de a trece cu ea prin aceste momente. 

MESAI POSTAT PE BLOG DE LISA VAN RYN 


Stând în scaunul cu rotile, Laura întinse mâna şi, cu o singură mişcare, îşi prinse 
gulerul de la gât, îl rupse şi-l aruncă la pământ. 

— Asta e probabil a zecea oară pe ziua de azi, spuse Don. 

— Cât mai au de gând să-i țină gulerul acela la gât? îl urăşte, spuse Susie. 

Ridică gulerul de pe podea, se apropie de Laura şi i-l puse înapoi. 

— Doctorul spune că trebuie să-l poarte până când poate să-i confirme ea însăşi că 
nu o doare gâtul. Deşi la RMN nu s-a văzut nicio leziune, personalul medical doreşte 
să-l păstreze ca măsură de precauţie. Vorbeşte din ce în ce mai mult, dar s-ar putea să 
mai dureze o vreme înainte să poată spune dacă o doare gâtul, îi reaminti Don. 
Laura întinse mâna şi începu din nou să tragă de guler. Susie îi îndepărtă mâna cu 
blândeţe. 

— Ajută-mă, spuse Laura. 

— Aş vrea să pot. O, ce mi-aş dori să pot, spuse Susie. 

Se aşeză din nou şi-l privi pe Don. 

— Este aproape mai rău aşa decât atunci când era în comă. 

— Va fi mai bine, spuse el. 

— Acasă, spuse Laura foarte încet. Vreau să merg acasă. 

Susie oftă adânc. 

— Ştiu că este supărată pe mine pentru că insist să rămână aici. 

— Ea nu înţelege ce se întâmplă. Este îndeajuns de trează încât să se simtă 
inconfortabil şi să fie confuză, dar nu suficient de trează încât să înţeleagă de ce se 
întâmplă toate aceste lucruri, spuse Don. Trebuie să avem răbdare. Este doar un 


moment mai dificil. 
— 


Trezirea 

In timp ce vorbeau, Kenny păşi în cameră. Susie se întoarse spre Laura şi spuse: 
— Laura, ştii cine este el? 

— Kenny, spuse ea. 

— ŞI ştii cine este Kenny?, întrebă Susie. 

— Frate, spuse Laura. 

— Aşa este. Foarte bine. In salon intră apoi Aryn. 


— Cine este el?, întrebă Susie. 

— Aryn, spuse Laura. Bună! Aryn începu să zâmbească. 

— Este mult mai bine decât ieri, spuse el. In timp ce stăteam cu ea ieri, m-a pălmuit, 
m-a împins, m-a lovit şi m-a strâns de gât de vreo cinci ori. A fost destul de activă. 
— Extraordinar. Ce nebunie. Oricum, mai bine te bate pe tine decât pe mine, chicoti 
Don. 

— Da, dar mi-a spus şi că mă iubeşte şi asta m-a făcut să suport totul mai uşor. 

— Laura, spuse Don, de la cine ai şapca aceea cu Tiger? 

Laura arătă spre Aryn. 

— Bun. Foarte bine. Devine tot mai conştientă, pe zi ce trece. începe să ne 


recunoască. Nu va mai dura mult, spuse Don. 

Marţi, 23 mai 2006 

Aseară stăteam cu Laura şi era tare neliniştită. O priveam şi mă gândeam cât de mult o iubesc şi cât 
sunt de recunoscătoare pentru ea. Am încercat din răsputeri să-i protejez piciorul şi braţul fracturat şi să 
o fac să se simtă 

cât mai confortabil. Se mişca întruna şi mă epuiza! M-am gândit cât mă simţeam de obosită, dar că aş 
sta cu ea oricât ar avea nevoie de mine. Şi apoi a început să mă lovească şi să dea cu picioarele. A 
făcut mâna pumn şi l-a răsucit în direcţia mea. Mai mult decât orice voia să nu-i mai stau în cale, ca să 
poată face orice voia - inclusiv să-şi rupă gulerul de la gât cât de repede posibil. Şi apoi m-am gândit: de 
câte ori nu am făcut şi eu acelaşi lucru cu Dumnezeu? 

— Poţi să-mi spui cine sunt oamenii aceştia?, întrebă Don ţinând o fotografie pentru 
ca Laura să o poată vedea. 

Acum ţinea ochii deschişi mai mult timp, deşi atunci când îi deschidea, îi făcea mari, 
ca şi cum s-ar fi uitat prin oameni, nu la ei. Cu câteva zile în urmă, Aryn spusese că i 
se părea că ochii ei erau mai albaştri decât de obicei, dar aveau încă tenta aceea de 
verde pe care el o iubea. Totuşi, scânteia care juca de obicei în ochii ei încă lipsea. 
— Laurie, poţi să-mi spui pe cine vezi în poză? Cine este aici?, întrebă Don, 
aplecându-se spre ea şi arătând spre prima fată din fotografie. 

— Courtney, spuse Laura. 

Făcuse poza aceasta cu cele patru colege de cameră în timpul primului ei an la Taylor. 
— Şi cine este aceasta? 

— Sara. 

— Bun. Foarte bine. Şi aici cine este?, întrebă Don, arătând spre o altă fată din 
fotografie. 

— Brittany. 

— Minunat. Minunat. Şi ultima cine este? 


ĉi 
Trezirea 
Christine cu apelativul de alint. 
— Foarte bine. Le-ai nimerit pe toate, spuse Don. Excelent. 
Susie se apropie de Laura şi o sărută cu blândețe pe frunte. 
— Te iubesc, Laura, spuse ea. 
— Te iubesc, răspunse Laura. 
Deja părea obosită. Ziua fusese ocupată cu exerciţii de terapie şi acestea o epuizaseră. 
în timp ce o asistentă o mută de pe scaun pe pat, îşi smulse din nou gulerul. Susie îl 


luă şi i-l puse din nou la gât. Laura deveni foarte agitată. 

— îl vreau pe tata, spuse ea. 

Don merse lângă ea şi se aşeză. Se linişti. 

— îmi dai un pupic?, întrebă Susie. 

Laura îşi ţuguie buzele şi Susie se aplecă să primească jun pupic. 

— Nu cred că ţine resentimente, spuse ea. 

într-o noapte, Don, Susie, Lisa şi Kenny merseră la cantina Spectrum să mănânce cina 
care le fusese adusă de cineva de la biserică. în timp ce intrară, îl văzură pe Mark 
stând la o masă, rupând un batic în fâşii lungi pe care apoi le răsucea. 

— Ce faci?, întrebă Lisa. 

— Un fel de colier, răspunse el. 

— Pentru ce?, spuse Lisa. 

— Aveam deja unul, dar voiam altul cu mai multe culori. 

— Pot să fac şi eu unul?, întrebă ea. 

Trezirea 

— Da, chiar te rog, răspunse Mark. 

— Cred că ar trebui să ne facem fiecare câte unul şi să le purtăm până când Laura va 
merge în picioare, spuse Lisa. 

Toată familia căzu de acord. Mersul era unul dintre pragurile pe care Laura trebuia să 
le atingă. Se rugau ca spre sfârşitul verii să poată merge împreună cu ei la tabăra 
biblică din peninsula nordică. Tabăra făcuse parte din viaţa familiei Van Ryn timp de 
generaţii şi, de-a lungul anilor, le-a devenit un loc drag. 

— Tabăra începe la mijlocul lui august, spuse Don. Până atunci va merge. Veţi 


vedea. 

Miercuri, 24 mai 2006 

loan 1:16 „Şi noi toţi am primit din plinătatea Lui, şi har după har." 

Laura a făcut astăzi la terapie nişte lucruri extraordinare. A lovit o minge de cauciuc cu piciorul drept în 
timp ce stătea ridicată. Mingea îi era trimisă înapoi, şi ea îşi dădea piciorul înapoi şi lovea exact la 
momentul potrivit. A făcut la fel cu mâinile, lovind un balon (roz) care era aruncat spre ea. în dimineaţa 
aceasta, a mâncat singură nişte compot de mere pe care l-a înghiţit bine, după care a băut puţin suc de 
portocale. Nu aş putea să spun că, după-amiază, cu piureul de cartofi, lucrurile au stat la fel de bine, dar 
m-am ferit la timp, iar peretele şi mânecile au fost apoi spălate. © 

— Laura, vreau să încerci să-mi termini propoziţiile, spuse logopedul Laurei, 
Stephanie. Pentru toate va trebui să alegi un singur cuvânt. Eşti gata să începi? 


Laura dădu din cap aprobator. 

— Bine, cerul este... 

— Albastru. 

— Merele sunt... 

— Verzi. 

Stephanie îi zâmbi Lisei, care participa la majoritatea şedinţelor de terapie ale Laurei. 
— Probabil îi plac merele verzi, spuse Stephanie încet. Laura, merele pot avea şi altă 
culoare. 

— Roşii. 

— Te descurci foarte bine. Acum vom face un lucru puțin diferit. Eu îți voi da câteva 
cuvinte, iar tu îmi vei spune opusul lor. De exemplu, eu voi spune „negru", iar tu vei 
spune „alb". Eşti gata? 

— Da. 

— Negru. 


— Alb. 

— înăuntru. 

— Afară. 

— Nord. 

— Sud. 

— Foarte, foarte bine. Laura, astăzi am vorbit despre ce zi este. Iți aminteşti ce zi este 
astăzi?, întrebă Stephanie. 


I - Joi. 

— Excelent, spuse Stephanie. Intorcându-se spre Don şi Lisa, le spuse: 

— Face progrese mari. Am văzut o schimbare clară în săptămâna aceasta, de când 
este aici. 


— Asta a spus şi fizioterapeutul, răspunse Lisa. Laura s-a ridicat şi a stat singură 
două minute şi s-a jucat cu o 

minge gonflabilă. Astăzi chiar a ridicat un pahar la gură şi a băut. 

— Nu sunt surprinsă. Progresele ei sunt remarcabile, spuse Stephanie. 

Don o duse pe Laura înapoi în salon, în timp ce Lisa veni în urma lor, vorbind cu Stephanie. 
— Cred că este puţin frustrată. încearcă să vorbească mai mult, dar nu este întotdeauna uşor 
să înţelegi ce spune. Vocea ei este încă prea înceată şi îi este dificil să pronunţe toate cuvintele 
de care are nevoie. Şi, de asemenea, mi-a spus lucruri care nu prea au sens. Până acum mi-a 
spus nu doar Lisa, ci şi Stephanie, April şi Carly. 

— Acest lucru nu este anormal pentru cineva care a suferit o leziune cerebrală traumatică, 
spuse Stephanie. Neuronii din creierul ei caută să găsească un răspuns corect. Cea mai 
plastică ilustrație a celor ce se întâmplă în creierul ei este să-ţi imaginezi un sertar cu dosare 
care a fost întors şi conţinutul tuturor dosarelor s-a împrăştiat pe podea. încet, dar sigur, 
creierul ei încearcă să pună din nou hârtiile înapoi în dosare şi dosarele la locul lor. Va mai 
dura o vreme. Ştiu că vi s-a mai spus asta de o mulţime de ori, dar leziuni cerebrale de genul 
celei pe care a suferit-o Laura se vindecă definitiv în aproximativ doi ani. 

— Reuşesc întotdeauna pacienţii să pună dosarele la locul lor?, întrebă Lisa. 

— Nu, răspunse Stephanie. Din motivul acesta progresul Laurei este încurajator. Doar 
timpul ne va spune cât va reuşi să recupereze. Şi Laura pare a fi o luptătoare, hotărâtă să 
recupereze totul. 

Trezirea m Da, aşa este sora mea, răspunse Lisa. 

Vineri, 26 mai 2006 

Laura a dormit cinci ore noaptea trecută, de La ora 2 la 7 - lăudat fie Domnul! A avut o altă zi destul de 
bună de terapie... s-a bucurat în după-amiaza aceasta de biscuiţii ei cu graham şi de sucul de mere. De 
dimineaţă s-a jucat frisbee cu tata - stătea pe marginea patului şi îi arunca discul lui tata la câţiva metri. 
La terapie ocupaţională, în ultimele câteva zile, au încurajat-o să deseneze şi a desenat în dimineaţa 
aceasta câteva forme pe care am putut să le recunoaştem, şi chiar o stea. Deschide ochii destul de mult 
acum, dar uneori este greu să-ţi dai seama la ce se uită. 

— Poţi să-mi spui ce zice semnul acela?, întrebă Aryn, în timp ce împingea scaunul cu rotile 
al Laurei de-a lungul coridorului. Ii plăcea să o plimbe prin centrul de 

reabilitare. 

Laura privi la semnul mare pe care scria ALARMA cu ochi mari şi inexpresivi, aşa cum 
rămăseseră de când îi deschisese la Fort Wayne. 

— Semnal de... alarmă, spuse ea. 

— Aşa este, Laura. Foarte bine, răspunse Aryn. Opri căruciorul şi se lăsă jos, astfel încât 
ochii li se 

itâlniră. 


— Te iubesc, Laura. 

— ŞI eu te iubesc. 

— Pot să te sărut? 

Laura îşi ţuguie buzele, şi el o sărută uşor. Zâmbi larg. 

Trezirea 

— Mă rog atât de mult pentru tine. îmi este atât de dor de tine. M-aş bucura să 
plecăm de aici şi să mergem la Borders să vorbim, aşa cum făceam de obicei. 

— Spune-le că sunt bine şi să-mi dea drumul acasă. Aryn nu ştia ce să spună. 

— îmi doresc să te putem lua acasă. Am face asta într-o clipită dacă am putea. 

Laura se întoarse şi se bosumflă. Mai târziu, când se apropie de ea, îl respinse: 

— Ce s-a întâmplat, Laura? Am greşit ceva? 

— Enervant, spuse Laura. 

— Ce? Te enervez? 

— Da, răspunse Laura. 

Apoi făcu un gest cu mâna spre el, ca şi cum ar fi vrut să gonească o muscă. 

Totuşi, a doua zi trecuse peste ceea ce o enervase în ziua precedentă. Când Aryn intră 
în salon, Laura deschise braţele să o îmbrăţişeze. 

— Sărută-mă, spuse ea. 

Aryn se bucură să-i facă pe plac. 

— Te iubesc, Hunter, spuse ea. e 

— Hunter? 

Aryn privi la Don, Susie şi Lisa: 

— Mi-a spus cumva Hunter? 

— întinde-te lângă mine, Hunter. întinde-te ca un om normal. 

în timp ce Aryn se întindea lângă Laura, îl trase mai aproape de ea. 

— întreabă-i dacă poţi rămâne, spuse ea. 

— Hunter?, îi întrebă Aryn pe ceilalți membri ai familiei. 

— Nu-ţi face griji, spuse Don. A spus nişte lucruri cu adevărat trăsnite în ultimele 
zile. I-a spus Lisei în vreo patru feluri. Dar când Susie a întrebat-o cine este Lisa, 
spune „sora". Stephanie ne-a spus că ieri a spus că se numeşte Whitney. Stephanie 
spune că întâlneşte adesea astfel de fenomene la cei cu leziuni cerebrale şi că faptul că 
Laura spune lucruri trăsnite este un semn bun. Cine ştie ce va mai spune până când va 
ieşi complet din starea aceasta. Ne-am bucura măcar să o putem împiedica să nu-şi 
mai rupă hainele tot timpul. 

— Face şi asta?, întrebă Aryn. 

— Da, spuse Don. Din nou, ne-au spus că pentru o leziune cerebrală, este normal. 
Duminică, 28 mai 2006 

Noaptea trecută Laura a dormit din nou foarte bine. A dormit de La 20:30 până la 10:30, cu câteva 
pauze. Asistenta ne spune că este normal să doarmă atât de mult în această fază a recuperării şi ne 
bucurăm că a ajuns până aici şi se odihneşte în sfârşit! Somnul de care s-a bucurat în ultimele nopţi 
este deosebit de încurajator, deoarece pare să-i asigure mai multă odihnă decât până acum. De 
asemenea, se pare că în ultimele zile Laura a fost mai atentă şi mai agitată. leri, când s-a trezit dintr-un 
somn adânc, părea mai uimită decât oricând de împrejurimi, întrebându-se parcă unde se află. A 
formulat câteva propoziţii complete şi reuşeşte să ne spună mai bine ce doreşte. Sperăm că va continua 


să-şi îmbunătăţească tot mai mult comunicarea; astfel, va fi mai puţin frustrată. MESAJ POSTAT PE BLOG DE 
LISA VAN RYN 

Duminică, 28 mai 2006 

Psalmul 63:1-8. Ai avut din nou o noapte odihnitoare. îl laud atât de mult pe Dumnezeu. Chiar şi în 
timpul nopții. EI nu Se îndepărtează de aici. „Sufletul meu este lipit de Tine, dreapta Ta mă sprijineşte." 
Eşti grozavă, Laurie! începi să rosteşti propoziţii scurte - Dumnezeu este atât de bun cu noi! Astăzi ți-au 
făcut un duş şi te-au spălat pe cap cu „şamponul pentru păr blond" (tu I-ai ales). Am încercat să-ţi 
împletesc părul, dar am renunţat şi ţi l-am făcut codițe. Ai spus că-p place aşa. 

ÎNSEMNARE DIN JURNALUL DE RUGĂCIUNE AL LUI SUSIE 

Mă tot gândesc cât sunt de norocos să fi fost prietenul tău în aceşti trei ani şi să fi ajuns să te cunosc 
atât de bine. în fiecare zi se pare că îţi aminteşti frânturi, ceea ce mă bucură nespus. Nici nu vreau să 
mă gândesc cum va fi să plec din nou de aici mâine seară. Mă întreb dacă astăzi ne vei cere mie şi lui 
DV să te plimbăm din nou. leri te-am plimbat peste tot. Picioarele m-au durut tare aseară, dar a meritat 
din plin. Vreau să te văd însănătoşindu-te şi sunt dispus să fac orice pentru asta. Acum ştiu cu adevărat 
ce este iubirea, îmi pare rău că a durat atâta timp până să-mi dau seama. Ştii că nu-mi place să 
folosesc cuvântul acesta cu uşurinţă, dar, Laura, nu mi-e teamă să-l rostesc acum, pentru că ştiu că 
asta cred cu adevărat. SCRISOAREA LUI ARYN PENTRU LAURA, DUMINICĂ, 28 MAI 2006 


CONFUZIE DE IDENTITATE 


Luni, 29 mai 2006 

Efeseni 2:8-10: „Căci prin har aţi fost mântuiţi, prin credinţă. Şi aceasta nu vine de la voi, ci este darul lui 
Dumnezeu. Nu prin fapte, ca să nu se laude nimeni. Căci noi suntem lucrarea Lui şi am fost zidiţi în 
Christos lisus pentru faptele bune pe care le-a pregătit Dumnezeu mai dinainte, ca să umblăm în ele." 
Laura a dormit din nou toată noaptea şi ne bucurăm de asta. Lucrurile încep să-i devină tot mai clare. 
Ceva mai devreme s-a jucat X şi O cu terapeutul şi s-a descurcat foarte bine. în timp ce îşi aminteşte 
anumite lucruri, există alte lucruri pe care le spune şi care nu prea au sens. De asemenea, astăzi DV i-a 
adus o şapcă pe care scrie „Viaţa este frumoasă." 

— Bine, Laura, aş vrea să-mi scrii numele tău, spuse terapeutul ocupaţional. 

Deşi era Ziua Eroilor, spitalul nu renunţase la programul de terapie al Laurei. In ziua 
aceea, făcuse un joc cu unul dintre terapeuţi şi se descurcase foarte bine. 

Pare să fi ieşit aproape complet din comă. Don zâmbi la gândul acesta. Chiar se întoarce 
la noii O însoţi pe Laura la toate şedinţele de terapie din ziua aceea. Lisa îşi luase o zi 
liberă să se relaxeze puţin la vila unei rude care locuia pe 

marginea lacului. Era prima dată când lipsea atât de mult de lângă sora ei. 

Laura stătea la o masă în sala de terapie, iar Don stătea în spatele ei, puţin în lateral. 
Cu câteva zile în urmă, stătuse în acelaşi loc şi încercase să strecoare înăuntru o 
videocameră pentru a-i înregistra progresele. Nu se gândise că-l va vedea, dar un 
zgomot o făcu să întoarcă capul şi îl prinsese. Cu un semn al mâinii, îi dădu clar de 
înţeles că nu voia să aibă o cameră în încăpere. Don o opri imediat şi nu o mai aduse 
niciodată. 

De data aceasta, stătea în spatele ei şi o privea cum, cu o mişcare amplă, mâzgălea un 
cuvânt pe hârtie. Prinsese creionul cu pumnul, ceea ce îi reaminti lui Don de zilele 
când Laura era încă preşcolar. în timp ce scria, mişca tot braţul, ca şi cum era nevoie 
de toată puterea şi de toată coordonarea pentru a manevra creionul cum dorea. în 
timpul acestei sesiuni de terapie, încerca să deseneze un pătrat şi un triunghi. 
Terapeutul întoarse hârtia pentru a putea citi ce scrisese Laura. 

— Eşti sigură că acesta este numele tău?, întrebă ea. Laura dădu din cap aprobator. 
— Foarte bine. Acum aş vrea să-mi desenezi un cerc. După ce îi ceru să deseneze 
încă vreo câteva figuri 

geometrice, terapeutul spuse: 

— Te-ai descurcat foarte bine astăzi. Sunt mândră decât de mult te străduieşti. Vom 


mai scrie şi mâine, bine? 
Laura dădu din cap. 
Când Don se apropie să-i mulțumească terapeutului pentru toate eforturile pe care le 


făcea, ea îi dădu hârtia pe care Laura îşi scrisese numele. 

— Uitaţi-vă puţin la asta, spuse ea. Mâzgălite pe toată pagina stăteau literele: W-H-I- 
T-N-E-Y 

— Ce vrea să însemne asta?, spuse Don, înmărmurit. Ce înţelegeți din asta? Ştiţi, 
Stephanie ne-a spus că Laura a spus că numele ei este Whitney de mai multe ori în 
timpul şedinţelor de terapie. De ce credeţi că face asta? 

— Pot fi mai multe motive. Leziunile cerebrale pot provoca nişte manifestări foarte 
ciudate. Are vreo prietenă apropiată pe nume Whitney? 

— în accident a mai fost implicată o fată pe nume Whitney. 

— Ar putea fi pur şi simplu faptul" că Laura stătea lângă ea când s-a întâmplat 
accidentul. Sau poate au petrecut ceva timp împreună în seara aceea şi mintea 
Laurei s-a fixat asupra acestui nume. 

— Probabil asta este, spuse Don. Pare totuşi ciudat. Dar, din nou, a spus nişte lucruri 
bizare în ultimele zile. îi tot spune prietenului ei Hunter. Nici măcar nu cred că există 
vreun Hunter pe care să-l cunoască. 

— Acesta este răspunsul, spuse terapeutul. Neuronii ei lucrează, dar generează 
lucruri ciudate. 

în timp ce Don o ducea pe Laura înapoi în salonul în căruciorul cu rotile, spuse ceva 
ce el nu reuşi să ițeleagă. 

— Ce ai spus, Laurie?, întrebă el. 

Ea rosti din nou cuvintele, dar el tot nu reuşi să distingă. Opri căruciorul cu rotile şi se 
aplecă spre ea, cu urechea lângă gura ei. 

— Poţi să mai spui încă o dată? 

Cu voce înceată, aproape în şoaptă, cu buzele abia întredeschise, ea spuse: 

— Părinţi falşi. 

Don se încruntă când înţelese în cele din urmă cuvintele. Părinţi falşi. Ai spus nişte 
lucruri destul de ciudate în ultimele zile, dar asta le depăşeşte pe toate, se gândi el. 
Zâmbi gândindu-se la ironia declaraţiei. Părinți falşi! Ti-am purtat de grijă douăzeci 
şi doi de ani, am plătit colegiul, te-am vegheat douăzeci şi patru de ore din douăzeci 
şi patru, şapte zile pe săptămână de când ai fost internată în spital... Părinţii tăi falşi 
sunt chiar aici! Dădu din cap şi râse: 

— Bine, Laurie, acum părintele tău cel fals te va duce în salon. 

Deşi nu a citit nimic mai mult în declaraţia despre „părinţii falşi" decât o conexiune 
neuronală greşită, hotărî să nu spună nimic despre asta, nici faptul că Laura scrisese că 
numele ei este Whitney. ~Nu are rost să se agite toată lumea pentru nimic. Trebuie 
să-i spun lui Susie cât de repede posibil, dar nu chiar acum. Nu când sunt atâția 
oameni în jur. Voi face asta mai târziu, când vom fi doar noi doi. 

In timp ce Don ajunse la uşa salonului, îi găsi acolo pe băieţi împreună cu Aryn. Aryn 
părea nerăbdător să petreacă cât mai mult timp cu Laura înainte de a se întoarce la 
Detroit. Urma să plece în seara aceea, şi avea să lipsească trei zile. 

— Ce zici de o nouă plimbare?, întrebă el. 


— Bine, spuse Laura. 
La puţină vreme după ce îi dădu lui Aryn controlul scaunului cu rotile al Laurei, lui 


Don îi sună telefonul mobil. Era Lisa care întreba de noutăţi. El păşi afară din 

salon şi merse spre capătul coridorului, unde putea fi singur pentru a vorbi cu ea. 

— Cum s-a descurcat astăzi?, întrebă Lisa. 

— Destul de bine. Au jucat cu ea X şi 0 şi aproape ii câştigat. Ar fi fost grozav să 
câştige, nu-i aşa? A fost minuat să o văd bucurându-se de joc, spuse Don. 

»Apoi făcu o pauză. — Ce este?, întrebă Lisa. — Ei bine, este un lucru despre care nu 
am apucat să t vorbesc cu mama şi cu fraţii tăi. Ştii, i-au cerut să deseneze tot felul de 
forme geometrice, aşa că astăzi terapeutul s-a I gândit să încerce un cuvânt. Numele 
el. 

Făcu din nou o pauză pentru a-şi trage răsuflarea, 

— A scris „Whitney". Terapeutul a întrebat-o dacă era sigură că este numele ei şi a 
dat din cap aprobator. I-a spus lui Stephanie acelaşi lucru de câteva ori. Dar să-l şi 
scrie... 

Vocea lui se stinse. 

— Este foarte ciudat, spuse Lisa. De ce crezi că a făcut asta? 

— Nu ştiu. Terapeutul spune că nu este un|comportament anormal 
pentru un pacient cu leziuni 

cerebrale, că poate fi ceva din senin, sau poate Whitney a fost ultima persoană cu care 
a vorbit. Una dintre fetele care au murit în accident se numea Whitney, nu? 

— Da, spuse Lisa. Şi bănuiesc că ar putea fi o explicație după tot ce am 
aflat despre leziunile cerebrale. 

— Bănuiesc că ar trebui să nu vorbim prea mult despre asta deocamdată. Ce părere 
ai? 

— Probabil. Apropo, în drum spre casă voi trece pe la Spectrum să petrec puțin timp 
cu Laura, spuse Lisa. 

După ce închise telefonul, Don merse la cantinfi alături de Susie pentru a lua cina. 
Doi prieteni de-ai lor, Jim şi Mikki, veniseră să petreacă o după-amiază împreună cu 
ei. Cam pe la jumătatea mesei apăru Aryn, împingând scaunul cu rotile al Laurei. 

— Aryn, strigă Don, vrei să o aduci aici pe Laurii pentru un minut? Vreau să vadă pe 
cineva. 

Când Aryn o împinse mai aproape, Don spuse: 

— Laura, uite cine este aici! Poţi să le spui bună lui Jim şi Mikki? 

— Bună. 

— Bună, Laura, spuse Jim. 

Jim se întoarse spre Mikki şi se uită la ea ciudat. 

— Bună, Laura, ne bucurăm să te vedem astăzi, spuse Mikki. 

Amândoi au rămas destul de tăcuți tot restul cinei. 

Când sosi Lisa, Don şi Susie se aflau încă la Spectrum, dar păreau grăbiţi să meargă 
acasă. Aryn plecase în urmă cu câteva ore. 

— Cum a fost despărțirea?, îi întrebă Lisa pe părinții ei. 

— Dificilă, ca întotdeauna, spuse Susie. O iubeşte atât de mult încât parcă simte o 
durere fizică atunci când trebuie să se despartă de ea. 

— I-am spus mamei tale despre problema cu numele, spus Don. 


— A mai spus Laura şi alte ciudăţenii astăzi?, întrebă Lisa. 

— Aceleaşi lucruri ca până acum. [i tot spune lui Aryn „Hunter” din cine ştie ce 
motiv. Asta are la fel de multă logică precum insistenţele ei că se numeşte Whitney, 

! spuse Don. 

— Nu-mi place deloc faza aceasta prin care trecem acum, spuse Susie. Cred că din 
multe puncte de vedere 

j era mai uşor să o privesc inconştientă decât să o văd 

liptându-se să-şi ţină gândurile în frâu. După ce părinţii ei plecară acasă, Lisa trase un 
scaun Droape de patul sorei ei şi se mulțumi să o privească, aura fusese deja aşezată 
în patul ei şi încerca să adoarmă. Pentru prima dată de la accident, Lisei i se păru ceva 
j ciudat. Nu ştiu ce este, se gândi ea, dar ceva din înfăţişarea ei arată altfel. Ceva nu mi se 
pare la loc. Gândul o făcu pe ' Lisa să se cutremure. 

m Câteva minute mai târziu, desfăcu patul, se apropie şi îi dădu sorei ei un sărut 
de noapte bună pe frunte. In timpul drumului spre casă se simţi neliniştită, chiar 
nervoasă. Ajunse lângă casă şi observă că toate luminile erau stinse. Se gândi că toți 
ceilalți au mers la culcare. Intenţiona şi ea să meargă direct în pat. Era târziu şi voia să 
ajungă a doua zi dimineaţa devreme la Spectrum pentru prima sesiune de terapie a 
Laurei. Dacă chiar este Laura. Gândul acesta îi răsări în minte atât de repede încât o 
sperie puţin. Dacă chiar este sora mea. In timp ce răsucea gândul acesta pe toate 
părțile, ştia că se gândise la asta tot timpul după conversaţia avută cu tatăl ei. 

Aprinse lumina şi merse spre bucătărie. Nu sunt sigură că fata din patul de spital este cu 
adevărat Laura. Dacă este Whitney? Privi o clipă prin bucătărie. Whitney, Whitney? Ştiu 
că avem pe aici, pe undeva, un CD pe care ni l-a trimis 

hi 

cineva, cu amintiri despre Whitney. Lisa începu să caute prin bucătărie. Deschise câteva 
sertare şi căută prin mai multe dulăpioare până să găsească CD-ul pe bufetul unde îşi 
luau de obicei gustarea. Privi cu atenție la fotografia lui Whitney Cerak de pe fața 
CD-ului. Sunt ochii ei! Ochii aceia mari. Cred că în ultimele cinci săptămâni m-am uitat 
în ochii lui Whitney, întoarse carcasa CD-ului pe partea cealaltă şi văzu o poză cu 
Whitney zâmbind. Aceştia sunt dinții ei! Pulsul Lisei se acceleră şi fu cuprinsă de 
groază. Chiar în momentul acela, Don apăru de după colț. 

— Bună, Lis, când mergi la culcare să stingi toate luminile, bine? 

— Tată, de unde ştim că fata de la spital este cu adevărat Laura?, întrebă Lisa. 

— Ce?, întrebă Don, înmărmurit de această întrebare. 

— De unde ştim că este cu adevărat Laura? Ştiu că ne-au sunat să ne spună că Laura 
era la spital înainte să mergem la Fort Wayne. Dar cine a identificat-o? Cum s-au 
asigurat că este într-adevăr ea? 

— Lasa, nu te lăsa zăpăcită de faptul că şi-a scris numele greşit. Mama ta este deja 
supărată de asta. Nu ştie ce să înţeleagă şi este îngrijorată. Gândeşte-te. Laura a scris 
un nume greşit, dar ne-au spus că este normal pentru pacienţii cu leziuni cerebrale. La 
urma urmei, nu crezi că dacă nu este Laura am fi aflat până acum?, spuse Don. Am 
stat lângă ea cinci săptămâni! 

— Probabil ai dreptate, spuse Lisa şi-l îmbrăţişa strâns pe tatăl ei. Mulţumesc pentru 


că m-ai liniştit, spuse ea şi urcă treptele să meargă la culcare. 

0, Doamne, ascultă-mă. Te rog nu mi-o lua pe Laura, Doamne. Inima mea este împovărată astăzi. Te 
rog, nu lăsa să fie adevărat Inima mea este disperată înaintea Ta. Mă pot sprijini doar pe Tine pentru ca 
să capăt putere. Ar fi mai mult decât aş putea suporta. Ştiu că nu eşti un Dumnezeu plin de cruzime - ce 
scop ar putea exista pentru aceasta? Să mă înşele oare inima? Să nu-mi cunosc oare propria fiică? O, 


Doamne, ajută-mă. Doar pe Tine Te am. Te rog, dă-mi-o pe Laura înapoi. 
DIN DURNALUL DE RUGĂCIUNE AL LUI SUSIE. 


Don şi Lisa merseră la Spectrum împreună în dimineaţa următoare, dar nu aduseră în 
discuţie conversaţia pe care o avuseseră în seara precedentă. Lisa îşi dădea silinţa să 
se convingă că nu are motive să se îndoiască. La puţin timp după sosirea lor, Paul 
Johnson îl sună pe Don şi îl întrebă dacă ar putea veni în dimineaţa aceea împreună cu 
Jim să stea de vorbă. Don le spuse să vină în jur de zece. Se întâlniră în parcare. Puțin 
mai târziu, Don se întoarse singur. 

— Despre ce a fost vorba?, întrebă Lisa. 

— Ieri, când erai plecată, Jim şi Mikki au venit să ia cina cu noi. Când Aryn a adus-o 
pe Laura acolo, în 

! căruciorul cu rotile, li s-a părut că nu seamănă deloc cu ea. 

Gândurile l-au ţinut treaz pe Jim aproape toată noaptea, ' aşa că a vorbit cu Paul 
despre asta şi au hotărât să vină în 

dimineaţa aceasta să stea de vorbă cu mine. Jim m-a tot 

întrebat dacă sunt sigur că este Laura, pentru că el crede 

că nu este ea. 

— Ce le-ai spus? 

Lisa se străduia să rămână calmă, dar în sinea ei intrase în panică. Un simțământ 
ciudat îi strângea stomacul. 

— Am spus: „Oameni buni, nu credeţi că-mi cunosc şi eu fiica? Bineînţeles că este 
ea." Dar Jim a insistat foarte mult, aşa că i-am spus că voi face tot ce-mi stă în puteri 
să dovedesc că este Laura. 

După confruntarea cu prietenii săi în parcare şi conversaţia avută cu Lisa în noaptea 
precedentă, Don se simţea amorțit, cuprins de un sentiment pe care nu-l putea descrie. 
— Sunt de acord. Trebuie să facem ceva să fim siguri. Ai vorbit cu mama despre 
asta?, spuse Lisa. 

— Nu, dar cred că ar trebui să vorbesc cu ea imediat. In timp ce Don vorbea cu Lisa, 
sosi şi Susie la centru. 

Se apropie de ei cu faţa schimonosită de îngrijorare. 

— Vă întrebaţi dacă este sau nu Laura, aşa-i? întrebă ea. 

— Jim şi Paul au trecut pe aici. Jim spune că nu crede că fata pe care a văzut-o ieri 
este Laura. Eu şi Lisa am discutat despre ce trebuie să facem pentru a afla ce se 
întâmplă, spuse Don pe un ton liniştitor. 

Susie simţi că i se înmoaie genunchii. 

— La ce te gândeşti?, spuse ea. 

— Ştii cumva cine a identificat victimele la locul accidentului?, întrebă Lisa. Am 
putea să-i sunăm să stăm cu ei de vorbă. 

— Este o idee bună. Bine, mama şi cu mine vom merge acasă şi vom da telefoane 


încercând să dăm de capătul acestei probleme. Cred că tu ar trebui să rămâi 
Confuzie de identitate 


aici. Laura urmează să aibă o şedinţă de terapie şi măcar unul dintre noi ar trebui să 
fie prezent. Lisa fu de acord să rămână. 

— Sună-mă imediat ce afli ceva. 

In timp ce-şi privea părinţii urcând în maşină, un val de anxietate trecu peste Lisa. 
— Grăbiţi-vă, vă rog, strigă ea. 

Lisa rămase în acelaşi loc un timp care i se păru foarte lung, neştiind ce să facă. Prea 


multe întrebări, prea multe întrebări la care nu vreau să mă gândesc. Știu că trebuie să intru 
şi Să fiu lângă ea la următoarea şedinţă de terapie. Vreau să fiu lângă ea, oricine ar fi. Chiar 
dacă fata aceasta nu era Laura, Lisa ajunsese să o îndrăgească. Nu vreau să creadă că 
am abandonat-o pur şi simplu. Lisa se plimbă prin parcare, tremurând din tot trupul. Dar 
cine este? Dacă nu este sora mea, i-am produs oare suferință emoţională strigând-o pe un 
alt nume şi purtându-ne ca şi când am fi fost familia ei? Familia ei. Dacă este Whitney, se 
întreabă probabil de ce nu este familia ei aici. Nu ştiu ce să fac. 

Cu toate că le spusese părinţilor ei că nu va vorbi cu nimeni despre asta, Lisa o sună 
pe prietena ei, Deb, care ra consilier. 

— Trebuie să-ţi spun ceva şi ştiu că ţi se va părea incredibil, dar pur şi simplu nu ştiu 
ce să fac în momentul acesta. 

Lisa îi spuse versiunea scurtă a povestirii şi auzi jn oftat când ajunse la partea în care 
spuse că avea „lotive să creadă că Laura era, de fapt, altcineva. Deb îşi recapătă 
repede controlul de sine şi reuşi să o liniştească De Lisa. Ii spuse şi că trebuia să stea 
cu „Laura" până la 

soluţionarea tuturor întrebărilor. Lisa îi mulţumi prietenei ei, încercă să-şi recapete 
stăpânirea de sine şi intră în centru, îndreptându-se spre salonul Laurei. In timp ce 
făcea aceasta, îşi sună părinţii, dar niciunul dintre ei nu-i răspunse. De ce durează atât 
de mult?, se întrebă ea. 

Programul zilei pentru Laura începu cu fizioterapie. Terapeutul luă mingea de plajă, i- 
o dădu Laurei şi spuse: 

— Aruncă mingea spre sora ta. 

Inima Lisei se strânse. Nu este bine. Este posibil să nu fiu sora ei. Dacă nu sunt, oare ce se 
petrece acum în mintea ei? Cât de confuză trebuie să fie... In exterior, Lisa zâmbi şi îşi ridică 
braţele: 

— Aruncă mingea la mine, spuse ea. 

In tot timpul şedinţei, Lisa nu o strigă pe fata din scaunul cu rotile pe nume. Nu se 
putea convinge să-i spună Laura. Şi nu i se părea potrivit nici să o strige Whitney. 
Când Don şi Susie sosiră la Spectrum, Lisa părăsi şedinţa de terapie pentru câteva 
momente, să poată vorbi cu ei. 

— Ei bine?, spuse ea. 

— Am vorbit cu unul dintre cei care au ajutat la identificarea cadavrelor la locul 
accidentului. 

Vocea lui Don se stinse. 

— ŞI?, întrebă Lisa. Don suspină adânc. 

— Este loc de îndoială. Lisei îi veni să verse. 


— Ce ar trebui să facem acum? 

— Nu sunt sigur. Vom vorbi cu cei de aici, de la centrul Spectrum, şi îi vom întreba 
ce ar trebui să facem pentru a fi siguri de identitatea ei, spuse Don. 

Susie rămase tăcută. 

Lisa simţea că i se învârte capul. Se întoarse la fata din scaunul cu rotile. Şedinţa de 
terapie era pe sfârşite. Ii mulțumi terapeutului şi împinse căruciorul înapoi în camera 
ei. In timp ce mergeau pe coridor, Lisa făcu un ocol printr-un colţ mai retras şi se opri. 
Merse în faţa scaunului ca să o poată privi pe fată în ochi. Privind în jos, Lisa spuse: 
— Te-ai descurcat foarte bine astăzi. Sunt foarte mândră de tine. Te 
străduieşti cu adevărat să te faci bine şi lucrul acesta îmi produce multă bucurie. 


— Mulţumesc. 

— Pot să te întreb ceva? Fata dădu din cap afirmativ. 

— îmi poţi spune numele tău? 

— Whitney. 

— Da, foarte bine. E foarte bine. Şi poţi să-mi spui numele părinţilor tăi? 

— Cerak. 

Lisa simțea că i se pune un nod în gât. 

— Este acesta numele tău de familie? 

— Da, spuse fata cu vocea ei şoptită. 

— Îmi poţi spune numele părinţilor tăi? Vocea Lisei se frânse şi se lupta cu lacrimile. 
— Newell şi Colleen. 

— Grozav. Te descurci minunat. Sunt foarte mândră de tine, spuse Lisa. 

Şi în momentul acela toate îndoielile ei din noaptea trecută au fost confirmate. Fata de 
care avuseseră grijă în ultimele cinci săptămâni nu era sora ei. Reacția ei față de 
această descoperire teribilă o surprinse. Nu o simțea ca pe un cuțit în inimă. în 
schimb, ştia cât de prețioasă fusese această conversație scurtă şi alese să o prețuiască. 
Simţea o legătură cu această fată. Toate lucrurile ciudate pe care Whitney le spusese 
în ultimele zile aveau acum sens. Lisa împinse scaunul cu rotile pe coridor până la 
salon. Câteva minute mai târziu, o asistentă veni să o ia pentru următoarea şedinţă de 
terapie. Lisa plecă să-şi caute părinţii. 

— Mi-a spus că numele ei este Whitney Cerak, spuse Lisa. 

Abia se abţinea să nu leşine când rosti: 

— Şi mi-a mai spus că numele părinților ei sunt Newell şi Colleen. 

Don simţi cum amorţeşte. 

— Acum se cam clarifică totul, nu-i aşa?, spuse el. Laura nu avea de unde să ştie 
asta. 

Susie îi prinse braţul şi începu să plângă. 

— Aşa cred şi eu. Aşadar, care este următorul pas?, întrebă Lisa. 

— Trebuie să vorbim cu Cindy Barrus pentru confirmare şi să-i chemăm aici 
pe părinţii adevăraţi cât putem de repede, spuse Don. 

— Nu pot să cred că se întâmplă asta, spuse Susie. Pur şi simplu nu pot să cred. 

1% 

Don şi Susie merseră direct în biroul lui Cindy, în timp ce Lisa aşteptă pe o bancă pe 
coridor. In timp ce Don şi Susie se apropiară de uşa lui Cindy, trecură pe lângă 
„Laura" care lucra cu un terapeut la barele paralele. 

— Laura, spuse terapeutul. A fost grozav! Poţi să le arăţi părinților tăi ce ai făcut? 
Don şi Susie o auziră pe „Laura" murmurând: 

— Nu sunt ai mel. 

Are dreptate, se gândi Don. Are atâta dreptate, binecuvântat fie-i sufletul! 

Bătură la uşa lui Cindy şi intrară înăuntru. Cindy stătea în picioare lângă birou. 

— Don şi Susie, mă bucur să vă văd. Ce pot face pentru voi?, spuse ea. 


— Cindy, spuse Don încet, nu suntem siguri că fata aceasta este Laura. 

Cindy suspină scurt, se aşeză pe scaun şi îşi duse mâna 

la piept. 

— Multe lucruri ne fac să credem că nu este Laura. Cred că trebuie să facem 
identificarea acestei fete. Poate amprentele sau altceva, spuse Don. 

Cindy păli. 

— Da, să vedem dacă putem face asta. 

— Acasă, mai devreme, am găsit certificatul de naştere al Laurei, dar are doar 
amprenta piciorului pe el, spuse Don. 

— Aceasta ar putea fi o problemă, spuse Cindy. Nu putea încă pricepe ceea ce tocmai 
îi spuseseră. 

- Dar fişe dentare? Ar fi utile?, întrebă Don. 

— Absolut, spuse Cindy. Cunosc un dentist care cred că s-ar putea ocupa de asta. 
Toţi trei priviră la ceas. 

— Este aproape ora cinci, spuse Don. Dacă vrem să facem asta, probabil ar trebui 
să începem imediat. Ai cumva o carte de telefoane? Nu ştiu numărul dentistului nostru 
pe dinafară. 

— Da, bineînţeles. 

Cindy îi dădu lui Don cartea de telefoane. Don sună dentistul, care îl asigură că se va 
îngriji de tot. 

Câteva minute mai târziu, Don şi Susie părăsiră biroul lui Cindy pentru a merge acasă. 
Cindy promisese să-i sune de îndată ce avea raportul dentistului. 

— Ar trebui oare să trecem pe la salon să o vedem?, întrebă Don. 

In timp ce rostea întrebarea, amândoi ştiură răspunsul. Amândoi erau convinşi că 
raportul dentar va confirma ceea ce ei deja simțeau că este adevărat. Tot 
comportamentul ciudat, toate micile schimbări pe care le puseseră pe seama 
accidentului începură să le treacă din nou prin faţa ochilor. în timp ce mergeau pe 
coridor spre intrarea principală, Susie strânse mâna lui Don. 

— Când am văzut-o în salonul acela de terapie... Vocea i se stinse. înghiţi în sec, în 
timp ce faţa îi era 

brăzdată de lacrimi. 

— Când am văzut-o acolo, încă mi se părea căseamănă cu Laura. 

— Şi mie, Suz, spuse Don. Şi mie. 

Sunt oare încercată, Doamne? Fie să ies biruitoare prin puterea Ta. Ajutâ-mă să mă gândesc la căile 
Tale ziua şi noaptea, şi să găsesc odihnă ştiind că Tu detii controlul. Tu-mi asculţi rugăciunile, Tu îmi 
cunoşti dorinţele, Doamne. Umple-mâ cu pace, ca să pot fi mulţumită de hotărârea Ta. Doamne, ştiu că 


nu eşti un Dumnezeu crud. Mă lupt cu sentimente negative. Tu eşti întotdeauna cu mine. Cât oare mai 
pot îndura? Doar Tu ştii. Doamne, ridicâ-mă astăzi! 

„Binecuvântaţi, popoare, pe Dumnezeul nostru! Faceţi să răsune lauda Lui! El ne-a păstrat sufletul cu 
viață şi n-a îngăduit să ni se clatine piciorul. Căci Tu ne-ai încercat, Dumnezeule, ne-ai trecut prin 
cuptorul cu foc, ca argintul. Ne-ai adus în lat şi ne-ai pus o grea povară pe coapse. Ai lăsat pe oameni 
să încalece pe capetele noastre, am trecut prin foc şi prin apă: dar Tu ne-ai scos şi ne-ai dat belşug." 
(Psalmul 66:8-12) 

Astăzi, Doamne, mă voi refugia la Tine. 

DIN JURNALUL DE RUGĂCIUNE AL LUI SUSIE, MARŢI, 30 MAI 2006 

„Binecuvântat să fie Dumnezeu, Tatăl Domnului nostru lisus Christos, care, după îndurarea Sa cea 
mare, ne-a născut din nou prin învierea lui lisus Christos din morţi la o nădejde vie şi la o moştenire 
nestricăcioasă şi neîntinată, şi care nu se poate veşteji, păstrată în ceruri pentru voi. Voi sunteţi păziţi de 
puterea lui Dumnezeu, prin credinţă, pentru mântuirea gata să fie descoperită în vremurile de apoi! în ea 
voi vă bucuraţi mult, măcar că acum, dacă trebuie, sunteţi întristaţi pentru puţină vreme, prin felurite 
încercări, pentru ca încercarea credinţei voastre, cu mult mai scumpă decât aurul care piere şi care 
totuşi este încercat prin foc, să aibă ca urmare lauda, slava şi cinstea, ia arătarea lui lisus Christos, pe 
care voi să-L fi văzut, credeţi în El fără să-L vedeţi şi 

Jă 


vă bucurati cu o bucurie negrăită şi strălucită pentru că veţi dobândi, ca sfârşit al credinţei voastre, 
mântuirea sufletelor voastre." (1 Petru 1:3-9) 
VERSETUL 8, SUBLINIAT MAI SUS, ERA VERSETUL BIBLIC PREFERAT AL LAUREI 


în fiecare noapte, de la întoarcerea din Fort Wayne, familia Van Ryn luase masa 
împreună în cantina de la Spectrum. în majoritatea serilor, cineva de la biserica lor sau 
un prieten le aducea hrană şi mâncau împreună. 

Dar nu şi în seara aceasta. 

LEON AO CS 

Don îşi sunase amândoi fiii şi le spusese că familia urma să cineze acasă. Nici Kenny, 
nici Mark nu întrebară de ce, fapt care îl bucură pe Don. Nu dorea să le creeze 
impresia că s-a întâmplat ceva rău şi, cu siguranţă, nu voia să le dea vestea prin 
telefon. 

La puţin timp după ce el, Susie şi Lisa sosiră acasă, 

Susie întrebă: 

— Nu ar trebui oare să-l suni pe Mike să aducă mâncarea aici, în loc să meargă 
la centru? 

Mike DeVries şi familia lui urma să aducă cina în seara aceea. Prieteni vechi ai 
familiei Van Ryn, abia aşteptaseră să petreacă timp cu Laura pentru prima dată de 
când familia se întorsese în Grand Rapids. 

— Al dreptate, am uitat de asta, spuse Don. 

II sună pe Mike şi-l rugă să aducă mâncarea la ei acasă, nu la Spectrum. Când Mike 
întrebă de ce, Don abia putu rosti motivul. 

— S-a întâmplat ceva. Se opri un moment să-şi adune gândurile, apoi continuă: 


Suntem aproape siguri că... fata de care am avut grijă nu este Laura. 

Don putu simţi şocul în vocea prietenului său. Când Mike întrebă dacă putea să mai 
facă ceva pentru ei, Don 

spuse: 

— Ai putea aduce mâncarea tu însuţi în seara asta, singur, şi să rămâi puţin cu noi? 
Aş aprecia compania ta în momentele acestea, dacă nu te superi. 

Mike spuse că soseşte imediat. 

Don îşi privi ceasul după ce închise telefonul. Se aşeză pe un scaun dintr-un colţ al 
încăperii; Susie stătea lângă 

el pe canapea, iar Lisa stătea în cealaltă parte a camerei, 

într-un balansoar. 

— Deci, cum vom reacționa în această situație?, 

întrebă Lisa. 

Toți trei se luptau cu emoțiile. Ultimele două zile fuseseră extrem de tensionate, pe 
măsură ce misterul identității fetei din spital li se dezvăluise, un mister de existența 
căruia niciunul dintre ei nu fusese conştient. Fata despre care ei crezuseră că este 
Laura era, de fapt, Whitney Cerak. Şi asta însemna... Niciunul dintre ei nu putea rosti 
cu voce tare grozăvia pe care o ştiau adevărată. Doreau să aştepte până la sosirea 
întregii familii. 

Susie spuse foarte încet: 

— Cred că niciunul dintre noi nu vrea să vorbească despre asta. Oftă. Aş vrea să nu 
fie nevoie să facem aşa 

ceva. 

Stând în living cu Don şi Lisa, aşteptând să dea vestea aceasta groaznică fiilor ei, îşi 
aminti de o altă zi din urmă cu cinci ani. In ziua aceea trebuise să le spună lui Mark şi 
Kenny că Matt Van Ryn, vărul lor în vârstă de douăzeci de ani şi o fată pe nume 
Mylissa, o prietenă apropiată, muriseră într-un accident similar. Maşina lor fusese 
lovită de un camion, nu departe de tabăra biblică din peninsula nordică. Susie nu voia 
să-şi vadă fiii trecând prin aceeaşi 

suferinţă. 

— Nu ştiu dacă putem plănui cu adevărat cum să le dăm vestea, altfel decât să le 
spunem pur şi simplu, spuse 

Don. 

Ochii lui erau roşii şi umflaţi. Se opri, îşi recapătă stăpânirea de sine şi se rugă în 
taină: Doamne, ajută-mă. 

Dă-mi cuvintele potrivite să le transmit vestea aceasta băieților mei. 

Mike sosi la scurt timp, cu mâncarea în braţe. II îmbrățişa pe Don şi îi spuse cât de 
mult deplânge pierderea lui. Susie şi Lisa merseră spre bucătărie, şi Mike le îmbrăţişa 
şi pe ele, în timp ce lacrimile îi curgeau pe obraji. Băieţii sosiră acasă la puţină vreme 
după aceea. 

— Hei, băieţi, spuse Don, puteți veni în living? Trebuie să vorbim ceva cu 
Vol. 

Kenny şi Mark păşiră înăuntru, vădit nedumeriţi. Priviră la Susie şi la Lisa şi îşi 
dădură seama că se întâmplase ceva rău. 

— Ce s-a întâmplat?, întrebă Kenny. S-a întâmplat ceva cu Laura? 

— Luaţi loc, băieţi. Despre asta vrem să vorbim, spuse Don. 


— Ce? Ce se întâmplă?, întrebă Mark. Don îşi căută cuvintele. 

— In seara aceasta am aflat că fata de la spital nu este Laura. Laura a murit în 
accident împreună cu Brad şi ceilalți tineri. 

De îndată ce rosti cuvintele acestea, greutatea însemnătăţii acestei veşti lovi din plin 
întreaga familie. începură să curgă lacrimi printre strigăte: „Nuuuu, este imposibil!" 
Don inspiră adânc, se luptă să-şi recapete stăpânirea de sine, apoi continuă: 

— Ştiţi bine că nu v-am spune acest lucru dacă nu am fi siguri că este adevărat. Chiar 
acum se face o analiză a amprentei dentare pentru confirmare. Ne vor suna să ne dea 
rezultatele, dar noi deja cunoaştem răspunsul. 

Continuă, explicând cât putea de bine ce se întâmplase în ultimele două zile. 

— Nu, nu, nu, ştiu că este Laura. Ştiu că este ea. Îmi cunosc propria soră! Cum este 
posibil să se fi întâmplat aşa ceva?, spuse Mark. 

— îmi pare foarte rău. 

Vocea lui Don se frânse când rosti aceste cuvinte. 

— Laura nu a supravieţuit accidentului. 

Familia se îmbrăţişa. Susie se simţea frântă, nu doar pentru pierderea fiicei ei, ci 
pentru durerea pe care o simțeau acum copiii ei. Toate emoţiile înăbuşite din ultimele 
cinci săptămâni, toate temerile şi cel mai teribil coşmar deveniseră realitate. Laura 
Van Ryn, şi nu Whitney Cerak, murise pe 26 aprilie, alături de Brad Larson, Betsy 
Smith, Laurel Erb şi Monica Felver. 

Copleşit de durere, Don căzu în genunchi pe podea, plângând cu suspine. 

— Am nevoie de voi toţi ca să pot trece prin asta, strigă el cu voce tare. Vom avea 
toţi nevoie unul de celălalt. Toţi se îmbrățişară şi plânseră împreună pe podea. 
Din nou, Mark şi Kenny întrebară: 

— Cum s-a putut întâmpla aşa ceva, tată? Este vreo şansă ca fişa dentară să 
dovedească faptul că vă înşelaţi, şi este Laura? 

— Nu. Nu cred. 

— Nu pot să cred nimic până când nu primim veştile de la dentist. Nu pot să cred că 
nu este Laura, spuse Mark. 

— Ştiu, fiule. Ştiu, răspunse Don. 

Băieţii îi interogară mai departe pe Don, Susie şi Lisa. După o vreme, se liniştiră şi 
merseră toţi în bucătărie. Mike întrebă: 

— Vreţi careva să gustaţi din mâncarea pe care am adus-o? 

Din tonul vocii lui, Don ştiu că lui Mike îi venea greu să întrebe. Nimeni nu avea 
poftă de mâncare. 

— îți mulţumim atât de mult că ai fost alături de noi, Mike, spuse Don. După alte 
câteva îmbrăţişări cu lacrimi, Mike rosti o rugăciune pentru familie şi se retrase. 
Familia Van Ryn se aşeză din nou în living, aşteptând apelul de la Spectrum prin care 
urma să li se aducă la cunoştinţă raportul dentistului. 

— Nu pot să stau aici nemişcată, spuse Lisa. Hai să ieşim afară să aruncăm la coşul 
de baschet. 

Toţi fură de acord. Lisa şi fraţii ei aruncară cu mingea de baschet la coş, în timp ce 
Don şi Susie stăteau pe leagănul de pe verandă şi priveau. După câteva jocuri, familia 
hotărî să iasă la plimbare pe aleea casei lor. In timpul plimbării, Don spuse: 

— Mi-ar prinde bine o înghețată. 

— Şi mie, căzură toţi de acord. 

Urcară în maşină şi merseră la cofetăria din apropiere. In timp ce-şi mâncau îngheţata, 


Lisa se gândi: Am nevoie de asta. Trebuie să fac ceva normal, ceva ce facem mereu în 
familia noastră. Aveam nevoie să joc baschet. Aveam nevoie să vin aici şi să mănânc 
înghețată. Oftă prelung. Fuseseră cinci săptămâni lungi. 

— Hei, Mark, îi spuse Lisa fratelui ei, îţi aminteşti că, atunci când eram mici, Laura 
obişnuia să comande acelaşi 

lucru ca tine când ieşeam să mâncăm, doar ca să te scoată din sărite? 

Izbucniră cu toţii în râs. 

— Probabil aceasta este singura răutate pe care a făcut-o în viaţa ei, spuse Susie. 
Fata noastră habar nu avea cum să fie răutăcioasă. Era mereu atât de bine dispusă şi 
fericită. 

— O, mă făcea mereu să râd, spuse Lisa. Spunea cele mai amuzante bancuri cu 
blonde. 

Cu cât familia vorbea mai mult despre Laura, cu atât li se părea că o simțeau mai 
aproape. Şi asta le făcea bine. 

— Da, dar nu a rostit nici măcar o singură vorbă răutăcioasă despre cineva. 
Niciodată, spuse Don. 

îmi va lipsi atât de mult'., se gândi el. 

Când se întoarseră acasă, Don ieşi pe peluza din fața casei cu telefonul mobil şi sună 
pe numărul de acasă al lui Aryn, din Detroit. îi venea greu să dea acest telefon. 
Răspunse Jim, tatăl lui Aryn. Trecuse pe la Aryn pe acasă să-l ajute cu zugrăvitul. Ca 
şi în noaptea accidentului, Aryn nu era acasă. 

— Am să-ţi spun ceva şi ai face bine să cobori de pe 

scară. 

Don se opri o clipă, apoi continuă: 

— S-a făcut o greşeală. Fata din spital nu este Laura. Laura a murit în accident. 

Jim nu-şi putea crede urechilor. începu să plângă tare şi să întrebe cum de era posibil 
aşa ceva. Atât Jim, cât şi Trixie veniseră de multe ori la spital în ultimele cinci 
săptămâni. Fuseseră foarte apropiaţi de Laura şi o priveau 

deja ca pe nora lor. încă nevenindu-i să creadă, Jim spuse că va încerca imediat să dea 
de Aryn. 

Aryn îl sună înapoi pe Don într-o oră. La telefon, vocea lui era frântă, cuvintele abia 
se înțelegeau. 

— Nu, nu, nu, spuse el. Este Laura. Ştiu că este Laura. Dacă este cineva care să 
ştie că este Laura, eu sunt acela. 

— îmi pare rău, spuse Don, luptându-se cu lacrimile. Nici nouă nu ne vine să 
credem, dar este adevărat. Aşteptăm raportul dentistului criminalist, dar deja 
suntem aproape siguri că nu este Laura. 

— Nu, nu, nu. Este imposibil să fie adevărat. Este imposibil să nu fie Laura. 

— Aryn, îmi pare atât de rău. Mi-aş dori să nu fie adevărat. Nu pot să-ţi spun cât de 
mult mi-aş fi dorit să nu fie adevărat. 

Printre lacrimi, cei doi mai vorbiră o vreme. Era cel mai dificil apel telefonic pe care 
Don îl dăduse vreodată. 

închise şi intră din nou în casă. Câteva minute mai târziu, sună din nou telefonul. Era 
Cindy, de la Spectrum. 

— Don, spuse ea. îmi pare extrem, extrem de rău. Fişa dentară a Laurei nu este 
compatibilă. Nu este ea. 

— Mulţumim, Cindy. Ştiam deja că acesta va fi rezultatul. înseamnă că fata 


din spital este Whitney Cerak, spuse el. 
— Probabil că da. Ne vom asigura... Făcu o pauză, îmi pare teribil de rău că trebuie 
să-ţi dau o astfel de veste. 


— Este în regulă. îți mulţumesc din nou că te-ai îngrijit de tot. 
< 

închise telefonul şi se întoarse spre restul familiei. Cu voce stinsă spuse: 

— Cindy a spus că dentistul a confirmat că nu este Laura. 

Un alt val de emoție puternică trecu peste ei, deşi se aşteptaseră la acest rezultat. 

Pe când se urcă în pat în seara aceea, Lisa se gândi. Mă întreb ce face Whitney. Timp 
de cinci săptămâni ea şi familia ei o iubiseră şi o îngrijiseră pe această fată. 
Descoperirea că nu era cea pe care ei o crezuseră nu schimba faptul că doreau ca ea să 
părăsească patul de spital şi să se însănătoşească. în timp ce Lisa se gândi la Whitney, 
se rugă pentru ea, cum făcuse şi în ultimele cinci săptămâni. 

Singura diferenţă era acum numele pe care I-a rostit pentru fata pe care o crezuse a fi 


sora ei. 

Miercuri, 31 mai 2006, ora 1:00 

„lisus Christos este Acelaşi ieri, azi şi în veac." Ceea ce pentru noi este un şoc nu este o surpriză pentru 
Cel care ne-a creat. Avem veşti rele să vă aducem astăzi. Inimile noastre suferă după ce am aflat că 
fata de care am avut grijă în ultimele cinci săptămâni nu a fost iubita noastră Laura, ci o colegă de-a ei 
de la Taylor, Whitney Cerak. La locul accidentului s-a făcut o greşeală de identificare şi asemănarea 
dintre cele două fete este izbitoare. Tipul lor corporal este similar, culoarea părului şi textura lui, 
trăsăturile feţei, etc. în ultimele zile, pe când Whitney devenea din ce în ce mai conştientă de mediul 
înconjurător, a început să facă şi să spună unele lucruri care ne-au făcut să ne întrebăm dacă este sau 
nu Laura. leri, am vorbit cu personalul de la Spectrum şi am început demersurile pentru identificare. 
Acum ştim fără urmă de îndoială că este Whitney. 

208 

209 

CONFUZIE DE IDENTITATE 

Familia Cerak a venit din Gaylord şi am avut privilegiul să ne întâlnim cu ei în dimineaţa aceasta. în timp 
ce discutam unii dintre paşii pe care trebuie să-i facem în următoarele câteva zile, am putut să le 
împărtăşim şi unele dintre progresele lui Whitney, la care am fost martori. Ne simţim trişti şi bucuroşi de 
turnura pe care au luat-o lucrurile. Noi vom jeli plecarea Laurei dintre noi şi ne va fi teribil de dor de 
inima ei duioasă şi de drăgălăşenia ei. Ne bucurăm alături de familia Cerak, care mai au parte de timp 
pe pământul acesta cu cea care le este fiică, soră, iubită. Vrem să vă mulţumim pentru rugăciunile 
voastre din ultimele săptămâni pentru familia noastră şi pentru celelalte famHii. lubirea şi susţinerea 
voastră au fost uimitoare. Sperăm că familia Cerak va posta mai departe pe acest blog în numele lui 
Whitney, pentru a ne ruga în continuare pentru ei şi pentru recuperarea lui Whitney. Vă rog, accesaţi 
mai departe acest site şi vă vom ţine la curent cu privire la ce se întâmplă. Vom folosi acest site şi 
pentru a comunica planurile noastre pentru serviciul memorial ţinut pentru Laura. Sperăm ca acesta să 
aibă loc duminica viitoare. Vă muLţumim din nou pentru susţinerea pe care ne-aţi arătat-o. Sperăm că 
vă veţi ruga mai departe. Dumnezeul nostru este bun şi este mai departe ajutorul, călăuza şi 
mângâierea noastră. 

Drăguţă, te iubim! 

MESA: POSTAT PE BLOG DE LISA VAN RYN 

Miercuri, 31 mai 2006, ora 15:15 

Serviciul memorial al Laurei este programat duminică, k iunie la ora 15. Va fi continuat cu o recepţie 
care se va ţine la Kentwood Community Church. 

MESAJ POSTAT PE BLOC DE LISA VAN RYN 

Laura Jean Van Ryn 

Aceasta este ultima mea scrisoare pentru tine. în ultimele 35 de zile inima şi mintea mea au trecut prin 
mai mult decât ar trebui să cunoască vreodată un om. îmi pare rău, Laura, că nu am ştiut că nu eşti tu. 
Simt că eu ar fi trebuit să ştiu. Laura, am pLâns şi te-am jelit atât de mult. Ai fost o femeie extraordinară 
care mi-a câştigat inima ca nimeni altcineva. Abia aşteptam să fiu din nou cu tine. îmi este greu să mă 
gândesc la ziua care a marcat sfârşitul relaţiei noastre: 26 aprilie a fost cea mai rea zi din viaţa mea şi 
30 mai, ziua în care relaţia noastră s-a încheiat. Inima mea te va iubi veşnic. Nu am avut suficient timp 


să fiu cu tine aici, pe pământ. Unde să mă îndrept acum?... DIN ULTIMA SCRISOARE A LUI ARYN PENTRU 
LAURA. EL I-A SCRIS ZILNIC ÎN CELE CINCI SĂPTMÂNI ALE COMEI „LAUREI". 

Joi, 1 iunie 2006 

„Prin credinţă a adus Avraam jertfă pe Isaac... Căci se gândea că Dumnezeu poate să învie chiar şi din 
morţi: şi, drept vorbind, ca înviat din morţi l-a primit înapoi." (Evrei 11:17,19) 

în timp ce mergeam spre Crand Rapids, nu-mi puteam scoate acest verset din minte. Nu credeam că 
sora mea se află la spital; eram sigură că este o greşeală. Când am păşit în salonul spitalului, am fost 
şocată şi copleşită de bucurie. 

Curând după ce am văzut-o pe Whitney, familia noastră s-a întâlnit cu familia Van Ryn şi bucuria a fost 
umbrită de tristeţea pe care o simţeam pentru durerea lor. Este dificil, pentru că bucuria noastră este 
durerea lor. Familia Van Ryn s-a purtat extraordinar cu Whitney şi suntem binecuvântaţi că, deşi nu s-a 
aflat în grija noastră, ea a avut parte de cea mai atentă îngrijire din partea lor. Totuşi, suntem conştienţi 
de durerea pe care ei o simt acum şi inima noastră plânge pentru ei. între familiiLe noastre s-a stabiLit o 
legătură foarte strânsă şi privim cu toţii la Dumnezeu pentru depăşirea acestor momente. 

Whitney a început să ne spună pe cine vrea să vadă, începând cu tata (care tocmai se întorcea din New 
York împreună cu grupul de tineri). Ne-a cerut întruna să-l sunăm şi când a vorbit cu el i-a spus că-l 
iubeşte şi-l roagă „să vină". 

MESA] POSTAT PE BLOG DE CARLY CERAK 

213 


CONFUZIE DE IDENTITATE 

Newell închise telefonul înmărmurit, nevenindu-i să creadă. Colleen tocmai îl sunase 
de lângă patul de spital al lui Whitney, confirmând că fiica pe care o crezuseră moartă 
trăia. S-a aşezat, şi-a trecut mâna prin păr şi şi-a spus: 

— Trebuie să merg acasă. Trebuie să merg acasă la Whitney. Acum!, strigă el de unul 
singur. Şi trebuie să spun cuiva despre asta! 

Newell dusese un grup de liceeni din ultimul an la o biserică din New Jersey, la 
patruzeci de mile de Manhattan. Sora lui, Joan, şi soţul acesteia păstoreau biserica de 
acolo. Joan şi familia ei erau deja treji când Newell bătu la uşa apartamentului lor 
câteva minute după ora şapte. Deschise uşa şi-l privi pe Newell cu neîncredere. 

— Trebuie să vorbesc cu tine, spuse el, făcându-i semn să iasă afară. 

— Ce s-a întâmplat?, spuse ea. Arăţi de parcă ai fi văzut o stafie. 

— Nu ştiu cum să-ţi spun asta, dar tocmai am vorbit la telefon cu Colleen şi, Joan, 
Whitney este în viaţă! 

Privirea sorei lui îi spuse lui Newell că ea tot credea că el văzuse o stafie. Citea în 
ochii ei că nu pricepea ce îi spune. 

— Nu, nu, nu, nu înţelegi. Cei care au identificat cadavrele la locul accidentului au 
făcut o greşeală. Fata pe care am îngropat-o nu era Whitney. Ea este în viaţă şi este 
internată acum la un spital din Grand Rapids, spuse el. 

Joan lăsă să-i scape un țipăt şi căzu la pământ. 

— Nu pot să cred! 

Newell îngenunche lângă sora lui şi o îmbrăţişa. Au rămas aşa vreme îndelungată. 
Soţul lui Joan, Andrew, ieşi din apartament şi spuse: 

— Ce se întâmplă? 

Când Newell îi dădu vestea, reacţia lui a fost similară cu a lui Joan. După ce Newell îl 
convinse pe cumnatul său că Whitney era cu adevărat în viață, spuse: 

— Sper că nu vă supăraţi, dar cred că vom pleca puţin mai repede. 

Călătoria trebuia să mai dureze încă o zi. 

— Glumeşti?!, spuse Joan. Fugi de aici! Acum! Incapabilă să-şi reţină bucuria, ea 


strigă: 

— Whitney trăieşte. Aleluia. Trăieşte! 

în timp ce pleca, Newell o rugă să înceapă să dea telefoane tuturor membrilor familiei 
pentru a le transmite vestea. Bineînţeles, Joan se bucură să facă asta. 

Newell se întoarse la căminul la care erau cazaţi studenţii lui. Privindu-şi ceasul, văzu 
că era doar şapte jumătate. Sosiseră în campus în seara trecută după miezul nopții, şi 
nimeni nu mersese la culcare înainte de ora unu. Vor putea să doarmă în autobuz, se 
gândi el şi merse în aripa unde erau cazate fetele, anunțând. 

— Toată lumea se dă jos din pat acum. Vă aştept la masa din mijlocul campusului. 
Trebuie să vă spun ceva. 

Făcu acelaşi lucru şi în aripa băieților. In timp ce copiii ieşeau împleticindu-se din 
cămine, începură să întrebe: 

— Ce s-a întâmplat? Ce am făcut? Am făcut vreo prostie? 

După ce se strânseseră cu toţii, Newell spuse: 

— Tocmai am primit vestea că s-a făcut o confuzie de identitate în noaptea 


accidentului lui Whitney. Ea nu a murit. Este în viaţă. 
1 

Din cauza şocului, tot grupul fu învăluit de tăcere. în cele din urmă, cineva strigă: 

—— Ce? 

— Am spus că a fost o confuzie când au fostidentificate victimele în 
noaptea accidentului lui Whitney. Ea nu a murit. Este în viaţă şi este internată într-un 
spital din Grand Rapids şi cere să mă vadă. 

— Să mergem!, se auzi un strigăt. 

Unii dintre copii plângeau încetişor. Alţii se ridicaseră şi zâmbeau cu gura până la 
urechi. Curând, toţi plângeau şi se îmbrăţişau. 

— Aşadar, dacă sunteţi de acord, aş vrea să scurtez călătoria noastră cu o zi, spuse 
Newell zâmbind. 

Grupul aprobă şi alergară la camerele lor. Intr-o jumătate de oră autobuzul era plin de 
oameni şi porni la drum cu Newell la volan, cu accelerația la maxim. Abia aştepta să 
ajungă acasă. 

In Grand Rapids, familia Van Ryn merse la spitalul din Spectrum. Cindy Barrus 
aranjase ca familiile să se întâlnească la ora opt dimineaţa. 

— Să mergem toţi cu maşina mea, spuse Don. 

El şi Susie urcară în faţă, iar Lisa, Mark şi Kenny în spate. De pe locul ei din maşină, 
Lisa privi în Jur. Acum încăpem toţi într-o maşină, se gândi ea. Acum suntem doar cinci şi 
putem lua o singură maşină. Dădu din cap şi gândul îi dădu fiori reci. 

Cindy îi aşteptă pe membrii familiei Van Ryn la uşă şi îi conduse într-o sală de 
conferinţe. 

— Ceilalţi au ajuns?, întrebă Susie. 

— Da, au sosit acum ceva vreme. Acum sunt cu Whitney, spuse Cindy. 

Susie văzu lacrimi în ochii lui Cindy. 

Familia Van Ryn intră în sala de conferinţe şi dădu mâna cu asistentul coronerului 
(ofiţer de poliţie judiciară în S.U.A., n.red.) şi cu ajutorul de șerif din Grand County, 
Indiana. Don îi luă pe cei doi oficiali pe coridor şi îi întrebă: 

— Cum a fost posibil să se întâmple aşa ceva? Cum s-a putut face o astfel de 
greşeală? 

Tonul lui nu era acuzator. Dorea pur şi simplu să ştie cum se procedase la 


identificarea victimelor accidentului şi cum fusese confundată Whitney cu Laura. 
— Ei bine, domnule Van Ryn, într-un accident de proporţii cum a fost acesta..., 
începu unul dintre ei. 

Cei doi bărbaţi 1 se păreau lui Don oameni de treabă, dar răspunsurile lor erau bine 
cântărite. Tot ce dorea era să audă o explicaţie. 

— Nu mă aflu aici să învinovăţesc pe nimeni. încerc doar să înţeleg ce s-a întâmplat. 
Cei doi au explicat cum, în haosul de la locul accidentului, salvatorii găsiseră geanta 
Laurei lângă o fată cu părul blond care semăna destul de mult cu fata din poza de pe 
carnetul de conducere din geantă, ceea ce i-a făcut să presupună că era Laura. Mai 
târziu, trei oficiali de la Taylor confirmaseră identitatea tuturor victimelor. 

— Li s-a cerut membrilor celorlalte familii să facă o identificare?, întrebă Don. 

Cei doi nu au putut da un răspuns. 

Toţi trei au mai vorbit timp de câteva minute. Don le-a mulţumit şi s-a alăturat 
familiei sale în sala de conferinţe. S-a aşezat lângă Susie, care părea vizibil tulburată. 
— Eşti bine?, întrebă el. 

— Sper că nu ne dispreţuiesc pentru că ne-a luat atâta timp să ne dăm seama că este, 
de fapt, Whitney. Nici nu pot să-mi imaginez ce le trece prin minte. Probabil cred că 
ne-am legat de ea ca să ne hrănim speranţele deşarte. Mă tem că se vor gândi că am 
încercat să-i ţinem departe de fiica lor, spuse ea. 

înainte ca Don să poată răspunde, Colleen, Carly şi Sandra păşiră în încăpere, urmate 
de Jim Mathis. Susie se apropie de Colleen şi o îmbrăţişa. De îndată, putu simţi cum 
teama 1 se risipeşte. Ii şopti lui Colleen la ureche: 

— Mă bucur atât de mult pentru tine. 

Cuvintele ei o făcură pe Colleen să izbucnească în plâns şi o îmbrăţişa pe Susie şi mai 
strâns. 

— Ştim cum te simţi şi ne bucurăm atât de mult că ţi-ai primit fiica înapoi, spuse 
Susie. 

Colleen se dădu înapoi şi o privi pe Susie în ochi: 

— Vreau să-ţi spun că inima noastră suferă pentru voi. 

Susie ştia că şi Colleen înţelegea exact prin ce trece. 

Lisa străbătu încăperea şi o îmbrățişa pe Carly, apoi pe Sandra. înainte ca familia 
Cerak să intre în sala de conferinţe, Lisa simţise un amestec de anxietate şi bucurie. 
La fel ca mama ei, era puţin îngrijorată cu privire la ce va crede familia Cerak despre 
ei. Totuşi, era mai bucuroasă să le spună despre progresele lui Whitney din ultimele 
cinci 

săptămâni şi să le dea ultimele noutăţi despre starea ei. Toată lumea se îmbrăţişa. 
Curând, familiile descoperiră o altă legătură. Jim Mathis condusese o echipă de 
voluntari într-o călătorie misionară în Republica Dominicană cu câteva luni în urmă. 
Mark Van Ryn făcuse parte din grupul acela. 

După ce terminară cu îmbrăţişările şi lacrimile, cele două familii se aşezară faţă în 
faţă la o masă. Don vobi primul: 

— Ştiu ce gândiţi despre noi. Probabil ne consideraţi cei mai mari idioţi pentru că nu 
am fost capabili să ne recunoaştem propria fiică. Este o poveste lungă şi bănuiesc 
că vom avea cândva şansa să vă povestim totul, dar deocamdată vreau să vă asigurăm 
că ni s-a spus că Whitney este Laura şi noi nu am avut motive să ne îndoim de asta. 
Imediat ce ce ne-am dat seama de încurcătură, am vrut să vă chemăm aici. Ne pare rău 


că a durat atât de mult. 

— Vărog, vărog, nu aveţi de ce să vă scuzaţi. Apreciem tot ce aţi făcut pentru 
Whitney în aceste cinci săptămâni, spuse Colleen. 

— A parcurs un drum foarte lung. Ne bucurăm că este din nou lângă familia ei 
adevărată. Ultimul lucru pe care ni l-am dorit a fost să îi creăm confuzie sau să-i 
întârziem recuperarea. Sperăm că nu i-am zăpăcit mintea prea tare. Dar, mai mult 
decât orice, ne bucurăm că v-aţi primit fiica înapoi, spuse Don. 

Colleen îşi duse mâna la piept. Faptul că familia Van Ryn se putea bucura pentru ea în 
timp ce sufereau pentru pierderea lor o impresiona foarte mult. înghiţi în sec şi spuse: 

— Mulţumesc. Şi vă mulţumesc pentru că aţi iubit-o pe fiica noastră ca şi cum ar fi 
fost a voastră în aceste cinci săptămâni. Vreau, de asemenea, să vă spun cât de rău ne 
pare pentru pierderea voastră. Cunoaştem durerea pe care o simţiţi. îmi pare atât de 
rău că a trebuit să treceţi prin toate acestea. 

Don le mulțumi. In sinea sa, acceptase deja adevărul că Laur a murise pe 26 aprilie. 
Nu se simţea mânios pe Dumnezeu pentru că o luase. Atâţia părinţi îşi îngroapă zilnic 
copiii. De ce să cred că Dumnezeu ne-ar scuti pe noi de aşa ceva?, se gândise el întruna în 
ultimele douăzeci şi patru de ore. Şi când le spusese celor din familia Cerak că se 
bucura pentru ei, vorbea serios. Ştia ce înseamnă să supravieţuiască fiica ta unui 
accident în care ar fi fost şanse să-şi piardă viaţa. înţelegea bucuria pe care o simțeau 
ei acum, ŞI el şi familia lui se bucurau sincer împreună cu ei. 

— Probabil nu avem timp să vă punem la curent cu starea ei medicală, şi presupun că 
oricum personalul spitalului se va îngriji de asta. Totuşi, pot să vă spun că îşi urăşte 
gulerul de la gât. Intr-o zi cred că I-a rupt de vreo cincisprezece ori, spuse Don. 

Toţi au izbucnit în râs. 

Pe măsură ce conversaţia continua, o asistentă o luă pe Colleen de braț: 

— Fiica ta întreabă de tine. Colleen zâmbi, sări în picioare şi spuse: 

— îmi pare rău, dar trebuie să plec. Carly şi Sandra o urmară. 

Susie oftă. Acesta este momentul pe care l-am aşteptat pe tot parcursul acestor cinci 


săptămâni, hiomentul în care în 

Intoar lin 
sfârşit mă va recunoaşte. Intinzând mâna, apucă mâna lui Don. O lacrimă îi curse pe 
obraz când îi spuse: 
— Este bine. Aşa trebuie să fie. Sunt recunoscătoare că atunci când a cerut să-şi vadă 


mama, adevărata mamă a fost aici pentru ea. 

CENTRUL MEDICAL SPECTRUM Comunicat de presă urgent. Contact: Bruce Rossman 

Familiile lui Whitney Cerak şi Laura Van Ryn au acceptat să dea împreună următoarea declaraţie de 
presă: 

Experimentăm toată gama de emoţii după aflarea faptului că tânăra care a fost îngrijită la Spectrum 
Health Continuing Center este Whitney Cerak şi nu Laura Van Ryn. Aceste două tinere semănau 
extraordinar de mult ca înălţime, păr, trăsături faciale şi tip corporal. 

Pe măsură ce Whitney a început să se vindece şi a devenit mai conştientă de mediul înconjurător, 
afirmaţiile ei i-au făcut pe membrii familiei Van Ryn să se îndoiască de faptul că ar fi fiica lor, Laura. 
Familia Van Ryn a transmis această îndoială personalului de la Continuing Care, care a iniţiat un 
examen al fişei dentare. Marţi noapte s-a confirmat că fişa dentară a Laurei nu se potrivea cu cea a 
pacientei de la Continuing Care Center. Identitatea lui Whitney a fost confirmată miercuri dimineaţă 
după analiza fişei ei dentare. 

Pe lângă asemănarea în înfăţişare a celor două fete, Laura, Whitney şi familiile lor au o credinţă 
puternică în lisus Christos şi sunt uniţi de iubirea Lui. Familiile noastre se susţin una pe cealaltă în 


rugăciune şi le mulţumim familiilor, prietenilor şi comunităţii pentru rugăciunile lor. Trecem printr-o 
perioadă de tulburare emoţională şi vă rugăm pe toţi să ne respectaţi nevoia de intimitate. COMUNICAT DE 
PRESĂ DAT DE CELE DOUĂ FAMILII PRIN INTERMEDIUL CENTRULUI SPECTRUM PE 1 IUNIE 2006 

Autobuzul bisericii se străduia să păstreze o viteză constantă urcând dealurile din 
Pennsylvania, dar Newell nu slăbea pedala de acceleraţie. Pentru vremea pe care o 
irosea urcând dealurile, compensa la coborâre. Motorul tuşi iar temperatura urcă tot 
mai mult. Newell nu observa şi gonea mai departe. După câteva ore de condus după o 
noapte albă, îl lăsă pe unul dintre ceilalţi bărbaţi să conducă. Se întoarse în spatele 
autobuzului să se odihnească puţin. îşi deschise telefonul şi acesta începu imediat să 
sune: 

— Tată, spuse vocea de la celălalt capăt. 

— Bună, Carly, ce mai e pe acolo? 

— Totul destul de bine. Am aici pe cineva care vrea să-ţi spună ceva. 

Carly îi dădu telefonul şi o voce uşoară, ca o şoaptă spuse: 

— Bună, taţi. Mi-e dor de tine. Vino repede înapoi, spuse Whitney. 

Newell abia se putu aduna să spună: 

— Sunt pe drum, Whit, sunt pe drum. 

închise telefonul şi ochii. Telefonul sună din nou. Era fratele lui Colleen. Apoi fratele 
lui Newell. Apoi alți membri ai familiei. Sună din nou, dar Newell nu recunoscu 
numărul. 

— Bună, Newell Cerak, sunt producătorul lui Diane Sawyer de la ABC News. 
Acesta era primul din numeroasele apeluri telefonice pe care urma să le primească din 
partea jurnaliştilor. Până la urmă, îl întrebă pe producătorul de la showul Today de 


unde făcuse rost de numărul lui de telefon, şi acesta îi spuse: 

— Domnul Frank, care cred că este socrul dumneavoastră, ni l-a dat. 
Newell a sunat-o imediat pe Colleen şi împreună şi-au dat seama că echipele de ştiri 
făcuseră rost de numele părinţilor lor prin anunţurile funerare despre Whitney. Când 
sunase presa, tatăl ei fusese atât de bucuros că Whitney trăieşte, încât dorea să spună 
asta tuturor celor care erau dispuşi să asculte. A dat numărul lui Newell tuturor celor 
care l-au cerut, fără să se întrebe cine îl cerea. Telefonul lui Newell sună continuu în 
timpul călătoriei de întoarcere. Nu putea să se odihnească deloc. 

La puţin timp după ce Newell lăsă pe altcineva să conducă autobuzul, acesta încetini 
pe o zonă aflată în reparaţie. Două benzi deveneau una singură şi traficul care se 
îndrepta spre vest era redirecționat pe una dintre benzile care mergeau spre est. 
Autostrada cu patru benzi deveni un drum cu două benzi, între care se afla un zid de 
beton. Autobuzul se opri la un stop şi în spatele lui se făcu o coloană de maşini. 
Câteva momente mai târziu, motorul tuşi, apoi se opri complet. Se supraîncălzise. 
începură să se audă claxoane. Autobuzul bloca banda care mergea spre vest şi nicio 
altă maşină nu putea trece pe lângă el. 

— Ce s-a întâmplat?, întrebă Newell şi se grăbi spre partea din faţă a autobuzului. 


— Nu ştiu, spuse Dave, şoferul. Avem suficientă benzină. Nu ştiu ce s-a 
întâmplat. 

— Mă duc în spate să verific, spuse Newell. 

Din nefericire, barierele de beton aflate pe ambele părți făceau imposibilă coborârea 
pentru a merge în partea din spate a autobuzului. Newell merse în spate, deschise 

un geam şi ieşi afară coborând pe zidul de beton. Deschise capota din spate a 
autobuzului şi nu ştiu ce să facă. 

— Mi-aş dori să mă fi priceput un pic la mecanică, spuse el. 

împinse de câteva fire şi verifică nişte curele. 

— încearcă acum, strigă el. 

Autobuzul porni imediat. Se pare că motorul se răcise suficient de mult. Newell trânti 
uşa, sări înapoi pe zid, după care doi studenţi îl apucară de braţe şi îl traseră înapoi 
înăuntru. Erau din nou în drum spre Michigan. 

Colleen, Carly şi Sandra nu voiau să plece de lângă Whitney. Merseră cu ea la 
şedinţele de terapie şi făcură cunoştinţă cu Stephanie şi ceilalți care lucraseră cu 
Whitney în ultimele două săptămâni. 

— încercăm să recuperăm timpul pierdut, îi spuse Colleen lui Stephanie. Am 
pierdut prea mult şi nu mai vrem să pierdem nimic de acum înainte. 

Whitney era epuizată după solicitările zilei, aşa că şedinţele au fost mai scurte decât 
de obicei. Când au dus-o înapoi în camera ei să se odihnească, familia o aştepta acolo. 
Sandra se aşeză lângă Whitney şi îi pieptănă părul. După ce a adormit, Carly se 
strecură în pat lângă ea şi adormi. Colleen stătea de o parte şi încerca să asimileze 
totul. Nu pot să cred că se întâmplă toate astea. Nu pot să cred că mi-am primit fiica înapoi. 
S-a pomenit plângând de mai multe ori în timp ce stătea şi o privea pe Whitney. Fiica ei 
era în viaţă! 

Se apropie de patul în care dormea Whitney. Avea un ghips pe picior şi, deşi era mult 


mai mic decât cel pe 

care îl avusese la ATI în Fort Wayne, lui Colleen i se părea imens. Braţul stâng al lui 
Whitney era prins într-un bandaj şi Colleen se aplecă să vadă cotul fiicei ei. Apoi îşi 
trecu degetele peste locul în care se vindecase deja clavicula lui Whitney şi îi mângâie 
părul blond. 

— Tare frumoasă eşti, îi şopti, atingând locul în care lui Whitney începea să-i crească 
păr după ce fusese ras pentru introducerea sondei de presiune intracraniană. 
Colleen privi mai aproape cicatricea din locul unde îi fusese introdusă sonda 
traheală, şi apoi privi în jos la bandajul de pe stomac, unde se aflase gastrostoma. 

— Ai trecut prin atât de multe, Whit. îmi pare atât de rău că nu am fost aici, cu tine, 
spuse ea încetişor. Privind la trupul fiicei ei, Colleen observă cât de mult slăbise, mai 
ales la nivelul braţelor şi picioarelor. Whitney avusese întotdeauna o constituţie 
atletică. După cinci săptămâni petrecute în spital, începuse să-şi piardă din ea. 

în momentul acela, prin minte îi trecu un gând. Stând aplecată deasupra fiicei ei, 
Colleen nu putu să nu se întrebe: Ce s-ar fi întâmplat dacă aş fi mers să identific cadavrul? 
Aş fi observat imediat că s-a făcut o greşeală, în loc să treacă cinci săptămâni până să aflu? 
Am fi putut evita tot ce s-a întâmplat dacă aş fi insistat să o văd când am mers pentru prima 
dată la spital în dimineaţa aceea? Oftă şi încercă să-şi îndepărteze întrebarea din minte, 
dar ea revenea. Ce s-ar fi întâmplat dacă s-ar fi uitat Carly la cadavru? Ar fi observat ea că 
s-a făcut o greşeală? Sau Newell? Căt de diferit ar fi fost totul dacă Newell ar fi cerut să o 
vadă pe Whitney când s-a întors din Mississippi? Mintea ei s-a întors la conversaţia pe 


care o avusese cu Carly cu câteva săptămâni în urmă, pe când era la Taylor, pentru 
încheierea semestrului. 

Carly dorise să o vadă pe Laura la Parkview, dar prietena lor comună, Sara, nu o 
lăsase. Ii spusese că doar familia apropiată avea voie în salonul Laurei. Colleen 
începu să se întrebe de ce Sara insistase atât de mult ca să nu meargă Carly la spital, 
deşi ea însăşi fusese să o vadă de atâtea ori şi nu era membră a familiei. Ce s-ar fi 
întâmplat dacă Sara ar fi lăsat-o să meargă la spital? Ar fi recunoscut-o Carly pe Whitney? 
Mă întreb dacă Sara a observat greşeala, dar s-a temut să spună ceva despre asta. 

O asistentă deschise uşa, aducând-o pe Colleen înapoi la realitate. Whitney se trezi, se 
ridică în pat şi îşi întinse braţele. Deschise ochii larg. Colleen observă că scânteia din 
ei nu revenise încă. 

— îmi pare rău, drăguță, sunt doar eu, spuse asistenta. 

Whitney se întinse înapoi. în restul zilei şi al nopţii, ori de câte ori se deschidea uşa, se 
ridica, sperând că este tatăl ei. Spre seară, le spusese mamei şi sorei ei că dorea să se 
pregătească pentru sosirea tatălui ei. îi făcură un duş, îi spălară dinţii şi o ajutară să se 
machieze. 

In timp ce Colleen, Carly şi Sandra se îngrijiră de Whitney, Jim Mathis dădu 
telefoanele necesare. în loc să sune toate cunoştinţele familiei Cerak din Gaylord, el a 
contactat postul local de radio şi le-a cerut să dea ştirea în emisie. Newell şi Colleen 
au aflat mai târziu că în după-amiaza aceea, pe măsură ce vestea se răspândea, oraşul 
a amuţit. Colleen a sunat la şcoala unde lucra să vorbească cu directorul. Acesta a 
convocat imediat un consiliu profesoral pentru a anunţa vestea bună. în ziua 
următoare, holurile şi sălile de clasă forfoteau la vestea că fiica doamnei Cerak 
trăieşte. 

Mark Vaporis, prietenul şi colegul care îl condusese pe Newell la aeroport când 
primise telefonul despre moartea lui Whitney, a aşteptat autobuzul în Lansing. Newell 
îşi luă rămas bun de la elevii săi, sări în maşina lui Mark şi începură să gonească pe 
autostradă spre Grand Rapids. La ora zece seara, opriră maşina în parcarea spitalului. 
Privind în jur, Newell spuse: 

— Doamne sfinte, de ce sunt aici atâtea caruri de televiziune? Este o nebunie. 
Spitalul aranjase intrarea lui prin serviciul de ambulanţă la care jurnaliştii nu 
primiseră acces. Se grăbi să intre. Colleen, Jim Mathis şi câţiva membri ai 
personalului îl aşteptau să sosească. 

— Unde este?, spuse el. 

— Urmaţi-mă, domnule Cerak. V-am aşteptat. Newell o luă la fugă pe coridor, urmat 
de Colleen şi 

Jim. Sosi lângă salon, pe a cărui uşă se putea acum citi Whitney Cerak, şi intră. 
Whitney se ridică şi întinse braţele. Newell se grăbi spre ea, o luă în braţe şi începu să 
plângă. Colleen, Carly şi Sandra îi îmbrăţişară. Newell o sărută pe Whitney pe frunte 
şi îi spuse că o iubeşte. în timp ce toţi cinci se îmbrăţişau, Whitney lăsă să-i scape un 
oftat de uşurare, îşi relaxa umerii şi îi spuse în şoaptă tatălui ei: 

— Hai să mergem acasă. 

Celor care întreabă „Cum s-a putut întâmpla aşa ceva?" şi care ne spun „Ar trebui să intentaţi un 
proces", Dumnezeu mă îndeamnă să le răspund cu iubire şi iertare, lisus a spus să-i iubim şi să ne 
rugăm pentru cei care ne fac rău. lisus este modelul nostru. El însuşi a suferit nedreptate şi a iertat. El 
ne invită să-l urmăm exemplul. Suntem aici astăzi pentru a comemora viaţa Laurei. 

Vă invit să ascultați cuvintele lui lisus din Matei: „Voi sunteţi lumina lumii. O cetate aşezată pe un munte 
nu poate să rămână ascunsă. Şi oamenii nu aprind lumina ca s-o pună sub obroc, ci o pun în sfeşnic şi 
luminează tuturor celor din casă. Tot aşa să lumineze şi lumina voastră înaintea oamenilor, ca ei să 
vadă faptele voastre bune şi să-L slăvească pe Tatăl vostru, care este în ceruri." (Matei 5:14-16) 

A spune lucruri frumoase despre cei morţi este o practică obişnuită în astfel de momente. Dar astăzi 
rostesc adevărul când spun că aşa a trăit Laura. Lumina ei a luminat şi străluceşte mai departe înaintea 
oamenilor într-un mod care are un impact profund asupra noastră, spre slava lui Dumnezeu. Cineva a 
scris pe blog: „Mă simt ca şi cum în primii douăzeci şi unu de ani din viaţă am fost orb. Credinţa şi 
consacrarea voastră mi-a arătat lumina." Speranţa noastră astăzi este ca toţi să vadă adevărata lumină, 
pe lisus. 

CUVINTE ROSTITE DE DON VAN RYN LA SERVICIUL MEMORIAL AL LAUREI PE A IUNIE 2006 

Don sprijini scara de casă şi se urcă pe acoperişul de la primul nivel. Ultimele câteva 
zile îl epuizaseră emoţional. Avea nevoie să facă muncă fizică, iar instalarea aerului 
condiționat în dormitorul de la etajul doi i se părea o muncă potrivită. Putea lucra cu 
mâinile şi nimeni nu avea să-l deranjeze pe acoperiş. Când să se apuce de treabă, 
văzu o femeie străină care se apropia pe aleea lor lungă şi retrasă. Se strădui să fie 
politicos în timp ce strigă de pe acoperiş: 

— Vă pot ajuta cu ceva? 

— Domnul Van Ryn? 

— Da, răspunse Don cu voce ezitantă. 

Se prezentă ca fiind reporter la unul dintre posturile locale de televiziune. 

— Domnule Van Ryn, vreau să vă spun sincere condoleanţe pentru pierderea 
fiicei dumneavoastră. Aş putea să vă pun câteva întrebări despre decesul ei şi despre 
confuzia de identitate cu cealaltă fată? 

Deja începe, se gândi Don. 

— Am dat o declaraţie prin Spectrum Health şi asta este tot ce am de spus 
deocamdată, spuse el, întorcându-se la instalarea aerului condiționat. Nu voia să 
vorbească cu nimeni, cu atât mai puţin cu un reporter. 

— Nu mai aveţi nimic de declarat? Atât de mulţi oameni au urmărit povestea aceasta 
şi au multe, foarte multe întrebări, spuse ea. 

— Nu. Acum, dacă nu vă supăraţi, vă rog politicos să părăsiţi proprietatea aceasta, 
spuse Don. 

Reporterul închise carnețelul, se întoarse şi plecă. Don se dădu jos de pe acoperiş şi 


intră în casă. 

— Cine era?, întrebă Susie. 

— Un reporter. 

— Şi a venit până lângă casă?, spuse Susie. 

— Da. Şi mă îndoiesc că va fi ultimul. Aminteşte-ţi că ne-au avertizat că jurnaliştii 
vor fi foarte interesaţi de această poveste. Bănuiesc că tocmai s-a dat startul. 
Reporterul mi-a spus că oamenii au întrebări despre ce s-a întâmplat. Sunt sigur de 
asta, dar nu simt nicio obligaţie să le răspund, spuse Don. 

— Dacă ne-a găsit un reporter, sunt sigură că ne vor găsi şi ceilalți, spuse Susie. 
— Avem nevoie de gărzi de corp, glumi Don. Apoi îşi dădu seama: 

— Ştii ce? Nu este deloc o idee rea. 

In ziua următoare dădu această slujbă unuia dintre nepoţii lui, un bărbat foarte bine 


făcut. Don îl puse să stea de pază la capătul aleii şi-i spuse să oprească orice reporter 
care încearcă să se apropie de casă. 
— Nu fi nepoliticos, îi spuse Don, dar anunţă-i că deja am dat o declaraţie şi asta e 
tot. 

Până la sfârşitul zilei, „garda de corp" ţinuse la distanţă aproape o duzină de reporteri. 
Producători de la ABC, NBC, CBS şi CNN şi reprezentanţi de la show-uri ca Oprah 
şi Dr. Phil au început să sune. Familia a fost contactată de reviste şi ziare şi de canale 
de ştiri din toate ţările. După cel de-al doilea sau al treilea apel, Don şi Susie au lăsat 
robotul să preia mesajele, pe care le ştergeau imediat. Mulţi oameni au trimis flori, 
unele dintre cele mai mari aranjamente venind din partea mass-media. Pe fiecare 
cartonaş scria 

acelaşi lucru: „Ne pare foarte rău pentru pierderea pe care aţi suferit-o. Când şi dacă 
hotărâți să vorbiţi cu presa, aţi fi dispuşi să ne daţi un interviu în exclusivitate?" La un 
moment dat, în săptămâna următoare, un elicopter a dat roată o vreme deasupra 
proprietăţii lor. Membrii familiei au rămas în casă şi s-au străduit să-l ignore. 

— Curând va apărea o altă ştire care va face vâlvă şi se vor duce toţi acolo, lăsându- 
ne în pace, spuse Don în timpul episodului cu elicopterul. 

+ 


— Probabil că a venit familia Cerak, spuse Susie vineri după-amiaza, când pe alee 
apăru o maşină necunoscută. 

Maşina se opri pe peluză, care fusese transformată în parcare pentru maşinile rudelor. 
Newell sunase ceva mai devreme, întrebând dacă ar putea să treacă pe la ei, iar Susie 
o recunoscu pe fata blondă care cobori din dreapta. 

— Fi sunt, spuse ea. 

Newell şi Carly străbătură curtea, iar Don merse să-i întâmpine. Colleen rămăsese la 
Spectrum cu Whitney. 

— Vă mulţumim că ne-aţi lăsat să venim, spuse Newell. Ştiu că timpul tău 
este foarte preţios, datorită tuturor membrilor familiei şi prietenilor care vor să te 
vadă. Mă bucur mult că ţi-ai luat timp pentru noi. 

— Sentimentul este reciproc, spuse Don. Nu prea îți vine să pleci de lângă ea, nu? 
— Nu. Cu niciun chip. 


Newell se simţi vinovat pentru acest răspuns. 

— Mi-am petrecut cea mai mare parte a nopţii privind-o cum doarme. ŞI, 
trebuie să-ţi spun, ori de câte ori mă uit la Whitney, mă gândesc la tine şi la Laura. 
Probabil mă voi gândi la voi tot restul vieţii. 

Don tăcu o vreme înainte de a răspunde. Susie îşi şterse ochii, Carly la fel. 

— Asta este... oh... 

Se opri. Oftă. Apoi spuse: 

— Mulţumesc. 

Li se alătură şi Lisa şi toţi intrară înăuntru, într-o încăpere liniştită, să petreacă puţin 
timp împreună. 

— Carly mi-a spus câte ceva despre Laura. Au mulţi prieteni comuni la Taylor, spuse 
Newell. Eu... Se opri să se adune. Eu am vrut doar să vin să vă spun cât de rău îmi 
pare pentru pierderea voastră. Din câte am auzit, Laura a fost o fată extraordinară. 
Don şi Susie se priviră şi zâmbiră în timp ce lacrimile izvorau din ochii lui Don şi 
brăzdau faţa lui Susie. 


— A fost, spuse Susie. A făcut parte din acea categorie de oameni care se 
bucură din plin de viaţă şi îi virusa şi pe cei cu care venea în contact. Chiar vorbeam 
despre asta aseară, în familie, şi unul dintre fraţii ei a spus că radia de bucurie. Aşa o 
putem descrie cel mai bine. 

Lisa râse. 

— Sunt cu totul de acord. Laura iubea viaţa. Oriunde mergea, dansa şi cânta. încerca 
să mă convingă şi pe mine să dansez cu ea, dar ea a moştenit tot talentul la ritm din 
familia aceasta, şi mie nu mi-a rămas deloc. Dacă încercam să dansez, eram stângace, 
şi ea începea să râdă cu poftă de mine. Râdeam şi eu împreună cu ea. 

— ŞI cântam împreună. Mult. Mi-am dus chitara în camera ei la Parkview şi la 
Spectrum şi i-am cântat. Aşa că anunţaţi-mă dacă lui Whitney începe să-i placă subit 
Dixie Chicks. Eu şi Laura le cântam piesele tot timpul. 

Toţi au izbucnit în râs. 

— In timpul serviciului memorial, tatăl lui Brad Larson a spus cât de mult şi-a 
admirat fiul şi cât şi-ar fi dorit să fie ca el, spuse Don. Şi eu simt acelaşi lucru în ce o 
priveşte pe Laura. Da, era o fată creştină, dar nu numai. Avea o credinţă personală 
incredibilă. Dumnezeu nu părea să fie departe de ea şi părea să îi fie tare uşor să 
aibă încredere totală în El. 

îl privi pe Newell. 

— îmi pare rău dacă vă plictisim. Probabil nu aţi venit să ne ascultați turuind despre 
toate acestea. 

— Dimpotrivă. Continuaţi. Ştiu că a vorbi astfel despre Whitney ne-a ajutat şi 
pe noi foarte mult când o credeam... ei bine, înainte de ziua de marți. 

— Voi aţi vrut, spuse Lisa. îmi amintesc de o noapte când eu şi Laura stăteam pe 
leagănul de pe verandă, citind împreună din Biblie. Citeam de undeva din evanghelii, 
nu-mi amintesc exact de unde. Şi citeam despre lisus şi cei doisprezece ucenici. îmi 
amintesc că Laura a început să îmi spună cât de mult i-ar fi plăcut să călătorească 
împreună cu ei. Felul în care vorbea despre asta mă făcea să simt că parcă vorbea 
despre oameni vii, nu despre nişte oameni din vremuri biblice. Aşa era Dumnezeu 
pentru ea. Nu credea doar informaţii despre El. Avea o credinţă care făcea ca Biblia să 
prindă viaţă. 

— Laura avea o iubire autentică pentru oameni, spuse Susie. După ce a plecat 
la facultate, am început să aranjez unele dintre lucrurile pe care le-a lăsat acasă şi am 
găsit unul dintre jurnalele ei vechi. Cred că era de prin clasa a opta sau a noua. Şi în el 
se puteau citi rugăciunile obişnuite ale unei eleve, de genul „Ajută-mă la test." Dar, în 
timp ce-l citeam, am găsit acolo un nume de fată pe care nu-l recunoşteam. Laura 
scria despre o fată care părea singuratică şi care părea tulburată şi îşi dorea să se roage 
pentru ea. Am citit despre asta şi m-am întrebat oare câți oameni din jurul meu sunt 
singuri şi au probleme, dar eu nu-i observ niciodată. Dar Laura observa. Se ruga 
permanent lui Dumnezeu să o umple cu iubire şi bunătate. 

— Ştiu că o descriem de parcă ar fi fost perfectă, şi bănuiesc că asta fac oamenii în 
momente ca acesta, spuse Don şi vocea i se pierdu. 

— Nu, nu, nu, vă înţeleg foarte bine, spuse Newell. Tot ce-mi spuneţi seamănă foarte 
mult cu fata pe care mi-a descris-o Carly în timp ce veneam încoace. Apreciez că ne 
vorbiţi despre ea. 

— Nu este uşor. Amintirile... - Susie se opri o clipă -pot fi atât de dureroase, şi în 
acelaşi timp ne produc atâta bucurie. Ieri am intrat în camera ei şi am deschis dulapul, 


şi am găsit o mulţime de sandale. Avea atât de multe sandale încât ar fi putut purta în 
fiecare zi altă pereche vreo câteva luni. Le purta şi iarna. Pe când stăteam acolo, 
privindu-i sandalele, mi-a venit şi să râd, şi să plâng. 

Lacrimile îi brăzdară faţa. 

— Am admirat-o cu adevărat pe surioara mea, spuse Lisa după câteva momente, 
deoarece avea darul de a se 

simţi în largul ei în orice situaţie. Putea fi atât de feminină. Dar apoi ieşea în curte şi 
se distra cu fraţii noştri. Aceasta era Laura. îmi amintesc de ocazii în care voiam să ies 
în oraş, iar ea mă oprea spunându-mi: „Doar nu ai de gând să ieşi îmbrăcată aşa?" 
Apoi mergeam împreună sus şi îmi alegea altceva. Ceea ce alegea ea se potrivea 
întotdeauna cel mai bine. 

Lisa zâmbea în timp ce vorbea. 

— Cunosc oameni care, atunci când pierd pe cineva drag, nu vor să vorbească despre 
cel care a murit, spuse Don. Noi suntem taman pe dos. Vrem să vorbim despre Laura. 
Şi cred că asta vom face mereu. Vrem să-i păstrăm amintirea vie. Oamenii vin şi 
vor să ne înveselească. Dar cei care ne ajută cel mai mult sunt cei care ne spun 
amintiri despre Laura. Ne plac foarte mult astfel de povestiri. 

— Ştiu exact la ce vă referiţi, răspunse Newell. Don continuă: 

— Unii dintre cei care vorbesc cu noi ne spun că ea nu mai cunoaşte lacrimile şi 
durerea. Dar eu o vreau înapoi! O vreau aici, cu noi. Este oare egoist din partea mea? 
Cred că orice părinte care a pierdut un copil simte acelaşi lucru. 

Newell nu spuse nimic. II privea pur şi simplu pe Don şi dădea din cap aprobator, în 
timp ce lacrimile îi izvorau din ochi. 

— Unul dintre lucrurile care ne ajută să mergem mai departe este acela că ştim că o 
vom revedea, spuse Don. 

— Da, da. Aşa este, răspunse Newell. 

— Laura era fiica noastră cea mai mică, şi Whitney I este la fel pentru voi, nu?, spuse 
Susie. 

— Obh, da. 

Newell simți că răguşeşte. 

— Laura ne înviora casa. Imita voci şi mă făcea să râd întruna, spuse Susie. Şi îi 
plăcea culoarea purpurie. Şi-a zugrăvit camera în purpuriu şi avea şi un halat de baie 
I miţos, tot purpuriu. îi plăcea mult purpuriul. 

— Laura era atletică, şi bănuiesc că şi Whitney la fel, spuse Don. 

— Da, Whitney a practicat trei sporturi în liceu, dar la Taylor nu a mai jucat decât 
sporturi de sală, răspunse Newell. 

— Laura era în echipa de lacrosse de la Taylor, spuse Don. A jucat fotbal în liceu şi a 
fost recrutată de Taylor să joace pentru ei. A ales să se alăture însă echipei de 
lacrosse. Puterea ei, mai ales puterea picioarelor, a fost una dintre trăsăturile lui 
Whitney care ne-a făcut să ne gândim la Laura. Uneori, în timpul nopţii, se zvârcolea 
şi dădea atât de mult din picioare încât putea să te lovească rău dacă erai prin preajmă. 
într-o noapte m-a prins într-o „foarfecă" şi nu cred că aş fi putut scăpa dacă nu-mi 
dădea drumul, spuse el zâmbind. 

Newell zâmbi şi el. 

— Da, Whitney este destul de puternică. 

— Cum se mai simte?, întrebă Susie. 


— în fiecare zi face progrese, răspunse Carly. Ştiu că peste tot în lume oamenii se 
roagă pentru ea, mulţumită blogului vostru. 

patati pat AO E aa 

— Nici noi nu am încetat să ne rugăm pentru ea, spuse Lisa. Ne-am gândit că ne-am 
rugat în tot acest timp pentru Laura, dar Domnul ştia cine se află de fapt în patul acela 
de spital. 

Cei cinci petrecură o vreme în rugăciune. în timp ce se rugau, Newell ştiu exact ce să 
ceară în rugăciune pentru Don şi Susie, deoarece simţise şi el durerea pe care o 
experimentau ei acum. lar Don şi Susie ştiau cum să se roage pentru familia Cerak. 
Cunoşteau bucuria pe care o simţi când copilul tău a supravieţuit unui accident teribil, 
dar şi stresul şi incertitudinea şanselor acelui copil de a se vindeca fără sechele. 
Lacrimile curgeau valuri. Ambele familii simţiră că între ei s-a legat o relaţie 
puternică. 

Două zile mai târziu, două mii de oameni au participat la serviciul de comemorare a 
Laurei, inclusiv un mare număr de reprezentanţi ai presei. Era un moment public 
ciudat pentru o familie foarte retrasă. Personalul de pază al bisericii şi forțele de 
ordine locale au restricționat accesul mass-media şi al camerelor de filmare, cărora li 
s-a destinat o zonă din parcare, la distanţă de familie şi prietenii care intrau şi ieşeau 
din clădire. La sfatul celor de la Spectrum, Don şi Susie au îngăduit unei singure 
echipe de televiziune în interiorul bisericii. 

In timp ce un număr mare de oameni umpleau sala încăpătoare, familia Van Ryn îşi 
întâmpină rudele - în total, şaptezeci de oameni, inclusiv Aryn şi familia lui -într-o 
încăpere retrasă din spatele sălii. Acolo, la distanţă de intruziunea camerelor, s-au 
împărțit îmbrăţişări, lacrimi, amintiri, precum şi exprimarea durerii şi a recunoştinţei, 
în timp ce toţi se plecau în rugăciune, pregătindu-se de 

serviciul de comemorare, Don şi Susie simţiră prezenţa lui Dumnezeu aproape de ei, 
minunându-se că parcă rugăciunile acestor şaptezeci de oameni au fost amplificate de 
multe ori datorită miilor de oameni de dincolo de uşă şi din toată lumea. Domnul le 
ascultase rugăciunile din prima zi de după accident, şi puterea Lui avea să-l susţină şi 
mai departe. 

Inima lui Susie se încălzi auzind acordurile dulci ale pianului şi viorii care umpluseră 
toată sala. Sora ei, Bonnie, era la pian, şi verişoara Laurei, Bekah, la vioară, în fiecare 
notă a preludiului pe care îl interpretau, Susie simţea iubirea lor. In timp ce Don îşi 
ocupă locul pe podium pentru a-şi începe cuvântarea prin care sărbătorea viaţa Laurei, 
ochii i-au căzut pe feţele din mulțime. Oriunde privea, recunoştea oameni credincioşi 
care fuseseră alături de ei la spital, le aduseseră de mâncare, le trimiseseră felicitări, le 
lăsaseră mesaje de speranţă şi încurajare, le rezolvaseră treburile casei, conduseseră 
kilometri întregi, plânseseră cu ei şi îi susţinuseră în rugăciune. Trupul lui Christos, 
fraţii lui, avuseseră grijă de familia lui, iar Don era şi el pregătit să împărtăşească ceva 
cu ei acum. Ii invită pe toţi să urmeze exemplul Laurei, să privească la lisus şi să 
reflecte singura lumină adevărată. 

Prietenii Laurei, colegele ei de cameră, mătuşa şi vărul ei se perindară pe platformă, la 


fel iubitul ei Aryn, sora şi fratele ei, Lisa şi Kenny, şi, în cele din urmă, vechiul 
prieten de familie, Mike DeVries, care venise la ei acasă când Don şi Susie le 
dăduseră vestea morţii Laurei celor doi fii ai lor. Susie zâmbi printre lacrimi, văzând 
prietenele Laurei urcând pe platformă încălțate în sandale, încălțămintea preferată a 


Laurei pentru orice ocazie. Ştia 

că Laura s-ar fi bucurat. Cuvintele lor trecură ca un val peste Don şi Susie. 

— Râsul şi bucuria Laurei... povestiri şi porecle amuzante... inimă de ucenic, dornică 
să ajute... mentor, partener spiritual... model de credinţă, exemplu demn de urmat... 
darul de a-i face pe ceilalţi să se simtă în largul lor... bună ascultătoare, plină de 
compasiune... cântecele ei de laudă la chitară... zâmbetul mereu prezent, credinţa 
contagioasă. 

Şi, printre cuvântările care onorau caracterul Laurei şi umblarea ei prin credinţă, 
cântară cu toţii laudă Dumnezeului pe care L-a iubit Laura. Era o pregustare a celor pe 
care le vor experimenta împreună cu Laura în veşnicie. La închiderea serviciului, Don 
şi Susie se alăturară în cântec corului de două mii de oameni, rostind cuvinte de laudă 
care exprimau un adevăr profund: „Mă plec uimit în adorare înaintea Ta." 

Povestirea însoțită de videoclipuri de 30 de secunde a fost ştirea principală pe toate 
canalele de ştiri din ţară în seara aceea. Câteva zile mai târziu, familia a cerut ca 
trupul Laurei să fie luat din cimitirul din Gaylord şi mutat în Caledonia, unde au ţinut 
pentru ea un serviciu funerar privat. Până la sfârşitul lunii, aşa cum prezisese Don, a 
avut loc un alt eveniment care a captat atenţia naţiunii, eliberându-i pe membrii 
familiei Van Ryn de lumina reflectoarelor. 

în timpul verii anului 2006, toată familia a urmat îndeaproape progresul lui Whitney 
prin intermediul blogului creat de Lisa, pe care scria în continuare Carly, şi prin vizite 
personale pe care i le făceau Don şi Lisa. Familia Van Ryn a hotărât să poarte 
în continuare 

colierele făcute din acel batic şi au rugat-o pe Carly să o sune pe Lisa de îndată ce 
Whitney va fi făcut primii paşi. 

Miercuri, 7 iunie 2006 

Aceasta va fi ultima noastră postare pe acest website şi dorim să vă mulţumim pentru rugăciunile 
voastre şi pentru toată susţinerea pe care ne-aţi arătat-o pe parcursul acestei situaţii. Ne sprijinim mai 
departe pe Domnul pentru putere şi vom avea nevoie de rugăciunile voastre şi în zilele, săptămânile şi 
lunile care urmează, îl cunoaştem pe Dumnezeu şi avem credinţă că El Se va îngriji de noi - El este 
întotdeauna credincios şi va rămâne credincios, aceasta ne spune Cuvântul Său. Vrem să vă lăsăm pe 
toţi cu o încurajare: Nu vă prindeţi cu prea multă putere de lucrurile acestei lumi. Viaţa de aici nu este 
decât un fum şi înainte ne stă o veşnicie întreagă. Gândiţi-vă la chemarea pe care ne-a adresat-o 
Dumnezeu: „Nu vă strângeţi comori pe pământ, unde le mănâncă moliile şi rugina şi unde le sapă şi le 
fură hoţii; ci strângeţi-vă comori în cer, unde nu le mănâncă moliile şi rugina şi unde hoţii nu le sapă, nici 
nu le fură. Pentru că unde este comoara voastră, acolo va fi şi inima voastră." (Matei 6:19-21) 

Să ne apropiem şi pe mai departe de semenii noştri care au nevoie de rugăciune, iubire şi încurajare. în 
timp ce vă amintiţi de familiile Van Ryn şi Cerak, îngrijiţi-vă şi de familiile voastre. Dumnezeu ne-a 
chemat să ne iubim unii pe alţii. în următoarele 24 de ore vom preda acest blog. Familia Cerak va alege 
cum să vă ţină la curent cu progresul lui Whitney. Mulţumim din nou. 

ULTIMA POSTARE PE BLOG A FAMILIEI VAN RYN 

Nici Don, nici Susie nu s-au întors la serviciu până la sfârşitul verii. Amândoi au încercat să 
stea cât mai mult timp în locul care le devenise un refugiu, tabăra biblică din peninsula 
nordică. Acolo şi-au jelit fiica, bucurându-se de 

amintirile pe care le aveau despre ea. Kenny şi Mark s-au întors la slujbele şi şcolile lor. 
Amândoi îşi doreau să fie singuri şi să o jelească astfel pe sora lor. Lisa, influenţată de 
experiența avută pe când îi ajuta pe terapeuţii de la Parkview şi Spectrum, s-a hotărât să se 
întoarcă la şcoală şi să devină fizioterapeut. Laura era mereu în mintea ei şi a hotărât să-i scrie 


o scrisoare, aşa cum făcea atunci când Laura era plecată la şcoală. 

Dragă Laura, 

îmi vine greu să văd cât timp a trecut de când nu ţi-am mai scris! Iti mai aminteşti când erai la Taylor şi 
am încercat să-ţi scriu sau să-ţi trimit ceva în fiecare săptămână? De fapt, îmi amintesc că pe 26 aprilie 
(2006) mi-ai lăsat un mesaj în căsuţa vocală în care mă ţineai la curent cu progresele pe care le 
făcuseşi la lucrarea ta de diplomă. Spuneai că vrei să mă asiguri că scrisorile meLe au fost întotdeauna 
o mare încurajare pentru tine. 

Ei bine, deoarece a trecut atâta timp, lasă-mă să te pun la curent cu ceLe întâmplate. Mai întâi de toate, 
primăvara trecută familia noastră a avut şansa provocatoare şi, în acelaşi timp, minunată de a îngriji de 
cineva care a fost grav rănit într-un accident. Este vorba de o fată de care am avut grijă ca şi cum ar fi 
făcut parte din familia noastră, şi este uimitor, poate chiar o minune, ce progrese a făcut! Şi, la finalul 
timpului petrecut de noi împreună cu ea, într-o bună, zi Dumnezeu a hotărât să spună lumii întregi ce 
am făcut într-un mod cu totul surprinzător, El ne-a îngăduit nouă şi unei alte familii să fim martorii Lui. A 
fost incredibil, dar deocamdată nu-ţi voi da chiar toate detaliile. Vreau doar să ştii că ne-am fi dorit să fii 
şi tu acolo, împreună cu noi. Viaţa ta a fost un bun exemplu pentru noi în vremurile acelea. 

De asemenea, primăvara trecută, am avut onoarea de a primi diploma ta de absolvire. Felicitări pentru 
absolvirea colegiului! Dar, în timp ce mă bucuram pentru tine, ceva nu mi se părea în reguLă. Mi-am 
amintit de har. Nu mi se părea corect să primesc ceva pentru care altcineva făcuse 

tot efortul. Este exact ce se întâmplă când Dumnezeu ne roagă doar să-l primim darul. 

Un alt lucru pe care voiam să ţi-l spun este că am hotărât să mă întorc la şcoală şi să lucrez în 
fizioterapie. Ştiu, ştiu... stomacul meu de obicei se întoarce pe dos în spital. Dar ceva s-a schimbat. în 
timp ce petreceam timp la spital, mi-a plăcut să fiu de ajutor la şedinţele de fizioterapie. Unul dintre 
domeniile în care mi-ai fost un model demn de urmat este compasiunea. Lucrând cu oameni care au 
suferit leziuni sau care s-au născut cu o boală care i-a lăsat cu un anumit handicap fizic, voi avea şansa 
de a le arăta compasiune. Aşa că, în timp ce urcam pe platforma de absolvire pentru tine, după ce am 
aflat că aş putea avea darul de a lucra astfel cu oamenii şi că vreau să duc mai departe darul 
compasiunii pe care l-ai avut tu, mi s-a părut că aceasta este direcţia cea bună. Sper că nu te superi, 
dar iau zilnic la şcoală rucsacul tău. Şi am luat şi unele dintre hainele tale. 

în ultimul an m-am gândit mai mult la moarte şi la cer decât oricând mai înainte. M-am întrebat cum este 
să părăseşti lumea aceasta şi cum este veşnicia. Uneori mă doare atât de rău încât nu ştiu ce să fac 
sau ce să simt. Dar un prieten apropiat nouă mi-a reamintit de ceva zilele trecute. Mi-a spus că moartea 
este rezultatul păcatului. Aşa că despărţirea de fraţii noştri prin care trecem nu este ceea ce Dumnezeu 
a dorit pentru noi la început. Şi astfel, aflu două lucruri. Mai întâi, îmi dau seama că este în regulă să fiu 
mânioasă că nu mai eşti cu mine. ŞI, în al doilea rând, am speranţa că Dumnezeu va îndrepta lucrurile. 
El va restaura pământul şi cerul în perfecțiunea de la început. El însuşi va fi în mijlocul nostru şi noi toţi 
cei care am crezut în El vom fi din nou împreună. 

Deocamdată va trebui să închei scrisoarea mea aici şi să aştept cu nerăbdare cerul. Laura, îmi este 
teribil de dor de tine şi vreau să fiu cu tine curând, dar cred că încă mai avem multe de făcut aici. ŞI, 
dacă îmi amintesc bine zilele petrecute cu tine la tabăra biblică din peninsulă, îţi stă în 

fire să fii ca o veveriţă care ţopăie afară din scenă înainte-să ne terminăm prestaţia de pe acest pământ. 
îţi mulţumesc că ai fost o soră şi o prietenă minunată. Sper să ne revedem curând. Te iubesc, Lisa 

/ 

SCRISOARE ADRESATĂ DE LISA VAN RYN LAUREI 

LA CÂTEVA LUNI DURĂ SERVICIUL MEMORIAL. 

2 lunie 2006 

Am găsit blogul vostru prin intermediul website-ului unui ziar din Sydney, Australia. Ziarul nu vorbea 
despre credinţa voastră. Totuşi, pe blogul acesta, credinţa este trăsătura voastră cea mai evidentă. 

Aş vrea să am credinţa voastră. Citind acest blog, descopăr că aveţi ceva deosebit şi mi-aş dori să am 
şi eu secretul vostru. Am ajuns pe blogul acesta trist în urma experienţei voastre teribile. V-aţi pierdut 
fiica într-un mod îngrozitor. Mă simţeam tulburat de cât de greu v-a fost să treceţi prin toate acestea... şi 
iată-mă, dorindu-mi să am ceea ce aveţi voi. Cum este posibil? 

Cât sunteţi de bogaţi! Sper că nu sună dur ceea ce spun. Sunt doar extrem de mişcat de blogul vostru. 
Sper să aveţi parte de mângâierea, iubirea şi sprijinul de care aveţi nevoie în aceste momente dificile. 
COMENTARIU LĂSAT DE UN ANONIM PE BLOG DUPĂ CE S-A AFLAT DE CONFUZIA DE IDENTITATE. 

Sâmbătă, 3 iunie 2006 

Romani 12:15: „Bucuraţi-vă cu cei ce se bucură; plângeţi cu cei ce plâng." l-am citit versetul acesta lui 
Whitney azi dimineaţă în timpul aLtarului în familie. Tata a fost apoi cu ea La fizioterapie, unde a fost 
aşezată într-un scaun cu rotile, ceea ce i-a permis să se slujească de braţul şi piciorul sănătos pentru a 
împinge scaunul înapoi în salon! La logopedie, terapeutul a început să vorbească cu ea despre 
evenimenteLe din ultimele cinci săptămâni. Astăzi a ascultat doar şi a dat din cap aprobator, în timp ce 
terapeutul îi făcea un sumar al celor întâmplate. Totuşi, grija ei cea mai mare a fost să afle când va sosi 
Hunter. L-am chemat de mai multe ori la rugămintea ei. După-amiază, a trebuit să o ducem la un alt 
centru unde i s-a făcut o tomografie. Eu, tata şi Sandra am mers cu o altă maşină, aşa că am ascultat 
un CD cu muzică de laudă, acelaşi pe care l-am ascultat în ultimele cinci săptămâni, şi care ne-a adus 
pace. Aceasta ne-a adus aminte de cât de reală era durerea pe care o simţeam în urmă cu doar câteva 
zile. Gândurile noastre se îndreptau spre familia Van Ryn, pentru că fuseserăm în papucii lor. Vom 
continua să ne bucurăm cu cei ce se bucură şi plângem cu cei care plâng. 

MESAJ POSTAT PE BLOG DE CARLY CERAK 

După trecerea uraganului 

— Domnule şi doamnă Cerak, vreţi să rămâneţi în urmă vreo câteva minute?, întrebă 
doctorul Martin Waalkes. 

Newell şi Colleen tocmai o urmăriseră pe Whitney trecând printr-un test 
neuropsihologic, pe care doctorii l-au făcut pentru a-i estima progresele. Nu se 
descurcase prea bine. 

— Trebuie să discutăm despre traumatismul cerebral pe care 1-a suportat fiica 
dumneavoastră şi despre lucrurile la care vă puteţi aştepta în lunile care urmează, 
spuse el. Whitney a suferit ceea ce cunoaştem sub denumirea de forfecare a creierului. 
Aceasta înseamnă că a existat o răsucire a creierului pe trunchiul cerebral. A suferit şi 
un traumatism puternic la nivelul lobului frontal. Aceste leziuni duc la leziuni 
neuronale şi la pierderea anumitor sinapse dintre neuroni. Conexiunile nu sunt 
lezate ireversibil, dar va lua ceva timp până când vor creşte înapoi. Un neuron creşte 
cam cu aceeaşi viteză ca o unghie. Ceea ce înseamnă că leziunile externe suferite de 
fiica dumneavoastră se vor vindeca mult mai repede decât leziunile din creierul ei. Cel 
mai uşor vă puteţi imagina ceea ce se întâmplă comparând leziunea cu o pădure care a 
fost lovită de un uragan. Când o pădure sănătoasă este lovită de o furtună, ea se 
schimbă. Unii copaci sunt dezrădăcinaţi permanent. Alţii sunt despicaţi, însă o 
parte a lor încă mai trăieşte. Unii au suferit pierderi, dar majoritatea crengilor rămân 
intacte. Cu timpul, vor creşte noi copaci care îi vor înlocui pe cei pierduţi şi cei care 
încă sunt în picioare vor înfrunzi din nou. Totuşi, pădurea arată întotdeauna cu totul 


nu se va recupera repede. Aş spune că în aproximativ doi ani, poate trei, pădurea din 
mintea ei va creşte la loc. 

Newell şi Colleen îl priveau nemişcaţi pe doctorul Waalkes în timp ce vorbea. Ambii 
fuseseră atât de bucuroşi că Whitney era în viaţă încât nu se opriseră să se întrebe 
dacă se va întoarce vreodată cu totul la ei. Colleen prinse mâna lui Newell şi lacrimile 
începură să-i curgă pe obraji. Newell se străduia să rămână calm şi întrebă: 

— In ce măsură credeţi că se va recupera? Doctorul Waalkes făcu o pauză. 

— Sincer? Nu ştiu. Din motivul acesta vă spuneam că traumatismul acesta este ca un 


uragan care loveşte o pădure. Doar timpul ne va spune în ce măsură 
pădurea nouă o va înlocui pe cea veche. Vă pot spune că tratamentul şi terapia sunt 
menite să o ajute pe fiica dumneavoastră să se vindece exact în zonele afectate. 
Totuşi, suprastimularea îi poate face mult rău. Ştiu că toţi cei care o cunosc vor să 
vină să o vadă. Este de înţeles. Dar, şi acest lucru este foarte important, creierul 
lui Whitney are nevoie de odihnă. Gândiţi-vă astfel - când dumneavoastră sau eu 
auzim afară o maşină, înăuntru televizorul mergând, câinele lătrând şi pe cineva 
adresând o întrebare, putem distinge printre zgomote şi să-l alegem pe cel mai 
important. Whitney nu poate face aceasta. Cel puţin, nu încă. 

— Dar lucrul acesta se va schimba?, întrebă Colleen. 

— In momentul acesta, testele pe care i le-am făcut lui Whitney ne arată că 
repercusiunile la nivel mental sunt severe. Vor sta lucrurile la fel peste o săptămână 


sau peste o lună? Este imposibil de spus, răspunse doctorul. 

In timp ce se îiorceau în salonul lui Whitney, Newell îi spuse lui Colleen 

— Am citit b>gul Laurei în fiecare zi şi ştiu că se vorbea acolo de Iziuni cerebrale, 
dar nu m-am gândit niciodată că ar pută fi atât de grave. 

— Din cele pi care ni le-au povestit cei din familia Van Ryn, am înţles că a progresat 
mult într-un timp foarte scurt. Dar... 

Colleen se opriPe când păşeau în salonul lui Whitney, înţeleseră realitate; Amândoi se 
aşezară la capătul patului ei şi începură să p'ngă. Niciunul dintre ei nu rosti vreun 
cuvânt vreme îndungată. Din momentul sosirii lui de la New York, Ncell petrecuse 
mult timp privind-o pe Whitney, minunâdu-se că o primiseră înapoi. Acum începea să 
o vadăn lumina celor descoperite de doctor. „Privirea aceea" depre care el vorbise la 
înmormântarea ei nu era acolo. Nu f/ea acea scânteie pe care dintotdeauna o considera 
ca fiin a lui Whitney şi numai a lui Whitney. 

— Buzele meii sunt foarte uscate, spuse ea, cu o voce aproape monoton; 

Colleen îi dău strugurelul. Newell o privi pe fiica sa în timp ce îşi -ecea tubul cu 
strugurel peste buze cu o mişcare înceată din tot braţul, ca şi cum avea nevoie de toată 
puterea e concentrare pentru a face acest lucru atât de simplu. Ralitatea leziunilor 
suferite de ea nu le putea răpi bucurkde a o fi primit înapoi dintre cei morți. Totuşi, se 
întreba; ce le rezervă zilele următoare. 

— Unde este lunter?, întrebă Whitney. 

— Hunter est acasă, răspunse Newell. 


— Vreau să-l 'ăd pe Hunter, spuse ea. 

— Am făcut aranjamente să vină să te vadă. Medicii au spus că poate veni. 

— Aduceţi-l pe Hunter, spuse ea, arătând spre uşă. 

— Whit, Hunter nu poate veni astăzi, răspunse Newell. 

Ea arătă din nou spre uşă: 

— Hunter! 

— Whitney, Marty Maxon îl va aduce pe Hunter spre sfârşitul săptămânii. Astăzi nu 
va putea veni. 


Ea arătă din nou spre uşă: 

— Hunter! 

— Te rog, te rog, Whitney. Nu mai întreba de Hunter. Va veni în câteva zile. 
Din nou, îşi îndreptă mâna spre uşă: 

— Aduceţi-l pe Hunter, spuse ea. Newell oftă obosit. 

— Oh, Whit, spuse el. 

Au avut această discuţie iar şi iar de-a lungul zilelor care au urmat. In cele din urmă, 
sâmbătă dimineaţă, uşa salonului lui Whitney se deschise şi Marty îşi vâri capul pe 
uşă: 

— Whitney, spuse ea, a venit cineva care vrea să te vadă. 

Deschise uşa şi câinele imens şi lăţos al familiei Cerak, o corcitură de golden retriever 
şi labrador dădu buzna în salon. 

Whitney se întoarse spre marginea patului şi lăsă să-i scape un țipăt de bucurie. 

— Hunter!, strigă ea. 

Hunter alergă în salon spre ea, labele lui făcând zgomot pe gresia din salon. Whitney 
îşi înfăşură braţul drept în jurul lui cât putu de strâns. Câinele nu avea nevoie să sară 
pe pat deoarece, la cât era de mare, o putea privi în ochi de unde se afla. 

— Dor de tine, Hunter, spuse Whitney mângâindu-l pe cap. T/e iubesc. 

După câteva minute, Hunter se culcă lângă patul ei şi Whitney se întinse şi ea. Oftă 
lung, mulţumită. Toate piesele lipsă din viaţa ei erau acum la locul lor. 

— Nu îmi vine să cred cât de mult iubeşte câinele acesta, spuse Colleen. Cred că i-a 
fost la fel de dor de el ca de noi, dacă nu chiar mai mult. 

Newell râse. 

— în sfârşit, spuse el, nu va mai trebui să răspund la întrebări despre când vine 


Hunter. 

Joi, 8 iunie 2006 

Whitney nu a prea reuşit să se odihnească în noaptea trecută. într-un final, şi-a găsit locul lângă mama 
ei, Colleen. Dimineaţă a fost minunat să le văd pe Colleen şi Whit dormind împreună, liniştite, una lângă 
cealaltă. Uneori mi se pare că dimineaţa vine prea repede, dar este începutul unei noi zile cu fiica 
noastră, şi, când o privesc cum cască şi se întinde, mi se pare că noaptea a trecut prea greu. 

în timpul terapiei ocupaţionale, au lucrat la extensia şi flexiunea cotului. A durut-o, dar este obligatoriu 
ca articulaţia aceasta să-şi dea drumul. Mai târziu, în timp ce se odihnea în pat, am observat că Whit îşi 
punea mâna dreaptă pe braţul stâng, Împingându-L pentru extensie şi trăgându-l să se contracte. Am 
întrebat-o ce face, la care mi-a răspuns „Merg acasă mai repede". Când am ieşit la 

soare, împreună cu Whitney, Carly şi Colleen, vorbeam despre cât de bine s-a descurcat Whit în ziua 
aceea. Carly a spus că ar trebui să fie mândră de ea, dar Whit a dat din cap că nu. Când am întrebat-o 
de ce nu era mândră, a răspuns: „Vreau să fac mai mult." 

Cu credinţă în Christos, tatăl lui Whitney. POSTARE PE BLOG 


— Matt mi-a spus că sunt în revista People, le-a spus Whitney părinților ei. 

Ea şi Matt fuseseră prieteni foarte buni cu mult înainte să aibă o relaţie care începuse 
cu un an înainte de accident. 

Trecuseră două săptămâni de când familia era din nou împreună şi toţi, inclusiv 
personalul spitalului, erau uimiţi de progresele ei. Diplopia (vederea dublă, n.tr.) ei 
trecuse aproape complet, memoria pe termen scurt se îmbunătăţise semnificativ şi 
putea formula propoziţii mai lungi, mai complexe. Asistentele abia aşteptau să o ducă 
la următorul test neuropsihologic. Toţi erau încrezători că se va descurca mult mai 
bine de data aceasta. 


— Da, Whit. Ai apărut pe coperta revistei People. Există un articol despre accidentul 
tău, spuse Newell. 

— Pot să-l văd?, întrebă ea. 

Newell şi Colleen se priviră unul pe celălalt. Ii spuseseră deja că a fost victima unui 
accident şi terapeuţii încercaseră şi ei să o pună la curent cu tot ceea ce se întâmplase 
în ultimele două luni. Cu toate că ştia câte ceva despre cele întâmplate, amintirile ei 
erau neclare. 


— Bine, spuse Newell. Bănuiesc că nu ar fi nicio problemă. 

îi puse revista în braţe şi o deschise la articolul despre accident. Prima pagină conţinea 
fotografiile alăturate ale ei şi ale Laurei. 

— Nu semăn deloc cu ea, spuse Whitney. De ce spune revista asta că semănăm? 
întorcând pagina, văzu o fotografie a microbuzului de la Taylor după accident. 

— Vai. A mai fost cineva rănit? 

Newell tăcu preţ de câteva clipe. Nu voia să răspundă la această întrebare, dar ştia că 
trebuie. 

— Da, Whit. Cinci oameni şi-au pierdut viaţa. 

— Cine? 

— Laura Van Ryn. Monica Felver. Laurei Erb..., spuse Newell. 

în timp ce Newell continua, lacrimile brăzdară faţa lui Whitney. 

— „Betsy Smith. Şi Brad Larson. 

Cu câteva zile în urmă, Whitney vorbise cu Carly despre Brad, spunându-i ce băiat 
extraordinar este. Când Whitney îl auzi pe Newell rostind numele lui Brad, spuse: 
— O, nu! Nu Brad! 

Timp de mai multe minute repetă întruna: „Nu, nu Brad!" Puse revista deoparte şi 
deveni foarte tăcută. 

— Vreau să fiu singură acum, spuse ea întinzându-se pe pat. 

Rămase tăcută o vreme îndelungată, plângând încetişor. Colleen se aşeză lângă ea şi 
începu să îi maseze încet spatele până când Whitney adormi. In timpul nopţii Newell 


s-a trezit auzind-o pe Whitney plângând. Colleen şoptea rugăciuni pentru ea. 

O zi sau două mai târziu, Whitney ceru din nou să vadă revista. 

— De ce au pus poza mea lângă poza Laurei?, întrebă ea. 

Carly se afla în încăpere când a început această conversaţie. 

— Whitney, spuse ea, imediat după accident a existat o confuzie de identitate. Au 
crezut că eşti Laura, cu toate că Laura a fost ucisă în accident. 

Whitney rămase foarte tăcută, încercând să înţeleagă cele pe care tocmai le auzise. 
Neuronii din creierul ei făcură câteva conexiuni greşite. 

— Nu. Nu este adevărat. Nu am ucis-o pe Laura. 

— Whitney, Whitney, spuse Carly încercând să o liniştească. Nimeni nu crede că 
tu ai ucis-o pe Laura. S-a crezut că tu ești Laura. 


— Toţi mă vor urî acum, spuse Whitney. Nu vreau să mai merg la şcoală. Toţi vor 
crede că eu sunt fata care a ucis-o pe Laura. 

— Nu, nu, nu este adevărat. Nimeni nu crede că tu ai ucis-o pe Laura. Laura a murit 
în accident. Oamenii te iubesc, Whit. Şi ei o iubesc şi pe Laura. Nimeni nu te va iubi 
mai puţin pentru ceea ce s-a întâmplat cu Laura, spuse Carly. 

Whitney se linişti imediat după ce auzi aceste cuvinte. 

Totuşi, în seara următoare, Whitney a devenit din nou agitată. A privit împrejurul ei, 
la familia şi la prietenul ei, Matt, şi a spus: 

— Nimic din toate astea nu e real. Toţi s-au uitat unii la alţii nedumeriţi. 

— Ce vrei să spui? Cum adică nu este real?, întrebă Colleen. 

— Patul acesta de spital şi poveştile despre un accident. Nimic din toate 
astea nu s-a întâmplat. Am un vis urât şi aş vrea să mă trezesc, spuse Whitney. 

Matt se apropie de ea şi o luă de mână. 

— Whitney, ai simţi cum îți strâng mâna dacă totul ar fi doar un vis?, întrebă el. 

— Da, pentru că aş visa! Nu fi prostuţ, Matt. Am un vis şi voi toţi sunteţi în el. Şi tu, 
şi Carly, şi Sandra, şi mama şi tata. Voi toţi sunteţi la spital, dar eu nu sunt cu 
adevărat aici. Sunt în patul meu de la cămin şi aş vrea să mă trezesc. 

— Whitney, iubito, nu este un vis. Eşti la spital. Ai fost victima unui accident. Toate 
acestea s-au întâmplat, spuse Newell. 

— Nu, nu s-au întâmplat. îmi amintesc. Am ajutat la organizarea unui banchet la 
cantină în seara asta, apoi am mers înapoi în camera mea şi m-am băgat în pat. Şi 
acum am visul ăsta şi sunt foarte supărată pe Emily pentru că este o colegă de cameră 
rea şi nu mă trezeşte. 

Colleen şi Newell s-au apropiat împreună de patul ei. 

— Whitney, trebuie să înţelegi, acesta nu este un vis. 

— Ba da. Am visat că mi-aţi spus că toată lumea credea că semăn cu Laura şi că 
eram Laura. Am visat că mi-aţi spus că aţi crezut că am murit şi că mi-aţi făcut 
înmormântarea. Aşa ceva nu s-ar putea întâmpla. Probabil visez. 

— Ba da, iubito, s-a întâmplat. Peste o mie de oameni au participat la înmormântarea 
ta. Numărul de oameni 

care au mers în coloană la înmormântarea ta a fost mai mare decât coada de la Disney 
World, spuse Colleen. 

— De ce să stea oamenii la rând atât de mult pentru mine? Nu are sens. Vreau să mă 
trezesc. Urăsc visul ăsta. Nu ştie Emily că trebuie să mă trezesc? De ce oare nu mă 
trezeşte? 

Whitney deveni din ce în ce mai supărată. Indiferent ce 1 se spunea, nu credea că este 
altceva decât un vis. 

— Wht, o voi suna pe Emily. Ea îți va spune că tot ce se întâmplă este real, că nu 
visezi, îi spuse Newell. 

Formă numărul, aşteptă ca Emily să răspundă şi apoi îi explică situaţia. Apoi 1-a dat 
telefonul lui Whitney. 

— Te rog, te rog, te rog trezeşte-mă, Emily, spuse Whitney. 

— Whitney, eşti trează. Acesta nu este un vis. Dacă ar fi un vis, aş vorbi eu cu tine la 
telefon acum?, spuse Emily. 

— Da! Dacă eu aş visa asta, ai vorbi! 

— Whitney, nu eşti adâncită în somn. Nu este un vis. 


— Nu mai fi o colegă de cameră rea, Emily. Trezeşte-mă. Din cauza ta voi 
întârzia la cursuri. Voi lua o notă rea şi media mea va fi mai mică. 

Whitney începu să plângă incontrolabil. 

— Trezeşte-mă. Nu vreau să fiu într-un accident în care au murit atâţia oameni. Nu 
vreau ca oamenii să se întrebe de ce am supravieţuit şi atâţia dintre prietenii lor au 
murit. Nu vreau să fie adevărat. 

începu să plângă şi să respire foarte des. Colleen ieşi din salon şi găsi o asistentă. în 
cele din urmă, i-au administrat lui Whitney un sedativ ca să se liniştească şi 

să adoarmă. Când s-a trezit în dimineaţa următoare, încă voia ca totul să fie doar un 
vis, dar înţelegea că nu era. 

O zi sau două mai târziu, când Matt a adus-o pe Whitney înapoi la salon de la o 
şedinţă de terapie, au găsit-o pe Carly vorbind cu cineva pe care Whitney nu o 
recunoştea. 

— Bună, care este numele tău?, o întrebă ea pe fată. 

— Lisa. 

— Lasa şi mai cum?, întrebă Whitney. 

— Lasa Van Ryn. 

— Bună, Lisa. Mă bucur să te cunosc. 

— Şi mie îmi pare bine, Whitney. 

— Cum se face că o cunoşti pe sora mea? 

— Sunt o prietenă de familie, răspunse Lisa, ştergându-şi o lacrimă. Carly 
îmi spune că te străduieşti din răsputeri să te faci bine. Mă bucur. 

— Vreau doar să merg acasă. Vreau să-mi văd prietenii şi câinele, spuse 
Whitney. 

— Cum îl cheamă pe câinele tău?, întrebă Lisa. 

— Hunter. 

— Hunter. îmi place numele acesta. Sora ta îmi spune că mergi la Taylor. 

— Da. Abia aştept să mă întorc. 

— Şi eu am studiat la Taylor. Mi-a plăcut foarte mult acolo. 

— Și mie. 

A doua zi, Whitney răsfoi din nou revista People care avea fotografia ei pe copertă. 
Făcu o pauză şi privi 

îndelung fiecare poză. Ajungând la ultima pagină, văzu o poză cu o fată care cânta la 
chitară. 

— Hei, asta e fata care a venit ieri să mă vadă. Carly privi fotografia. 

— Da, ea este. Este Lisa Van Ryn, sora Laurei, spuse ea. 

— Ar trebui să o ştiu, aşa-i?, întrebă Whitney. 

— Este în regulă, îşi aminteşte ea de tine, spuse Carly, zâmbind încurajator. 

Duminică, 11 iunie 2006 

Whitney s-a odihnit bine astăzi. încă întreabă când se poate întoarce la Taylor să-şi termine anul întâi şi 
când va începe vara. Trebuie să-i amintim constant că nu visează, că experienţa aceasta este reală. 
Ultimele săptămâni îi lipsesc din memorie şi din această cauză are impresia că visează şi noi facem 


parte din visul ei. După cum spuneam aseară, acest lucru este tipic pentru cei care au suferit un 
traumatism cerebral, dar ne este greu să o vedem trecând prin toate acestea. Ştiu că vă rugaţi, pentru 
că simt prezenţa Duhului Sfânt în viaţa noastră pe zi ce trece mai puternică. Vă mulţumim foarte mult că 
vă îngrijiţi de familia noastră. Este o experienţă copleşitoare care ne îndeamnă la umilinţă. Lăudat să fie 
Dumnezeu! 

în afară de faptul că încă mai crede că totul e doar un vis, astăzi a avut o zi bună. A vrut să-i pensăm 
sprâncenele şi, în timp ce făceam asta, a spus întruna: „Au!", dar nu a lăsat-o pe Colleen să se 
oprească pentru că avea impresia că sprâncenele i se uniseră. 

Matt a venit astăzi să o vadă. A venit şi Sandra. Amândoi şi-au luat liber de la Spring Hill (o tabără 
creştină în afara oraşului Grand Rapids, unde lucrează pe timpul verii). Aceasta a contribuit la buna 
dispoziţie a lui Whitney de astăzi, şi pentru asta ne-am bucurat cu toţii. Acum poate să urmărească filme 
dacă vrea, iar astăzi ne-a rugat pe toţi să vedem împreună cu ea filmul Prinţul Egiptului. După aceea, a 
urmat o conversaţie minunată. Whitney vorbeşte acum în propoziţii complete, al căror sens îl înţelegem. 
în timpul discuţiei, i-a pus lui Matt o 

întrebare al cărei răspuns el nu şi-l amintea. Simţul grozav al umorului a revenit când a sugerat că Matt 
ar trebui să fie internat în spital, nu ea. 

Cu credinţă în Christos, tatăl Lui Whit 

Duminică, 18 iunie 2006 (Ziua Tatălui) Am fost foarte impresionat de felicitarea de ziua tatălui pe care 
Whitney mi-a făcut-o cu mâna ei. Trebuie să vă spun ce a scris pentru că este foarte frumos. Vă rog să- 
mi îngăduiţi aceasta. Zice aşa: „Tată, La mulţi ani de Ziua Tatălui! Sunt bucuroasă să te văd din nou! E 
bine că te văd din nou, nu, tată? Nu e aşa că felicitarea mea e mai frumoasă decât a lui Sandra sau 
Carly? Eu cred că este, şi eu nu sunt plecată vara aceasta. Te iubesc, taţi. Cu iubire, Whitney." 

Ei bine, trebuie să vă spun că inima acestui tată s-a mărit de bucurie şi ochii mei s-au umplut de lacrimi. 
îi mulțumesc lui Dumnezeu pentru timpul pe care mi l-a dat împreună cu fetele mele, Whitney, Carly şi 
Sandra. Dumnezeu m-a binecuvântat dincolo de cuvinte. Deşi nu meritam, El m-a binecuvântat şi mă 
simt umil în prezenţa Lui. 

Ne rugăm ca şi mâine să fie o zi bună, după ce astăzi am avut o zi atât de ocupată şi plină de iubire. Mă 
rog să fi avut şi voi parte de o zi frumoasă împreună cu copiii voştri. Dumnezeu să vă binecuvânteze! 
Cu credinţă în Christos, tatăl lui Whitney. 

Luni, 26 iunie 2006 

Whitney a avut o altă zi excelentă. După ce ne-am întors din weekend-ul petrecut în afara spitalului, a 
dormit adânc toată noaptea. Dimineaţa s-a întors la terapie, descurcându-se mai bine decât vineri. 
Folosind cadrul metalic, a mers pe holul sălii de gimnastică. Nu sunt sigur cât de mult a mers, dar este 
cea mai mare distanţă 

pe care a parcurs-o de când merge cu cadrul. Braţele ei devin tot mai puternice datorită terapiei. Stă în 
pat şi ne roagă să-i punem în mişcare piciorul şi braţul. Vrea tare mult să redevină independentă. A 
aruncat de câteva ori la coş cu mingea de baschet, balansându-se pe piciorul drept. S-a descurcat 
grozav. După-amiază a lucrat mai mult la mişcarea piciorului. Dosarele din mintea ei care au fost 
răsturnate în timpul accidentului sunt puse la loc în timpul şedinţelor de logopedie. Este grozav să o 
privesc. 

A primit astăzi trei vizite din partea unor prieteni. Conversaţia ei se îmbunătăţeşte pe zi ce trece. îi place 
să vorbească şi este un bun interlocutor. Zâmbetul ei este cald şi se văd progresele pe care le-a făcut. 
Am uitat să vă spun ceva despre ziua de vineri. A avut doi vizitatori. Don şi Lisa Van Ryn au luat prânzul 
cu noi. A fost o întâlnire frumoasă, deşi Whitney nu-şi aminteşte de ei. A aflat însă că ei sunt familia 
care a avut grijă de ea în primele cinci săptămâni şi a fost bine că i-au împărtăşit câte ceva din zilele 
acelea pe care nu şi le aminteşte. Sunt oameni extraordinari şi Whitney îşi va aminti întotdeauna de tot 
ce au făcut pentru ea. Ne rugăm în continuare pentru ei, cerându-l lui Dumnezeu să le dea putere şi 
mângâiere. Ce manifestare uimitoare a iubirii lui Dumnezeu se poate vedea prin viaţa acestei familii! 

Cu credinţă în Christos, Newell 

Luni, 3 iulie 2006 

Este luni, ceea ce înseamnă că ne întoarcem la muncă. Whitney are un program încărcat în 
următoarele două săptămâni. (Familia Cerak a mutat-o în săptămâna aceea de la Spectrum la Hope 
House, un alt spital specializat în reabilitare, pentru următoarea fază a terapiei.) Psihologul ei a spus că 
aceasta este o oportunitate pentru ea, pentru că poate avea toate şedinţele de recuperare sub un singur 
acoperiş. Nu vom mai putea fi martori la toate detaliile recuperării, deoarece Whitney îşi doreşte ceva 
din vechea ei independenţă. Nu a fost niciodată fata mamei, aşa că a 

ajuns la momentul la care nu mai vrea să veghem constant asupra ei. 0 parte din mine (latura mea de 
profesor) este tristă deoarece am învăţat atât de mult privind terapeuţii la lucru, şi mă bucuram să văd 
progresele de la fiecare şedinţă, dar cealaltă parte din mine se bucură că Whitney îşi recapătă 
încrederea şi independenţa. în următoarele două săptămâni, va avea şase ore de terapie pe zi. Vineri, 


14 iulie, vom avea evaluarea bilunară, o întâlnire importantă cu toţi terapeuţii şi medicii care ne vor 
spune în ce punct al recuperării se află şi cât va mai trebui să rămână internată. Whitney lucrează din 
greu în fiecare zi pentru aceasta. Se bucură să-şi cunoască terapeuţii în timpul şedinţelor particuLare cu 
fiecare dintre ei. 

Datorită sărbătorii de mâine, vom putea să o scoatem pe Whitney din spital pentru o seară. Am găsit pe 
ponton un grătar şi am gătit acolo o masă. Mi s-a părut atât de normal (cu excepţia faptului că lipsea 
Sandra) să stăm în jurul mesei şi să ne simţim bine împreună. Carly a făcut-o pe Whitney să râdă cu 
atâta poftă încât am crezut că va trebui să-i facem o manevră Heimlich. După cină, au venit câteva 
prietene de la Taylor şi ne-am bucurat să le vedem pe fete vorbind şi râzând. Whitney abia aşteaptă să 
doarmă acasă mâine seară şi, bineînţeles, abia aşteaptă artificiiile. Sper să aveţi toţi o sărbătoare 
frumoasă cu familia şi prietenii voştri. 

Mama lui Whitney 

Miercuri, 12 iulie 2006 

Astăzi Whitney a fost neînsoţită în cea mai mare parte a zilei. A reuşit să-şi organizeze singură ziua. 
Devine repede foarte energică atunci când vine vorba de mers. leri dimineaţă a mers pe o distanţă de 
aproximativ 120 metri şi apoi, după-amiază, a mai mers alţi 60 metri. Aşadar, forţa şi rezistenţa ei se 
îmbunătăţesc. 

în timpul petrecut la terapie ocupaţională, i s-a dat sarcina să curețe baia, să-şi spele hainele şi să facă 
ordine 

în cameră. Probabil că a făcut totul bine, deoarece unul dintre terapeuti ne-a spus: 

— Probabil aţi învăţat-o bine... cei mai mulţi se vaită când primesc această sarcină, dar ea nu a făcut 
asta. S-a apucat de lucru şi l-a făcut. 

Bravo, Whitney! îi mulţumim lui Dumnezeu că şi-a amintit cum se fac toate aceste lucruri. Astfel, poate 
camera ei va fi mai ordonată după ce ne vom întoarce acasă. 

Cu credinţă în Christos, familia lui Whitney 

Vineri, 21 iulie 2006 

Whitney a arătat grozav astăzi! Zâmbetul acela, gropiţele din obraji... s-au întors! îşi respectă rutina 
zilnică. Astăzi a făcut curat şi în bucătărie după ce a făcut ordine în cameră. Am cronometrat-o în timp 
ce străbătea coridorul în scaunul cu rotile. Se mişcă deja destul de repede. Puterea braţelor ei creşte... 
ieri, când ne pregăteam să mergem în oraş, s-a ridicat singură şi s-a aşezat pe scaunul de la maşină. 
Spontaneitatea ei este din ce în ce mai vizibilă. Prin aceasta, ne referim la rapiditatea cu care răspunde 
în conversații. Expresia ei facială este din ce în ce mai naturală. Dumnezeu îi întăreşte mereu trupul şi 
mintea. îl lăudăm pentru ceea ce face. 

Mâine este o zi mare! Whitney are câteva programări La doctor. Una dintre cele mai importante este cu 
chirurgul ortoped. Va afla dacă poate să-şi menţină greutatea pe piciorul stâng. Vă mulţumim pentru 
rugăciunile voastre care prind formă când vedem cum progresează Whitney în procesul de recuperare. 
Cu credinţă în Christos, tatăl lui Whitney 

t 
Joi, 3 august 2006 
Astăzi, Whitney a avut o zi foarte frumoasă. După ce şi-a respectat programuL obişnuit de dimineață, 
am avut o întâlnire cu toată echipa de terapeuti şi neuropsihologi. Este greu de crezut că au trecut doar 
puţin peste trei luni de la accident. Se pare că timpul a trecut atât de încet. La întâlnire ni s-a reamintit 
că drumul lui Whitney de la diagnosticul de traumatism cerebral sever şi fracturi osoase până la starea 
ei actuală nu este decât o mare minune. Dumnezeu a fost bun. Progresul din acest interval de timp ne-a 
depăşit orice aşteptare. Terapeutul ocupaţional, terapeutul recreaţional, fizioterapeutul şi logopedul ne- 
au adus raporturi fenomenale despre progresele făcute de Whitney. Toţi erau vizibil mulţumiţi de cât de 
mult a avansat în cele trei săptămâni de la ultima întâlnire. Neuropsihologul a fost cu adevărat 
impresionat, spunând că, până la punctul acesta, recuperarea ei a fost remarcabilă. încă mai este un 
drum de parcurs, dar progresul este minunat. 
Lucrurile care încă îi solicită cel mai mare efort sunt rezistenţa nervoasă şi viteza cu care procesează 
informaţia. Există îmbunătăţiri şi în aceste direcţii, pentru care suntem recunoscători. Ne rugăm mai 
departe pentru vindecarea lui Whitney. 
Aceste veşti ne-au bucurat mult... sunt peste orice aşteptare. Gândurile noastre dinainte de această 


întâlnire erau pline de speranţa că Whitney se va întoarce la Taylor în toamnă. Ştiam fără urmă de 
îndoială că va fi acolo din ianuarie. Dar optimismul nostru, după aflarea rapoartelor, a crescut şi mai 
mult. Aveam argumente pro şi contra pentru ambele variante. Orice decizie am fi luat, i-ar fi fost bine, 
dar am considerat că la Taylor s-ar recupera cel mai bine. Faţa lui Whitney s-a luminat când şi-a dat 
seama ce însemna această decizie. Repeta întruna că este cea mai frumoasă zi din viaţa ei şi zâmbea 
continuu... 

Cu credinţă în Christos, familia lui Whitney 

11 august 2006 „Nu te voi părăsi niciodată..." 

ACESTA ESTE MOMENTUL PE CARE 


„Nicidecum n-am să te las, cu niciun chip nu te voi părăsi." Aşa că putem zice plini de încredere: 
„Domnul este ajutorul meu, nu mă voi teme: ce mi-ar putea face omul?"... lisus Christos este acelaşi ieri, 
azi şi în veci -Evrei 13:5-6 şi versetul 8. 

Bună, tuturor celor care citesc acest blog, aici Whitney! Mă bucur să fiu în sfârşit cea care vă ţine la 
curent despre... mine! Aceste ultime trei luni au schimbat viaţa atâtor oameni şi toţi au avut parte de o 
nouă experienţă, inclusiv eu. 

îmi amintesc cu claritate ultimii optsprezece ani din viaţă, chiar şi banchetul dinainte de accident. 
Următorul lucru de care îmi amintesc sunt Carly, Sandra şi mama plângând fără oprire. Ştiu că există o 
perioadă de cinci săptămâni de care nu-mi amintesc. Atunci când aud despre ea mi se pare straniu, 
deoarece toţi ceilalţi au amintiri despre mine care mie îmi lipsesc. Unii oameni au venit să mă viziteze la 
spital, şi printre ei familia Van Ryn. Ştiu că ei au fost cu mine în permanenţă în primele cinci săptămâni, 
dar nu-mi amintesc de ei înainte de vizita aceea. Sunt oameni extraordinari şi mi s-a părut amuzant să-i 
aud povestind cum m-am comportat când am ieşit din comă. 

Când am aflat că alţi cinci oameni şi-au pierdut viaţa în accident, am fost foarte tristă. îmi amintesc vag 
călătoria de întoarcere la Taylor. Râdeam cu toţii şi ne distram. îmi pare atât de rău pentru celelalte 
familii. Nu ştiu de ce s-au întâmplat toate acestea, dar singurul lucru bun din toate astea este că mesajul 
lui Dumnezeu a fost prezentat cu putere. Ştiu că experienţa mea este diferită de a celorlalţi, dar 
Dumnezeu m-a învăţat că El este CREDINCIOS pentru că este alături de noi la fiecare pas, chiar şi în 
momentele cele mai dificile din viaţă. Şi este evident că El a fost cu mine în ultimele câteva luni. 
Recuperarea mea a presupus 

un efort susţinut, dar îi mulţumesc lui Dumnezeu că mă vindecă în toată fiinţa mea. 

Este ciudat să aflu că familia şi prietenii mi-au organizat un serviciu de înmormântare, dar mi-au spus că 
Dumnezeu a rămas credincios chiar şi în momentele acelea. îmi vine atât de greu să cred că povestea 
aceasta este peste tot la ştiri şi că atât de mulţi oameni au aflat despre mine. Cu toate că nu vă cunosc 
pe cei mai mulţi dintre voi, cei care citiţi ceea ce scriu despre viaţa mea, sunt recunoscătoare că m-am 
bucurat de rugăciunile voastre. » 

Sunt fericită că m-am întors acasă şi că voi merge înapoi la Taylor în câteva săptămâni! Abia aştept să- 
mi reiau cursul normal al vieţii. Aşa că vă rog, consideraţi această consemnare pe blog drept prima şi 
singura de la mine, o concluzie a acestei perioade din viaţa mea. 

SUNT ÎN SFÂRŞIT ACASĂ, 

Whitney 

18 august 2006 

Este greu de crezut că suntem acasă de peste o săptămână. Timpul a zburat repede deoarece Whitney 
simte că vrea să se bucure de cele două săptămâni de vară care au rămas cât s-ar fi bucurat de toată 
vara (şi îi reuşeşte destul de bine). Duminica trecută a fost o zi deosebită pentru noi toți. A fost prima 
duminică petrecută împreună la biserica noastră. A fost o sărbătoare. Eram cu toţii emoţionaţi şi 
bucuroşi să împărtăşim familiei bisericeşti felul cum ne-a împlinit Dumnezeu nevoile şi cum Şi-a 
manifestat iubirea faţă de noi în această vară. Biserica s-a ridicat în picioare şi a aplaudat când familia, 
împreună cu Whitney, a mers în faţă. S-a întâmplat ca această ocazie să coincidă cu picnicul anual al 
bisericii noastre, aşa că am avut o după-amiază minunată împreună, iar Whitney şi-a luat cu siguranţă 
partea de îmbrăţişări şi sărutări. A fost grozav să fim acasă, să dormim în patul nostru, să stăm în jurul 
mesei bucurându-ne de o masă gătită de noi şi să râdem împreună. Hunter (câinele nostru) şi Taylor 
(pisica noastră) sunt foarte bucuroşi că suntem acasă. 

Whitney s-a bucurat de fiecare minut petrecut împreună cu prietenii ei. A fost o sincronizare perfectă, 
deoarece mulţi dintre ei se pregătesc să se întoarcă la şcoală. S-a bucurat să poată merge la o serată 
care a devenit o tradiţie specială pentru ea şi prietenele ei. Vremea a fost grozavă, aşa că a mers de 


câteva ori pe malul lacului şi s-a bucurat de câteva seri cu foc de tabără. Continuă să urmeze şedinţe 
zilnice de fizioterapie 

de o oră, astfel că muşchii ei capătă putere şi rezistenţa ei creşte. Am fost binecuvântaţi cu un terapeut 
minunat. 

Pe măsură ce viaţa noastră se întoarce La normal ne rugăm pentru acele familii care continuă să se 
adapteze la schimbările survenite în viaţa lor. 

Cu iubire, mama lui Whitney 

ULTIMA POSTARE PE BLOG 


Deşi Whitney era nerăbdătoare să se întoarcă la Taylor, am început să ne temem 
pentru ea de îndată ce s-a întors în campus. înainte de externarea de la Hope 
Rehabilitation Services, a dat un nou test neuropsihologic. A luat un scor mai bun 
decât cel de la mijlocul lunii iunie, atât de bun încât terapeuţii au spus că este o 
minune, dar rezultatele, totuşi, au zguduit-o. 

In timp ce Whitney mergea de la cămin la capela Odle Arena pentru primul serviciu al 
noului an şcolar, simţea că toţi ochii sunt aţintiţi asupra ei. S-a dat mai aproape de 
colega ei de cameră, Emily, şi a încercat să se amestece în mulțime. La fiecare câteva 
secunde, cineva întorcea capul, recunoscând-o. Un grup de fete trecură pe lângă ea, 
apoi se întoarseră grăbite să o vadă. Deşi nu-i spuseră nimic direct, Whitney le auzi 
spunându-şi una alteia „O, Doamne, e ea." A încercat să se distanţeze de toată atenţia 
pe care o primea. Mai mult decât orice, îşi dorea să fie o studentă normală, aşa cum 
fusese înainte de accident. Se întoarse spre Emily şi spuse: 

— Sper că n-am făcut o greşeală. Nu sunt sigură că locul meu este aici. 

— La ce te referi, Whit? Bineînţeles că locul tău este aici, spuse Emily. 

— Da, poate, spuse Whitney. 

Rezultatul ultimului examen neuropsihologic îi răsuna în urechi: Nivel de clasa a opta. 
Am avut rezultatele unui elev de clasa a opta... şi eu mă întorc la facultate? Sunt, practic, un 
elev de gimnaziu care încearcă să meargă la facultate. Nu pot să cred că mi-a venit ideea că 
mă voi descurca. 

Amy şi Anne le întâmpinară la uşă. 

— Haideţi să stăm aici, spuse Amy, conducându-le. Cele patru fete se îndreptară spre 
secţiunea mediană 

de scaune care fuseseră aşezate pe terenul de baschet şi luară loc. în jurul lor se afla o 
mulțime de studenţi. Din nou, tinerii întorceau capul, recunoscând-o pe Whitney. 
Unul sau doi o întrebară: 

— Hei, Whitney, ce mai faci? Ne bucurăm că te-ai întors. 

Le zâmbea şi spunea „bine" şi „mulţumesc", în timp ce în sinea ei se gândea Abia aştept 
să nu-mi mai acorde atâta atenţie. Unul dintre studenţi deschise momentele de 
închinare. Whitney şi prietenele ei se ridicară şi cântară împreună cu toţi cei prezenţi 
în sala de sport. Atenţia studenţilor fu distrasă de la Whitney şi concentrată asupra 
cântărilor de laudă. împreună cu prietenele ei, Whitney cântă, bătu din palme şi se 
bucură de muzică. Asta aşteptam. 

După ce muzica se termină, preşedintele de la Taylor se ridică şi se adresă mulţimii. 
Le spuse "bun venit" la şcoală studenţilor şi le vorbi despre aşteptările pe care le avea 
de la ei în semestrul acela. Apoi a venit şi momentul de care Whitney se temuse. 


— In mijlocul nostru este prezent un miracol, spuse el. 

O, nu, te rog, nu spune asta, te rog, nu spune! 


— După cum vă amintiţi, comunitatea de la Taylor a suferit o lovitură teribilă în semestrul 
trecut. Am pierdut cinci oameni minunaţi, curajoşi. 

Nu, nu, nu, te rog, vorbeşte doar de cei cinci! 

— Dar Whitney Cerak a supravieţuit accidentului şi, deşi a fost rănită grav, astăzi este din 
nou în mijlocul nostru. 

Toată sala izbucni în aplauze. Whitney se adânci în scaun, dorindu-și să dispară. 

— Este OK, Whit, spuse Emily, după ziua de astăzi, lucrurile vor reveni la normal, vei vedea. 
— Sper, răspunse Whitney. 

Primele zile înapoi la cursuri s-au dovedit a fi stânjenitoare pentru toată lumea. Atât membrii 
personalului, cât şi studenţii doreau ca Whitney să ştie cât de mult se bucurau de însănătoşirea 
ei, dar nu voiau să depăşească măsura. Datorită faptului că arăta bine pe dinafară, majoritatea 
oamenilor presupuneau că se recuperase complet după traumatismul cerebral. Dar lucrurile nu 
stăteau astfel. Newell şi Colleen consimţiseră să o ducă înapoi la şcoală deoarece doctorii îi 
asiguraseră că acum stimularea urma să o ajute să crească înapoi copacii care fuseseră smulşi 
de uragan. Whitney îşi luase mai puţine cursuri, doar şase credite, printre care un curs de golf, 
şi mergea la Fort Wayne de trei ori pe săptămână pentru terapie. Totuşi, orarul ei unic a făcut- 
o să se simtă tot mai inadaptată. Deşi universitatea desemnase un profesor care să facă 
meditații cu ea în particular, se străduia din greu să ţină pasul cu ceilalți. 

După trei săptămâni de la începerea semestrului de toamnă, Newell văzu numele lui Whitney 
pe ecranul mobilului său. 

— Hei, Whit, mă bucur să-ţi aud glasul, spuse el. Aceasta nu era o figură de stil. Din 
momentul'în care 

Colleen îl sunase să-i spună că Whitney trăieşte, Newell se bucura ori de câte ori auzea vocea 
fiicei lui. 

— Tată, spuse ea pe un ton care îl făcu să bănuiască imediat că ceva nu era în ordine, vreau 
să vin acasă. 

— Ce s-a întâmplat? 

— Nu-mi place aici. Nu este locul meu aici. Nu vreau să fiu aici. 

Whitney începu să plângă cu suspine. 

— Nu mai sunt eu însămi, tată, şi urăsc asta. Știu că m-am schimbat şi ştiu că toţi cei din 
jurul meu se întreabă ce s-a întâmplat cu Whitney pe care o cunoşteau. Nu mai am simţul 
umorului. Nu vreau să fiu printre oameni. Nu sunt eu însămi. 

Newell nu ştia ce să spună. Dacă ar fi fost să-şi urmeze simţămintele, ar fi sărit imediat în 
maşină să meargă la Taylor. îi era teribil de dor de ea. Distanţa dintre Gaylord şi peninsulă nu 
păruse niciodată atât de mare. 

— Whit, iubito, încearcă să rezişti semestrul acesta şi apoi mai vorbim despre asta. 

— De ce mi-ar face Dumnezeu aşa ceva? De ce a îngăduit să fiu în maşina aceea în 
momentul accidentului şi apoi să mă reîntorc la şcoală? Sunt o elevă de gimnaziu, tată. Sunt 
doar la nivelul clasei a opta. Nu ştiu cum de m-am aşteptat să meargă, spuse ea. 


— Ai vorbit cu Carly despre asta? 

— Da, am vorbit cu ea o mulţime. 

— Şi ce ţi-a spus? 

— Nu prea multe. In general, m-a ascultat doar. Şi a spus ce ai spus şi tu. Mi-a spus 
să rezist până la finalul semestrului. 

— Te crezi în stare?, o întrebă Newell. 

— Nu ştiu. Pot să încerc, spuse Whitney. 

Pe parcursul următoarelor două luni, Newell a primit mai multe telefoane care 
reprezentau variaţiuni pe această temă. Cu toate că toți terapeuţii spuneau că face faţă 
foarte bine, ţinând cont de cele prin care trecuse, în sinea ei, Whitney se simţea 


deprimată. Se străduise din răsputeri să se întoarcă la şcoală, dar acum, odată ajunsă 
acolo, nu se simţea în largul ei. Fiecare zi era o luptă pentru recâştigarea poziţiei 
normale din punct de vedere academic, social şi emoţional, iar tatăl ei era unul dintre 
puţinii oameni cu care Whitney putea vorbi despre asta. 

Cu câteva zile înainte de sosirea lui Whitney şi Carly acasă pentru Ziua Recunoștinței, 
sună telefonul fix. 

— Răspund eu, spuse Newell şi apucă receptorul de pe măsuţă. 

— Tată! 

Era Whitney, dar vocea ei suna cu totul altfel. 

— Bună, Whit, cum eşti?, spuse el. 

— Am dat un nou test neuropsihologic şi tocmai am primit rezultatele. 

— Aşa. ŞI? 

— Mi-au spus că acum sunt la nivel de anul doi de facultate! 

Mergând mai departe 

Era atât de fericită, de parcă tocmai ar fi aflat că a câştigat la loterie. 

Lacrimile începură să curgă pe faţa lui Newell. Colleen, temându-se de veşti rele, 
întrebă: 

— Ce s-a întâmplat? 

Newell nu putea vorbi. Ii dădu telefonul şi se aşeză jos, plângând. 

— Whitney, sunt mama. Este totul în regulă? 

— Da, mamă, totul este grozav. Tocmai mi-au dat rezultatele ultimului test 
neuropsihologic. Sunt la nivelul anului doi de facultate, aşa cum ar trebui să fiu. îţi 
vine să crezi? 

— Da, Whit, pot să cred. Nu m-am îndoit niciodată că vei ajunge aici, răspunse 
Colleen. 

Au mai vorbit câteva minute. Auzind-o pe fiica ei vorbind, Colleen şi-a dat seama că 
nu va renunţa la şcoală la sfârşitul semestrului. 

După ce au închis telefonul, Colleen şi Newell s-au îmbrățișat şi au plâns incontrolabil 
împreună. Fiica lor depăşise încă un obstacol şi experimentase o nouă minune. 

~Nu ştiu ce să spun. Doamne, Tu eşti scăparea mea. Te rog, păzeşte-mă. Tu eşti puterea mea, 
căci eu sunt slabă. Tu îmi vei da pace şi linişte. 


Te rog, condu-mă tu prin zilele care vor urma. 
Ultima însemnare în jurnalul de rugăciune pe care Susie îl 
începuse pe 26 aprilie 2006. Jurnalul urma să fie un dar 
pentru Laura, după ce s-ar fi întors acasă. 

Susie stătea pe balansoarul de pe veranda colibei familiei şi privea în sala de mese 
prin uşa deschisă. Lisa şi Julie, prietena cu care vorbise la telefon în noaptea 
accidentului, dormeau încă în dormitorul din spate. Câțiva copii trecură pe lângă 
colibă țipând, aşa cum ţipă copiii în tabără. Alţii erau încă în căsuțele lor în cealaltă 
parte a taberei, la distanță de căsuțele personalului. Deşi calendarul arăta luna iulie, 
aerul de dimineaţă era rece. Dar Susie abia observa asta. Stătea în balansoar şi se 
legăna. Ținea Biblia în poală, deschisă la cartea Proverbe. Cu toate că găsise atâta 
mângâiere şi putere în ea după noaptea accidentului, în dimineaţa aceasta nu-i venea 
să citească. Nu-i venea să facă nimic. Abia se hotărâse să se dea jos din pat. 

Dacă ar fi fost după ea, s-ar fi învelit în pături şi nu s-ar fi mişcat. Dar ştia că trebuie 
să se ridice. Trebuia să-şi oblige picioarele să ajungă la marginea patului şi apoi să-şi 
oblige trupul să le urmeze. Ştia că asta trebuie să facă. Odată ce trupul ei se ridica, 


reuşea să se îmbrace, să-şi pieptene părul şi să se pregătească pentru ziua care urma. 
Dar nu reuşea să se mişte dincolo de balansoarul de pe verandă. 

în timp ce privea pe fereastră, văzând tot mai mulți copii apărând din căsuțe şi 
îndreptându-se spre sala de mese a taberei, se gândi ce crud este faptul că viaţa merge 
mai departe. îşi privi Biblia, dar parcă toate literele de pe pagină se uniseră, formând 
un cuvânt lung, imposibil de înţeles. Privi cu mai multă atenţie şi putu citi cuvintele 
unui verset care părea să se distingă de pe toată pagina: „Inima îşi cunoaşte necazurile 


şi niciun străin nu se poate 

amesteca în bucuria ei." (Prov. 14:10) Simt un amestec de amărăciune şi bucurie. O, 
Doamne, cum este posibil? 

Glasurile zglobii ale copilelor râzând îi atraseră atenţia de la pagina din faţa ei. Privi 
afară. Nu ştiu ele oare?, se gândi Susie. Nu ştiu că lumea s-a oprit in loc? Era foarte 
tristă că viaţa într-o lume decăzută putea trece astfel peste o cruzime fără margini, fără 
să stea în loc măcar o clipă. 

O, Doamne, de ce?, se ruga ea. De ce merge oare viața mai departe când eu aş vrea 
să se oprească? De ce merge mai departe când eu nu mă pot mişca? Plângea cu 
suspine şi mai rămase acolo, privind în gol, câteva minute. Apoi îşi dădu seama că 
trebuie să se ridice. A sta aşezată pe un scaun în intimitatea căsuţei ei era mai bine 
decât a zace în pat cu păturile trase peste cap, dar, totuşi, nu cu mult mai bine. In timp 
ce se străduia să-şi adune puterile să se ridice, atenţia îi fu atrasă de fotografia care 
atârna pe perete lângă uşă, pe care Don o făcuse în vara trecută. Kenny, Mark şi Lisa 
lucrau toţi, iar Laura îşi făcea practica în zona Detroitului. Dar, într-una dintre 
săptămânile din vara trecută, reuşiseră să fie împreună în tabără, iar Don făcuse 
această fotografie cu ei toţi, fotografie care atârna acum pe peretele de la Chipmunk 
Inn. Amintirea acelei zile, ca toate amintirile despre Laura care se trezeau în sufletul 
ei în acest loc, era dulce-amară. Susie alese să se concentreze asupra dulceţii. Aceasta 
îi dădu puterea să se ridice şi să iasă pe uşă. 

In timp ce parcurse cei o sută de metri care despărțeau căsuţa ei de sala de mese, o 
copilă din tabără alergă pe lângă ea şi-i strigă: „Bună dimineaţa!" Susie zâmbi şi făcu 
un semn cu mâna fetei care alerga. în timp ce se apropia de sala de mese, auzi tot mai 


clar râsete şi clinchetul oalelor 

Mergând mai departe 

şi tigăilor. Urcă treptele spre verandă şi intră în bucătărie prin uşa din spate. Era Ziua 
Clătitelor. In săptămânile de vară când era în tabără, Don insista întotdeauna să se 
facă clătite. Susie şi-l putea imagina stând lângă tigăile pentru clătite, îmbrăcat ca un 
bucătar-şef irlandez trăsnit, în tricoul de rugby pe care Mark i-l luase când studiase 
pentru un semestru în Irlanda. 

— Bună dimineaţa, mătuşă Suz, spuse una dintre studentele care lucrau în 
bucătărie pe parcursul verii. 

Auzind numele ei, alţi câțiva dintre cei prezenţi se întoarseră. Deşi Susie fusese 
bucătarul şef în fiecare vară din ultimii douăzeci de ani, de când mama lui Don îi 
predase această slujbă, în anul acesta nu petrecuse prea mult timp în bucătăria taberei. 
— Bună dimineaţa, spuse Susie, totul merge bine în dimineaţa aceasta? 

— Minunat. Nu s-ar putea mai bine, cu toate că este Ziua Clătitelor. Şi ştiţi prea bine 
ce înseamnă asta. 

— Este o zi teribil de aglomerată, spuse Susie, încheind propoziţia fetei. Dar 


va fi şi mai mare nebunie săptămâna viitoare când este tabăra băieţilor. Fetele nu 
mănâncă la fel de mult ca băieţii, dar nici departe nu sunt. 

Fata râse. Susie merse prin bucătărie zâmbindu-le tuturor şi fiind întâmpinată cu 
bucurie de tot personalul. Apoi, se întoarse la uşa din spate. 

— Se pare că aveţi totul sub control. Spor mai departe, spuse ea căutând 
mânerul. 

Cumnata ei, Ruthann, se afla în bucătărie, imediat în dreapta uşii din spate. Cele două 
făcură schimb de priviri 

şi Ruthann îşi dădu imediat seama ce fel de zi avea Susie. Fiul ei, Matt, murise cu 
cinci ani în urmă într-un accident de maşină în apropiere de tabără. 

Ajunsă afară, Susie porni spre căsuţă, dar îi veni o altă idee. Vântul şuiera printre pini 
şi o veveriţă sărea dintr-o scorbură într-alta lângă veranda sălii de mese. Susie inspiră 
adânc. Nu te opri, îşi spuse ea, mergi mai departe. Se gândi la dimineaţa din secţia ATI de 
la Fort Wayne când o văzuse pe Laura - nu - pe Whitney, aşezată într-un scaun. 
Priveliştea o oripilase. Susie îşi aminti că s-a gândit cât de insensibile erau asistentele 
să o oblige pe fiica ei -nu - pe această fată grav rănită, să se mişte, când era clar că ea 
avea nevoie doar să stea întinsă şi să se vindece. Dar ele nu dădeau dovadă de lipsă de 
simţire. Whitney trebuia să se ridice şi să se mişte pentru ca procesul vindecării să 
înceapă. Acum, Susie era cea care trebuia să se ridice şi să se mişte, altfel procesul 
vindecării ei nu ar fi început niciodată. I se părea la fel de dur, dar ştia că era necesar. 
Nu te opri, îşi spunea ea în timp ce se îndepărta de sala de mese şi străbătea tabăra. 
Această tabără era un loc de refugiu şi odihnă pentru ea şi ceilalți membri ai familiei. 
Şi exact de aşa ceva aveau nevoie. Susie ştia că trebuie să nu se oprească, dar aceasta 
nu însemna să-şi reia ritmul alert al vieţii dinainte de accident. îşi luase un concediu 
prelungit de la serviciul ei de coafeză. Celelalte colege cu care lucra îi preluaseră 
clientele pe perioada aceasta, aşa cum făcuseră şi la sfârşitul lui aprilie. Personalul 
chiar făcuse o colectă pentru a ajuta la acoperirea cheltuielilor familiei ei pe perioada 
primăverii şi verii. Munca putea aştepta. Susie ştia că trebuie să fie aici, nu doar 


pentru un weekend sau pentru o lună, ci pentru întreaga vară. 

în timp ce traversa tabăra, auzi cum se trânteşte o uşă, apoi alta. Copiii ieşeau din 
căsuțe şi se grăbeau la sala de mese pentru micul dejun. O putea auzi pe Laura râzând, 
o vedea alergând cu celelalte fete. Deşi familia Van Ryn avea o căsuţă în capătul 
taberei, de la prima tabără la care participase, Laura stătuse cu restul copiilor în 
căsuţele lungi, care alcătuiau dormitoarele. 

Indepărtându-se şi mai mult de sala de mese, Susie se apropie de groapa unde se făcea 
focul de tabără. Intr-una dintre serile fiecărei tabere, pedagogii făceau un foc imens la 
care se strângeau toţi copiii. Susie şi le imagina pe Laura şi Lisa la marginea gropii în 
care se făcea focul, cântând la chitară, conducând tabăra în închinare. Lisa o învățase 
pe Laura să cânte la chitară şi le plăcea foarte mult să cânte împreună. Intre strigătele 
copiilor, lui Susie i se părea că distinge vocea fiicei ei cântând. Zâmbi, în timp ce 
lacrimile îi brăzdau obrajii. 

Apoi se aşeză pe o bancă pe malul nisipos al lacului. Nu putu să nu se gândească la o 
zi din urmă cu şaisprezece ani, când, pe aceeaşi plajă, Laura îl rugase pe unul dintre 
pedagogi să se roage cu ea. Se gândise la Dumnezeu şi la Iisus şi la toate adevărurile 
din Biblie, de care auzise din pruncie. In ziua aceea, fiind abia o copilă de şase ani, 
Laura stătuse cu pedagogul pe plaja cu nisip şi se rugase o rugăciune simplă, rugându- 
L pe lisus să-i fie mântuitor personal. Nu la multă vreme după aceea, scrise primul ei 
cântec. Lisa citise versurile la serviciul comemorativ al Laurei. Niciodată nu sunaseră 


atât de dulce ca atunci. 

O fetiță mică stă pe plajă întrebând ce să înveţe: Că lisus muri odată Pentru mine? Pentru 
tine? Că pentru păcat muri? Că-n curând va reveni ? Doamne-ajută-mă să cresc Despre Tine 
să vorbesc Tu ajută-mă să spun Rugăciunea, Tată bun, Cu acei ce nu Te ştiu Acum, cât nu-i 
prea târziu. 

Susie zâmbi gândindu-se la inocenţa acestor cuvinte. Credinţa ta a fost întotdeauna atât 
de puternică, încă de la început. Tot ce ţi-ai dorit să faci a fost să împărtăşeşti cu alţii iubirea 
lui Dumnezeu. 

— O, Laurie, îmi pari atât de aproape, şi totuşi, atât de departe. 

Soarele se ridică mai sus pe cer şi încălzi sunetul lui Susie care stătea lângă lac, în 
timp ce în urechi îi răsuna „o fetiţă mică stă pe plajă”. O, Doamne, ajută-mă, se rugă 
ea. Sunt atât de slabă... dar Tu eşti puterea mea. 

de Whitney 

Cele mai multe dintre lucrurile pe care tocmai le-aţi citit sunt la fel de noi pentru mine 
cum au fost pentru voi. In timp ce citeam, am spus chiar de câteva ori: „Oh, chiar s-a 
întâmplat asta?" şi „Chiar am făcut aşa ceva?". Nu-mi amintesc absolut nimic din 
momentul în care am urcat în microbuzul de la Taylor în parcarea unei pizzerii din 
Fort Wayne în noaptea accidentului şi momentul în care m-am trezit la Grand Rapids 
într-o zi de iunie, avându-le lângă mine pe mama, sora mea şi Sandra. Când le-am 
văzut, ştiu că am plâns, dar nu ştiu de ce. Şi îmi amintesc de Stephanie, logopedul, 
care îmi spunea „Da, aşa puteţi fi siguri că este adevărat. Pentru că este atât de 
emoţionată." Nu sunt sigură ce voia să spună, pentru că nu aveam capacitatea mentală 
de a înţelege, dar este unul dintre primele lucruri de care îmi amintesc după accident. 
Toate celelalte sunt un mare vid. 

Oamenii au încercat să-mi spună de tot ce mi s-a întâmplat după accident, dar nu am 
cunoscut niciodată toate lucrurile din cartea aceasta, mai ales experienţa prin care a 
trecut familia Van Ryn. Lisa şi-a cerut scuze de la mine de curând pentru că nu şi-a 
dat seama mai repede că nu sunt Laura. l-am spus să nu-mi mai spună niciodată aşa 
ceva. Familia Van Ryn nu are pentru ce să-şi ceară scuze! îi iubesc şi apreciez enorm 
tot ce au făcut pentru mine. Sunt oameni extraordinari. Cred că majoritatea oamenilor 
în postura lor ar fi furioşi, dar ei nu sunt. Nu au lăsat niciodată să se înţeleagă ceva de 
genul de ce ai supraviețuit tu şi nu Laura? Dimpotrivă. 

Când familiile noastre s-au întâlnit la comemorarea unui an de la accident, mama le-a 
spus că îi venea greu să vorbească cu ei, deoarece familia noastră s-a bucurat de un 
final fericit. Don m-a privit în ochi şi a spus: „Şi noi la fel. Doar că noi încă nu am 
văzut totul." Aceasta a însemnat atât de mult pentru mine. Toată familia Van Ryn a 
făcut să fie clar faptul că însănătoşirea mea este un răspuns la toate rugăciunile pe 
care le-au rostit din noaptea accidentului. Simplul fapt că pot simți astfel faţă de mine 
este uimitor. 

După cum aţi citit în ultimul capitol, m-am luptat din greu după ce doctorii mi-au dat 
voie să mă întorc la viaţa mea normală. Unul dintre lucrurile cu care m-am confruntat 
a fost faptul că eram singura studentă care supravieţuise accidentului. Nu le-am 
cunoscut prea bine pe Laura şi pe Laurel. Eu şi Brad nu am fost prea apropiaţi, dar l- 
am cunoscut suficient de mult cât să ştiu că a fost un om extraordinar. Am iubit-o pe 


Betsy. Am avut cursuri împreună şi m-a făcut să mă simt deosebită, 

deşi eram doar în primul an. Mergeam prin campus şi auzeam pe cineva strigând: 
„Bună, Whitney" şi aceasta era întotdeauna Betsy care îmi zâmbea şi îmi făcea cu 
mâna. Avea un suflet deschis pentru oameni. Nu-mi vine să cred că s-a dus. Cu toate 
că nu-i cunoşteam prea bine pe cei care au murit în accident, cu cât aflu mai multe 
despre ei, cu atât mai mult îmi dau seama că au fost oameni deosebiți. La un moment 
dat, anul trecut, m-am privit şi m-am comparat cu ei. Toţi L-au iubit mult pe 
Dumnezeu şi toţi ar fi făcut lucruri frumoase pentru El. De ce m-a lăsat Dumnezeu pe 
mine aici şi nu pe ei? Nu am reuşit să pricep. 

Am vorbit de multe ori la telefon cu tata despre aceasta. într-o noapte mi-a spus: 
„Whitney, de ce nu tu? Ar fi putut supravieţui oricare. Totul a depins de locul pe care 
îl ocupa fiecare în microbuz. Nu trebuie să te simţi vinovată că ai supravieţuit." M-am 
gândit mult la ce mi-a spus şi, în cele din urmă, mi s-a părut că are dreptate. 

La comemorarea unui an de la accident, Don Van Ryn a spus că oricare dintre cei 
aflați în microbuzul acela şi-ar fi dat bucuros viaţa pentru Christos. Şi cred că exact 
asta au făcut. De la accident şi de la confuzia de identitate dintre mine şi Laura, un 
număr foarte mare de oameni au auzit şi au văzut iubirea lui Dumnezeu într-un mod 
extraordinar. Unii au scris pe blog, mărturisind că au devenit creştini datorită acestei 
întâmplări. Alţii au devenit creştini la înmormântarea mea sau la înmormântarea 
Laurei. Don a spus că toţi oamenii din microbuz ar fi dorit ca acest lucru să se 
întâmple, indiferent de preţul care trebuia plătit pentru asta. Ascultându-l în timp ce 


rostea aceste cuvinte, am înţeles că Dumnezeu lucrează 

prin bine şi prin rău. Totuşi, mă întreb încă dacă era să supravieţuiască unul singur 
dintre pasageri, de ce am fost eu şi nu Betsy sau Brad sau Laurel sau Laura. încă nu 
pot înţelege asta. Poate nici nu trebuie să înţeleg. Chiar dacă eu nu pot pricepe, ştiu că 
Dumnezeu are un scop pentru totul, chiar dacă eu nu voi înţelege niciodată exact care 
este acesta. 

Totuşi, faptul că ştiu că Dumnezeu are un scop nu mi-a făcut viaţa mai uşoară. După 
ce m-am întors la şcoală, oamenii au venit mereu la mine să-mi spună lucruri de genul 
„Dumnezeu nu Şi-a terminat lucrarea în viaţa ta. Are o lucrare măreaţă pentru tine." 
Nu am ştiut niciodată ce să le răspund. Ştiam că intenţiile lor erau bune, dar nu cred 
că vreunul dintre ei îşi dădeau seama ce însemna pentru mine să aud aceasta. Aţi citit 
în carte că eu şi tata urmăream în fiecare an de Ziua Eroilor filmul Saving Private 
Ryan. La sfârşitul acelui film, personajul interpretat de Tom Hanks îi spune soldatului 
Ryan cu ultima suflare ceva de genul „Să meriţi asta." Este ca şi cum i-ar spune 
soldatului Ryan să facă ceva deosebit cu viaţa lui, pentru ca soldaţii care şi-au pierdut 
viaţa să nu fi murit în zadar. Aşa mă simţeam şi eu când oamenii îmi spuneau că 
Dumnezeu are pentru mine un scop măreț. Am început să mă gândesc că dacă nu 
făceam ceva uimitor cu viaţa mea, urma să-L dezamăgesc atât pe Dumnezeu, cât şi pe 
toţi cei implicaţi în accident. 

Intr-o zi, beam o cafea împreună cu un prieten pe nume Brad şi i-am spus câte ceva 
despre felul cum mă simţeam. Drept răspuns, mi-a citit o istorisire din cartea 1 


împărați din Vechiul Testament. In aceasta, un profet pe nume Ilie merge în deşert şi 
vorbeşte cu Dumnezeu. îl 

aşteaptă pe Dumnezeu şi aude o furtună puternică, atât de puternică încât desprindea 
stânci. Dar Dumnezeu nu era în furtună. Apoi a urmat un cutremur, dar Dumnezeu nu 
era nici în cutremur. Apoi un foc, dar Dumnezeu nu era nici în foc. In cele din urmă, 
s-a auzit un susur blând şi Ilie şi-a dat seama că Acela era Dumnezeu. Un alt prieten 
îmi citise aceeaşi istorisire în primul an de facultate, aşa că am înţeles că Dumnezeu 
doreşte să-mi spună ceva prin asta. 

Mi-am dat seama că în loc să mă gândesc că viaţa mea trebuie să devină o furtună sau 
un cutremur pentru Dumnezeu, poate trebuie să-L las doar să şoptească blând prin 
viaţa mea. Istorisirea aceasta m-a făcut să-mi dau seama că nu trebuie să fac lucruri 
uriaşe pentru Dumnezeu. Dacă sunt pedagog de tabără care îndeamnă la o schimbare 
în bine în viaţa unei singure persoane, dacă voi deveni o mamă care-şi iubeşte copiii şi 
le spune despre Iisus, este de ajuns. A durat ceva, dar am ajuns să înţeleg în cele din 
urmă că scopul lui Dumnezeu pentru mine este să-L las să facă tot ce doreşte în viaţa 
mea, fie că este un lucru măreț sau minor. A scrie o părticică din această carte poate fi 
ultimul lucru „măreţ" pe care îl voi face, şi sunt mulţumită. 

Accidentul şi tot ce a urmat după el m-a schimbat. Sunt singura persoană din câte 
cunosc care şi-a ascultat propriul serviciu funerar. A fost foarte ciudat. Am făcut 
lucrul acesta o singură dată şi a fost mai mult decât suficient. Mă bucur că nu au făcut 
o înregistrare video a înmormântării. Nu cred că aş fi putut viziona. 

De asemenea, mi se pare ciudat modul în care oameni care nu m-au întâlnit niciodată 


simt o legătură cu mine. Odată, o femeie cu totul străină a venit la mine cu ochii 

în lacrimi. A început să-mi spună cum fiica ei citise într-o zi pe blog povestea mea şi 
dorea să-mi facă o poză pentru ea. Mi s-a părut ciudat. 

A fost ciudat şi să-mi văd poza în periodice ca The National Enquirer şi People, 
ambele considerând că povestea mea şi a Laurei a fost una dintre cele mai mari ştiri 
ale anului 2006. Şi aceasta mi se pare straniu. Multe dintre lucrurile scrise în presă au 
fost greşite şi cred că mi-au format o imagine despre oameni şi mass-media pe care nu 
am avut-o niciodată mai înainte. 

Sunt cu adevărat un alt om faţă de cea care am fost înainte de accident. Eram mult mai 
deschisă şi glumeam aproape despre orice, dar traumatismul cerebral pe care l-am 
suferit mi-a afectat personalitatea. Acum sunt mai introvertită. înainte de accident 
făceam glume şi comentarii amuzante în orice situație. După ce m-am întors la 
Taylor, creierul meu încă nu se vindecase suficient încât să mai pot face asta. Eram 
într-un grup de oameni şi cineva spunea ceva amuzant, iar eu începeam să mă gândesc 
la un răspuns. Până când reuşeam să găsesc ceva, trecea momentul. Acum sunt mult 
mai bine, dar încă sunt mult mai rezervată decât eram înainte. 

A accepta faptul că sunt un alt om a fost, probabil, lucrul care mi-a dat cel mai mult 
de furcă. Ştiam că funcțiile mele cognitive se vor îmbunătăţi, şi exact asta s-a şi 
întâmplat. Doctorii mi-au spus că acele arii ale creierului meu de care am nevoie 
pentru sarcinile şcolare sunt unele dintre ultimele care se vindecă într-un traumatism 
precum cel pe care l-am suferit eu. Dar totuşi se vindecă. Văd asta. Mi-ar fi mai uşor 
să termin facultatea dacă s-ar vindeca mai repede, dar mă bucur foarte mult că am 


putut măcar 

să mă întorc la şcoală. Totuşi, personalitatea mea este alta față de cea dinainte de 
accident, şi schimbarea este permanentă. Mi-a fost greu să accept aceasta şi a fost 
unul dintre motivele pentru care am vrut să părăsesc şcoala. Ştiu că oamenii s-au 
întrebat ce s-a întâmplat cu vechea Whitney, şi eu însămi mi-am pus această întrebare. 
Deoarece sunt altfel, a trebuit să am credinţă în Dumnezeu mai mult decât oricând 
înainte. Când am mers pentru prima dată la Taylor ca boboc, m-am rugat ca 
Dumnezeu să-mi dea o pasiune vie pentru El. Am crescut într-o casă de pastor, aşa că 
mersul la biserică şi mărturisirea lui Christos fac parte din identitatea noastră. Dar nu 
aveam dorinţa arzătoare de a-L cunoaşte pe Dumnezeu mai îndeaproape. Nu-L 
iubeam cu toată inima, sufletul, mintea şi puterea mea. Accidentul a schimbat asta. 
Când am aflat că nu mă puteam deschide faţă de oamenii din jurul meu şi nu reuşeam 
să fiu eu însămi, mi-am deschis sufletul lui Dumnezeu. Drept urmare, El a răspuns 
rugăciunilor mele şi mi-a dat o pasiune pentru El cum nu mai avusesem niciodată mai 
înainte. 

Aceasta nu înseamnă că mi-a fost uşor. Singura care m-a reţinut la şcoală în primul an 
după accident a fost sora mea, Carly. Ne-am luat un timp special în care să fim doar 
noi, surorile, când luam prânzul împreună, o dată pe săptămână. Intr-o zi, chiar înainte 
de vacanţa de primăvară din 2007, mă autocompătimeam. l-am spus lui Carly că îmi e 
dor de vechea Whitney. Carly a privit la mine peste masă şi mi-a spus: 

— Da, şi mie mi-e dor de vechea Whitney. Dar o iubesc pe noua Whitney. 

Nu pot să vă spun cât de mult a însemnat asta pentru mine. Cu cât mă gândeam mai 
mult la ce mi-a spus, cu atât mai mult îmi dădeam seama că sunt împăcată cu ceea ce 
sunt acum. Da, sunt diferită. Nu mai sunt cea care am fost înainte de accident, dar este 
bine aşa. Nu vreau să mă întorc încercând să recuperez ceva din ceea ce s-a pierdut 
pentru totdeauna. Carly mi-a adus libertatea de a fi doar eu, cea nouă, aşa cum m-a 


lăsat Dumnezeu, indiferent ce va însemna aceasta. 

MULȚŢUMIRI 


Din partea familiei Van Ryn 

Mai mult decât oricui, îi mulţumim Mântuitorului nostru, Domnul Iisus Christos, care 
lucrează continuu în viaţa noastră şi ne ajută să creştem în asemănarea cu El. 

Familia Van Ryn ar dori să mulţumească familiei apropiate, fără de care am fi fost 
pierduţi. Manifestarea continuă a iubirii lor faţă de noi în atât de multe feluri este 
apreciată şi nu va fi uitată niciodată. 

Dorim să-i amintim pe prietenii noştri apropiaţi care au stat lângă noi şi ne-au purtat 
de grijă în această tragedie, prieteni de la biserica noastră şi din familia taberei biblice 
din peninsulă. Au făcut multe sacrificii şi ne-au susţinut în atât de multe feluri 
practice. Le suntem recunoscători prietenilor şi familiei care au călătorit pe distanţe 
lungi pentru a fi alături de noi la Fort Wayne. 

Nu vom uita niciodată, dar niciodată, iubirea lui Aryn Linenger pentru Laura şi 
onorăm familia Linenger pentru iubirea şi prietenia de care au dat dovadă faţă de noi. 
Avem un loc special în inima noastră pentru colegele de cameră ale Laurei şi pentru 
prietenii ei de la Universitatea Taylor. Preţuim relaţia continuă pe care o avem cu 
prietenele ei apropiate. 

Ii suntem recunoscători lui Lindsay Dobson Veitch, care a fost una dintre prietenele 
cele mai apropiate ale Laurei. 


Mulţumiri din inimă comunităţii Taylor din întreaga lume pentru iubirea pe care ne-a 
arătat-o. Le mulțumim tuturor celor care au donat în contul memorial al Laurei la 
Taylor şi la tabăra biblică. 

Le suntem recunoscători prietenilor noştri noi pe care i-am cunoscut la spital şi în 
comunitatea de la Fort Wayne. Ce atenţie deosebită ni s-a acordat acolo! 

Suntem recunoscători pentru grija minunată de care s-a bucurat Whitney la Spectrum 
Continuing Care Center din Grand Rapids. Ne-am bucurat să vă cunoaştem pe toți şi 
apreciem munca voastră pentru noi. 

Nu avem cuvinte prin care să descriem recunoştinţa noastră pentru toţi cei din ţară şi 
din lumea întreagă care au postat comentarii pe blogul nostru. Mulţi dintre voi ne-aţi 
trimis felicitări cu rugăciuni şi gânduri de bine. Toate acestea au fost o binecuvântare 
şi o încurajare pentru familia noastră. 

Vrem să mulţumim familiei Cerak pentru iubirea şi prietenia lor minunată. 

Mulţumiri 

în ultimul rând, dar nu mai puţin important, am avut privilegiul să lucrăm cu o echipă 
de oameni foarte talentaţi la scrierea acestei cărți. Mulţumiri lui Wes, Mark, Cindy şi 
Liz; a fost o binecuvântare! 

Din partea familiei Cerak 

Ne vine greu să începem să le mulţumim tuturor celor care au jucat un rol în această 
etapă din viaţa noastră. Ezităm deoarece nu dorim să uităm pe nimeni şi totuşi, în timp 
ce mulțumim, vă asigurăm că aceia pe care îi vom numi nu sunt nici pe departe toți 
cei care ar trebui să primească mulţumirile noastre. Tuturor celor care au avut un rol 
le datorăm recunoştinţa noastră din toată inima. 

Vrem să le mulţumim tuturor celor care s-au rugat şi se roagă încă pentru cei care au 
suferit pierderi. Aceste rugăciuni şi credinţa în Dumnezeu ne-au susținut, ne-au adus 
mângâiere şi vindecare într-un mod minunat. 

Familiei noastre, care ne-a susţinut prin cuvinte de încurajare şi iubire, vă mulţumim 
din inimă. 

Le mulţumim oamenilor din Gaylord, statul Michigan, o comunitate de oameni în care 
oricine şi-ar dori să trăiască. Respectul şi protecţia de care s-a bucurat familia noastră 
din partea voastră depăşeşte meritele pe care le-am putea avea vreodată. Vă 
mulțumim cu umilinţă pentru tot sprijinul. 


Celor de la Gaylord Evangelical Free Church, consilierilor care au intervenit pentru 
noi, personalului care ne-a dat libertatea să ne luăm atâta concediu, lui Deb 
Harlukowicz care se ocupă de problemele noastre mai complicate, lui Jim Mathis care 
a stat alături de noi 

de la început, tuturor vă spunem că aveţi un loc special în inima noastră. 

Le mulţumim membrilor personalului şi elevilor de la Gaylord Intermediate School pentru 
susţinerea şi încurajarea pe care le-am primit din partea voastră. Aţi fost o binecuvântare 
pentru noi în vreme de nevoie. 

în timpul cât am lipsit din Gaylord, au fost mulţi oameni au avut grijă de casa noastră şi de 
câinele nostru, Hunter. Familiilor Steff, Volant, Coburn, Maxon, Bowman şi tuturor celor din 
cartierul nostru le aducem mulțumiri. 

Personalului de la Spectrum Health Continuing Care, Hope Network Rehabilitation Services 
şi Fort Wayne Rehabilitation: grija pe care aţi avut-o de Whitney a depăşit orice aşteptare. Vă 
mulțumim din inimă. 

Mulţumiri speciale tuturor celor din echipa de salvare care activează încă în comunitatea 
noastră. Eforturile voastre vor rămâne veşnic în amintirea noastră. 

Universităţii Taylor pentru modul plin de bunătate în care a avut grijă de Whitney. Şi lui Scott 
Gaier, pentru implicarea sa personală, care a contribuit la succesul ei academic. 

Lui Charlie Ward şi tatălui său, Don, pentru că ne-au ajutat când nu ştiam ce trebuie să facem 
pentru a ne asigura că lui Whitney i se poartă de grijă. 

Mulţumiri speciale tuturor celor care aţi făcut sacrificii să o duceţi cu maşina pe Whit la 
terapie în Fort Wayne: Tim şi Kathy Hermann, Marty Songer, Jeanette Hoeksema, Linda 
Sebastian şi alţi prieteni de la facultate. 


Mulţumiri 

Colegelor de cameră ale lui Whitney, Emily, Amy, Anne şi prietenelor de la Taylor 
care au stat alături de ea şi au înconjurat-o cu iubire. Nu veţi şti niciodată cât de mult 
vă datorăm. 

Lui Matt Wheeler, care a fost alături de noi permanent. Eşti un prieten extraordinar, 
nu doar pentru Whitney, ci şi pentru întreaga familie. Ai tratat-o pe Whitney 
ireproşabil în toată această situaţie. Nu-ţi putem mulțumi îndeajuns. 

Mulţumiri Sarei Van Winkle, lui Christine Livingstone şi Brittany Long. Sunteţi eroii 
din umbră. Aţi stat lângă Whitney în acele prime săptămâni şi iubirea, puterea şi 
înţelepciunea voastră fără margini au fost vitale pentru Carly. 


Mulţumiri lui Rick şi Shelly Froysland pentru tot ce aţi făcut; am avut parte de 
sărbători minunate de Ziua Tatălui şi 4 iulie. Nu am putea avea prieteni mai minunaţi. 
Vă iubim şi vă mulţumim. 

Familiei Van Ryn îi mulţumim pentru grija şi iubirea manifestate faţă de Whitney şi 
pentru prietenia lor prețioasă. Suntem suflete pereche şi Ii mulţumim lui Dumnezeu 
pentru voi. Vă purtăm zilnic în rugăciune. 

Celor care au lucrat împreună cu noi la cartea aceasta şi au ajutat la transformarea ei 
în realitate: Wes Yoder, Mark Tabb şi Cindy Lambert. Sunteţi prieteni extraordinari. 
Vă mulțumim. 

Şi, în cele din urmă, dar mai presus de toţi, îi mulţumim Domnului şi Mântuitorului 
nostru, lisus Christos. Fără mângâierea şi puterea lui Dumnezeu, noi am fi cedat 
slăbiciunii noastre. Prin harul Său, sperăm nu 

cum speră lumea, ci ştiind fără urmă de îndoială că aceia care au acceptat darul Său 
vor avea parte de o reuniune glorioasă în prezenţa Sa. 

Din partea lui Mark Tabb 

îi mulţumesc lui Cindy Lambert pentru că mi-a încredinţat acest proiect, şi lui Wes 
Yoder pentru că a lucrat cu atâta sârguinţă la transformarea lui în realitate. Mulţumiri 
lui Liz Heaney, cel mai bun editor şi scriitor pe care şi l-ar putea dori cineva. 

Aş dori să mulţumesc şi bisericii mele locale, Brandywine Community Church, care 
s-a rugat pentru cartea aceasta până la finalizarea ei. Acest proiect nu ar fi luat ființă 
fără voi. 

CE E NOU: 

librărie online cu peste 100 de titluri de carte, de la diferite edituri, la care adăugăm 
permanent 

în curând diferite modele de Biblii, dicţionare biblice, concordante, precum şi muzică 
şi video 

TOATE cărţile pe care le comercializăm au primele pagini disponibile pentru a fi citite 
online, înainte de a cumpăra 

la titlurile care sunt traduceri din alte limbi, avem linkuri şi către cărţile originale 
transportul este gratuit la comenzi de peste 100 de Lei 

lansăm un newsletter prin care să vă aducem la cunoştinţă noile titluri, precum şi 

ASUMA-ȚI 


RISCUL 


învaţă să identifici, să alegi şi să trăieşti cu o doză acceptabilă de risc. 

"Or. Ben Carson a obţinut victoria în multe dintre situaţiile riscante din viaţa sa, atât pe plan personal cât şi profesional. In cartea Asumaţi racul el explică 
modul în care priveşte viaţa şi motivul pentru care Dumnezeu ne-a aşezat aici pe pământ. Citirea acestei cărţi te va face si examinezi modul în care tu însuţi 
priveşti viaţa şi te va provoca să foloseşti talentele cu care Dumnezeu te-a înzestrat, pentru a le fi de folos celor din jurul tău." 

Incredibila poveste adevărată a două familii care au făcut 
schimb de locuri între marginea unui mormânt 


şi un salon de spital. 

Cinci vieţi s-au pierdut într-un tragic accident în care a fost implicat un microbuz al 
Universităţii Taylor, iar o tânără în comă, cu traumatisme severe, a fost dusă de urgenţă la 
spital. 

Au avut loc cinci înmormântări. Familii, membri ai personalului universităţii, studenţi şi 
comunităţi întregi au plâns pierderea lor, uniţi în rugăciune şi speranţă, în timp ce o tânără 
fată, Laura Van Ryn, se lupta pentru supravieţuire pe un pat de spital. Canalele naţionale de 
ştiri au mediatizat povestea, iar oameni de pretutindeni le-au împărtăşit durerea şi speranţa. 
Cinci săptămâni au trecut pentru familia Cerak. Crezând că îşi îngropaseră fiica, ei s-au prins 
cu credinţă de Dumnezeu şi | s-au închinat printre lacrimi, învățând să privească viitorul cu 
speranţă, aşteptând întâlnirea din veşnicie cu fiica lor preaiubită, Whitney. Au petrecut aceste 
săptămâni de jale şi durere înconjurați de cei iubiţi, începând un lent proces de vindecare. 
Cinci săptămâni au trecut pentru familia Van Ryn. Stând în permanenţă lângă patul fiicei lor 
dragi, Laura, au aşteptat, s-au rugat şi au sperat. Printre tuburi şi operaţii, semne vitale şi 
semne de vindecare, s-au bucurat de fiecare mic pas înainte spre recuperare. Prietenii lor, 
biserica, membrii familiei şi un flux continuu de studenţi s-au bucurat împreună cu ei la fiecare 
semn care vestea vindecarea Laurei. 

Apoi a urmat şocul! 

„Laura, scrie-ţi te rog numele pe hârtia aceasta", a spus medicul. 

„W-H-I-T-N-E-Y." 

